
A. POP MARŢIAN 


Umanitatea actorului 


În această revistă s-au scris multe despre măiestria actorului. Necesitatea 
unei tehnici desăvirşite și a unei ținute intelectuale superioare, la care trebuie sä 
ajungă actorul. a fost demonstrată în chip convingător aici şi, desigur, problemele 
în legătură cu arta actorului nu se vor secătui niciodată. Însă forța morală, conştiinţa 
profesională şi pasiunea pentru artă, atitea însușiri fără de care talentul se pierde 
— umanitatea actorului, deci — au solicitat mai puțin interesul colaboratorilor 
“periodicului nostru de specialitate. Voi incerca să aduc sub ochii cititorilor citeva din 
aceste probleme, și m-aş bucura să le văd dezvoltate de alte condeie. 

Înalta conștiință pe cara trebuie s-o aibă actorul despre profesiunea sa, despre 
rolul său în societate, disciplina severă în muncă, demnitatea vieții sale cetățenești 
au fost preocupări de prim ordin ale marelui regizor rus Stanislavski, cel care a 
vorbit şi a scris pentru întiia oară în mod consecvent despre însemnătatea hotăritoare 
a eticii în profesiunea de actor, făcind din ea însăși rațiunea de existență a 
acestuia din urmă. 

Fără actori înzestrați cu calități omenești deosebite, oricit de talentați ar îi 
e1, nu se poate menţine o atmosferă prielnică procesului de creaţie. De altfel, gogo- 
rita talentului întemeiat numai pe instinct și cultivat în boemie a inceput cam e 
mult să nu mai aibă crezare nici măcar printre profani. Talentul nu se poate 
închipui rupt de acea viață spirituală și de acele preocupări intelectuale care il 
formează și îl implinesc. 

Cind i se vorbea lui Stanislavski despre exigența sa excesivă față de actor, 
e! spunea : „Dar ce vă gindiţi ? Vreţi ca un meschin şi un cabotin să arunce omenirii 
gînduri și idei care îi înalță și îi innobilează pe oameni? Vreţi să trăiţi dincolo de 
culise viața măruntă a micului burghez și ieșind pe scenă să-l egalați dintr-o dată 
pe Shakespeare ?* 


x 


În lumea teatrală se vorbeşte întotdeauna despre pasiunea actorilor pentru 
arta lor. Pasiunea este necesară procesului de creaţie în oricare dintre ramurile 
artei şi ia, uneori, în cazul actorilor, înfățișări de-a dreptul patetice. Lupta pentru 
obținerea rolurilor este citeodată dramatică, decepţia de a nu le fi ciștigat, ama:- 

nică. Inactivitatea este de neindurat. Pină la adinci bătrineţe, actorul vrea să joace, 
să creeze. Maestrul Nottara, la 75 de ani, spunea directorului său: „Anul acesta, 
n-am apărut de loc pe scenă. Uit să joc.“ 

Această pasiune nu trebuie însă confundată cu dorința de a juca numai roluri 
principale,. cum se întîmplă uneori. Foaierul de repetiții, plin la prima lectură a 
unei piese, este mai putin îndrăgit. după aceea, de către acei actori pe care nu-i 
mulțumește de loc numărul redus de pagini al rolului. Ei devin defetiști, arată 
dispreț pentru piesă şi împiedică astfei bunul mers al repetiţiilor. 

Actorul cu adevărat pasionat de arta sa este întotdeauna dornic să-și îmbo- 
gățească mijloacele de expresie. El încurajează, prin atitudinea lui creatoare, meto- 
dele și intenţiile regizorale. Nu le opune inerție sau șabloane. Un actor cu adevărat 
mare nu este acela care s-a oprit în loc, mulțumindu-se doar să se repete. Am văzut 
pe maestrul Ion Manolescu în anii din urmă în Argilă și porțelan, Fiul meu, Student 
în anul III și în Regele Lear. De fiecare dată, a fost altul. Dorința lui de a se innoi 
cu fiecare rol era vădită. Creaţiile din cele patru piese au fost de o mare putere 
şi originalitate. Dar am văzut, în schimb, și tineri, talentați de altfel, care după 
primele succese de-abia își ingină rolul la repetiție, ca să nu se obosească prea 
mult, şi in loc să caute noi rezolvări în fiecare rol, se mulțumesc să fructifice 
o mică zestre dobindită, resditind citeva intonaţii şi atitudini din primeie două-trei 
piese jucate cu succes. 

Spectatorii ţin minte toate comportările actorilor, păstrează în memorie toate 
inflexiunile lor vocale și nu le place să le regăsească în fiecare rol. 


x 


Actorii cu adevărat mari n-au refuzat niciodată roluri de mică întindere: 
lon Brezeanu, pe lingă roluri principale, mai juca și altele de mina a cincea. N-a 
lăsat să se înțeleagă că s-ar discredita faţă de public, ci a căutat să scoată cit 
mai mult din ele şi n-a ameninţat niciodată că-și dă demisia. Da asemenea, N. Soreanu, 
care juca alternativ pe inspectorul Prell din Institutorii (rol de o importanţă covir- 
șşitoare), iar in ziua următoare, pe un aprod cu o repilcă de trei cuvinte. lar Cerkasov, 
marele actor sovietic, juca pe scena Teatrului „,Tinărul spectator“ rolul lui Don 
Quijote, iar în Prinț și cerșetor, pe un străjer în zale, cu viziera lăsată, stind 
neclintit și mut tot timpul. Nu s-a plins niciodată și — după cum scrie el însuși — 
a simţit că are aceeași răspundere față de spectatori. 

Îndemnin€ pe actorii tineri să fie modești, Cerkasov scrie : „N-aș vrea să se creada 
că mi-aş îndemna colegii, mai ales pe cei tineri, să renunțe la visurile lor. Dimpotrivă, 
întotdeauna spun tinerilor: cutezați, cutezaţi, cutezați“. Şi el adaugă: „cu condiția da a 
nu vă supraprețui posibilitățile artistice“. 

La baza educaţiei actorului și regizorului trebuie să stea modestia şi admirația 
pentru adevărații maeştri ai scenei, dorința de a invăța de la ei. Negativismul care 
se observă acum la o parte din tineret — și nu la cel mai de valoare — este 
primejdios. Sint unii tineri care contestă tot ce e în afară de ei înșiși. În loc să 
învețe de la actorii mari, ei se leagă de măruntele lor defecte, le comentează, le 
exagerează. Acesta este un fel de nihilism, o răzvrătire absurdă impotriva valorilor 
consacrate. Sint actori şi regizori tineri care vor dintr-o dată rolurile cele mai mari, 
piesele cele mai grele. Porniţi pe drumul supraestimării și al suficienței, ei dovedesc 
că n-au dorința să muncească din greu pentru perfecționarea măiestriei lor artistice, 
cum au făcut inaintea lor cei care au devenit ei înşişi maeștri. Frontul de luptă între 
generații este cea mai mare absurditate, mai ales in teatru. Nimeni nu stă impotriva 
tinerilor. talentați, iar promovarea în front a talentaţilor și netalentaților numai 

pentru că sînt tineri nu cred că o doreşte nici un om interesat de progresul 
artei teatrale. Concursurile tineretului, inaugurate acum două veri de către Ministerul 
Culturii, n-au alt înțeles decit dorința pe care o are societatea noastră de a 
încuraja şi selecta valorile de miine ale teatrului rominesc. Cine s-a bucurat mai 
mult decit „bătrinii“ din juriu la premierea lui Val. Săndulescu, Crin Teodorescu, 
Harag, Elena Sereda, Cimpeanu, Lohinszky, Zaharian, Adamovici și alții, toți sub 
30 de ani? 1 


x 


Persistă în teatru uneori o atmosferă de nesinceritate, de tolerare a manifestărilor 
nesănătoase. N-avem curajul să aducem critica la timp şi în măsura cuvenită. 
Menajăm susceptibilități, nu vrem să ne creăm dușmani. Un cuvint de laudă, spus 
cit de moale celui care nu-l merită, este o greșeală. Noi cunoaștem mentalitatea 
actorului înfumurat. Odată, i se reproduceau unui asemenea actor citeva expresii 
foarte tari, spuse într-un anumit cerc despre el: că e megaloman, egoist, rău, intri- 
gant etc., etc. El a-ascultat ingrijorat toate epitetele, apoi a intrebat: 

— Dar de talentul meu nu s-au legat ? 

— Nu. Au spus că e păcat că ești atit de talentat. 


Faţa actorului s-a luminat. Calitățile de artist ii fuseseră recunoscute. Restul 
n-avea nici o importanță. Că nu e om, asta nu-l interesa. 


x 


Un nobil principiu de etică actoricească, pe care nu vreau să-l uit, este 
loialitatea artistului față de colegii săi, sau mai precis: față de parteneri. 
Lipsa de cinste, în scenă, a unui actor față de partenerul său este una din 


manifestările cele mai caracteristice ale cabotinismului. Mai sint actori care joacă 
de unul singur, neajutindu-și partenerii, lipsindu-i de atenția necesară, nereacționînd 
la replicile Jor. Realismul scenic nu poate fi obținut fără o cinstită colaborare între 
parteneri pentru dobîndirea unei imagini artistice. l 

Despre acest fel de actori egoişti scria, la mijlocul secolului trecut, un mare 
actor francez, Samson, profesorul tragedienei Rachel. El spunea, în esență, că pe 
scenă talentul egoist e prea îndrăgostit de el însuși, ca să mai acorde vreo atenție 
partenerului. Ar vrea ca spectatorul să n-aibă ochi decit numai pentru el. Aplauzele 
culese de altu! il mihnesc. 

Actorul care joacă alături de dinsul e vrednic de plins. În loc să-l ajute, 
cabotinul duce un război ascuns împotriva acestuia, îi refuză o privire care i-ar 
putea folosi, caută să-i fure efectele, atrage cind nu trebuie atenția publicului 
asupra lui, printr-un gest necinstit plasat. Nu este ingăduit unui actor să strice 
caracterul unei scene printr-un succes personal, în paguba acțiunii. Arta cere ca 
în anumite momente actorul să treacă mai puţin observat. 


* 


Actorul are o misiune eroică. El este unul dintre cei mai activi şi mai direcți 
educatori ai maselor. Acțiunile scenice ajung, fulgerător, prin imagini artistice, 
în inima spectatorilor. De aici, şi prestigiul mare de care se bucură actorul in fața 
maselor. Purtarea lui în viaţă este și ea privită cu interes, faptele lui sint comen- 
tate, ţinuta lui luată de exemplu. Actorul trebuie să ştie să stea cu demnitate 
în centrul acestui interes, evitind împrejurările care-l scad. 

Se vorbește — și, uneori, se scrie — despre degradarea spectacolelor. Sint 
piese în care unii actori apar — la citva timp după premieră — insuficient grimaţi, 

negrimați, sau degrimaţi la ultimul act; alții fac glume de care rid impreună zu 
partenerii lor, spre nedumerirea publicului. Sint spectacole in care — uneori — 
nu apare toată distribuția, iar actorii prezenţi fac eforturi vizibile să sară replicile 
celor care lipsesc, dar care nu sint totdeauna bolnavi. 


Aş vrea să impărtășesc tinerilor artiști, dintre care unii sint foarte talentați, 
in care insă dragostea de scenă n-a prins încă rădăcini destul de adinci, citeva 
reflecții în legătură cu condiţia lor de artiști ai vremii noastre, și îi rog să creadă 
că o fac cu cele mai bune ginduri. Pe vremea cind gloria nu asigura actorului 
o masă după teatru și o odaie încălzită, pentru mulți profesiunea de actor era un 
ideal și un apostolat. Marii noştri actori din trecut făceau turnee în care cu boi, 
din orăşel in orășel, flăminzi. Erau umiliți şi înjosiți de oficialități, desconsideraţi 
de pătura exploatatoare a unei societăți retrograde. 

Nottara scria astfel : „Instituţia înflorită a Teatrului Naţional trebuie să înalte imn 


de recunoştinţă martirilor ce s-au dus pe lumea cealaltă împovărați de necazurile și 
mizeria ce au tras pe lumea asta“. 


Astăzi insă, nu mai este așa. Actorul nu mai este un paria doborit de preju- 
decăţi („afurisita prejudecată se ține de pulpana actorului“ — spunea același Nottara), 
ci el este mindria și nădejdea noii societăți. De aceea, calitățile morale ce i se cer, 


critic foarte dezvoltat. El trebuie să-și cultive sufletul. 


* 


Citind ce s-a scris despre actorii de altădată, găsim pilde de conștiință 
profesională impresionante. Caragiale povestea cum a jucat Millo într-o seară: 
înainte de spectacol, era foarte bolnav ; doborit de friguri, tremura ca varga, se ținea 
de mobile, de decor. Le era teamă tuturora să nu cadă în scenă, ca o cirpă. Rolul 
cerea multă vervă, ba chiar şi mişcări de dans. Cînd i-a sosit replica, toți l-au 
văzut cu uimire cum intră în scenă ca o sfirlează, cum dansează cą un virtej, cum 
însuflețeşte spectacolul. Cind a ieșit în culise, l-au luat pe brațe, ca să-l ducă 
la cabină. 


Sfirşitul lui Aristide Demetriad a fost tragic. Deşi slăbit de o boală lungă, 
Demetriad_n-a indurat ideea să stea multă vreme departe de scenă. S-a pus in 
repertoriu Trandafirii roşii, în care juca rolul lui Zefir. Cind i-a întins domniț= 
trandafirii inroșiți cu sîngele lui, Demetriad a căzut leşinat. Așa cerea rolul. Dar 
artistul leșinase cu adevărat. Nu s-a mai putut ridica. În ultimul act, rolul a fost 
continuat de un actor tinâr. Puțin timp după aceea, Demetriad s-a stins din viaţă. 


Sforţarea supraomenească a lui Millo de a juca bolnav, sfirșitul tragic al lui 
Aristide Demetriad grăiesc cit de adincă era dragostea lor de teatru, cit de puternic 
răsuna în ei glasul datoriei şi cum nu înțelegeau să se despartă de publicul iubit, 
decit la ultima lor suflare. 

Ei și mulți alţii dintre marii noştri înaintaşi şi-au înnobilat misiunea nu numai 
prin arta, dar şi prin viaţa lor, deşi în epoca în care au trăit, multe și grele piedici 
le stăteau în cale. 

Actorii cei mai mari ai vremii noastre sint și ei oameni cu o înaltă conștiință 
profesională şi civică. Ei sint adevărate pilde pentru cei mai tineri, arătind că 
actorul trebuie să fie el însuși, pe scena valorilor morale, ceea ce are menirea să-i 
înveţe pe alții să fie. 


CAMIL PETRESCU 


Despre unele probleme 


Funcția primordială a regizorului în teatru (ca şi în tilm) 


Nu este rostul acestei rubrici să aducă soluții sau să exprime sistematic și 
exhaustiv o teorie a teatrului ca artă şi spectacol, cum şi a factorilor ajutători. In- 
entia din care s-a iscat, a fost să constituie, pe al doilea loc al formatului revistei, 
un simplu memento teoretic şi un lant de puncte de reper cu caracter aporetic, cu alte 
cuvinte, de a anunța în mod consecvent, ca un steag, ca un afiş lipit la intrare, 
care sint problemele esențiale ale teatrului şi ce am dori să se discute îndeosebi 
în paginile revistei, pentru ca expunerile și propunerile să fie la nivelul corespun- 
zător scopului inițiatorilor. lată de ce nu poate fi vorba să intrăm mai de aproape 
in meandrele dezbaterii despre rolul regizorului în realizarea spectacolului, care 
rămine problema esențială a teatrului rominesc de azi. S-a văzut aceasta şi din 
pasiunea cu care s-au dus discuțiile în decurs de aproape un an de zile în paginile 
principalelor noastre publicații care se ocupă mai stăruitor de problemele scenei și 
— după cum s-a arătat — și ale filmului. Deşi, poate, acestor discuții le-a lipsit o 
chemare mai statornică la ordine, o semnalizare permanentă care să aducă pe drumul 
principal pe unii care rătăceau prin hăţișuri inextricabile, sau o luau razna, peste 
cimpiile din dreapta şi din stinga, bătindu-le de-a lungul şi de-a latul, cu ifose si 
convingere. 

Apare dureros de evident că tinerii noștri teatrologi și regizori (dacă nu 
întreaga clientelă a teatrului nostru) văd în regizor în primul rind pe şeful recuzitei 
și al atelierelor de pictură ori de croitorie, înaintat în grad mai tirziu, către 
repetiţia generală, ca preşedinte al figuraţiei (deopotrivă activ, astfel, față de in- 
terpreți, ca și de vociferanții pe care-i pune să gesticuleze pe scenă, anonimi). 
Ajutor de băgător de seamă al actorilor pe de o parte, teoretician improvizat pe 
de alta, regizorul este :cel care — pe deasupra, de la el — comentează cu deștep- 
tăciune, suit pe estrada de dinaintea intrării circului, ce anume au să vadă specta- 
torii înăuntru, „viu şi natural“, sau „nemaivăzut și genial“, după împrejurare, ia” 
programul alcătuit explică mai dinainte, ca orice reclamă, în ce școli teoretice și in 
ce academii peripatetice s-a plămădit învățătura din care a înflorit, ca din porumb 
Hloricelele pe cuptorul florăresei, personalitatea numitului regizor. 

E adevărat că sint unii care, vorba aceea, tac şi fac, mult încercați și 
încărunțiți vulpoi, care „ştiu ei ce ştiu“. Ştiu, între altele, că pisicile cu clopoței 

teoretici nu fac purici în posturile de răspundere şi că orele cele mai bune pentru 
vinat sînt cele dintre zi şi noapte, cind începe domnia umbrelor. 

Nu e oare păcat ca rolul regizorului să fie redus la astfel de jleacuri și 
biete iînvirteli artistice, la ceea ce constituie periferia funcţiei sale ? Deşi a apărut 
ca atare, şi nominal, foarte tirziu în viața teatrului european, abia după vreo opt 
sute de ani vechi şi alte citeva sute de ani noi, doar după experiențele de la 
Meiningen, regizorul s-a impus şi a rămas. S-a văzut pînă la categoric şi indiscu- 
tabil că el e necesar teatrului. Necesari au fost, firește, şi Molière în teatrul lui 
parizian, la fel şi Goethe în teatrul de la Weimar, deși nu se numeau directori 
de scenă; dar sub motiv că sint azi atiția chilipirgii care nu fac nici pe sfert can- 
titativ, şi nici a suta parte calitativ, din ceea ce au făcut pentru scenă cei doi 
sus-numiți (şi, totuşi, aceşti contemporani ai noștri au diplome în regulă şi state 
mai mult de plată decit de serviciu), funcția de director de scenă nu mai poate îi 
tăgăduită. Cel mult, operată, atunci cind devine hipertroțică și sufocă totul ca ov 
buruiană luzurianiă care înăbușă un parter de flori, impunindu-și cerceii şi circeii 
ei otrăvitori. Nu ca şef al atelierelor şi al figuraţiei este necesar în esența lui 
regizorul, căci atribuţiile şi îndatoririle lui au o ordine organică, esențială ea însăși, 
căreia nu i se poate sustrage, fără să se anuleze. 

Dacă socotim drept preliminară îndatorirea ca regizorul să citească mai intii 
piesa și s-o priceapă, apare ca o necesitate de ordin absolut ca el să lucreze cu 
actorii, şi în teatru, şi în film; căci fără actori, nici teatrul, nici filmul nu sînt 
posibile. E o condiție, hai să o spunem, „sine qua non“. Nu sînt interpreți cuveniți, 
nu e spectacol adevărat. Cum nu poți cîştiga la loterie, ierte-mi-se comparația, 
dacă n-ai bilet, oricît de mare se anunță premiul. Trebuie să precizăm asta, fiindcă 
um văzut scrisă negru pe alb, în cursul pomenitei discutii, nemaipomenita afirmație 
cè nu intră în atributiile regizorului „munca cu actorul”. Ceea ce e cu totul fals. 

Regizorul este cel care răspunde integral la acest capitol, indiferent dacă are 
la îndemină actorii, pregătiți sau nu în institute. Menirea institutelor de teatru este 
doar să-l ajute pe el, nu să-i dea neapărat mură-n gură interpreții de care are 
nevoie. Regizorul trebuie să reprezinte, în ordinea învățămîntului, o suprafacultate, 
care desăvirșește toată pregătirea anterioară a actorului. Firește că, uneori, omul 
nostru are norocul să găsească în cadrele teatrului respectiv actori care și-au 
dovedit cu alte spectacole meritele; unii care sint chiar la apogeu! unei cariere 
mult lăudate şi au publicul lor. Dar și atunci, regizorul ar avea ceva de spus, căci 
nici o interpretare nu merge după tipicuri anterioare. Știm că sînt regizori care 
mizează exclusiv pe talentul și capacitatea de a se descurca a unor interpreți presti- 
gioși, care furnizează pe deasupra și excelente capete de afiș. Succesul lor personal 
stropește şi pe domnul regizor care, picătură cu picătură, se trezește într-o zi 
regizor european. Să tot fii director de scenă cu asemenea actori. Am avut în trecut 
vreo cîțiva regizori de faimă indiscutabilă, dar care nu se pricepeau la jocul acto- 
rilor şi pentru nimic în lume nu ar fi făcut afișul altfel decit ca un catalog de 
ilustrații scenice. Nu erau directori de scenă, cu toată personalitatea lor nu lipsită 
de oarecare farmec, pentru că de pe urma lor n-a rămas nici un actor, creat de ei. 
Toți marii regizori, fără excepție. au fost creatori de mari actori. În teatru și în 
film, acesta este semnul, steaua în frunte, după care îi poți identifica. Noi am avut 
în trecut doar doi directori de scenă care au fost adevărați regizori (e drept, zu 
calități oarecum opuse): Paul Gusty și Alexandru Davila. Cel dintii a creat mares 
pleiadă de comedieni a Teatrului Naţional; dar aci, ar trebui să vorbim și despre acela 
care, fără să fie director de scenă nominal, a fost, desigur, cel mai mare om al scenei 
pe care l-a avut teatrul rominesc. Se numea lon Luca Caragiale și regia lui, cit a 
putut să se transmită și să se păstreze, deși anonimă, a ajuns în 1956 pină la Paris. 

odată cu Scrisoarea pierdută. Ne-am arătat de nenumărate ori dorința ca un editor 
critic să facă o culegere din tot ceea ce a scris Caragiale cu privire la regie și la 
spectacol. S-ar putea vedea atunci că el a fost un uimitor precursor al marilor 
regizori europeni de mai tirziu. Poate că, totuși, cindva, vreun aspirant în teatro- 
iogie va găsi că e aici un subiect de teză mai original decit o compilație după 
diverse texte mai mult sau mai puțin pretentioase, dar în genere mediocre. 

Lui Alexandru Davila, ca director de scenă, îi datorăm pleiada Tony Bulandra, 
Lucia Sturdza Bulandra, Marioara Voiculescu, lon Manoles-u, Gh. Storin şi alții, 
care au dus aproape, în ultima jumătate de veac, teatrul rominesc pe umerii lor. 
Cei mai multi dintre actorii de mare popularitate de azi — Aura Buzescu, G. Vraca, 
Calboreanu, Critico — s-au impus cu timpul, singuri, cum au putut. 

Regizorul este de-a dreptul responsabil de jocul actorilor. De altminteri. cînd 
nu cere altfel autorul, el trebuie să fie neapărat şi cel care face distribuția. De 
cile ori crilica scrie că un actor şi-a jucat prost rolul, nota rea este în primul 
rind un bobirnac peste nasul teoretic și ochiul miop al regizorului care n-a știut 
să-și aleagă interpretul, n-a știut să-l iîndrumeze şi să-l frineze la nevoie, sau 
n-a ştiut să-l scoată la timp din rol. Nu poate fi primită scuza că nu are interpreți. 
Ei e dator să şi-i detecteze, să-i încerce, să-i recruteze, să-i schimbe, să-i sti- 
muleze, să-i îndrumeze, să-i galvanizeze. Încă o dată, de cite ori cititi într-o dare 
de seamă că un actor a fost „prost“ în rol, trebuie să adăugați numaidecit și 
exclamația : „prost regizor“. Nefiind apt să creeze actori, regizorul este nevoit să 
trișeze, luînd ochii şi fudulindu-se cu decorul. Dacă un teatru e năpădit de actori 
jără talent, inutili, pe care el nu-i poate transforma, atunci regizorul e obligat să 
plece și să caute în altă parte actorii pe care-i crede de talent sau, de nu, să-si 
schimbe meseria. E adevărat că lipsa de talent a regizorului duce bună casă cu 
lipsa de talent a interpreţilor, dar un teatru adevărat cu actori mediocri nu e de 
conceput. Trebuie închis fără intirziere sau detașat acolo regizorul adevărat, salva- 
tor. Din fericire, cazul acesta e destul de rar. Mult mai frecvent este cazul teatrelor 
in care frumoase talente virtuale vegetează şi se ofilesc nebănuite, neștiute, fiindcă 
regizorul responsabil e orb sau e pur și simplu un impostor. Dacă directorul tea- 
trului, care este cel responsabil de climatul necesar înfloririi repertoriului și talen- 
telor actoricești într-un teatru (şi la fel directorul cinematografic), nu izbutește 
în misiunea lui, dacă nu ştie să creeze: acest climat, bineînțeles că trebuie înlocuit 
fără întirziere. Rămine faptul că regizorul este mina lui dreaptă și cinstită, iar, la 
nevoie, la mare nevoie, înlocuitorul directorului carent. 

Ar fi fost deci de dorit ca în dezbaterea care s-a urmat timp de un an de 
zile, să se arate că intră în funcția de regizor, în primul rînd, formarea actorilor. 
Acest fapt implica de altfel și dezideratul ca regizorii să fie încadrați — cei mai 
buni — în primele rînduri ale profesorilor, la institutele de teatru și film. Cei 
mediocri nici nu trebuie să calce pe acolo. De altfel mi se pare, sincer vorbind, 
că vreo doi regizori tineri au înțeles mulțumitor acest lucru. 

iUn text nu e niciodată complet, căci el nu dă decit șirul gindit şi vorbit. 
Cel mai genial text, cel shakespearian, este lipsit de carnația gestului, de expresia 
ochilor, de prezența trupului, a mişcării fizice, de tot ceea ce e dat viu în această 
clipă și în acest loc. Gesturile se pot sugera, dar nu se pot descrie real nici cu mii 
de cuvinte. Rezultă de aci că un text genial are nevoie de interpreți geniali, mai 
exact: congeniali. į Cu interpreţi sub nivel sau valoare, fextul scade cu gradele 
corespunzătoare pe graficul spectacolului. 

Repetăm : se poate întimpla ca izbinda unui actor să fie meritul lui exclusiv: 
(date fiind condiţiile în care se face la noi direcția de scenă), dar dacă un actor 

e prost in rol, aici meritul negativ şi răspunderea sint în mod integral ale direc- 
torului de scenă. El trebuie arătat cu degetul. 

Dar cum am spus, cazul cind un teatru este lipsit de actori de talent este, 
din fericire, destul de rar. Mult mai des se întîmplă ca directorul de scenă să 
:gnoreze fortele vii, cele în germen, ale teatrului, ale filmului, și să meargă, așa cum 
s-a aratat, cu ochii închiși, dibuind pe drumuri bătătorite. Un regizor care ignorează, 
care nu pricepe arta actorului trebuie înlăturat de la început ca un candidat care 
a luat zero la teza scrisă. E de prisos să mai fie încercat la oral. Cum să așteptăm 
de la un regizor deștept organizare de accente, viziune scenică, ingeniozitate, ritm, 
intensitate emotivă, dacă el nu cunoaşte condiția primordială a spectacolului ? Ce 
valoare mai au grimasele, spusele și articolul lui ? 

Așadar, cind un regizor îți expune doct rezumatul lecturilor sale, mai mult 
sau mai puțin fericite, ia-l de nasturele lodenului şi întreabă-l la rece: ,„,Dumneata 
ce actori ai creat... ai format, în sfirşit.. ai descoperit ?“ 


VALENTIN LIPATTI 


Păreri despre teatrul lui Anouilh 


Cea mai mare parte a operei lui Jean Anouilh este străbătută de o mare sete 
de puritate. Dorinţă vie şi nobilă, care însuflețește pe cei mai mulți dintre eroii 
-dramaturgului și imprimă un sens major creaţiei sale. Puritatea şi — prin mijlocirea 
ei — fericirea sint insă greu de realizat. Oamenii lui Anouilh se străduiesc să 
atingă acest țel, dar de cele mai multe ori eșuează. În fond, Jean Anouilh reia 
protestul generației romantice, imbogățindu-l cu datele sensibilităţii sale de scriitor 
modern. Ca și la romantici, există la el două lumi, una ideală — de cele mai 
multe ori, paradisul pierdut al copilăriei — iar alta urită, nedorită, dar reală. 
Disperarea eroilor lui Anouilh de a trăi in cercul infernal al cotidianului, lupta 
lor — victorioasă sau nu — tinzind să-i scoată din marasmul in care se zbat 
-alcătuiesc substanța creației dramaturgului francez. Trecutul cu faptele lui tulburi, 
inavuabile, singurătatea morală în care iși duce viaţa individul lumii moderne, vic- 
toria rutinei asupra entuziasmului și a iubirii — iată tot atitea frine care paralizează 
năzuinţele personajelor lui Anouilh, le imping spre un deznodămint tragic în aşa- 
zisele piese negre, sau, în ciclul trandafiriu, spre o evadare intr-o viață fără de 
vicisitudini şi căreia omul a înțeles să-i dea un sens adevărat. Viziunea tragică a 
-omuiui apăsat de societate și de trecutul lui nu postulează în mod obligator un 
pesimism incurabil. Lui Jean Anouilh îi rămine destul entuziasm să creadă în viață 
“şi în oameni, chiar dacă de cele mai multe ori viața i se pare absurdă, iar oamenii 
răi. Gestul său de protest, nu ne îndreptățește să vedem în autorul Ciocirliei un 
învins, ci un spirit care pătrunde adesea în miezul lucrurilor şi schiţează soluții. 

Lupta pentru realizarea fericirii prin puritate este, în fond, tema fiecărei piese 
a lui Anouilh. Cele mai bine de douăzeci de piese ale scriitorului francez au aproape 
un subiect unic. Ca și Marivaux odinioară, Anouilh are o tematică redusă, monotonă, 
care e compensată de varietatea mijloacelor de expresie și a tehnicii dramatice. 

Conflictul-tip la Anouilh se conturează cu limpezime încă din Sălbatica, una 
din primele piese negre. Thérèse Tarde e fata unui biet capelmaistru de cafenea. 
A crescut intr-o lume interlopă, în care ipocrizia, promiscuitatea și  necinstea 
au devenit locuri comune. O familie de „artişti“ care îşi scuză mediocritatea și viciile 
prin felul ior excentric de a fi. Mediul Thâresei e un mediu de ratați a căror 
decădere morală e mult mai adincă şi mai supărătoare decit mizeria materială. 
Thérèse însă se îndrăgosteşte şi e iubită de un mare compozitor. Lui Florent, viata 
i-a suris din plin: gloria și averea i-au dat un echilibru și o seninătate aproape 
“supărătoare. Intrind în lumea lui Florent, Thérèse, „sălbatica“, se simte străină și 

izolată de bărbatul pe care îl iubește: lumea din care provine o ţine parcă pe loc. 
Amintirea lumii ei îi dărimă fericirea alături de seninul, de perfectul gentleman 
Florent. Căsătoria cu el e pentru Thérèse ca o trădare față de mediul natural. Banii 
iubitului nu pot șterge denivelările, ci le agravează. Dragostea ei are două chipuri. 
unul, intern, cel adevărat, al sentimentului ei pentru Florent ; celălalt, extern, constă 
in interpretarea pe care lumea o dă dragostei lor, interpretare care murdărește 
totdeauna dragostea. Cu o sălbăticie care îl uimeşte pe spectatorul neavertizat, 
Therese rupe cu Florent, preferind să-şi regăsească puritatea prin suferință și con- 
secvență față de lumea din care vine. Relaţiile de dragoste din Sălbatica sînt pecet- 
luite de puterea malefică și miraculoasă a banului, care izolează pe om de mizerie 
și-l murdârește totodată. Orgoliul Thâresei și setea ei de puritate înving interesul 
imediat, conformismul și arivismul general. Fericirea însă devine un obiectiv greu 
de atins. 
Fetișismul banului și constringerea socială la care este supus individul reapar, 
umoristic de data aceasta, în piesa A fost odată un condamnat. Financiarul Ludovic 
a stat 15 ani la închisoare pentru afacerile sale frauduloase. Reintors în mijlocul 
familiei, pe bordul unui yacht, Ludovic e anunţat de soția și amicii lui că va trebui 
să lucreze din nou în „branşa“ sa, să-și reia vechiul rol în societate, dacă vrea 
să aibă cu ce trăi. Banul are să-și pună iar pecetea pe sufletul lui Ludovic, trans- 
format în cei 15 ani de pușcărie. Fostul bancher devenit un om simplu nu înţelege, 
nu vrea să intre Gin nou în marea închisoare a lumii, să se sacrifice pentru intere- 
sele meschine ale asociaților lui. „Vreau să mă plimb... să mă uit la animale, ja 
plante, să am o fetişcană care să-mi placă, care să mă iubească...“ „Bine — i se 
ripostează — dar ai pierdut orice simț moral, orice simț social!“ „Nu știu, 
răspunde Ludovic, am chef, pur și simplu, să incep să fiu fericit...“ Fericirea visată 
e anulată de prezența cotidianului, care il va sili pe Ludovic să-și reia locul în 
lume, într-o lume pe care acum o vede cu alți ochi... Ai crede că acceptarea, resem- 
narea se află la capătul refuzului lui Ludovic. Dar, printr-o întorsătură bruscă 
(proprie  finalurilor lui Anouilh), deznodămintul e tonic: dimpreună cu ocnașuii 
mut La Brebis, care i-a fost prieten 15 ani, Ludovic se pregătește, la căderea cor- 
tinei, să se arunce în mare, nu pentru a se omori, ci pentru a ajunge la țărm: „Nu 
se știe dacă reuşim — îi spune el lui La Brâbis — dar pentru libertate face să 
încercăm... Hai s-o ştergem“. 

Ca și pe Ludovic sau Therese, povara unui trecut murdar o apasă pe Eurydice, 

în piesa cu același nume. Trecutul se înalță ca un baraj de netrecut între ea și 
Orfeu. Urițenia lumii reale ucide dragostea celor doi amanți însetați de puritate și 
de absolut. 
l Aceeași barieră o regăsim în Romeo şi Jeannette. Dragostea lui Frédéric 
pentru Jeannette, sora logodnicei sale Julia, sparge dureros tiparele convențiilor mes- 
chine. Neincrederea și stîngăcia de a nu înțelege firea năvalnică a Jeannettei îl fac pe 
Frédéric să se întoarcă la Julia. Finalul aduce iar o soluție neprevăzută. Nu accep- 
tare, ci moarte. Ín timp ce Frédéric se pregăteşte să plece cu Julia şi cu mama lui, 
Jeannette aşteaptă pe malul mării să fie luată de apa care creşte; Frédéric aleařgă 
spre ea. S-o scape ? Nu, să moară impreună ca, odinioară, amanții lui Shakespeare. 
Dragostea invinge — prin moarte, e drept — uriţenia lumii reale. 

Evadarea din ipocrizie și habitudine, din colivia lumii existente se săvirșește 
tot prin moarte și în Antigona, una din dramele cele mai izbutite ale lui Anouilh. 
Cazul fiicei lui Oedip este deosebit de cel al Thâresei, Jeannettei sau Eurydicei. 
Antigona nu are un trecut de ascuns. E curată de la începutul acțiunii. Deznă- 
Cejdea ei față de viață e, ca să spunem așa, apriorică. Antigona nu mai are 
răbdare să aștepte deziluzia. Ea opune vieţii un nu categoric, pentru că nu vrea 

să accepte nici un compromis. Preferă să neso- 
cotească poruncile lui Creon și să se condamne 
singură la moarte, decit să pactizeze cu realita- 
tea pe care o urăște. Apărarea memoriei lui Po- 
Iynice — fratele mort, pe care Antigona cutează 
să-l îngroapa — nu e decit un pretext pentru 
a putea spune nu vieţii. În fața Antigonei, stă 
bătrinul rege Creon, care a spus da vieții. Crud 
și prudent, conformist şi om al „ordinii”, Creon 
întruchipează spiritul de ascultare și de înfăp- 
tuire ; Antigona e revolta și refuzul de a acționa. 
Se cuvine să remarcăm aici că opoziția Creon - 
Antigona, aiit de dramatic reliefată într-o scenă 
din piesa lui Anouilh, nu este ireductibilă. Creon 
a capitulat, ce e drept, în fața vieţii, accep- 
tind-o cu toate vicisitudinile ei, cu toate sama- 
volniciile. Antigona a înfruntat-o aparent, refu- 
zind s-o trăiască. În fond, şi ea a capitulat, ale- 
gind moartea. Singuri în măreția lor tragică, 
Creon și Antigona demisionează deci deopotrivă de la misiunea Omului. lar revolta 
cutremurătoare a nefericitei fiice a lui Oedip capătă astfel un sens cu totul pasiv 
şi inoperant. 

Există însă în teatru! lui Anouilh și alte modalități de infruntare a vieţii sau 
de evadare din „inchisoare“. Aceste soluții sint altele decit moartea. Așa, bunăoară, 
în Leocadia, prințul Albert crede că, pentru a păstra neștirbită amintirea iubitei 
moarte, e deajuns să se reconstruiască contextul material in care a cunoscut-o: 
restaurantul, șampania, florile și muzica... Viaţa însă — sub trăsăturile unei fete 
din popor, modista Amanda — îi dovedește că adevărata iubire nu se află în amintire, 
adică în trecut, ci în prezent, în real şi în concret, la soare, în mijlocul florilor și al 
pădurii...  Purificată, viața merită să fie deci trăită. 

Evadarea prin amintire e, prin urmare, ineficace. Dar evadarea și purificarea 
prin uitare ? În Călătorul fără bagaj, Gaston a stat intr-o casă de sănătate ani 
de-a rindul, fără să-și poată regăsi memoria și, deci, identitatea. Dacă și-ar regăsi-o, 
ar reintra în lanțul cauzelor și efectelor, ar fi din nou strict determinat... Prima 
problemă care se pune e, deci, refuzul unei conștiințe pure, sau cel puțin purificate, 
să accepte un trecut dubios. Tinărul care pare să fi fost Gaston înainte de șocul 
amnezic este Jacques Renaud, o ființă imorală și coruptă, necinstită și egoistă... 
Gaston e parcă și mai îndrituit să refuze de a fi Jacques Renaud. Scutit de amintiri 
prin boală, Gaston s-a regenerat pe alte baze, de cinste, da curățenie sufletească. 
Şi atunci — ca și Henric al IV-lea al lui Pirandello — Gaston îl refuză deliberat 
pe Jacques Renaud (cel care a fost el odinioară). Minte și trișează, pentru a se 
păstra pur. Se recunoaște ca fiind alt tinăr, om cumsecade și bun. Trișind, Gaston 
a alungat trecutul și și-a consacrat puritatea cea nouă. Alienarea lui consacră, 
așadar, un ideal etic pozitiv, chiar dacă valorificarea morală sə face prin raport 
cu nostalgicul paradis al copilăriei. 

Suprimarea sau, cel puţin, atenuarea contradicției dintre vis şi realitate se 
mai poate realiza și prin minciună, o minciună vitală, prin crearea unei duble exis- 
tenţe, existența de-a doua căutind să întruchipeze visul și, să compenseze pe erou 
de vicisitudinile din prima. Așa procedează, în intilnirea de la Senlis, tinărul Georges, 
care creează pentru o seară iubitei sale Isabelle un cadru fictiv de fericire: casă 
părintească, bătrin servitor, părinți provinciali... închiriaţi fiecare cu ora! Ficțiunea 

se prăbușește, Isabelle află adevărul, dar indrăgostiții nu abdică. E vorba doar de 
o piesă „trandafirie”! Alături de Isabelle, Georges va învăța prețul vieții fără 
minciună. Procedeul dublei existențe, pirandellian prin excelență, îi dă posibilitate 
lui Anouilh să privească cu toată luciditatea lui surizătoare lumea oribilă din care 
venea Georges. 

Ornifle — una din piesele recente ale lui Anouilh — mai propune şi o altá 
soluție, care e un eșec: dragostea fizică, plăcerea. Poetul de texte muzicale Ornifle 
e o celebritate pariziană, dar e scirbit de viața factice pe care o duce, cu abjecţie 
și delicii. Nenumăratele sale cuceriri sentimentale îl fac să nu perceapă scurgerea 
anilor, prezența bolii, apropierea morții. Trezit la realitate de o conștiință pură, 
Fabrice, fiul său nelegitim, Ornifle descoperă că e cardiac, dorește o clipă să înceapă 
aită viață, revine la vechile sale năravuri și moare de un atac de inimă la ultimul 
său rendez-vous... 


x 


Ca și problematica lui Anouilh, personajele sale, sub diversitatea lor stilistică, 
sint reductibile la citeva tipuri. Sint, mai întîi, după cum am văzut, cei care luptă 


pentru ieșirea din cotidianul meschin, cei rămași credincioşi visului — Antigona, 
Eurydice, Jeannette... Unii mor, alții trăiesc o viață înnoită — ca Georges sau 
Ludovic — dar cu toții luptă și sfirşesc fie „negru“, fie „trandafiriu“. 


Mai sint însă și învinșii, cei care au acceptat viața ca un compromis, care 
suferă, dar nu se pot rupe din| angrenajul ei: regi conformișşti și nefericiti ca Creon, 
poeți mediocri ca Ornifle, rataţi și paraziți încornoraţi cu Lucien (din Romeo și 
teannette) sau ca Robert (din Întilnirea de la Senlis). Adesea, dorința lor de puritate, 
dorință înăbușită, se sublimează într-o violență verbală, plină de sarcasm, de cinism 
(e cazul lui Robert sau al lui Lucien). Cuvintele lor sint un adevărat rechizitoriu 
social și moral împotriva anturajului și impotriva lor înșiși. Paraziţi venali și cinici, 
bufonii lui Anouilh amintesc îndeaproape de paradoxalul Rameau: al lui Diderot. Ca şi 
Nepotul, ei sint sinceri în abjecţia lor, și această sinceritate le conferă, în cele din 
urmă, o noblețe nouă, spre deosebire de semenii lor, mai toți abjecţi și mai toți 
ipocriți. Funcţia de critică socială, fără false sentimentalisme, cu acea ironie care 
arde ca vitriolul și sfișie toate iluziile, Anouilh o încredințează acestor „clovni“, 
care, ca nebunii lui Shakespeare, spun multe adevăruri... Ei echilibrează conflictul și 
construcția dramatică, ponderează prin vorbirea lor crudă, „terre-ă-terre“, durerea 
şi elanurile personajelor pozitive și proiectează asupra spectacolului acel fascicul de 
lumină lucidă care face mai incintătoare visul şi fantezia. 

O a treia categorie — mai puțin impunătoare, dar realizată cu mult umor — 
sint personajele excentrice, copiii bătrîni din piesele lui Anouilh : contese, ducese şi 
ladies nebune, unchi și părinți ramoliți, servitori bătrîni, meticuloși și pisălogi etc. 
— o umanitate rudimentară prin ticurile ei, emoţionantă prin afecte, de cele mai 
multe ori ridicolă prin reacţii. În plăsmuirea lor, Anouilh dovedește o mare forță 
de caricaturizare și acea vis comica, proprie marilor dramaturgi. 

Ceea ce limitează valabilitatea personajelor lui Jean Anouilh este însă excesul 
de introspecție, în dauna acțiunii, axarea caracterelor pe date psihice în primul 
rind. Revolta lor rămine adesea verbală și deci stearpă, tocmai pentru că fundalul 
social este absent. Leacurile preconizate de autor le-am văzut: moartea, visul, 
minciuna, iubirea (dacă e cu putință) sau viața cea de toate zilele, purificată (cum ? 
prin transformări morale ?). Subiectul-tip, subiectul unic generează o pluralitate 
de soluţii, care toate sint paliative puse în slujba unor năzuințe înălțătoare. Omul 
„negru“ al lui Anouilh capitulează în fața vieţii; omul „trandafiriu“ acceptă viața 

modificată in bine. Dar transformarea puternică, radicală, revoluționară, a vieţii 
scapă lirei monocorde a lui Anouilh, așa cum a vibrat ea pină acum în creația 
sa dramatică. 


* 


O nouă etapă părea să se fi deschis în activitatea scriitorului francez cu piesa 
sa din 1953, intitulată Ciocirlia. 

Ciocirlia e viața Ioanei d'Arc. O viață redată printr-o serie de tablouri, 
care nu au nici ironia lucidă a lui Voltaire, nici lirismul exclusiv al lui Michelet, 
ci pe amindouă, într-o sinteză emoţionantă. O poveste simplă, în care tonul tragic, 
solemn al eroilor dramei din veacul al XV-lea se împletește nedistonant cu vorbirea 
țărănească sau chiar argotică a francezilor de azi. Acțiunea se desfăşoară în sala 
tribunalului ecleziastic din Rouen, prezidat de episcopul Cauchon. În boxă, Ioana 
"d'Arc. Piesa constă în reconstituirea vieții fecioarei, aşa cum în filmele polițiste 
se reconstituie crima. Eroii ştiu dinainte ce are să urmeze. Ei repetă fapte care au 
mai fost parcurse o dată. Sentimentul de „déjà vu“ generează în opera lui Anouiih 
situații inedite, în care duioșia şi umorul se îmbină veridic. 

Fără îndoială, Ioana e un caracter înrudit cu celelalte eroine ale lui Anouilh : 
aceeaşi tărie de caracter, acelaşi curaj născut din frica deliberării intime, acelasi 
ïior de energie ca al Antigonei. Numai că Ioana d'Arc nu a spus nu vieții, ci cle- 
ricalismului catolic şi, duşmanilor care cotropiseră Franța. Ea s-a dăruit vieții şi 
patriei ei. Cind fricosul rege Carol al VII-lea ii spune, la Chinon, că ,„Dumne- 
zeu e totdeauna de partea celor bogați şi care au armată multă...“, Ioana 
ii răspunde neinfricată : „Dumnezeu nu e cu cei care sint mai tari. El e cu cei 
mai curajoşi. Dumnezeu nu-i iubeşte pe cei cărora le e frică“. Refuzul Ioanei de 
a se mărturisi eretică, de a se supune bisericii și dogmelor ei, refuzul ei de țărăncuță 
ìncăpățînată și sublimă capătă accente de adevărat umanism sub pana lui Anouilh : 

„Loviți cît de tare, e dreptul vostru. Eu, dreptul meu e să cred mai departe 
şi să vă spun nu...“ lar mai departe: „Adevăratele minuni — cele care il fac pe 
Dumnezeu să suridă în ceruri — sint minunile pe care oamenii le fac singuri, 
cu curajul și inteligența pe care el le-a dat-o“. 

Împotriva Omului care îşi ridică ochii spre cer și cutează prin gindul şi fapta 
lui să-l înfrunte pe Dumnezeu, contra ființei care zice nu! divinității nemiloase 
și oarbe, luptă cu un car de argumente subtile inchizitorul, care vrea să pedepsească 
în Ioana nu pe o vrăjitoare, nici pe o inamică a englezilor, ci pe o fiică autentică 
a lui Prometeu. 

Deznodămintul e de o mare originalitate. Episcopul Cauchon — pozitivat întru- 
citva de Anouilh — reușește, cu duhul blindeţii, s-o convingă pe Ioana să abjure 
și să-și recunoască vina în fața Bisericii. Ioana a scăpat de arderea pe rug. Va îi 
inchisă pe viaţă. În celula sa, se va căi de-a pururi... În tabloul următor o vedem 
pe Ioana intemnițată şi frămintată de ginduri. Acceptarea se preschimbă atunci repede 
in revoltă. Englezului Warwick, ea îi strigă ultima hotărire: iși va renega abjurarea 
și va merge cu capul sus la rug... Asistăm apoi la pregătirea în pripă a rugului, la 
îlăcările care au și început s-o învăluie pe Ioana... Cind, deodată, un căpitan al lui 
Carol al VII-lea, Beaudricourt din Vaucouleurs, se năpusteşte cu oamenii săi și 
oprește executarea pedepsei. Ce s-a intimplat ? Beaudricourt strigă în gura mare 
că tribunalul a trişat in reconstituirea dramei Ioanei d'Arc, de vreme ce a omis o 
scenă. Unde e ungerea ca domn a lui Carol al VII-lea la Reims? Unde? Cauchon 
și acoliţii, perpiecşi, o dezleagă pe Ioana, care apare deindată în plina apoteoză de ia 
Reims. Cuvintele lui Carol capătă în acest final „à rebours“, un sens mai adinc: 

„Adevăratul sfîrşit al poveștii Ioanei, adevăratul sfirșit care nu va avea 
sfîrşit, pe care oamenii şi-l vor povesti mereu, atunci cind toate numele noastre 
vor fi amestecate sau date uitării, nu va fi aici la Rouen în restriştea ei de animal 
hăituit, ci va fi ciocirlia in inaltu! cerului, va fi Ioana la Reims, în gloria ei in- 
treagă... Adevăratul sfîrşit al poveştii Ioanei- este vesel. Ioana d'Arc e o poveste 
care se termină cu bine.“ 


Ioana, ciocirlia care cîntă în văzduhul Franței, inaugurează o nouă temă 
în teatrul lui Anouilh: aceea a patriotismului legat de dragostea de om, de încre- 
derea în rațiune și in marile valori morale ale omenirii. loana moare sau e gata 
să moară nu pentru a-și dovedi sieși „disponibilitatea” de a făptui, ci pur și simplu 
pentru cauza sfintă a Franţei. Imnul acesta inchinat libertății, independenţei şi 
oamenilor simpli face din Ciocîrlia o piesă calitativ nouă față de creația anterioară 
a lui Anouilh. 

Speranțele la care ne îndreptățeau piesele mai vechi ale lui Anouilh, rezultatele! 
remarcabile la care dramaturgul ajunsese in Ciocirlia sint astăzi Mezminţite de 
ultima sa piesă. Bietul Bitos, care se joacă acum la Paris pe scena Teatrului Mont- 
parnasse, răstoarnă dintr-o dată perspectiva luminoasă, la care ne aşteptam dură 
evocarea loanei d'Arc. Practicind o satiră oarbă și a falsificare sistematică a istoriei, 
Anouilh a alunecat în Bietul Bitos pe o pantă antidemocratică, reacționară. Asemenea 
lui ‚Sacha Guitry, el denigrează sistematic poporul francez, batjocorește marea tradiție 
.acdbină, făcind din Robespierre-Bitos un energumen sanguinar, iar din revoluția 
de la '89 un eveniment scandalos și cu totul regretabil... Amestecul scenelor istorice, 
cu evenimentele politice actuale (piesa se petrece în zilele noastre, cînd un grup de 
domnișori de lume mare dau un banchet la care invitaţii sint costumați și joacă 
rolul unor personaje istorice din 1789) e de un total prost gust. Se simte, cale deo 
poștă, mistificarea și calomnia antidemocratică. Presa. progresistă franceză a criticat 
pe bună dreptate în termeni violenți această piesă ca 'pe o „frenezie a josniciei”... 
Și dacă ieri drumul protestatarului, însetat de puritate, Jean Anouilh ne apărea, după 
Ciocirlia, ca un drum ascendent, azi, în prezența Bietului Bitos, ne este greu să 
“conchidem printr-o valorificare de ansamblu a creației sale. Mai mult decit oricind, 
contradicţiile și deruta intelectualului mic-burghez bătut de vinturi apar ca profund 
dăunătoare intr-o operă care a adus o notă nouă în teatrul francez contemporan. 
Care va fi de-acum încolo evoluția lui Anouilh ? Va reuși e! să regăsească și să 
amplifice vechile coordonate, pe care am căutat să le definim aici, sau va cobori 
tot mai mult în literatura marasmului ? Doar viitorul va putea da un răspuns. 
Pină atunci, toate ipotezele — rele sau bune — sint legitime. 


ILB. PYog 


IL A. ZĂAVADSKI 


Note de regizor 


Sint intrebat adesea ce este un regizor şi care sint sarcinile lui principale. Care 
este locul ce-i revine în ansamblul diverselor preocupări artistice și care sint rapor- 
turile dintre regie și celelalte arte ? Este regia o artă de sine stătătoare, sau e doar 
un proces creator direct subordonat materialului dramaturgic, avind menirea de a-l 
transforma in spectacol ? 

Sint departe de a aspira la titlul de teoretician în ale teatrului și, deși am 
convingerea că prietenii teatrologi pot da acestor întrebări răspunsuri mai complexe 
şi mai documentate, pe măsura posibilităților mele, mă voi incumeta totuși să răs- 
pund și eu, și anume nu prin teoretizări sau considerații abstracte, ci sprijinindu-mă 
pe practica mea relativ îndelungată de director de scenă, folosind invățămintele ciști- 
gate de-a lungul anilor și referindu-mă la planurile de creație și preocupările mele 
actuale. 

Cred că unul dintre aspectele esenţiale sub care trebuie considerată sarcina 
regizorului de teatru este cel pedagogic. K. S. Stanislavski ne-a învățat că numai 
regizorul-pedagog este în stare să ridice pe actor la nivelul unui autentic creator. 
și să realizeze astfel în spectacol acea „viață a spiritului uman”, care în limbajul 
sistemului stanislavskian se numește artă a retrăirii. Să-l ajuţi pe actor să creeze și 
nu să creezi în locul lui — iată ce deosebeşte in fond pe regizorul-pedagog de ceilalti. 

Ce înseamnă însă „să-l ajuţi să creeze” ? 

Gindiţi-vă, de pildă, ce face un bun grădinar care iși propune să obțină dintr-un 
lujer firav o plantă de toată frumusețea, cu flori mari și roade bogate. Cu incre- 
dere și răbdare, el va lua stropitoarea| şi, de citeva ori pe zi, va turna apă la rădă- 
cina lujerului. El va stropi planta cînd și cit e nevoie — nici mai mult, nici mai pu- 
țin. El va urmări cu atenţie şi interes dezvoltarea plantei și va observa că, cu oricit 
de mici deosebiri, totuși astăzi planta e mai mare decit ieri, după cum miine va fi 
mai viguroasă decit azi. El va plivi la timp buruienile răsărite spontan în preajma 
plantei sale, pentru ca nu cumva acestea să impiedice vegetația normală a plantei 
sau să-i invenineze fructele. Uneori, intuiţia sau experiența lui de grădinar iscusit 
il vor îndemna să schimbe brusc mediul de creștere al plantei, dintr-un loc umed sau 
cald într-unul uscat sau rece, spre a determina astfel o călire a organismului vegetal, 
pentru a-l pregăti să reziste celor mai variate și mai aprige condiții, a-l face apt să 
suporte cit va trăi eventualele schimbări neașteptate de temperatură, umiditate etc. 


* Articol scris pentru revista „Teatrul“ „api ÓTECA N 

Astfel îngrijită, cu timpul planta iși va deschide florile, care apoi vor lega fructe; 
fructele vor da în pirg, vor prinde culoare și aromă, iar într-o bună zi vor fi 
culese. 

Un prost grădinar va uda planta sau cu prea puţină sau cu prea multă apă 
şi nu va lua în seamă buruienile, iar unul și mai nepriceput, şi mai nerăbdător, va 
trage cu amindouă mîinile de frunzele plantei, pentru a o vedea crescind mai repede. 
Se înțelege că, în asemenea condiţii, planta sau nu va da niciodată fructe, sauj va da 
fructe seci ori viermănoase. 

Mi se pare potrivită analogia între plantă și procesul de creație al actorului, pro- 
ces care poate fi organic sau artificial, încununat de succes sau zadarnic, după cum se 
va bucura de îndrumarea și sprijinul unui regizor cu mai mare sau mai mică influență 
pedagogică. În ce privește „stropitul plantei”, aș vrea să remarc că există unii regizori 
care înțeleg să-și hrănească planta (adică actorul) cu apa inutilă a celor mai ab- 
stracte şi mai difuze teorii, cu interminabile discursuri, expuneri, caracterizări, con- 
sideraţii, definiții, repetări, precizări, exemple și divagaţii de tot soiul. Fără îndo- 
ială că o hrană atit de diluată nu va da rezultatele așteptate și e clar că, în exemplul 
de mai sus, „apa” trebuie înțeleasă ca principalul element pentru nutriția plantei, adică 
o serioasă, o temeinică contribuţie practică a regizorului la procesul de educaţie și 
pregătire a actorului în vederea unei cit mai desăvirşite îndepliniri a sarcinii primite. 
Chiar înainte de crearea unui tip, a unui personaj propriu-zis, regizorul-pedagog e 
dator să stimuleze însușirile actorului. De multe ori, e necesar să-l ajute pe actor 
ca să fie „el însuși“, adică să se elibereze de crisparea psihică şi fizică, de stinghe- 
reală, de obsesia că „joacă teatru”, fiindcă deseori aceste neajunsuri dau rezultate 
false, artificiale, neartistice. Sint actori ce posedă posibilități pe care ei înșiși nu le 
bănuiesc și pe care le sezisează abia ochiul pătrunzător al regizorului. Numai răbdarea 
şi iscusința „grădinarului” pot contribui ca aceste flori să se deschidă și să dea rod. 

Cînd intervine însă procesul de creare a personajului, a unei anumite figuri 
umane cu individualitata proprie — care tinde să se îndepărteze de aceea a omului- 
actor —, procesul de creare a unui tip cu noi însușiri fizice și psihice, cu o persona- 
litate şi rezonanţă socială bine definite, cind se creează, adică, rolul propriu-zis, atunci 
misiunea pedagogică a regizorului, fără a trece pe al doilea plan, începe să se îmbine 
cu rolul lui organizatoric. Personajul, chiar dacă constituie figura centrală a piesei, 
trebuie privit ca partea componentă a unui întreg — a spectacolului — și nu poate 
fi creat decit în strinsă şi continuă corelație cu celelalte elemente ale sistemului care 
este spectacolul de teatru. Dacă actorul vine de-acasă cu rolul gata făcut, pregătit 
pînă în cele mai mici amănunte în mod cu totul abstract şi independent de creația 
partenerilor și a celorlalți colaboratori ai spectacolului, el va deveni fie o notă discor- 
dantă în colectivul creator, fie un actor care evoluează după bunul său plac, în timp ce 
ceilalți „îi dau replica“. Desigur că așa-zisa „muncă de acasă“ a actorului are o impor- 
tanță de necontestat, ea este indispensabilă unei adevărate creații; aceasta însă numai 
cu condiția ca ea să se desfășoare pe baza înţelegerii profunde a spectacolului ca 
operă colectivă dar unitară, ţinindu-se seamă de raporturile cu celelalte personaje 
ale piesei, așa cum se conturează acestea în interpretarea partenerilor și în funcție 
de ideea și concepţia unică a spectacolului. La rindul său, regizorul are datoria să 
asigure și să stimuleze posibilitățile de creare ale actorului, să pornească de la indi- 
vidualitatea acestuia, de la particularităţile și mijloacele specifice de expresie de care 
dispune acesta, de care a mai ținut seamă și cînd l-a distribuit în rolul respectiv. 
Dar creația individuală este mai bogată, mai variată, mai evidentă cînd întregește 
și desăvirșeşte ţinuta artistică a unui colectiv însuflețit de aceeași idee de bază, a 
unui colectiv sudat printr-o unitate de stil și interpretare, unitate pe care trebue să 
o realizeze principalul organizator al spectacolului, regizorul. 

Dar cum se poate realiza o astfel de unitate? 

Regizorul-pedagog și, în același timp, organizator nu este numai educatorul fie- 
cărui actor luat în parte, ci este și educatorul colectivului luat ca întreg.-În teatrul 
sovietic — ca și în teatrul rominesc, spre deosebire de situația din multe alte țări — 
este împămintenită tradiția trupelor permanente. De-a lungul anilor, lucrind cu același 
colectiv '— improspătat bineînțeles periodic cu elemente noi — regizorul trebuie să 
asigure o dezvoltare profesională superioară a actorilor ; aceasta îi va ușura simţitor 
sarcinile cind va monta diversele spectacole. 

Foarte adesea, auzim spunindu-se în lumea teatrală că regizorul trebue să fie 
„mină de fier“. S-ar putea trage de-aici concluzia că numai despotismul regizoral 
poate asigura perfecta organizare a procesului de creație teatrală, că numai spiritul 
dictatorial şi disciplina impusă militărește pot realiza strinsa coeziune dintre părțile 
componente ale întregului, îmbinarea fericită a diverselor elemente într-un spectacol 
cu concepţie unitară. Experiența arată însă că lucrurile se petrec in genere cu totul 
aitfel, că regizorul tiran nu izbutește mai niciodată să realizeze adevărata unitate 
a spectacolului, din simplul motiv că, pentru a crea „viața spiritului uman“, de care 
vorbește Stanislavski, este necesară o înțelegere profund spirituală între toți cei ce 
urmăresc aceasta, o nețărmurită--încredere a fiecăruia dintre ei în forțele celuilait 
și mai ales în forțele proprii, o afecțiune adincă, o atmosferă creatoare: toate ace- 
stea pot fi distruse pentru multă. vreme de un pumn izbit în masă sau de un ton 
ridicat. 

Aceasta înseamnă că esența raporturilor pe care regizorul trebuie să le stabi- 
lească între el și restul colectivului de creaţie, pentru a-l uni în jurul unei cauze 
comune, trebuie să fie cu totul alta. Fără atmosfera de creație despre care am vorbit, 
fără înţelegere deplină, încredere şi afecțiune sinceră, singurele elemente în stare 
să creeze un mediu prielnic de dezvoltare organică și rodnică a spectacolului, nu se 
poate realiza unitatea de concepție. Trebuie să mai ţinem seama că nici cea mai 
desăvirşită pregătire profesională nu poate înlocui aceste condiţii. O gindire lim- 
pede, o logică de fier, o profundă cunoaștere a materialului sint desigur necesare, 
` dar nu-l pot dispensa pe regizor de momentul afectiv, de caracterul emoțional al rela- 
ţiilor sale cu colectivul de creaţie, în general, și în primul rînd cu actorii. În arta 
noastră, există „ceva“ nedefinit prin legi scrise sau orale şi greu de explicat. În creația 
artistului, de orice natură ar fi ea, există totdeauna ceva mai presus de momentul 
raţional, ceva care nu poate fi înțeles, ci trebuie simțit. În unele momente, chiar 
artistul cel mai desăvirşit — ba mai ales artistul desăvirșit — este depășit în inten- 
tiile sale de forța uriașă a talentului, care il conduce spre rezultate neașteptate. Este 
deosebit de elocvent în această privință exemplul lui Lev Tolstoi, acest gigant al lite- 
raturii mondiale, care, după cum arăta Lenin, a dezvăluit și analizat cele mai adinci 
contradicții ale societății ruse din veacul trecut, opera sa devenind o „oglindă a revo- 
luţiei ruse“, deşi știm bine că, rațional, el nu a fost alături de ea. Dar uriașul său 
taient, alimentat de dragostea pe care a nutrit-o față de popor, de oamenii simpli, 
l-a determinat să creeze o operă al cărei sens social poate nici nu l-a înțeles. 

De altfel, însăși arta populară, această sevă care hrăneşte și imbogățește creația 
marilor oameni de artă, este spontană și, de cele mai multe ori, subconștientă ; ea nu 
se poate teoretiza. 

Ce trebuie, atunci, să călăuzească pe un adevărat regizor în munca sa de creare 
a spectacolului ? Însăși conștiința că el este principalul creator al spectacolului, că 
dramaturgul este autorul piesei, iar regizorul, autorul spectacolului. 

Așadar, alături de rolul pedagogic şi de cel organizatoric, regizorul îndeplineşte 
o sarcină profund creatoare. 

Din păcate, tocmai această insușire — care de fapt și definește arta noastră 


19 


ca o creație de sine stătătoare, deosebit de complexă tocmai prin interferența ei 
cu numeroase alte genuri de artă ce contribuie la realizarea spectacolului — este 
neglijată sau greșit înțeleasă de mulți regizori. Numai în momentul creației propriu-zise, 
ce încununează activitatea pedagogică și organizatorică a regizorului, acesta se ridică 
pe treapta supremă a profesiunii sale. Pină la această etapă, munca regizorului nici nu 
este totdeauna artă, deoarece-aptitudinile de a educa și organiza colectivul de actori 
pot fi suplinite adesea de pricepere, intuiție, experiență de viață, o vastă cultură etc. 
Adevăratul „talent de regizor“, insă, se face simțit numai cind apar — poate, destul 
de disparate la început — imaginile, viziunea regizorală a spectacolului. 

Etapa de creație a spectacolului este de multe ori înlocuită prin așa-zisa con- 
cepție sau tratare a piesei. Deseori, regizorii cred că iși fac simțită personalitatea 
afirmind : „eu am tratat piesa aceasta intr-un fel, iar cutare regizor a tratat-o 
altfel“. 

În fond, orice om — nu neapărat doar artistul — cind citește o piesă, iși for- 
mează asupra ei un punct de vedere propriu, o înțelegere proprie, o anume „tratare“. 
Arta însă incepe totdeauna din momentul cînd alături de această tratare, înțelegere, 
apare creația, imaginea. 

Înalta tribună a Congresului al XX-lea al Partidului Comunist al Uniunii Sovietice 
a oferit oamenilor muncii din întreaga lume o pildă vie de felul în care tezaurul învă- 
țăturii leniniste constituie fără întrerupere o călăuză de neprețuit, menită să înalțe 
gindirea omenească pe noi trepte de dezvoltare. Din istoricele teze ale Congresului, 
oamenii de artă au putut trage concluzia că oamenii muncii așteaptă de la ei, mai 
mult ca oricind, opere de o reală valoare artistică și ideologică. A fost spulberată 
pentru totdeauna eronata impresie a unora că posibilitățile de creație ale artei socia- 
liste ar fi ingrădite, că sursa de teme și idei menite să stea la baza operelor de artă 
ar fi limitată, că realitatea societății sovietice ar fi lipsită de conflicte puternice, 
în jurul cărora să se poată crea lucrări artistice de cele mai variate genuri și forme. 
A fost revăzută accepţia strimtă a noţiunii de „realism socialist“, care căpătase la un 
moment dat o interpretare atit de săracă și de uscată, încît se transformase, dintr-o 
metodă menită să stimuleze creația artistică și să-i deschidă orizonturi nebănuite, 
într-o adevărată frină a elanului creator. E lesne de înțeles că nici arta noastră nu a 
putut rămine străină de urmările pe care le-a avut interpretarea aceasta mărginită 
a realismului socialist. Fusese în mare măsură uitat tocmai menționatul rol de creator 
al spectacolului, care revine adevăratului regizor. De multe ori, regizorul s-a trans- 
format într-un exponent fidel al ideilor și temelor autorului, neglijind chiar diferențele 
de mentalitate și preocupări dintre epoca în care a fost scrisă piesa şi aceea în care 
este reprezentată în fața publicului. Mulţi regizori socoteau că a nu depăși cu nimic 
concepția autorului, a nu pune nimic de la sine în spectacol, a nu-i da acestuia 
o rezonanță cu totul nouă, adecvată frămintărilor și ritmului de viață din zilele 
noastre, inseamnă a respecta tradiţiile clasice ruse. Noi am uitat de multe ori că una 
din cele mai importante tradiții atit ale creației populare, cit și ale marilor noştri 
clasici este tradiția căutării noului în artă, tradiția inovației, tradiția răsunetului 
actual al unei opere de artă, tradiția mersului în pas cu viața maselor, cu preocu- 
pările şi năzuinţele lor. Gogol spunea cindva că adevărata operă de artă privită 
cu ochi noi poate deveni oricind nouă, indiferent de vechimea ei cronologică. 
De multe ori, viața însăşi ne arată cit de multă dreptate avea Gogol: îmi amin- 
tesc de Othello, care a ţinut mulţi ani afișul teatrului nostru. Anumite momente 
din complexitatea tematică a măreţei tragedii shakespeariene s-au situat, rind pe 
rind, în centrui ideologic al spectacolului, deși era vorba de o concepţie regizorală 
unică. Dacă la început, cind in ţară avea loc o luptă de clasă ascuţită, tema cen- 
trală a spectacolului a fost demascarea perfidiei lui Iago, tema omului cu două 

fețe, mai tirziu a ajuns temă principală, soarta tragică a maurului Othello, care 
sugera asociații cu discriminările rasiale din diverse țări capitaliste —, pentru ca 
mai pe urmă, pe o nouă treaptă de dezvoltare a societății sovietice, să capete 
o rezonanță deosebită tema dragostei nețărmurite și atotputernice dintre viteazul 
Othello și minunata lui soție, Desdemona. 

Regizorul care creează spectacolul are la dispoziție infinite mijloace artistice 
pentru a-i da acestuia un sens totdeauna nou și de cea mai mare actualitate. 
Uneori, el trebuie să revină asupra unui spectacol montat mai de mult, pentru 
ca să-l revadă, să-i aducă diverse modificări sau adăugiri menite să-i întrețină 
viața. În ce mă privește, intenționez să revin asupra a două din spectacolele pe 
care le-am montat la Teatrul „Mossoviet“ acum cîțiva ani (Mascarada de Lermontov 
şi Uraganul de  Bill-Beloțerkovski), pentru a spori nivelul artistic și, mai ales, 
pentru a ridica lirismul, răsunetul lor poetic pe o treaptă superioară, potrivit exi- 
gențelor spectatorului sovietic de astăzi. 

Este, apoi, cu atit mai normal ca, începînd să lucreze la un spectacol nou, 
regizorul să fie cu mult mai preocupat ca spectacolul acesta să aducă un cuvint 
nou, stîrnind și menținînd interesul viu al maselor de spectatori. 

Dar care să fie oare „elementul nou“, inovația în teatru? 

Am arătat că inovația constituie o tradiție fundamentală a artei ruse. 
Însuşi Stanislavski datorează locul de cinste pe care îl ocupă în istorie, faptului 
că a fost un mare inovator. Din păcate, învățăturile şi experiența lui, care alcătuiesc 
aşa numitul „sistem“, sînt transformate adesea în dogme fără viață, atît de către 
unii teoreticieni ai teatrului cit şi — ceea ce este mai trist — de unii practicieni. 
Dar a urma învățătura unui inovator nu inseamnă cituși de puțin a reproduce 
sau imita realizările acestuia, ci a fi și tu, la rindul tău, un căutător al noului. 
A urma învățătura lui Stanislavski mai inseamnă să înţelegi în ce constă propriu- 
zis acest „nou“ și cum trebuie să ajungi la el. Să ne amintim că tot K. S. Stani- 
slavski spunea odată că „nu există nici un „sistem“ al tău sau al meu: există 
doar un sistem unic — adevărul organic“. Cu alte cuvinte, inovația în teatru nu 
se poate transforma într-o goană după originalitate cu orice preț, in încercarea de 
a uimi spectatorul, silindu-l să vadă pe scenă „ce n-a văzut în viața lui“. Ele- 
mentul nou nu trebuie născocit, ci descoperit, pentru că el reprezintă de fapt 
o formă de expresie a adevărului organic, inerentă acestui adevăr, dar incă nedez- 
văluită de alt artist. Principiile, elementele sistemului lui Stanislavski nu au fost 
născocite, ci descoperite şi așa se explică de ce unii actori sau regizori care au 
trăit înaintea lui Stanislavski, sau pur și simplu nu l-au cunoscut, au putut și poi 
uneori lucra în conformitate cu prevederile sistemului său. Elementul nou se 
găsește undeva, în multipiele forme de existență şi de mișcare ale materiei, ale 
vieții înseși. Şi el așteaptă ca cineva să-l scoată la lumină. Astfel se întîmplă 
lucrurile în ştiinţă şi mai cu seamă în artă, a cărei uriașă materie primă este 
viața în infinitele şi variateld ei aspecte. 

E limpede că, pentru a fi găsit, noul în artă trebuie căutat. 

Realizind punerea în scenă a unui spectacol, regizorul e dator să creeze 
o operă de artă cu totul inedită. Montarea unui spectacol — ca şi scrierea unui 
roman sau a unei piese,- pictarea unui tablou sau compunerea unei simfonii — este 
operă de creație. Cindva, Pușkin a creat vestita Damă de pică. Mai tirziu, Ceaikovski, 
folosind creația lui- Pușkin ca libret, a realizat o nouă lucrare artistică, opera 
Dama de pică. Nici unul din cei doi creatori nu repetă pe celă'alt, deoarece fiecare 
din ei aduce cite un element nou. Același lucru se întîmplă în teatrul de dramă. 
Mai mult decit atit, marile lucrări dramatice au fost create pe baza unui material 
de viaă care a sugerat dramaturgului anumite concluzii filozofice. Se ştie că 


21 


nemuritorul Hamlet nu a fost scris în abstract, independent de anumite posibilități 
şi cerințe, ci a fost creat de marele Shakespeare pentru uzul anumitor indivi- 
dualități actoricești și ca răspuns la anumite preocupări filozofice ale vremii. Regi- 
zorul de astăzi are la dispoziție alți actori, iar problemele filozofice cărora trebuie 
să le dea răspuns prin creația sa sint cu totul altele. Din aceste „elemente“ 
obiective, cărora li se alătură momentul subiectiv al creației personale, el con- 
struieşte un Hamlet nou — adică un Hamlet în montarea cutărui teatru, în regia 
cutărui director de scenă și în cutare epocă de dezvoltare a societăţii. 

lată de ce regizorului i se cere o profundă cunoaștere a vieții şi o pătrun- 
dere, o înțelegere atit a filozofiei autorului și epocii lui, cit şi a filozofiei timpu- 
rilor noastre. Cind Lenin spunea că muncitorii şi ţăranii noştri au nevoie de o artă 
superioară, el specifica totodată că pentru aceasta este necesară o bază culturaiă 
pe care să se poată înălța arta desăvirșită, în care forma de exprimare să cores- 
pundă bogatului conţinut de idei. 

Această chemare, acest îndemn al marelui nostru dascăl trebuie să-și găsească 
ascultare și așteaptă răspuns hotărît din partea oamenilor noștri de teatru. Viața, 
la rindul ei, ne pune în față sarcini de creație mai importante şi de proporții mai 
mari ca oricind. Înaltul nivel tehnic la care au ajuns, de pildă, cinematograful 
şi televiziunea ridică mult exigenţele maselor de spectatori, care vor să găsească 
în teatru ceea ce nu le poate aduce aparatul de televiziune sau ecranul unui cine- 
matograf oricit de perfecționat. 

De aceea, teatrul trebuie să devină un adevărat laborator artistic, cu un 
regim de muncă creatoare, care să facă posibilă soluționarea cu succes a acestei 
sarcini de onoare. Poate că în viitor vor fi mai puține teatre decit astăzi; dar 
nivelul măiestriei actoricești, fondul de idei al spectacolului, ţinuta sa artistică, 
bogăţia de forme şi mai ales contactul nemijlocit între public și creatorii specta- 
colului vor avea darul să sporească necontenit interesul spectatorului față de teatru. 
Omului din stal i se va solicita o mai largă participare la reușita spectacolului; 
actorul, la rindul său, va cobori treptele podiumului, pentru a se apropia cit mai 
mult de spectator. Un astfel de spectacol m-am pregătit să realizez în această 
stagiune la Teatrul „,Mossoviet” cu piesa Nevestele vesele din Windsor de Shake-: 
speare. 

Nu trebuie subestimate problemele pe care regizorul creator și colectivul 
trebuie să le rezolve în vederea creării acestui teatru major. De multe ori, este 
mai ușor să dai friu liber fanteziei creatoare decit s-o indrepți, s-o canalizezi 
pe un făgaș profund artistic, lipsit de disonanțe, de fals, de artificial. Talentul 
mai inseamnă și gust, simț al măsurii şi — din păcate, dar şi din fericire — 
acestea nu pot fi cuprinse în rețete și nici nu pot fi enunțate în decaloguri. 

Ţinind seamă de toate acestea, teatrul nostru poate deveni un adevărat 
mijloc de educare a maselor, situindu-se la înălțimea marilor realizări ale oame- 
nilor muncii din Uniunea Sovietică în minunata lor operă de construire a comu- 
nismului. Teatrul trebuie să însemne un prilej de înălțare spirituală. Sint infinit de 
bogate și variate posibilitățile care ne stau la îndemină. Arta noastră este, de fapt, 
o sinteză de diferite aspecte ale celorlalte arte. Teatrul poate fi un strălucit prilej 
de imbinare a cuvintului cu muzica, a dansului cu costumul și pictura. 

Depinde doar de noi să folosim rodnic aceste nesecate și neprețuite comori. 
De noi depinde altitudinea culmilor de creație pe care le va atinge teatrul viitorului. 


lln spectacol şi mai multe opinii 


Dincolo de cuvîntul tipărit, revista noastră înțelege să servească abordarea pro- 
blemelor principale ale teoriei, istoriei şi spectacologiei teatrale, prin dezbateri între 
oameni de teatru, critici dramatici şi spectatori. După consfătuirea cu publicul din 
Constanța asupra spectacolului Povestea unei iubiri, „Teatrul? a organizat o discuție 
pe marginea premierei pe țară a piesei Clubul împuşcaților (Nekrasov) de Jean Paul 
Sartre la Teatrul Național din Cluj. La discuţie au fost invitați și oameni ai scenei 
de la teatrele învecinate. ° 

Orientată încă de la început, prin intervenția lui Cornel Zdrehuş, spre pro- 
blema definirii ca gen a piesei lui Sartre, convorbirea a vădit pasiunea de a epuiza 
această chestiune. Fără îndoială, în felul acesta, a fost circumscrisă însăşi inima 
fenomenului artistic. Faptul ar fi marcat totuși o limitare, dacă alte aspecte — de 
la -cele organizatorice pînă la cele ale tehnicii actoricești — n-ar fi fost relevate 
în continuare. 

Antrenaţi însă în discuţiile de principiu, folosind uneori spectacolul ca un simplu 
pretext, vorbitorii nu s-au ocupat în mod deosebit și amănunțit de realizarea artis- 
tică a Teatrului Naţional din Cluj. Acesta este motivul pentru care, publicind unele 
materiale ale consfătuirii, revista le însoțește de o mai amplă expunere asupra spec- 
tacolului. 3 


Comic sau dramatic ? 


Problema mare a unui spectacol Nekrasov este aceea a stabilirii genului — a 
genului căruia aparține piesa — și a aprecierii modalităților artistice care îl pot 
ilustra. Punind în scenă această operă a lui Sartre, Teatrul de Stat din Oradea se 
deosebește, in aprecierea genului, de Teatrul Naţional din Cluj. În general, spectacolul 
de la Cluj s-a desfășurat într-o tonalitate mai gravă decit avem noi intenția să-l 
realizăm. Aici, se aseamănă mult cu modul în care am văzut spectacolul Chestiunea 
rusă. Noi însă intenționăm să-l realizăm asemenea Sacului cu surprize sau asemenea 
Revizorului lui Gogol. Apropierile acestea privesc nu atit maniera de interpretare ac- 
toricească, cit un anume caracter de înrudire, ca gen. Ni se pare că piesa Nekrasov 
poate să fie servită foarte bine prin mijloace comice, linie de care Teatrul din Cluj 
s-a ferit intr-o oarecare măsură, recurgind la o serie de accente mai grave. 

Ţinem să precizăm că, după părerea noastră, comicul se diferențiază de dra- 
matic, că între aceste două moduri există un hotar precis. Măsura și tonul în care 
personajele unei piese reacționează în fața problemelor și faptelor dau însăși linia 
dramatică sau comică a unui spectacol. Deci, nu gravitatea problemelor, ci gravi- 
tatea reacțiilor umane în fața lor determină dramaticul sau tragicul; după cum nu 
caracterul minor al unor fapte sau preocupări, ci ușurința unor comportamente față 
de ele indică categoria comicului. Nouă ni se pare că genul piesei Nekrasov se rapor- 
tează la comic. Nici unul din personajele acestei opere sartriene nu abordează pro- 
blemele la modul grav. Privită cu un ochi serios, piesa pierde ceva din firescul ei. 
Căci, să nu uităm, peripeţiile din piesă sint peripeții. comice în fond și pretind, ca 
atare, o viziune comică. Supus unei optici logice, serioase, comportamentul eroului 
principal, George de Valera, ar putea să pară comportamentul unui nebun. Numai 
în perspectiva comicului, acest personaj, ca toată piesa de altfel, iși păstrează firescul. 

Să ne amintim de personajul Sibilot. În spectacolul clujean, așa cum apare, e! 
indică — după părerea mea — primejdia unei viziuni prea grave pentru ceea ce a 
intenționat Sartre. Pe scena din Cluj, Sibilot cîştigă simpatia noastră datorită serio- 
zităţii sale, e-adevărat. Dar finalul piesei ne recomandă, în mod limpede, contrariul. 

Or, este limpede că poziția oscilantă a lui Sibilot nu poate fi tratată cu in- 
strumentele dramaticului, ci cu cele ale comicului. Deosebirea între bătrinul gazetar 
şi fiica sa Véronique ne indică, de altfel, aceste două planuri, pe care spectacolul 
clujean le-a confundat. 

Un caz fericit îl oferă personajul Goblet, care a fost construit pe șablonul unui 
inspector de poliție (mi-a plăcut in mod deosebit interpretarea lui George Gherasim). 
Comicul a rezultat, aici, tocmai din contradicţia acestui şablon cu conţinutul unor 
replici. 

Considerăm că piesa lui Sartre poate fi definită prin următorii termeni: o 
piesă-pamflet, modernă. şi franțuzească ; ea cere rezolvarea adecvată a acestor trei 
atribute. 


Scenă din tabloul 1 


În general, spectacolul mi-a plăcut. Găsesc ingenioasă soluția decorului şi felicit 

pe pictorul scenograf M. Matcaboji. pentru anume elemente noi ale realizării sale. 

Apreciez, de asemenea, cîțiva interpreți, deosebit de indicaţi, atit ca distribuţie 

cit şi ca interpretare. În primul rînd, Const. Anatol, prin firescul pe care l-a imprimat 
rolului lui de Valera. Apoi, Sandu Rădulescu și Viorica Cernucan. 

Cornel ZDREHUŞ 


În limitele textului 


Meritul principal al Teatrului Naţional din Cluj, în realizarea piesei Nekrasov, 
constă, după mine, în refuzul de a accentua latura comicului, în linia sinceră pe care 
au fost create rolurile. Textul lui Sartre cuprinde mai mult decit simple invitații la 
comic. Piesa trăiește datorită specificului său franțuzesc, deosebit de pronunțat. Are 
verbul spumos, replica viguroasă și picantă, dialogul bine închegat. Comicul se păs- 
trează, așadar, în sfera limbajului. Simpla rostire, sinceră și promptă, a textului ajunge 
pentru a sublinia întreaga comedie a lui Sartre. 

Accentuarea laturii comice ar duce implicit la o iîngroșare a liniei personajelor. 
lată de ce socotesc că regia Teatrului Naţional din Cluj a făcut bine atunci cind 
nu s-a lăsat antrenată de elementele comice ale textului. 

În totalitatea sa, spectacolul, pot spune, m-a satisfăcut. Aș vrea, totuși, să-i 
reproșez o anume atenuare a dinamicii personajelor. De aici, a decurs acea oboseală 
în ritmul spectacolului, care mi s-a părut contrară specificului volubil al tempera- 
mentului francez. Fireşte, mă refer la dinamica interioară a personajelor, la prompti- 


Scenă din tabloul 4 


tudinea reacției sufletești care, pe-alocuri, a fost ușor frinată în spectacol. Insistind 
asupra acestei inviorări a interpretării, am convingerea că regia ii va imprima un 
ritm mai aproape de spiritul piesei lui Sartre. 

Victor Tudor POPA 


Un spectacol inegal, cu valori noi 


Ne aflăm în fața unui spectacol -curat. Acordîndu-i acest calificativ, îmi păstrez 
libertatea de a arăta că spectacolul Nekrasov n-a fost lipsit de anumite scăderi. Mon- 
tarea pe scena Teatrului Naţional din Cluj a acestei piese de Sartre este, fără îndoială, 
un act de curaj. Ne aflăm în fața unui text nou, savuros, în care scinteiază din plin 
spiritul francez şi care cere o bogată diiit teatrală pentru a i se pune în lu- 
mină toate valorile. 

În totalitatea sa, spectacolul mi s-a părut inegal. Am observat atit tendințe 
naturaliste, cit şi scăderi surprinzătoare. Primele apar în decor, care — trebuie să 
spun — nu este de loc lipsit de valori noi, de îndrăzneală. Mi se pare însă onest 
să nu trec sub tăcere faptul că acest decor nu a avut unitate: între tabloul 1 (cu 
elemente naturaliste, ca mișcarea vehiculelor peste Sena) și celelalte, se observă o 
puternică discrepanţă. 

În general, regia trebuie să acorde o mai mare atenție mișcării în scenă. Dacă 
tabloul 4 a excelat prin mișcare şi plastică, celelalte pretind încă a fi lucrate în 
vederea realizării acestor deziderate. 

Referitor la discuțiile purtate pînă acum, aş fi dorit ca ele să stăruie asupra a 
ceea ce este nou in acest spectacol. Lucrul acesta se poate face și da acum înainte, 
de altfel. Aş fi dorit, de asemenea, ca în legătură cu interpretările actorilor clujeni, 
să se discute asupra dicțiunii şi acțiunii fizice a actorului, asupra atmosferei spectaco- 
lului sau asupra grupărilor plastice. Nekrasov este o piesă tipic franțuzească, al cărei 
specific stă în strălucirea limbajului, în verva galică. Pentru actorii noştri, obișnuiți în 
ultima vreme mai mult cu un teatru de atmosferă, întilnirea cu un asemenea text 
vidică o serie de probleme noi, aproape toate ținind de dicțiune și gestică, a căror rezol- 
vare condiționează realizarea ritmului vioi al lucrării lui Sartre. Părerea mea este că 
spectacolul Teatrului Naţional din Cluj a adus elemente noi, tocmai pe linia aceasta, 
a unei interpretări vioaie, spumoase, pline de nerv. 

Rodica RADU 


Satira — iată obiectivul principal ! 


Nu credem că există granițe precise între comic și dramatic. Socotim, mai 
degrabă, că aceste două categorii se întrepătrund, pentru că viața însăși le conține 
ca un amestec inextricabil. Așa cum anumiţi pictori delimitează obiectele nu prin 
linie, ci prin culoare, oferind o treptată pierdere a contururilor, în piesele lui Sartre 
frontiera „dintre comic și dramatic se pierde, contururile personajelor sint — din 
punctul acesta de vedere — intr-o necontenită mișcare. 

Să nu uităm că Sartre este un filozof și că lucrările sale literare sint pătrunse 
de concepția sa filozofică. George de Valera, eroul principal al piesei Nekrasov, 
materializează pe scenă. aspecte ale concepției lui Sartre, constituind pentru autor un 

Schiţă de decor de M. Matcaboji la tabloul 1 


mijloc de autoironie. De Valera este un poet filozof, un escroc artist, care realizează 
o întreagă dialectică morală, în care transpare deopotrivă critica poziţiilor filozofice 
ale existenţialismului sartrian, ca şi satira societății franceze contemporane. 

S-a spus că piesa este un pamflet. Înțelegem că aserțiunea aceasta a fost 
făcută pentru a justifica o viziune comică, veselă, asupra întregului spectacol. 
Noi credem insă că avem de-a face cu o satiră lipsită de şarjă şi că nici un moment 
elementele comice nu trebuie să fie folosite pentru a distra pe spectator. Autorul 
însuși spune despre opera aceasta că este o „comedie satirică“, iar presa franceză 
de specialitate o consideră o „comedie care reinvie satira“. 

Membrii consiliului de administraţie care apar în piesă, de pildă, reprezintă 
burghezia putredă, viciată, ridicolă prin pretenția de a-și masca viciile. Disproporția 
dintre atitudinea foarte serioasă, foarte gravă a acestor oameni şi fleacurile pe care 
le susțin sau de care sint derutaţi, speriați, realizează, desigur, comicul, dar nu za 
element independent, ci pus în slujba satirei sociale și politice. 

Atacind în mod direct problemele contemporane, Nekrasov este o piesă cu un 
caracter militant, în sensul pieselor „directe” de care vorbea Bertolt Brecht. 

S-a vorbit, de asemenea, despre spiritul francez. Atragem atenția că acest 
element nu trebuie privit nici prin prisma noastră (ne gindim la Caragiale), nici prin 
prisma comicului englez (Shaw). 

Spiritul francez este luminos, plin de ironie. În piesa lui Sartre, el se simte 
îndeosebi in cadenţa replicilor. În general, cred că actorii au realizat această seni- 
rătate, această vioiciune picantă, tipic franțuzească. Dacă spectacolul a plăcut, aceasta 
se datorește și faptului că a avut ritm, nerv. 

Aşadar, sezisarea celor două planuri — un corp de idei, în care poziţiile propriei 
sale filozofii sint ironizate și consecințele etice se impun cu stringență; apoi, reali- 
tatea socială franceză a timpurilor de azi, care e demascată în viciile ei fundamentaie 

— arată clar că primul obiectiv al piesei lui Sartre este satira filozofică şi politică. 

Înțelegind semnificaţia textului, atent la replicile din care rezultă comicul, dar 

fără a le sublinia, regizorul a realizat un spectacol al cărui merit este, întii de toate, 

fuga de orice idee sau viziune preconcepută, fidelitatea față de cuvintul lui Sartre. 

Desigur, mai sint lucruri care necesită o îmbunătățire, şi ea se va realiza 

de la o seară la alta. Însă, după părerea noastră, valoarea decorurilor și efortul 
lăudabil al tuturor interpreţilor de a se depăși au fost evidente. 

Pavel BELLU 


+ «Şi părerea redacției 


Satiră politică, dramă a deliberării morale şi comedie plină de spirit, Nekrasov 
pretinde un efort artistic complex pentru a oferi, în spectacol, întregul buchet al 
calităților sale. Orice încercare de definire ca gen înseamnă, în cazul acestei piese, 
o limitare, o îngrădire într-o formulă prea strimtă care mutilează. Comicul sau drama- 
ticul, tonalitatea mai veselă sau mai gravă, cu întreaga lor gamă de nuanţe, nu pot 
epuiza semnificațiile acestei piese decit disputindu-și-o deopotrivă. lată măsura în 
care tov. Zdrehuș și Bellu au făcut afirmaţii mai mult sau mai puţin riscate. Există 
o problematică morală (indeosebi pentru George, Véronique și Sibilot) care nu se 
pretează la comic și, în, sensul acesta, sintem de acord cu tov. Bellu. Deși plină de 
spirit, plină de umor, vioiciunea acestei piese vine din spontaneitatea sufletului 
francez, care nu constituie neapărat un prilej de amuzament, ci un climat senin, 
fermecător, așa cum susține și tov. Victor Tudor Popa. Există, apoi, o satiră politică 
virulentă, ca o aqua-forte, străbătută de fulgere negre de pamflet, pentru ilustrarea 
căreia ironia e neindestulătoare ; e nevoie de punerea față în față a tipurilor, de 
sublinierea detaliului monstruos, de linia precisă a caricaturii, așa cum — se pare — 
ar dori tov. Zdrehușş. În fine, mai există stilul lui Sartre, lapidar! și strălucitor — un 
dialog al cărui dramatism nu stă în replică, ci în ideea nouă care singularizează 
fiecare replică —, stil care pretinde instrumente actoricești de mare finețe, asupra 
cărora tov. Rodica Radu are dreptate să insiste. 

Clubul impușcaților (Nekrasov) de Jean Paul Sartre înfățișează drama unui 
escroc, George de Valera, devenit instrument al luptei politice care se desfășoară 
astăzi în Franţa. Dindu-se drept Nekrasov, imaginar ministru. de interne sovietic, 
fugit din U.R.S.S., George da Valera salvează cariera ziaristică a lui Sibilot şi se pune 
la adăpost de urmărirea poliției. Dar nu pentru mult timp. Căci „imunitatea“ sa poli- 
tică — acceptată tacit de către siguranța statului — încetează în clipa cînd, sub 
inriurirea ziaristei progresiste Véronique, genialul escroc refuză să continue jocul 
început. 

Un regizor plin de fantezie creatoare s-ar fi întilnit poate numai cu unele sem- 
nificații ale piesei Nekrasov, le-ar fi epuizat şi și-ar fi văzut de drum. Regizorul 
lon Dinescu nu s-a gindit, firește, la această metodă. Credincios unui text prescurtat, 
căruia a voit să-i surprindă toate implicaţiile, el a prescurtat însăși dimensiunea 
artistică a piesei. Spectacolul Nekrasov de pe scena Teatrului Naţional din Cluj ni s-a 
părut un rezumat lipsit de concizie. 

Să explicităm această afirmație. Primele două tablouri, poate cele mai spumoase, 
sint susținute de debitul bogat şi variat al celor două personaje de prim plan: 
George de Valera, proaspăt salvat de la inec, şi — respectiv — Palotin, directorul 
ziarului „Soir ă Paris”, doi oameni care jonglează (așa cum Sartre, de-a lungul întregii 
piese, cochetează) cu ideile. Jocul inteligenței speculative (George, tabloul 1) și al 

inteligenţei practice (Palotin, tabloul 2) este 
atit de evident, în aceste două tablouri, în- 
cit singura preocupare a regiei trebuia ori- 
entată spre această dialectică;  intonaţia, 
pauzele, ritmul trebuiau să slujească ver- 
bul, așa cum — la rîndul său — acesta ser- 
vea ideii. Or, regia a lăsat personajele să-si 
irosească debitul în mișcare și, astfel stră- 
lucirea unor replici esențiale a fost acope- 
rită, iar tăcerea — ca moment deliberativ 
— n-a fost pusă în valoare. Pe de altă parte, 
alte tablouri (de ex. balul de la doamna Bu- 
numi), în care mișcarea figuranților trebuia 
să sugereze dinamica instabilității politice, 
au fost dezlinate, confuze. Deficiența capi- 
tală a regiei artistice constă în tendința de 
a epuiza, în extensie, virtuțile piesei, în 
loc ca — mulțumindu-se cu sublinierea u- 
nora — să le indice pe celelalte doar în 
fugă. Or, personajele lui Sartre sint purtă- 
tori de idei, care trebuie să fie văzuți, in- 


terpretaţi regizoral. E Hristea Cristea (Sibilot) și Const. Anatol 
Spectacolul a fost totuși corect, dato- (de Valera) 


rită cuminţeniei regizorale, ca și, în bună 

măsură, interpretării și scenografiei. În centrul unei distribuții nu totdeauna adecvate, 
s-a situat Const. Anatol, căruia i-a revenit dificila sarcină de a întruchipa scinteie- 
toarea personalitate a lui George de Valera. După un început timid (în tabloul 1, 
interpretul a fost crispat, într-o agitație exterioară, lipsit de plastică, sugrumat de 
lungimea frazei — totul pe o linie ușor naturalistă), Const. Anatol și-a ajuns din urmă 
personajul, cu ajutorul inteligenţei şi culanței sale scenice. Spectacolul a plăcut, 
îndeosebi pentru că interpretul principal a avut vervă, dinamism și atenție față de 
implicaţiile intelectuale ale textului. Dar, în pofida liniei interioare precise, a compo- 
ziției savant elaborate, aici, ca şi în Higgins din Pygmalion, ceva din autenticitatea 
eroului întruchipat — acolo, umorul englez ; dincoace, spiritul francez — l-a depășit. 
Căci pentru amindouă aceste roluri, este nevoie de acel'imponderabil, care distinge — 
ca să folosim un dublet celebru — spiritul de finețe de spiritul geometric. Există 
anumite roluri care demonstrează, cu o logică scandaloasă prin reversibilitatea ei, că 
nu e suficient să fii inteligent pentru a fi spiritual, sau viceversa, iar George de 
Valera este unul dintre acestea. 

Cu mijloacele sale obișnuite, pe care le-am fi vrut insă inviorate, Sandu Rădu- 
lescu a creat un Palotin viril, înfumurat, prezent chiar atunci cind tăcerea sa prindea 
corp în planurile mai adinci ale scenei, dar monocord și rigid. 

Hristea Cristea, în Sibilot, n-a avut greutatea necesară pentru a face din clipele 
sale de cumpănă adevărate momente dramatice. Linia ușor melodramatică a interpre- 
tării sale a adus personajului compasiunea unui public care l-a urmărit atent, uneori, 
nu la tilcul, ci la tonul replicii sale. 

Viorica Cernucan (Véronique) a fost superficială și rece. Pronunţia deficitară 
și mișcarea rigidă au privat personajul de farmecul feminin, de supleţea fizică ce 
trebuia să se muleze pe supleţea lui spirituală. 

aa ; O reușită siluetă, construită din ticuri profesionale, menită parcă a scoate 
“în evidență originalitatea comportamentului său, a realizat George Gherasim, în rolul 
“inspectorului de poliție Goblet. 

Dintre membrii consiliului de administrație al ziarului „Soir ă Paris“, s-au 
făcut remarcați, prin linie și gest, Al. Marius și Cornel Sava. N. Voicu, în Mouton, 
a fost depăşit de rol, iar M. Constantinescu, în Demidoff, a utilizat o formulă de 
şarjă exagerată. Acordind celorlalți interpreți calificativul „în notă“, ne dăm seama că 
emitem o formulă comodă și vagă ; şi totuși, e singura la care ne putem opri. 

Costumele, semnate de Edith Schrantz, au fost în general elocvente pentru linia 
personajelor. Îmbrăcămintea purtată de Véronique ni s-a părut însă încărcată, pre- 
tențioasă prin stridența cu care s-a voit elegantă, și neverosimilă. 

Decorurile lui M. Matcaboji nu s-au menținut toate la același nivel artistic. 
Sugestivă prin linie şi culoare, arhitectura uriașă a podului din tabloul 1 s-a boltit 
deasupra personajelor ca o fatalitate implacabilă ; mișcarea ireală a unor lumini, peste: 
Sena, a completat atmosfera hamletiană a momentului. În celelalte tablouri, deco- 
rurile, deși unitare ca ton și de o paletă armonioasă, au fost mai sărace în} semnifi- 
cații. Ceea ce trebuie subliniat este linia lor simplă, precisă, care marchează o evoluție- 
în arta scenografului clujean, caracteristici relevate de mai mulți participanţi la 
discuție. 

Nu putem încheia această cronică asupra spectacolului Nekrasov fără a spune- 
citeva cuvinte despre versiunea rominească. Fluentă şi nervoasă, traducerea lui Aurel 
Baranga și-a plătit scump aceste calități: expresia franțuzească a fost îngroșată, 
vulgarizată chiar; cînd traducătorul a voit să rămînă fidel originalului, tălmăcirea 
literală a dus la barbarisme (,,...Credeam că știu sufletul omului...) ; cind şi-a permis. 
indrăzneli, calamburul a devenit trivial (năsălie — nasulie), iar argoul gazetăresc,. 
tautologic şi dimbovițean (,,...Eşti virit aici ca să bagi șopirle...). 


MIHAI CODREANU 


© Amintirile unui vechi prolesor 


Pe Strada Rece, toamna a așezat surdina frunzelor roșcate ca blana unei 
vulpi... Ca într-un decor fantast, razele soarelui plăpind de octombrie cad molcome 
peste ostrețele înnegrite de vreme... 

Aici a fost cindva vestită „Bolta rece“, unde au băut vinul vechi din căni noi 
Eminescu, Creangă, Caragiale... 

Peste drum, e casa lui Mihai Codreanu. 

Din gară, birjarul bătrin cit bătrina arcă (trasă de un cal. ea se cheamă birjă) 


răspunde : 


— La Conu Mihai vrei mata ? Pi Strada Răci! 


A căzut o frunză ca lăsată de mina unui regizor, înainte de scena amintirilor. 
Mihai Codreanu şi-a aprins pipa din spumă de mare... * 


* Aceste amintiri 
Popovici. 


Sonetu' unui octogenar 


Eu m-am luptat pe rind cu opt decenii, 
N-a fost ușor, dar tot le-am dovedit! 
Și-acum, octogenar, privesc uimit 
Trecutul plin de fumurii vedenii... 


Mi-s anii grei la glezne ca buștenii, 
De cale lungă, pasul mi-i trudit, 

lar steaua mea trecind spre asfintit 
Îmi stoarce-o lacrimă din colțul genii. 


Mă reculeg şi cumpănesc apoi 
Cum toarce vremea clipele din noi, 
Şi cum, tot ea, pe urmă, le destramă. 


au fost comunicate oral de Mihai Codreanu, colaboratorului nostru 


Al. 


lar pentru a-şi juca eternul rol 
Cu bunătatea ei, natura-mamă 
Ne sfarmă lanțul și ne cerne-n gol... 


Vremurile amintesc curgerea implacabilă a timpului... 80 de ani... Copilăria 
mi-am început-o lipsit de griji, într-o casă înstărită. Tata, Mihai Constantin (Costache) 
Codreanu, originar din Tg.-Ocna, se așezase la lași, unde implinea funcțiile de profesor 
de latină la vechea „Academie Mihăileană“ (Liceul Naţional) şi de... judecător de 
Tribunal. Împărțea așadar dreptatea la judecătorie și în clasă. Mama era din vechea 
familie moldovenească Mirzescu. 

Cu profesori şi educatori, anii copilăriei se scurgeau fără de grijă, deşi am 
rămas orfan de tată încă de la virsta de un an și jumătate. Rămăsese o brumă de 
avere, pe care mama o încredințase spre fructificare unor cămătari. Aceștia, însă, 
au chivernisit-o atit de „bine“, incit la adolescență m-am trezit sărac lipit pămintului. 

Primele clase de liceu le-am făcut la școala în care fusese profesor și tata, 
la Liceul Naţional. Din primele clase, m-am simțit atras de mirajul teatrului, de 
vraja decorurilor strălucitoare şi a luminilor scenei. 

Ființa la Iaşi Teatrul Naţional, avind tot mai mulți spectatori credincioși; la 
inceput, spectacolele se dădeau în sala Patria, apoi în clădirea nouă a Circului Sidoli. 
Mi-au rămas vii în amintire spectacolele date de Grigore Manolescu și Aristizza 
Romanescu. Turneele marilor actori bucureșteni poposeau în orașul nostru vreme 
mai îndelungată, jucind aproape tot repertoriul clasic și mai cu seamă Shakespeare... 
Se urca atunci pe scenă şi un tînăr mai puțin cunoscut în provincie. Se numea 
Nottara... Şi cu toții am urmărit cu respirația oprită acel formidabil duel artistic din 
actul III al lui Ruy Blas. Nottara era Don Salluste, iar Manolescu Ruy Blas... Dacă 
amintirea nu mă inșeală, parcă totuşi pe Nottara l-am socotit biruitor. 

Acolo, sus la „cucurigu“, patima pentru teatru avea să devină acea boală 
cronică ce m-a urmărit pină azi. Încă din liceu, odată cu pasiunea pentru teatru, 
am început să bat la porțile presei. Lupta pentru existență m-a obligat să fac cores- 
turi la ziarele locale şi in special la „Evenimentul“, apoi la edițiile Şaraga, unde, 
corectind textele, am învăţat latineşte... 

Prima poezie mi-a apărut în „Lumea ilustrată“, editată de A. de Herz — 
eram pe atunci în clasa a IV-a de liceu —, și ţin minte că era o „glossă“ sub 
directa influență a lui Eminescu... Prima bucurie poetică mi-a pricinuit-o însă apa- 
riția unei poezii în revista „Viaţa“, condusă de Vlahuţă. 

Dădeam lecții particulare, făceam corecturi, întrețineam casa și iînvăţam la... 
conservator, urmindu-mi chemarea pentru scenă. Aveam de profesor pe Galino, un 
actor sobru, reținut, care știa să educe elevii pe linia unei alese distincții scenice, 
spre un joc firesc și simplu. E drept că dintre colegii mei nu a ajuns nici unul 
actor celebru; mai cunoscut e poate veteranul scenei rominești, P. Petrone, decedat 
de curînd şi care pînă în ultimele lui zile a fost un slujitor credincios al Teatrului 
Naţional din Iaşi. Dintre „rolurile“ mele de conservator, cel căruia m-am dedicat 
mai mult a fost Horaţiu din Fintina Blanduziei. Între timp, mi-am dat licența 
în drept și am absolvit facultatea de filozofie, urmind chiar și mai multe semestre 
ia... medicină. Poate, mania mea „ambulatorie“ m-a împiedicat să ajung medic. 
Eram cuprins adesea de crize de nostalgie pentru plecări în străinătate. Cu puţinii 
bani pe care îi aveam în buzunar, îmi luam geamantanul și mă suiam în tren. 

Terminind conservatorul, mi s-a oferit un loc in teatru. Am refuzat, rob al 
unei cumplite timidități, al spaimei de a înfrunta publicul. Şi totuși, de teatru aveam 
să mă apropii indirect, prin intermediul traducerilor. 

Studiile le-am urmat apoi la Paris; bineînțeles, am făcut și studii teatrale. 

Luam lecții cu marele actor Sylvain, societar la Comedia Franceză. Prin el, am 
cunoscut intreaga pleiadă de actori străluciți ai epocii. 

Într-o seară, asistam emoţionat, din fundul unei loji, la prima reprezentație 
a lui Cyrano de Bergerac... Atunci m-am și hotărît să traduc această piesă în 
romineșşte. 

Dar... prima traducere de teatru a fost nu din Rostand, ci din Richepin. În 
traducerea mea, piesa acestuia, Martira (dramă în versuri în cinci acte), s-a dat în 
premieră la lași în 22 octombrie 1901, cu State Dragomir, Aglae Pruteanu și Vlad 
Cuzinski în rolurile principale. 

Aveam pe atunci 22 de ani și e firesc să mă fi bucurat raportul făcut la comi- 
tetul teatrului de unul din membrii săi — G. Ibrăileanu: 

„Traducerea, după părerea mea, e bună şi meritul traducătorului e cu atit 
mai mare, cu cit ne gindim mai mult la greutatea de a iîncătușa subtilități de gindire 
și de simțire ca acelea din piesă și încă intr-o limbă puțin minuită în asemenea 
direcții.“ 

Aceasta a fost prima mea traducere. A urmat apoi Printesa îndepărtată a lui 
Rostand, pe care am mai putut-o lucra singur, avind vederea bună. Traducerea iui 
Cyrano de Bergerac, însă, am început s-o dictez. Era în perioada cind o groaz- 
nică boală mi-a luat putinţa de a mai vedea să scriu și să citesc. 

La Prințesa îndepărtată, am lucrat poate o jumătate de an; s-a jucat și la 
lași și la București. Titlul francez al piesei este La princesse lointaine. Asupra 
titlului dat de mine, Prințesa îndepărtată, au fost discuţii aprinse și s-a spus că 
termenul „îndepărtat“ nu ar exprima exact înțelesul lui „lointaine“, intrucit cuvintul 
„indepărtat“* are și accepţia de „izgonit“. După mai bine de 40 de ani, ţin şi azi 
să subliniez că „izgonit“ e o accepţie improprie ce se dă lui „îndepărtat“, pentru 
că noțiunea de „izgonit“ cuprinde numaidecit și noțiunea de „indepărtat“, dar 
noțiunea de „îndepărtat“ poate să nu cuprindă și noțiunea de „izgonit“. „Une étoile 
lointaine“ e o stea îndepărtată, „un rivage lointain“ — un țărm îndepărtat, „un 


Mihai Codreanu 

pays lointain” — o ţară îndepărtată şi ni- 
mănui nu i-ar trece prin minte să înțe-— 
leagă prin „stea îndepărtată? — stea iz- 
gonită ori prin „țărm îndepărtat” — țărm 
izgonit. Se poate, așadar, da lui „indepăr- 
tat“ accepţia improprie de „izgonit“, numai 
cind ea ar rezulta din corelaţii cu idei din 
fraze anterioare, sau ar fi completată cu 
idei din fraze ulterioare. M-am gindit mult 
la titlul piesei și susțin și azi că acesta e 
cel corect. Cred că aș fi dezbrăcat de par- 
fum piesa dacă i-aș fi pus titlul, de pildă, 
Prințesa depărtată. Nu e o pledoarie tirzie, 
ci o subliniere la care ţin. 

Traducerea lui Cyrano am început-o 
mai tirziu, în plină maturitate; am lucrat 
actele I, II și III înainte de primul război 
mondial, iar sfirşitul, după 1918 (dictin- 
du-l, deoarece nu mai vedeam). A fost o 
muncă grea, chinuitoare, istovitoare a- 
proape... 

Primul interpret al lui Cyrano la noi 
în ţară a fost State Dragomir; pe urmă, 
rolul l-a deţinut la Iaşi Aurel Gh:ţescu. 

Vederea nu mi-am mai putut-o folosi 
de la 29—30 de ani. Vedeam să mă conduc perfect, dar nu mai puteam nici citi, nici 

scrie. Cyrano de Bergerac a fost ultima mea traducere teatrală. 

Poate intr-o măsură mai mare decit azi, pe atunci traducerile de piese de 
teatru lăsau de cele mai multe ori de dorit. Şi totuşi, nu lipseau alese frumuseți. 
N-am uitat nici pină azi versuri din minunata traducere a lui Grigore Manolescu 
din Hamlet ; de pildă, scrisoarea lui Hamlet adresată Ofeliei: 


Mihai Codreanu, tînăr 


Îndoieşte-te de stele, cînd îți spun că sînt de foc, 
Și de soare că se mișcă şi se-ntoarce iar la loc. 
Te-ndoiește că iubirea e iubire-adevărată 

„Dar de iubirea mea sfintă nu te-ndoi niciodată... 


sau monologul groparului : 


Cînd eram şi eu mai tinăr şi iubeam, mi se părea 
Cum că lumea asta mare este toată lumea mea. 
Dar cind veni bătrinețea cu pasul ei de tilhar, 
Mă strînse cumplit cu cheia și mă-nlănțui amar. 


Am regretat mult că pe Rostand nu l-am cunoscut personal. I-am scris, 
cerindu-i permisiunea să-l traduc. Rostand mi-a răspuns că nu-și poate da aprobarea, 
pînă nu-i trimit textul în romineşte. I-am trimis textul cerut și, după şase luni, mi-a 
răspuns că-mi dă permisiunea, ba chiar că îmi şi mulțumește. (Îmi pare rău că, 
împreună cu o mulțime de alte hirtii, am pierdut și scrisorile acestea.) 

Dintre interpreţii lui- Cyrano (romini), am preferat pe Tony Bulandra și, poate 
mai mult, pe Aurel Ghiţescu, care mi-a fost elev și cu care am pregătit multe zile 
şi nopţi acest rol. 

În același timp, un domn colonel din cavalerie, pe nume I. Călătorescu-Radomir, 
a tradus și elj Cyrano de Bergerac. Pe copertă, a ţinut să specifice alături de nume 
că e „din cavalerie“. Nu s-a mulţumit cu asta şi a început să publice în „Rampa“ 
9 serie de articole, punind pe două coloane traducerea lui și a mea, pe care încerca 
să o desființeze. (De fapt, prin aceasta imi făcea un mare serviciu.) Îmi amintesc, 
printre altele, că domnul colonel tradusese „panașul“ lui Cyrano cu... penajul (termen 
militar), 

La toate articolele domnului colonel (din cavalerie !), n-am răspuns nimic. 
Răspunsul meu verbal a circulat însă în toată ţara: 


Cind citesc „Rampa” 
M-apucă crampa ; 

Cind m-apucă crampa — 
Mă servesc de... „Rampa“. 


În timpul războiului, un general m-a întrebat o dată ce părere am despre 
traducerea lui Călătorescu. I-am răspuns: „Domnule general, vă rog să mă iertaţi, 
eu nu mă pricep la... armată!“ 

Profesor la Conservatorul din lași am fost numit în anul 1915, cind aveam 
30 de ani. Catedra se chema de: Dicţie, citire expresivă, critică şi psihologie teatrală. 
Aveam colegi la această catedră pe bătrinul State Dragomir și apoi pe Agatha 
Birsescu. Pe atunci, cursurile conservatorului durau patru ani, iar în urma strădaniilor 
mele s-au redus la trei ani. Am început cursurile la conservator după un plan chibzuit, 
dind la început elevilor să recite versuri, dar şi să joace în mici piese de teatru, 
insistind mai cu seamă asupra dicției și rostirii scenice a versurilor. Practicam ades 
cu studenții și „sistemul peripatetic“ al lui Aristotel: la conservator făceam lecții 
teoretice şi practice, apoi ne plimbam de multe ori impreună și aveam cu ei lungi 
discuţii „ieșene“. 

În ceea ce privește metoda mea, eram de părere că aici ca și în medicină, 
primum non nocere... adică : întîi să nu strici, şi apoi să dregi. Deci, trebuia să 
analizăm mai intii ceea ce strică... Eram convins că obligația legală a elevilor de a 
face figurație la teatru era foarte dăunătoare, pentru că punea în cumpănă binele 
pe care îl puteau învăța, cu marile rele pe care le puteau deprinde din culise, 
la o vîrstă în care idealul trebuia să fie unicul motor în artă, 

Totodată, strica elevului metoda unor profesori de a-i da prea multă încre- 
dere în sine. Această îneredere socoteam că e necesară atita cit nu aduce atingere 
simțului de  autocritică. 

De asemenea, strică elevului metoda de a-l învăța „ce să facă“. În artă, 
rolul profesorului este „negativ“. El trebuie să arate elevului ceea ce nu trebuie 
să tacă şi să-l lase să caute, pentru că în artă trebuie să 'cauţi, pentru ca să 
te poți găsi. | 

Strică metoda care încearcă să transmită elevului temperamentul și maniera 
profesorului ; asta îl lipsește de personalitate. 

În acea perioadă, teatrul era condus în parte de actori rataţi, care au vrut 
să facă teatru cu boiele, cu scandaluri şi cu petice, în loc să lucreze cu materia 
„vie care este actorul, singurul chemat să dea viață teatrului. Acest sistem al lor 
semăna mult cu al maimuţei care s-a legat singură de miini și de picioare, ca să 
se dea prinsă. Înţeleg prin aceasta că teatrul s-a expus în chip voit la concu- 
rența cu cinematograful, din care, fatal, trebuia să iasă invins. Dacă m-aș pune 
eu la meci cu un boxer, m-ar bate. Dacă m-aș întrece cu un boxer pentru un 
sonet, cred că l-aș bate eu... 

Succesul ieftin nu-i totdeauna merit și niciodată glorie. lar trivialul miroase 
rău, chiar cind îl picuri pe trandafir. 

Nu ţin ca cele spuse de mine să treacă drept sentinţe cu pretenţii. Ele 
sint rezultatul unei lungi experienţe controlate de analiza unui singuratic profesor 
de artă dramatică, foarte mulți ani director de teatru. 

Deci, nu admiteam figurația decit din anul III, de cind se putea considera că 
studentul era „pregătit sufletește“* de către profesor. 

Atrăgeam atenţia elevilor (în special, elevelor) că morala în teatru comportă 
si unele recomandaţii speciale față de morala obişnuită. În cursurile mele teoretice, 
pomeneam despre problema „armonicelor și paraziților în teatru“, despre „antago- 
mismul dintre public și actor“, despre „viabilitate în teatru“ etc. 

Ce înţelegeam eu prin armonică și paraziți ? În acustică, un sunet oarecare 
este alcătuit din armonice lăuntrice. Sunetele armonice lăuntrice sint principale 
şi spre aceste date firești ale sufletului îndreptam atenţia elevilor. 

O altă lecţie vorbea despre punctele de viabilitate în teatru. Teatrului, ca 
oricărei arte, îi este propriu ceva convențional. Ceea ce captează și face legătura 
peste rampă între scenă și public constituie elementele vii ale acestei convenții. 
Actorul trebuie să găsească gesturi emoționale și, de orice natură ar fi rolul, să-l 
facă viu. Trebuie să existe punți către spectatori, puncte de viabilitate pe care 
să-și sprijine debitul verbal. Indiferent după ce concepţie se ghidează jocul acto- 
rului, el să fie viu. Îi sfătuiam pe elevii mei să nu conteze niciodată pe bunăvoința 
publicului. Socoteam că raportul între public şi orice debutant în artă se caracteri- 
zează prin anume contradicții și că depinde de hotărîrea actorului respectiv ca 
situaţia aceasta să se rezolve în favoarea lui. 

Mă bucuram că aveam printre elevii mei pe: C. Ramadan, Victor Ion Popa, 
N. Şubă, Gică Popovici, Ani Braesky, G. Tomazoglu, Athena Marcopol, G. Siritinovici, 
€. Chirvăsuță, D. Hagiac, N. Meicu și atiția alți tineri talentați. 

Amintirile își iau zborul ca stolurile de vrăbii... 

Cind l-am cunoscut pe C. Ramadan în clasă, l-am întrebat mai întii ce vrea 
să joace „Vreau să fac dramă“ — mi-a răspuns el. „Bine — i-am răspuns — 
dacă vrei să faci dramă, pentru un începător 90% succes înseamnă cînd știe rolul 
bine, pe de rost. începătorul se împiedică de degete, de picioare: cel puţin rolul să-l 
știe. Du-te acasă și învață scena între regină și Ruy Blas; cînd vei ști-o bine, 
pe de-a rostul, să vii la mine!“ 

Într-adevăr, după un timp, Ramadan a revenit. „— Am învățat! — Bine. 
Treci pe scenă cu partenera !* Şi cind a început el să declame: „Doamnă, mai 
vorbește, spune..., toată sala a izbucnit în ris. L-am lăsat să-și înțeleagă singur 
menirea ! 

Cu Victor Ion Popa și cu N. Meicu, am pregătit la conservator comedia într-un 
act Stradivarius, în care Ramadan făcea pe bătrinul anticar evreu. A fost un succes 
neobișnuit pentru o producție. De asemenea, și St. Ciubotărașu a avut succes recitind 
Greva fierarilor. Ciubotărașu avea: și talent de poet. Pe Victor Ion Popa, l-am pre- 
gătit mai întîi ca actor, însă remarcasem că avea şi un mare talent de... sculptor. 

Între 1919—1923, am ocupat funcţia de director al Teatrului Naţional din Iași. 
Am căutat să ridic prestigiul teatrului, prin montarea unor piese de valoare artistică. 
Inainte de a fi numit director, mi s-a spus că, așa cum cereau romanii, trebuia să 
am „autoritas“, „demnitas”, „gravitas”. Autoritate am avut, demn cred că am fost, 
dar nu am putut să fiu... grav — niciodată! 

Așa de pildă, pe cind preparam Hamlet cu Braborescu (făceam și regie în 
timpul acela), mi-am dat seama că Molière avea dreptate cind a spus: „Mai ușor 
conduci o armată de 200.000 de oameni decit un teatru cu 20 de actori“. După multe 


36 


repetiţii... premiera e aproape! Bra- 
borescu se achita bine de rol... 

Seara, premiera... Dau să ies in 
sală... Cind să trec de pe scenă în 
culoar, mă opreşte, disperată, domni- 
şoara Melinte (deținea rolul Gertrudei, 
mama lui Hamlet) : „Domnule, am v 
plingere — imi spune ea cu lacrimi 
—, m-au trecut pe afiș „„Doamna” 
Melinte, şi eu sint domnişoară...” 
I-am răspuns: „Dar, pentru dum- 
nezeu, dacă ești mama lui Hamlet, 
cum vrei să fii domnişoară ?” 

x 

Cu autorii noștri dramatici, a- 
veam strinse legături şi am fost bun 
prieten cu Eftimiu, cu Herz și cu 
Sorbul. 

După atiția ani, nu m-am des- 
părțit nici azi de Teatrul Naţional. 
Mă vizitează des actorii, foștii mei e- 
levi. Aş vrea să fac aici o indiscre- 
ţie şi să povestesc cum s-au umezit 
bătrinii mei ochi în seara premierei 
Vlaicu Vodă de acum doi ani... În 


culise, Doamna Clara — fosta mea oo a 
elevă Ani Braesky — a vrut să să- Mihai Codreanu, pe vremea directoratulul 
rute mina pe care și-a tras-o, ruşi- la Teatrul Naţional din laşi, împreună cu 
nat, bătrinul ei dascăl !... Am avut și Sorana Ţopa. (stinga) și Vlad Cuzinskb 


îi aa > (dreapta) 
eu emoții dind, după puterea mea, 


o mină de ajutor dramaturgului Gh. Vasilescu, cind a scris piesele sale in versuri 
după Creangă. Mă bucură mult succesele teatrului nostru, deși îmi pare rău că 
puţini actori știu să spună versuri (cei vechi știau, poate, mai bine). Eu cred că 
aceasta n-o învață îndeajuns nici la Institut. Am susținut totdeauna că, în teatru, 
versul trebuie să fie el însuși actor, să aibă deci o funcţie scenică. Acum, vreau să 
reamintesc asta... 

Cu zeci de ani în urmă, declaram într-un interviu Profiriței Sadoveanu: 

„Arta o dă numai sentimentul trecut prin rațiune. Cind sentimentul și rațiunea 
s-au solicitat şi cînd din această solicitare a urmat o atingere, în scînteia aceea 
s-a născut o clipă de artă... Lirismul pur este insuficient. Trebuie ca rațiunea så 
intervie, să supuie sentimentul și atunci abia va fi adevărată artă...“ 

Mai scriu și astăzi şi mă simt legat la fel de strîns de teatru, de scenă, de ace? 
actor a cărui viață s-a schimbat azi, dar pe care, cu mulți ani în urmă, îl vedeam 
ca în sonetul: 


Actorul 


s+.. What’s Hecuba to him, or 
he to Hecuba?...'* 
(Shakespeare. Hamlet, Prince of Denmark) 


Mi-e sufletul un saltimbanc grotesc, 
Așa cum se-ntilnesc prin iarmaroace ; 

El — vrea, nu vrea — e nevoit să joace 
Pentru plăcerea celor ce-l privesc. 


În mine plinge risul omenesc 

Și ride lacrima, pe cind cu voace 
Zadarnică de goale poloboace, 
Străine patime maimuțăresc. 


Aşa mă știu. Vibrez cu toate-aceste 
De-a vieţii fiecăruia poveste, 
În clipa cind o spun la spectatori. 


lar dezgustat de-atitea măști de vise, 
De-mi pierd în alții eul uneori, 
Cind ies din scenă, sruiv între culis“. 


Sancţiuni date actorilor... 


„„Sau mai precis, sancțiuni date de regizorii de odinioară ai Teatrului National 
din Bucureşti. Precizarea o impune, firește, necesitatea de a respecta adevărul 
istoric şi nu teama de o eventuală confuzie. Astăzi e greu să afli că un actor 
a fost amendat de regizor pentru că a întirziat, sau a lipsit nemotivat, sau a avut 
atitudini necuviincioase față de un mai virstnic coleg... 

Cindva — ce mult e de atunci! — directorul de scenă era obligat să constate 
asemenea abateri şi să propună pedepsirea lor, înțelegindu-se că el e răspunzător 
nu numai pentru soarta spectacolului pe care-l pune în scenă, ci și pentru com- 
portarea generală a artiștilor cu care lucrează, pentru formarea fiecăruia din ci 
in spiritul reclamat de nobilele scopuri ale artei dramatice. A. Gatineau nu putea fi 
de acord cu „lipsa de la datorie“, de la repetiții, iar pentru refuz de rol, cerea 
desființarea contractului celui în cauză. Grigore Manolescu considera o gravă abatere 
părăsirea orașului fără ştirea direcției și, cu toată simpatia pe care o avea pentru 
Nottara, a cerut aspra lui sancționare pentru o astfel de abatere. N-a cruțat-o nici 
pe Aristizza Romanescu, al cărei talent îl admira; pentru lipsa ei dintr-un spectacol 
a propus să fie greu pedepsită, propunind un principiu valoros: cu cit calitățile 
şi meritele unui artist sint mai mari, cu atit se cuvine ca greșelile lui să capete 
o pedeapsă mai mare. P. Vellescu nu putea fi de acord cu întirzierile; Ştefan 
iulian, cu absențele nemotivate. 

Se înțelege, nu nostalgia amenzilor în teatru inspiră publicarea documentelor 
și a rindurilor de față, ci dorința de a aminti vechea tradiție a preocupărilor 
pentru etica teatrală, care i-au caracterizat pe marii artiști ai Naţionalului. Ei 
simțeau într-adevăr munca artistică drept o datorie față de public și își respectau 
spectatorii. Pentru aceasta nu căpătau pe atunci nici premii, căci nu se dădeau, 
nici decoraţii. În schimb, se bucurau la rîndul lor de o stimă profundă din partea 
spectatorilor şi încercau înalta satisfacție a datoriei implinite. lar direcția teatrului 
cra ajutată în primul rind de directorul de scenă să încetățenească în teatru 9 
atmosferă de muncă, pătrunsă de disciplină şi spirit de lucru colectiv. 

Se află în dosarele Teatrului Naţional multe acte ca acelea ce le dăm acum 
tiparului. Vorbind despre înalta responsabilitate a regizorului și fiind iscălite de 
artiști de renume, ele constituie parcă o chemare către artiștii de azi, să fie con- 

tinuatori ai acestei tradiții, nu dintre cele mai puțin importante din îndelungata 
viață a teatrului lor. 
Valentin SILVESTRU 


16 noembrie 1881 
nr. 566! 


Domnule Director, 

Dl. Rășcanu, unul dintre personalul corului care lipsește de la datoriile sale- 
stipulate prin contract. Astăzi chiar la repetiţia generală a piesei Fata Aerului 
a lipsit. 

Supun cazul aprecierii Dvs. și vă rog a i se aplica pedeapsa cuvenită căci 
de se va mai tolera asemenea neglijențe serviciul va deveni imposibil. Binevoiţi: 
vă rog, Domnule Director, a primi asigurarea prea osebitei mele consideraţii. 

p. Director de Scenă 

D-sale D-lui A. Gatineau 2 
Director General al Theatrelor 3 


11/23 noembrie 1881 
nr. 5504 
Domnule Director, 


Gagistului P. Costescu dindu-i-se de a juca rolul Florea Dorobanţul din piesa: 
Pribeagul, rol ce l-au jucat și în anul trecut, au refuzat de a-l mai juca acel rol 
și acest refuz a fost pronunțat categoric în fața Dlui P. Stănkescu, membru 
Comitetului Theatral in sala de repetiție. Şi cum piesa Pribeagul este anunţată a 
se reprezenta miine seară 13 noembrie am fost nevoit a-l încredința unuia din: 
elevi. 

Această purtare Dle Director în conformitate cu legea şi aie opine atrage: 
după sine desființarea contractului și plata de daune interese. 

Supun dar cazul aprecierii Dvs., rugindu-vă a da exemplu şi pentru ceilalți: 
gagiști. 

Primiți Domnule Director asigurarea prea osebitei mele considerațiuni.s 

p. Director de Scenă 
A. Gatineau 
Ds. D-lui 
Director General al Theatrelor. 


1 Arhivele Statului, Dosar T. N. 630. Anul 1881. 

2 A. Gatineau, francez de origine, căsătorit cu o romîncă, a fost cel dintîi regizor pro- 
fesionist din teatrul romînesc. După cum rezultă din „încredințarea“ semnată de M. Millo, C. De- 
metriade, Eufrosina Popescu şi St. Mihăilescu, el a funcţionat ca regizor întîi la Iaşi, apoi la- 
Bucureşti „din 1847 şi pînă la 1883 cînd a încetat din viaţă, în care timp şi-a îndeplinit acest 
serviciu cu toată exactitatea şi onoarea cuvenită“. 

El era angajat la începutul fiecărei stagiuni şi rămînea şomer la sitrşitul ei. Chiar după 
30 de ani de regizorat. mai semna contracte cu directorul Teatrului Naţional, pe cîte o stagiune. 
De-abia în 1881 a cerut lui Ion Ghica să-i mai mărească leafa, întrucît „în stagiunea de vară n-am 
nici un mijloc de existență“. La moartea sa (27 septembrie 1883) văduva a cerut ajutor Teatrului 
Naţional, ca să aibă cu ce-l înmormînta! Direcţia s-a adresat Ministerului Instrucțiunii şi Cultelor 
care a acordat 200 lei din fondul milelor. (Dos. T. N. 431/1887) 

3 Direcţia a aprobat amenda. 
4 Arhivele Statului. Dosar T. N. 630. Anul 1881. 

5 Gagistul a fost doar amendat. : 

15/27 septembrie 1882. 
Nr. 470% 
Domnule Director, 

Cei mai mulți dintre elevii și elevele Theatrului Naţional, avind prea multe 
amende pe luna Septembre, vă rog cu tot respectul să binevoiți a nu le mai libera 
niciun aconto asupra gajului Dlor căci la finele lunei nu li se vor putea opri acele 
amende ne mai avind de unde. 

Totdeodată vă rog să nu liberați mandat de plata gagiului pe această quin- 
zenă, D-lui Nottara, ca minimul pedepsei ce i se poate da deocamdată pentru 
părăsirile Capitalei fără permisiunea Direcţiunei.? 

Primiți vă rog D-le Director asigurarea distinsei mele considerațiuni. 

Gr. Manolescu 
D-lui 
Director General al Theatreior. 


25/7 noembrie 1882 
Nr. 6738 
Domnule Director, 

După cum ştiţi astă seară trebuia să se reprezinte piesa Schinteea care n-a 
putut avea loc din cauza că Dna Ar. Romanescu, societară a Theatrului Naţional 
care are rol principal în piesă, a refuzat de a juca. i 

Spectacolul nu a suferit nici o intirziere fiindcă am luat îndată! dispoziţiuni 
de a se inlocui cu comedia Cum sint toate. Theatrul însă a suferit, căci o 
schimbare de spectacol indispune publicul. și-l descuragiază de a mai vizita Theatrul 
ne mai fiind sigur de a vedea jucindu-se ceea ce e anunciat prin afișe. 

Așadar, conform art. 21 din regulamentul nostru, supun cazul la aprecierea 


Dniei Voastre ; din parte-mi cred că cu cit Dna Romanescu prin pozițiunea D-sale e 

pusă mai sus, prin incontestabilile sale merite artistice, cu atit penalitatea ce i se 

va aplica, să fie mai mare. 

Binevoiţi Domnule Director a primi asigurarea distinsei mele considerațiuni.? 

Gr. Manolescu 
Directorul scenei 

D-sale 

D-lui Director General al Theatrelor din Rominia. 


29 decembrie 1882 
Nr. 777 10 
Domnule Director General, 

În urma mai multor observaţiuni ce am făcut D-lui Lugoșianu, elev al Thea- 
trului Naţional, pentru desele absințe văzînd că nu este mijloc de îndreptare, și 
mai multe încă în seara de 26 Decembrie la reprezentarea piesei Olteanca n-a 
venit decit la al 2-lea act, cum și în seara de 28 la reprezentarea piesei Rotarul 
a lipsit cu totul fără ca măcar să fiu incunoșştiințat despre cauza acestei absințe; 


6 Arhivele Statului. Dosar T. N. 637. Anul 1882 

7 Nottara şi-a recunoscut greşeala; a cerut numai să i se plătească doar jumătate din suma 
cuvenită, întrucît are mari şi neaşteptate greutăţi materiale cărora nu le poate face faţă. Direcţia 
a aprobat. 

3 Arhivele Statului, Dosar T. N. 637. Anul 1882. 

9 Direcţia, care avea pe atunci alte dificultăți cu Aristizza Romanescu (îşi dăduse demisia), 
a amendat-o numai cu suma de lei 5. 

10 Arhivele Statului. Dosar T. N. 673. Anul 1882. 

vă rog Domnule Director General ca în puterea Art. 53 din Regulament să fie 
amendat cu le. 39 pentru astă dată. 

Dacă insă nici în urma acestui avertisment nu se va îndrepta, atunci sint de 
părere a se rezilia contractul conform aceluiași articol. 

Binevoiți vă rog Dle Director General a primi asigurarea distinsei mele con- 
siderații."! 

Director de scenă 
P. Vellescu. 

D-sale 
D-lui Director G-ral al Theatrelor. 


27/8 Ianuarie 1883 
Nr. 6612 
Domnule Director, 

Vin respectuos a supune la aprobarea Dvs. amenda de lei 15 conform art. 25 
din regulament asupra D-lui C. Dimitrescu şi Dl. Ştefănescu — care după mai 
multe observațiuni făcute D-lor incă nu s-au correctat a fi ecsacți la datorie — 
sint 2 zile de cind nu vin şi fără a presanta acte justificative de lipsurile D-lor. 

Repetițiunile suferă și deacesa cer să binevoiți a aproba această amendă. 

Primiți vă rog D-le Director asigurarea osebitei considerațiuni și stimi ce 
vă conserv. 15 

Director de scenă 
St. Iulian 
D-sale 
D-lui Director General al Theatrelor din Rominia. 


11 Elevul a fost amendat cu suma propusă. Mai tîrziu, a demisionat. 
12 Arhivele Statului, Dosar T. N. 719. Anul 1883. 
13 Direcţia a aprobat amenzile. 

BRE E UTT A T 


Teatrele din țara noastră, dind, cum nici nu se poate altfel, din ce înce mai 
multă atenție promovării dramaturgiei originale, au realizat în acelaşi timp o serie 
de succese în completarea repertoriului cu creații valoroase ale dramaturgiei romi- 
neşti mai vechi. Succesele înregistrate de citeva piese ale dramaturgiei noastre clasice 
nu numai în țară, ici şi peste hotare, constituie un puternic îndemn de a se continua 
cercetarea, readucerea în actualitate şi prezentarea pe scene a multor lucrări 
pretioase ale dramaturgilor noştri din trecut. 

Incontestabil, teatrele noastre dcordă interes unor astfel de lucrări. Tot incon- 
testabil este însă că realizările efective în această privință nu par cu totul satisfă- 
cătoare. Faţă de bogăția apreciabilă a dramaturgiei noastre, numărul pieselor din trecut 
Jucate rămîne încă redus. Nu sint rare în ce privește dramaturgia clasică (și, de 
altfel, în ce privește dramaturgia originală) cazurile cind una şi aceeaşi piesă se 
joacă aproape concomitent la mai multe teatre, nu din alte pricini, ci numai din 
necunoașterea acestei dramaturgii în ansamblul ei și, poate, și din oarecare comoditate. 

Astfel, se întimplă, pe de o parte, ca repertoriile unor teatre să fie în această 
direcție lacunare și, pe de alta, ca alături de repertoriul nostru clasic jucat, viu, să 
se mai poată încă vorbi de un fel de „repertoriu uitat“. 

În vederea îmbogăţirii „repertoriului jucat“ al teatrelor, revista noastră 
încearcă, începînd cu acest număr, sub rubrica „Repertoriu uitat“, să smulgă 
din uitare şi să supună atenției teatrelor noastre o serie de creații dramatice romi- 
nești care, fără îndoială, merită cu prisosință această atenție. 

În numărul de față, publicăm o prezentare a Bătrinului, drama Hortensiei 
Papadat Bengescu. 


Hortensia Papadat Bengescu: «Bătrinul> 


Scrisă în perioada în care literatura Hortensiei Papadat Bengescu trece din faza 
așa-zis lirică — inițiată de Apele adinci (titlul indică de pe acum introspecţia) — 
la cea obiectivă, ce avea să se realizeze deplin în ciclul romanelor de analiză care 
alcătuiesc cronica familiei Halippa (Fecioarele despletite, Concert din muzică de Bach, 
Drumul ascuns şi Rădăcini), comedia socială Bătrinul! e „obiectivă“ in cel mai pur 
sens bengescian, păstrind totuşi o undă din efuziunile lirice trecute. Dar ceea ce 
ii conferă un loc propriu in ansamblul operei Hortensiei Papadat Bengescu este caldul 


1 Citatele sînt făcute după un exemplar al piesei Bătrtnur, revăzut de scriitoare în 1941 şi 
care se află în posesia autorului acestor rînduri. 

suflu de umanitate, care o apropie de altă lucrare din aceeași perioadă de trecere, 
Balaurul. Dacă ciclul romanelor obiective se caracterizează prin extreme analize ale 
unor stări sufletești morbide (psihologia bolii și nu reacția morală a omului în fața 
bolii și a morţii, ca, de pildă, în Moartea lui Ivan Ilici a lui Tolstoi), ori distilarea 
psihică a unor momente exclusiv sociale, ca snobismul, declasarea, arivismul — 
Bătrinul şi Balaurul cunosc în opera Hortensiei Papadat Bengescu sfera emoțională : 
primul, prin figura de înaltă spiritualitate a savantului Luca Delescu şi cea de 
nobilă feminitate jignită a Ginei, iar al doilea, prin compasiunea adincă față de sufe- 
rinţele şi ororile îndurate de om în război. Între senzualismul torid al lumii Biancăi 
Porporata și Alissiei — eroinele nostalgice din faza lirică, ce nu e decit aspirația 
către Don Juan — pe de o parte, și analiza la modul impasibil (nici etosul sfişie- 
rilor din abis al lui Dostoievski, nici melancolia și gustul pentru grotesc al lui Proust, 
nici ironia şi fervoarea artistică a lui Thomas Mann) din romanele ciclului Halippa, 
pe de altă parte, sentimentul prinde cheag așadar în citeva personaje din Bătrinul 
şi se răspindește în plasma umanitară a Balaurului. 

Delimitările de mai sus continuă a fi eficiente și înăuntrul Bătrinului ca operă 
izolată. Există aici două rînduri de personaje, dintre care unele țin de așa-zisa 
zonă „obiectivă” a literaturii Hortensiei Papadat Bengescu, adică cele care se inte- 
grează în viziunea de maturitate a scriitoarei, și anume întreaga familie a lui Luca 
Delescu ; iar altele, care participă la sfera emoțională atit de restrinsă în această 
literatură, și anume Bătrinul, Gina și Lungeanu. Prima categorie de personaje, ase- 
menea eroilor de mai tirziu, din ciclul Halippa, sint ființe ce poartă stigmatul steri- 
lității sufletești și galeria lor constituie cea mai severă critică ce se poate aduce 
societăți. căreia aceşti trişti eroi ii aparțin. - 

Iată cum amoralismul lui Dinu Delescu — deputatul şi viitorul ministru, a 
cărui ambiție și al cărui cinism dau egoismului o forță tot atit de mare pẹ cit de 
puternică e lumina ce o răspindește spiritualitatea tatălui, a Bătrinului — este din 
aceeaşi specie cu ambiția monstruoasă a doctorului Walter din Drumul ascuns, ori cu 
ascensiunea perversă a lui Lică Trubadurul. Filozofia lui practică sună astfel: 
„»Idealismul, care e tendința cea mai înaltă, se depărtează de la natură și creează 
o altă morală, imorală dacă vreţi”. -În jurul lui, ca sateliți amorali, se ordonează 
„familia” : doamna Delescu, mama, una din acele femei care prin răutatea și măr- 
ginirea lor distrug viața omului superior, alături de care trăiesc; Jean Delescu, 
fratele detracat, care se înalță totuşi deasupra celorlalți prin luciditatea ce îi per- 
mite, asemenea doctorului Rim din Concertul din muzică de Bach, să rezoneze aoid... 
ca și cum ar avea o conștiință morală; Cleo, sora cea absolut rea, a cărei glacialitate 
lăuntrică se va transmite fiicelor Lenorei Halippa, Coca-Aimâe și Mika-Le; Maria, 
sora declasată ; ori, în fine, Codea Delescu, idiotul, afin cu gemenii Halippa şi Sia 
din Concert, sau Aneta Pascu din Rădăcini. 

Toţi acești membri ai familiei au comună sterilitatea sufletească; în inima 
lor, nu se aprinde nici o clipă văpaia iubirii ; străini de orice pasiune, ei nu cunosc 
decit interesele lor meschine și nu au decit, în ce privește erosul, porniri instinc- 
tuale. Chiar și ambiția lui Dinu Delescu e rea, calculată, cu desăvirşire sterilă, 
ținind de  politicianismul mărunt al vremii. Conflictul între ei și ceilalți, adică 
Bătrinul, Gina, Lungeanu, nu este prin urmare un conflict de ordin intim, ci unul 
„obiectiv“, de mentalitate generală, conflictul intre om şi mediul social dezumanizat, 
in care acesta e constrins să trăiască. 

În fața „familiei“, cu oroarea de a se ști legat prin singe de ea, se înalţă 
figura impunătoare a Bătrinului. Scriitoarea nu i-a împrumutat nici una din tră- 
săturile care determină caricatura omului de știință, ci l-a lăsat să strălucească în 

toată splendoarea integrității lui sufletești, candoarea și sarcasmul unindu-se 
într-un tot de o extraordinară putere de viață. Indicind felul său de a vorbi, 
autoarea ii creionează un frumos portret 
moral : „Vorbește mereu cu un fel glumeț 
“original, cu avintul pe unele cuvinte, cu 
entuziasm repede curmat de vorbe fără 
şir, cu un bun simț simplu — cu o mo- 
destie pătrunsă de gravitate, cu pasiune 
ştiinţifică, cu o filozofie sarcastică, înaltă, 
temperată de o sălbăticie decepționată“. 
Umbra de scepticism nu face decit să su- 
blinieze luminozitatea figurii lui spirituale, 
căci e scepticismul entuziastului sugrumat 
de acest „social“, advers omului. Cind Gina 
îi spune că descoperirea lui ştiinţifică va 
revoluţiona lumea, va transforma omenirea, 
el răspunde: „Omenirea ! Omenirea o să 
fie ceva mai păcătoasă, fiindcă va fi trecut 
un ceas mai mult peste ea. Ceva mai 
crudă, fiindcă i se va dat un instrument 
mai mult în mină. Şi se va servi de cl 
ca de tot ce ştie, pentru rău“. Bătrinul se 
simte izolat în societatea intereselor egoiste 
a vremii sale, de aceea tocmai dragostea 
profundă față de om îl transpune în ideal 
şi îl împiedică să vadă sufletul umanităţii Hortensia Papadat Bengescu 
anonime : „Cei mulți, cei la fel formează 

timpul lor. Cei puțini sînt rătăciți din alte timpuri. Ei se trag deoparte în biseri- 
cuţele lor, se ascund ca primii creștini, ca ultimii păgini, ca oamenii dezrădăcinaţi. 
Pe cind ceilalți își slujesc zgomotos liturghiile. Au fost vremi cind oamenii erau 
meditativi, timpuri de violență și acțiune. Acum, timpul e așa: fiecare să trăiască 
cit mai bine, dind cu coatele, fiecare să apuce cit mai mult“. Se desprinde limpede 
din cuvintele Bătrinului că decepționismul său nu are nimic structural, fiind doar 
un produs al împrejurării, al epocii lui, al societăţii egoismului ; în adina, dragostea 
de om şi puterea dăruirii pentru umanitate fierb într-un amestec de esențe pure 
şi drojdii amare. 

Deoarece teribila constringere dinafară o simte mai puternic, mai dureros 
în egoismul familiei, dezgustul Bătrinului față de cei legați de el prin procreaţie 
răstringe groaza biologică pe care i-a provocat-o nașterea copilului idiot, a lui 
Codea. Extazul lui Luca Delescu în fața biologicului se resimte de senzualismul 
liric și întrospecția sensorială a fazei de inceput a scriitoarei: „Cînd am văzut 
copilul ! Era întreg, curat. Cind am văzut minunea alăturea de femeie, mi s-a 
părut că nu e femeie, că n-are nume, că e însăşi Natura, ceva sacru... Nu vocea 
singelui, nu mindria părintească — Nu! — „Opera“ în sine, miracolul natural ale cărui 
cele două elemente „Cauză și efect“ erau înaintea mea. L-am pipăit, mi-aduc 
aminte... Întreg, „perfect! Am căutat intii maşina. Admirabilă. Mușchii, fibrele... 


încheieturile, şuruburile elastice, perfecte. Pe urmă, înăuntru. — Viața, pulsația. 
— Singele curgea lin, bogat, pe sub poighița subțire. Şi avea glas — auz — 
privire. Privire în care se vedea conștiința, ființă deosebită de alte ființe — Omul!‘ 
În obsesia răului biologic, se recunoaște influența naturalistă, ibseniană: „Am 


inceput să mă cercetez fizic, moral. Să-mi văd vina de a perpetua speța umană 

în mod așa de criminal. Mi-am analizat sîngele, m-am urmărit cu psihometrul: 
normal, sănătos. Atitea rînduri de strămoşi ciți am putut cerceta inapoi erau 
destoinici““. Acest naturalism, ca şi la Ibsen, și Zola, vine din naiva înțelegere a 
științei, din năzuinţa de a descoperi poezia științei, ca mai tirziu, la Thomas Mann, 
în Zauberberg. Codea e pentru Bătrin simbolul viu, în generarea sa biologică, al 
socialului degradant pe care îl reprezintă „familia“ lui: „Copiii ceilalți de atunci 
i-am văzut ca fraţii lui. Recunoşteam în ei uneori mici asemănări şi în el apucături 
de ale lor. Cumplit !* Această din urmă replică e revelatoare, căci dezvăluie sensul 
aversiunii pe care Bătrinul o simte față de societatea desfigurată, dezumanizată, în 
care familia lui e exemplul cel mai dureros; ea arată clar că obsesia biologică a 
Bătrinului exprimă metaforic de fapt repulsia față de socialul vremii sale. Căci 
intreg scepticismul său cade, flacăra pură a entuziasmului, a generozităţii lui înalt 
spirituale arde puternic, atunci cind vorbeşte despre iubire. 

Neiînțeleasă de un soț ce nu are alt orizont decit parvenirea politicianistă,: 
sensibilă și cu sufletul neintinat, Gina, nora. Bătrinului, se refugiază din viață și 
din „social“ în visul care poate fi al trecutului („La Băneşti. Ţi-aduci aminte, 
tată ? Ce frumos e! Ţi se pare că trăieşti cu 70 de ani în urmă. Parcă-i pe 
vremea giubelelor şi tulpanelor“), ori al ştiinţei. Activitatea ei ştiinţifică alături 
de Bătrin seamănă în adevăr mult cu visul, cu deznădăjduita evadare din „familie“. 
Gina face elogiul iluziei: „Nu strica iluzia omului, lasă-l să bată cimpii, să se 
rătăcească în povestea pe care şi-o face. Să creadă. Ce? Nu ştie el cum e ade- 
vărul ?... De ce să-i aduci aminte ? De ce să-l deştepţi? O să-l găsească el îndată 
ce o să deschidă ochii. Niciodată nu deștepta omul din beţie, din vis, din iluzie“. 
FHiată făptură singuratică şi nefericită, exclusă din viață prin puterea „socialului“ 
pe care il reprezintă, brutal și rece, soțul ei, Gina e deodată chemată în viață, la 
fel de brutal, cind Dinu îşi descoperă soția și vrea să se bucure de ea ca de un 
„bun“ la care are „dreptul“. Acestei supreme jigniri, Gina îi răspunde cum nu 
se poate mai feminin, aruncindu-se cu disperare în braţele primului bărbat ce îi 
iese în: cale. Lungeanu se deosebeşte de ceilalți: nu e nici meschin, nici laş; 
dimpotrivă, e un „cavaler“, cu o generoasă virilitate. Dar evaziunea în braţele lui 
se dovedeşte a fi o iluzie. Gestul acesta nu poate rezolva drama. „Nu simt în 
mine energia unei vieți libere“ — răspunde ea Bătrinului, care în grandoarea lui 
sufletească ar vrea să-i facă darul acestei libertăți. Luca Delescu o înțelege pe 
deplin, fiindcă, deși libertatea lui interioară e desăvirşită, cătușele „socialului“ îl 
stăpinesc implacabil și pe el. 

lată oamenii, iată drama lor, în „comedia socială“ Bătrinul. Umanitatea supe- 
rioară, omul liber sau care tinjește după libertate, în conflict cu sterilitatea su- 
fletească, „social“ organizată, într-o epocă de egoism atroce. Hortensia Papadat 
Bengescu a dat viață nu numai personajelor, ci şi conflictului, care e delimitat cu 
precizie şi economie dramatică. Primele două acte prezintă mediul, „familia“ și 
cetatea asediată care e laboratorul unde stăpinește Bătrinul. Datele conflictului 
sint dezvăluite prin însăşi conturarea personajelor: răutatea și meschinăria unora 
stau față în față, în plină lumină, cu uriaşa opoziţie umană a lui Luca Delescu. 
lar drama propriu-zisă izbucnește și se consumă în ultimele două acte. Ceea ce nu 
scade totuși nimic din interesul scenic al primei jumătăţi a piesei. 

Jucat la Teatrul Naţional în 1921, Bătrinul n-a putut cuceri adeziunea unui 
public prea superficial pentru a se ridica la înţelesul înalt, la ideile grave pe care 
piesa le dezvolta. Dacă atunci ea putea să pară prea „socială“, astăzi semnificațiile 
se lasă mult mai lesne desprinse şi această unică operă de teatru a Hortensiei 
Papadat Bengescu are în sfîrşit dreptul să-și capete locul său în repertoriul dra- 
matic rominesc. 


I. NEGOIȚESCU 


D | S C u T | [ 
„„„lespre F „Națioral” 


Perspectivă, consecințe şi unitate 


Așa cum am considerat folositoare discuția provocată de „„Contemporanul” asu- 
pra problemelor regiei rominești, tot astfel inițiativa revistei „Teatrul” de a găzdui 
in paginile ei o discuție în jurul activității Teatrului Naţional „I. L. Caragiale” imi 
apare drept un foarte promițător început pentru o cît mai susținută campanie de 
dezbateri largi și adincite ale diverselor probleme care ne frămintă. 

Fără îndoială, prestigiul pe care şi l-a cucerit prima noastră scenă în rindu- 
rile spectatorilor și importantul rol cultural pe care îl deține justifică din plin aten- 
ţia revistei noastre de specialitate (în sfîrşit, bine că o avem!) 

N-aș vrea să stărui asupra părții „pozitive? a acestei activități, nici nu am de 
gind să înşir marile succese artistice obținute de colectivul Teatrului Naţional, care 
au culminat cu succesul internațional — „omologat? de întreaga presă străină — 
la Festivalul de la Paris (succes asupra căruia revista „Teatrul” a păstrat o inex- 
plicabilă discreție). Toate aceste victorii vorbesc de la sine și ele stabilesc faptul 
că Teatrul Naţional „I. L. Caragiale” și-a cucerit pe deplin întiietatea artistică în 
mișcarea noastră teatrală. Şi aceasta nu e puţin lucru astăzi, cind toate teatrele 
noastre din Bucureşti înregistrează multe succese demne de toată lauda, iar tea- 
trele de stat din provincie — dintre care unele înființate de foarte puţină vreme — 
ne-au arătat realizări remarcabile cu prilejul Decadei dramaturgiei rominești. 

Dar tocmai de aceea o analiză cit mai serioasă şi mai adincită a aspectelor mai 
puțin trandafirii din activitatea Teatrului Naţional este absolut necesară și socot 
că nu va putea fi decit utilă. 

Mărturisesc că nici în ceea ce priveşte capitolul „lipsuri” nu am de gind să 
înşir o serie de aspecte, ca să spun astfel, mai practice și caduce. Ele există, fireşte, 
şi nu sint de natură să fie trecute cu vederea... S-a scris, de pildă, pe drept în 
ziare, că stagiunea Naţionalului s-a deschis anul acesta anodin, cu unele foarte 
greu încercate „reluări”. Şi fără îndoială, ar fi fost de dorit ca cele două premiere 
care au urmat să fi constituit deschiderea stagiunii. Mai știm, de asemenea, că la 
Teatrul Naţional premierele au fost, în stagiunea trecută, rare și puține (cu toate 
că unele dintre ele, ca Apus de soare, au însemnat mari succese), că sintem pe cale 
de a epuiza vechiul repertoriu permanent și că, în privința îmbogăţirii lui, mergem 
cam încet, că, de asemenea, unele spectacole așteptate cu nerăbdare de public nu au 
fost la nivelul artistic pe care îl cer spectatorii primei noastre scene ș. a. 

Dar cred că simpla constatare a unor asemenea „simptome” ingrijorătoare nu 
e de natură să le înlăture. Am folosit termenul de „simptom” tocmai fiindcă sînt 
convins că astfel de deficiențe au pricini mai adinci. Pe acestea aş vrea să le pun 

în discuție în articolul de față. (Orice discuție de acest gen este bine să fie cit 
mai „concretă”, dar in spatele acestui termen se ascunde de multe ori o lipsă de 
orientare foarte dăunătoare rezolvării unor probleme.) 


Este şi firesc, cred, isă începem prin a afirma de-a dreptul că la Teatrul Na- 
țional (şi poate, cine știe, și la altele ?) există o tendință de a avea față de pro- 
' blema repertoriului o poziție empirică, îngustă și, .dacă nu lipsită de orientare, cel 
puţin lipsită de perspectivă. Repertoriul unui teatru nu se poate face nici chiar 
de la o stagiune la alta, dar în nici un caz de la o piesă la alta. Necesitatea de a se 
face „modificări neașteptate”, cerute de împrejurări „obiective”, ca și situația de a 
nu putea face față planului de repertoriu, toate aceste „accidente” ce au tendința 
de a-și accentua frecvența se datoresc în primul rind lipsei de perspectivă în pozi- 
ţia factorilor de răspundere față de repertoriu. 

Teatrul Naţional „|. L. Caragiale” trebuie să aibă un repertoriu bogat, variat, 
în care problemele fundamentale ale epocii și ale realității noastre să fie slujite 
prin lucrări cit mai originale şi mai valoroase și în care dramaturgia noastră clasică 
şi cea universală să fie promovate şi valorificate prin cele mai reprezentative opere. 

Toate aceste cerințe de bază au fost implinite parțial. Dar se poate oare spune 
că aceasta a fost o preocupare permanentă a conducerii teatrului şi a consiliului 
artistic ? Ideal ar fi — și acest lucru nu este irealizabil — ca teatrul să-și impli- 
nească repertoriul pe baza unui plan făcut pe citeva stagiuni. Pentru început, ar fi 
însă foarte bine dacă s-ar putea fixa și respecta un plan de repertoriu pe două 
stagiuni, firește în acele compartimente în care acest lucru este posibil. Căci dacă 
e foarte greu — și, poate, chiar greşit — să se fixeze planul de repertoriu în ceea 
ce privește dramaturgia originală, în celelalte compartimente acest lucru este cu 
putință. Dar in același timp, trebuie să ne dăm seama că nu este ușor. De ce? E 
foarte simplu să se fixeze o listă de piese, nu numai pe două stagiuni ci șij pe zece. 
Dar atunci cind e vorba să se realizeze una sau alta din piesele respective, începem 
să ne dăm seama că pentru anume piesă nu avem distribuția respectivă sau că, în 
orice caz, pentru o alta la care nu ne-am gindit pină acum — dar care exista și 
ne era la îndemină — am avea mult mai multe posibilități. Sau că o alta nu cores- 
punde posibilităților actuale de montare etc... Şi iată cum un lucru în aparenţă foarte 
simplu devine foarte greu în realitate. Dar în ce constă această greutate ? Oare 
nu în lipsa de perspectivă? Aici nu e vorba, însă, doar de un cuvint. Această 
perspectivă, adică posibilitatea de “a respecta practic un repertoriu întocmit pe o 
durată mai mare de timp, nu se poate obține decit prin căutarea permanentă a 
acelor lucrări care să corespundă pe de o parte cerinţelor artistice pe care tre- 
buie să le implinească teatrul, iar pe de altă parte posibilităților trupei respective. 
Numai cu acele piese îndelung căutate, îndelung cercetate, îndelung dorite se 
poate realiza un plan de repertoriu pe o durată mai lungă și care să poată fi 
împlifit. Un repertoriu improvizat, alcătuit în grabă, se infirmă practic la fel 
de grabnic. Ca orice pe lume, numai ceea ce se zidește trainic rezistă. Problema 
este cu atit mai grea cu cit dorința de a alege piesele cele mai potrivite ansam- 
blului unui teatru nu trebuie s-o înlocuiască pe aceea a valorii estetice. Şi mai 
ales în Teatrul Naţional acest echilibru, această armonie între valoare şi eficacitate 
se poate realiza, deoarece el posedă forțe artistice autentice, cu game și posi- 
bilități foarte variate. Avem atiția actori de valoare, cu personalități atit de dife- 
rite, încît am putea foarte bine realiza acest echilibru. Şi totuşi... 

Dar tocmai aici intervine cea de a doua pricină a lipsurilor concrete pe care 
le menţionasem mai înainte... Şi, totuși, noi n-am izbutit să obținem această per- 
spectivă, acest plan de repertoriu pe lungă durată. De ce? S-au luat mereu o 
serie de măsuri bune, dacă nu ideale. S-au înfăptuit o serie de lucruri lăudabile. 

Dar toate acestea n-au avut consecințe. Lipsa aceasta de consecințe este caracte- 
ristică situației din Teatrul Naţional. De multe ori, ai impresia că, în sfîrşit, s-a 
rezolvat o problemă. Se anunță măsuri, toată lumea e de acord cu ele, cel puţin 
în aparenţă. Şi totuși, fie-mi iertat acest refren, ele nu se aplică. De ce? Oare 
fiindcă în mintea noastră, a colectivului celui mai de seamă teatru din ţară şi a 
conducerii lui, n-a încăput încă acest adevăr elementar, conform căruia oricît de 
bune — chiar excepționale — ar fi unele măsuri, unele planuri etc., dacă ele 
nu se aplică, nu remediază nimic ? 

Voi da citeva exemple caracteristice. S-a alcătuit cindva un repertoriu așa 
numit de perspectivă. A rămas pe hirtie. Au existat piese care au figurati în re- 
pertoriu ani de zile, fără să fie jucate, și s-au jucat altele, fără ca ele să fi figu- 
cat pe listă (aceasta pare să fi devenit chiar definiția repertoriului de perspec- 
tivă, definiție care a izvorit, desigur, din trista lui soartă). 

S-au înfăptuit lucruri foarte bune în ce privește, de pildă, promovarea tine- 
retului. Multor actori tineri li s-a dat prilejul să demonstreze posibilitățile pe 
care le au. E un lucru foarte bun. Viitoarele concursuri de tineret vor da, desigur, 
și altora acest prilej. Regizorii teatrului par să fie foarte mulțumiți în această pri- 
vință. Şi au dreptate să fie. Nu știm însă dacă în altă privință iși pot manifesta 
același sentiment. Au avut consecințe aceste afirmări ? Au fost urmăriți cu toată 
grija în continuare acești tineri ? Căci, fără îndoială că e mai cu folos ca, în 
loc să se promoveze 20 de tineri și apoi alții, dar să nu fie urmăriți, să se facă 
acest lucru cu 10, dar „afirmarea” lor să fie continuată, progresul lor pe linia ma- 
turizării să fie supravegheat îndeaproape. 

Dar problema aceasta, a atenției cu care trebuie urmărită cariera fiecărui 
membru al colectivului, grija de a i se asigura o creștere profesională, privește 
și mai acut generația de mijloc care trebuie să preia pe umerii ei lipsiți de 
antrenament marele repertoriu. Această chestiune arzătoare a fost deseori dez- 
‘bătută în diferitele noastre consilii, comitete și comiţii. Consecințele ? Neant. 

De cite ori nu s-au luat măsuri foarte bune pentru înlăturarea degradării 
unor spectacole, pentru asigurarea unor dubluri etc., etc. Consecințele? Lipsă. 

Am mai putea da multe exemple și în alte privințe. Dar în rîndurile de față 
aş vrea să reliefez, după cum am mai spus, nu atit unele aspecte negative în 
„activitatea Teatrului Naţional, cit mai ales pricinile lor. 

Pe această linie, un rol hotăritor îl are o altă caracteristică a activităţii in 
teatrul nostru, care uneori umbrește oarecum succesele artistice strălucite ale 
colectivului său. Este vorba de lipsa de unitate a acestui colectiv. Şi cind spun 
aceasta, mă refer în primul rind la unitatea de ordin artistic. Fireşte, noi toți 
lucrăm pe baza unor principii comune. Dar există în Teatrul Naţional prea multe 
feluri diferite de a aplica aceste principii și prea puține zone comune de în- 
telegere. 

Discuția asupra regiei, purtată în paginile ,Contemporanului”, a alunecat, 
la unii dintre participanți, pe următoarea pantă: există sau nu o criză a regiei 
în teatrul rominesc ? N-aş vrea de loc să mă înscriu și eu cu un răspuns la 
această problemă, mai întîi fiindcă aş face o digresiune și în al doilea rind pen- 
tru că socot că o atare problemă nu există. 

Sìnt unii care susțin că, în timp ce Teatrul Național, de pildă, are numeroşi 
actori de mare valoare, nu același lucru s-ar putea spune despre regizorii săi. Sint 
convins că o asemenea afirmație e cu totul neintemeiată: regizorii Naționalului, 
vorbesc de toți cei patru consacrați, sìnt, incontestabil, artişti adevărați care au 
ìnregistrat strălucite succese artistice. Ei au contribuit din plin la evoluția tea- 

trului rominesc în ultimii zece ani. A pune acest lucru la îndoială inseamnă a te 
situa pe o poziţie falsă. 

Altceva s-ar putea spune despre regizorii teatrului nostru. Ei au metode 
prea diferite, un fel de a lucra cu actorii care e atit de personal, incit s-a creat 
în Teatrul Naţional o situație care nu e de natură să favorizeze munca noastră 
de toate zilele și mai ales elementul ei de bază: creația actorului. 

Situaţia de care vorbeam are două aspecte mai importante şi amindouă una 
și aceeași sursă: actorii care trec de la o repetiție la alta, de ia lucrul cu un 
regizor al teatrului la lucrul cu un altul cu greu pot găsi măcar minimul de 
puncte comune care să le dea posibilitatea de a avea o orientare generală în 
munca lor. 

Este un adevăr general admis — pe care regizorii e bine să nu-l uite — 
că fiecare rol jucat trebuie să însemne pentru actorul respectiv nu numai ur 
nou succes, dar și obținerea unui plus de experiență, de cunoștințe, de natură 
Să-i favorizeze munca asupra viitorului său rol. Dacă nu sə întîmplă așa, lucrul 
e deosebit de grav, căci actorul, în loc să-și îmbogăţească paleta, și-o sărăceşte. 
Dar tocmai aici stă „nodul? problemei. Felul de a lucra al regizorilor noştri este 
atit de puţin armonizat, încît actorul care trece de la un regizor la altul, în loc 
să profite de experiența anterioară, e cbligat să facă eforturi foarte serioase 
s-o uite, fiindcă altfel poate pătimi din greu. 

Fireşte, e greu să negi — și nu am această intenție — că fiecare artist are 
dreptul deplin la o concepţie personală sau, în orice caz, la un fel propriu de 
a aplica o concepţie pe care și-a insușit-o. Nu putem să le pretindem regizorilor 
să „cadă de acord“ asupra unor lucruri care, firește, depind de personalitatea, de 
temperamentul lor artistic. Ar fi o inepţie. Şi totuși, poate același actor să su- 
porte nu două, ci patru sau chiar mai multe moduri de a lucra — căci şi regi- 
zorii tineri au temperamentul și personalitatea lor şi nici lor nu le putem nega 
acest lucru ? 

Care este atunci soluția, cum se poate ieși din această alternativă aparent 
fatală ? Lucrul cel mai simplu ar fi să existe un singur director de scenă prin- 
cipal, un maestru, care să aibă nu colegi, ci discipoli. Care, cu alte cuvinte, să facă 
o școală în teatrul respectiv, să determine un curent. Aceasta nu numai că nu 
e o utopie, dar e un fapt confirmat de istoria teatrului. Cit a trăit Stanislavski, 
la Teatrul de Artă au existat și alți regizori, dar ei au fost discipolii lui, — și 
asta nu le-a diminuat personalitatea, nu le-a alterat temperamentul. Şi astăzi, 
după moartea lui Stanislavski, la M.H.A.T. există o unitate de concepție. Același 
lucru, la Teatrul Mic, la Teatrul Armatei, la Mossoviet etc. Ce roade strălucite 
dă această unitate am văzut-o cu toții în turneele Mossovietului și ale Teatrului 
de Artă. Am constatat aceeași caracteristică la unele teatre mari din Paris: la 
Comedia Franceză, la ale cărei destine artistice prezidează Jean Meyer, eminent 
regizor-pedagog ; sau la Teatrul Naţional Popular, cordus de Jean Vilar; ori 
la trupa lui Barrault, la companiile unor tineri animatori prestigioși ca Barsacq, 
Georges Vitaly, Jacques Fabbri, Sacha Pitoeff. 

Toate aceste exemple sint evidente, şi atunci cind un regizor creează o școaiă 
și formează un curent, acea unitate de care vorbeam este prin însuşi acest fapt 
garantată. 

Dar o astfel de școală, de curent, un astfel de regizor în jurul căruia să se 
creeze această unitate, toate acestea nu se pot înfăptui prin decrete ministe- 
riale. Asta nu inseamnă însă că această problemă de bază în activitatea Tea- 
trului Naţional trebuie lăsată în voia sorții. Sint ferm convins că, dacă regizorii 
noștri ar fi reflectat mai mult asupra ei, ea ar fi putut fi rezolvată în mare parte. 

Un prim pas l-ar constitui, în această privință, evitarea exagerărilor care, 
deocamdată, nu numai că nu sint evitate, dar sint cultivate. Numai așa se ex- 
plică faptul că regizorii noștri, care simt desigur și ei urmările acestei stări 
de fapt, recurg la următoarea soluție: caută să-și formeze un grup de actori, 
un fel de trupă a lor, cu care să lucreze de preferință. Aceasta este explicaţia 
justă a  „bisericuţelor”, de care se vorbeşte aproape la fiecare plenară. Cei care 
cred că fiecare regizor recurge de preferință la anumiți actori fiindcă așa îi 
place lui, sau fiindcă are diverse „legături? cu actorii respectivi, judecă super- 
ficial, ignorează nevoia firească pe care-o simt şi regizorii, și actorii de a crea 
o unitate, de a lucra în continuare împreună. 

A depista adevărata cauză a acestor „bisericuțe? nu înseamnă însă a le jus- 
tifica. O asemenea justificare nu e cu putință din mai multe motive. În primul 
rind, o asemenea soluție înseamnă de fapt scindarea teatrului. În al doilea rind, 
pe lingă nevoia de unitate, de continuare a muncii, regizorul mai are și nevoie de 
actorul cel mai potrivit în rolul respectiv. Şi dacă într-o piesă, pentru a avea 
actorul cel mai potrivit, regizorul trebuie să distribuie un actor sau mai mulți 
cu care n-a mai lucrat de mult, care au fost distribuiți de preferință de alți 
colegi de ai săi, ce se întîmplă? În cazul acesta, el poate evita o astfel de 
piesă, cu astfel de roluri. Acest lucru s-a intimplat în Teatrul Naţional. Regizorii 
s-au specializat fie în comedii, fie în piese de atmosferă, fie în drame, dar nu 
fiindcă numai. pe acestea se pricepeau să le pună, ci fiindcă simțeau nevoia să 
lucreze cu actorii cu care mai lucraseră pină atunci, deoarece ceilalți erau mai 
puțin obișnuiți cu metoda de muncă proprie unui anumit regizor. 

E ideală această soluție atit pentru regizori, cit și pentru actori? Fără în- 
doială că nu. Şi regizorul, și actorii respectivi simt că ajung la șablon, că își 
îngustează experiența, că iși împuţinează mijloacele. 

S-au întîmplat însă și cazuri în care regizorul a riscat să pună o piesă în care 
știa că trebuie să folosească și alți actori decit aceia cu care lucrează de obicei. 
Trebuie să recunoaștem că rezultatul n-a fost cel mai bun. S-au jucat pe scena 
` Teatrului Naţional spectacole care n-au înregistrat succesul artistic pe care-l îndri- 
tuiau atit distribuția, cît și valoarea regizorului, tocmai din pricina faptului cá 
actorii respectivi nu mai lucraseră de mult sau de loc cu regizorul respectiv. Ce 
va face regizorul atunci ? Va reveni la vechiul sistem de lucru? Va persista în a 
înregistra și un al doilea eșec, pentru a-și lărgi sfera de creație? Şi într-un 
caz, și în celălalt, dificultățile sint mari şi serioase. 

Actorii vor avea de suferit. și într-un caz, şi-n celălalt. Dacă nu vor fi distri- 
buiți de preferință decit de un singur regizor, înseamnă că ei vor juca numai în 
anume piese și în anume roluri și vor lucra într-un anume „fel”. Dacă vor fi distri- 
buiți de către mai mulți regizori — și există şi astfel de actori — atunci o 
mare parte din efortul şi energia lor creatoare vor trebui să și-o risipească pentru 
„acomodare” în această trecere de la un mod de lucru la altul. Fiecare dintre 
actorii noștri ştie că toate acestea nu sint abstracții. De aici, o serie de conflicte 
„şi mai ales o serie de neajunsuri în munca de creaţie. 

Dar, oare, nu e cu putință ca regizorii noștri să-și dea seama că această pro- 
blemă a unității în ceea ce privește metodele de lucru e absolut necesară și că, 
dacă ea e just realizată, nu știrbește personalitatea și nici temperamentul artistic 
al nimănui ? Această unitate este, oare, o ficțiune, un lucru imposibil de realizat 
cînd la un teatru lucrează patru sau mai mulți regizori? 

Nu toți regizorii de valoare, și chiar cei mari, au creat o concepție regizorală, 
un sistem sau o metodă. Esenţialul este să o aibă, să și-o însușească în mod crea- 
tor. Şi faptul că ei lucrează alături, cu aceiași actori, pentru realizarea aceluiași 

repertoriu, nu e de natură să le ofere prilejul de a-și armoniza „punctele de ve- 
dere”, „metodele de lucru” și chiar... temperamentele ? 

Dacă acest lucru se va întîmpla, şi el trebuie să se intimple, atunci actorii 
nu vor avea decit de folosit din faptul că vor putea lucra cu mai mulţi regizori 
de valoare. Atunci, dar numai atunci, varietatea va deveni creatoare, căci ea va 
conține acea unitate absolut necesară unui colectiv teatral. 

Radu BELIGAN 


Rosturile unui Teatru Naţional 


În urmă cu două sau trei stagiuni, a poposit în Capitală ansamblul Teatrului 
Naţional din lași, prezentind într-o nouă versiune piesa lui Vasile Alecsandri, 
Chiriţa în provincie. Spectacolul a cucerit publicul bucureștean, după cum mai îna- 
inte Îl cucerise și pe cel din orașul de reședință, prin autenticitate, prin prospețimea 
şi savoarea sa specific moldovenești. Păstrător al une. bogate tradiții seculare, Tea- 
trul Naţional din lași și-a limpezit prin acest spectacol unul din rosturile sale. Spe- 
cificăm unul, fiindcă, de bună seamă, rosturi sint mai multe. Deoarece însă atunci 
cind porneşti la drum lung, o leacă de zăbavă pentru orientare nu strică, mai 
inainte de a ajunge la rosturi, să aruncăm o rapidă privire pe hartă. Bacău, lași, 
Tg. Mureș, Galaţi, Constanța, București, Craiova, Timişoara, Sibiu, Cluj, Oradea etc., 
etc... Greu de numărat toate aglomerările urbane posesoare ale unui sau mai 
multor teatre de stat. lar dacă am vrea să insemnăm și localitățile de baștină ale . 
puzderiei de ansambluri și înjghebări amatoare, ar trebui să prăpădim mult timp şi 
multă cerneală. 

Dar iată ceva care ne reţine cu osebire atenția. Între atitea teatre şi formații 
de teatru profesionist sau amator, numai patru instituții poartă speciala denumire 
de Teatru Naţional. Or fi rosturile unui Teatru Naţional oarecum deosebite de ale 
celorlalte teatre ? O fi existind oare o ierarhie a lor? Poate fi alăturat Teatrul 
Naţional, Academiei și universității în comparaţie cu casa de cultură, şcoala ele- 
mentară sau liceul ? Ca să răspundem, nu putem să cercetăm numai istoria ultimi- 
lor ani. 

În trecut, existau pe de o parte Teatrele Naţionale, iar pe de alta, cele parti- 
culare. Între ele, se căsca o prăpastie, cu toate că, uneori, prost conduse, prost 
îndrumate şi prost susținute financiarmente, Teatrele Naţionale își pierdeau pentru 
o vreme siguranța drumului drept, șovăind printre cotituri și cărări lăturalnice. 
În același timp, în schimb, unele companii particulare iși ciştigau merite întru pro- 
păşirea teatrului rominesc prin promovarea unui repertoriu interesant — modern 
ori clasic —, ca și prin oferirea unui vast cîmp de noi experimente anumitor regi- 
zori și actori. Totuşi, scopul teatrului particular răminea, în ultimă instanță, unul 
comercial, iar acela al Teatrului Naţional, cu rare excepții, unul artistic. 

Nu numai simbolic, Teatrele Naţionale s-au născut în capitalele fostelor pro- 
vincii romineşti. Importante focare de cultură, adevărate centre de radiație a tot 
ceea ce înseamnă învățămîntul, știința și arta noastră, marile orașe ale Moldovei, 
Ardealului, Olteniei şi Munteniei au simţit nevoia înființării şi ființării, de-a lungul 
anilor şi-a istoriei, a Teatrelor Naţionale. Le-au ctitorit actori şi regizori, directori 
cu mintea luminată și sufletul entuziast, dramaturgi de valoare și curaj. Între 
zidurile de cetățuie ale acestor teatre, care n-au împiedicat nicicind liberul contact 
cu viața „dinafară”, dar care au oprit pătrunderea înăuntru a valurilor de vulga- 
ritate, indecență, superficialitate, incultură și meschinărie morală, s-au plămădit și 

s-au împlinit prin spectacol cele mai de seamă opere ale dramaturgiei rominești; 
între zidurile lor a răsunat versul celor mai mari poeți ai omenirii; între zidu- 
rile lor au învățat și s-au realizat ca artiști cei mai venerați dintre actorii, regi- 
zorii, scenografii, machieurii și tehnicienii noştri de teatru. Luaţi separat, unii dintre 
ei erau, poate, niște bieți oameni, limitați și egoiști. Pe scena Teatrului Naţional 
însă, ei se contopeau într-un tot armonios și nobil. Respectul incepea de la poarta 
cetățuii, se resimțea în ateliere, în culise, ca și in anticamera cabinetului directorial 
și se intruchipa, major, în spectacol. Cum putea fi întreținut și cultivat acest 
respect ? Mai intii, prin proporțiile exterioare maiestuoase și solemne ale clădirii, 
prin spaţiile vaste și ornamentaţia de bun gust a sălilor, foaierelor și cabinelor, prin 
disciplina, prin politețea și curăţenia (la propriu și la figurat) care domneau peste 
tot. 

Apoi, prin personalitatea celui care era ales să fie conducătorul instituţiei. 
Este necesar, dar nu este suficient să fii un bun gospodar, un om „destul” de 
cumsecade și „destul” de autoritar, şi, hai să-i zicem, un „intelectual”, ca să te 
poţi numi directorul unui astfel de teatru. Perioadele cele mai negre ale istoriei 
Teatrelor Naţionale coincid aproape totdeauna cu lipsa unei mari personalități la 
cirma instituţiei. Să ne amintim numele prestigioase care au figurat în capul listei 
salariaților Teatrelor noastre Naţionale. Orizontul vast, experiența personală, posi- 
bilitatea de a judeca fenomenul de cultură in ansamblul său, iată care a fost zes- 
trea adusă de acești directori. Ei au putut impune și susține un repertoriu de largă 
respirație și cu adinci semnificații artistice. Ei au putut duce o justă politică de 
captare, repartiție și creștere a forțelor actoricești și regizorale. Ei s-au putut 
inconjura de colaboratori de o înaltă calificare profesională. A face parte din 
personalul administrativ sau tehnic al unui Teatru Naţional ar trebui să fie tot 
atit de greu, ar trebui să impună tot atitea obligații și îndatoriri cit și a face 
parte din personalul său artistic. A intra și a rămîne în cadrele unui astfel de 
teatru înseamnă a lupta zi de zi și clipă de clipă. 

Nu pot exista merite și drepturi artistice cucerite odată pentru totdeauna. 
Şi descalificarea profesională (pe care publicul o sancţionează de multe ori mai 
necruţător și mai rapid decit forurile ierarhice) a trebuit să devină o realitate. 
Fiecare se bucură de stima pe care o merită. Teatrele noastre Naţionale s-au bucu- 
rat totdeauna de exact aceeași dragoste și stimă de care au fost înconjurați slu- 
jitorii lor. Constatarea îi angajează din punct de vedere etic și artistic, atit pe 
actori cit și pe cei care sint priviți îndeobşte drept indrumătorii lor. Personali- 
tate în adevăratul înțeles al cuvintului, cultură, moralitate, energie şi talent — 
acestea toate nu trebuie să fie numai niște atribute ale directorului, ci şi ale direc- 
torilor săi de scenă, căci dacă directorul este conducătorul instituţiei, din creie- 
tul, nervii și inima regizorului se naște spectacolul. Creaţia actoricească poate în- 
trece şi răsturna concepția regizorală, dar spectacolul în întregimea lui nu va 
depăși niciodată viziunea regizorului. Marii regizori (unii dintre ei în același timp 
dramaturgi, directori sau actori) au modelat expresiv profilul unuia sau altuia 
dintre Teatrele noastre Naţionale în diferite epoci. Din exces de pasiune sau de 
autoritate, au greșit, poate, uneori, imgpunind un stil prea personal, dar e prefe- 
rabil „un anume” profil, decit nici unul. 

În jurul regizorului, s-au grupat actorii; publicul a mers pe urmele aces- 
tora ; comuniunea dintre scenă și sală a fost creată. Iar fundamentul acestei comu- 
niuni, temelia pe care s-au înălțat realizările de valoare, a fost și rămîne marele 
repertoriu. Clasic și modern. Rominesc şi străin. Triumful ideii îmbrăcate în haina 
poeziei dramatice — acesta a fost, în fond, triumful Teatrului Naţional. 

Un text mediocru (și cu atit mai mult unul categoric prost) îl transformă 

pe actor intr-un saltimbanc, ce se scălimbiie cu talent, desigur, dar fără convingere. 
Numai marele repertoriu, piatră de încercare, școală și îndemn totodată, dezvăluie 
adevărata măsură a forțelor artistice și adevărata capacitate de înțelegere şi ade- 
ziune a spectatorului. Cu piesulețe, comedioare și dramolete, apelind, unele, la 
bunăvoință spre a fi suportate, altele zgindărind doar risul ieftin ori lacrimile facile 
(dar chiar şi cu piese de o calitate superioară acestora, dintre acelea însă din 
care se scriu și s-au scris cu sutele), nu se atinge culmea tragediei și a come- 
diei, acel riguros loc geometric al îngemănărilor, unde genurile se întrepătrund, 
confundindu-se. Dacă risul tragic nu va ţişni sub cupola Naţionalului, unde oare, 
intr-altă parte, îşi va rostogoli cutremurătoarele-i ecouri ? 

Unde într-altă parte, dacă nu pe prima noastră scenă, se poate încerca acea 
delicată operație care îmbină tradiția cu inovația, care le echilibrează și le armo- 
nizează în spectacol, eliminind în egală măsură rutina şi șablonul, ca și experi- 
mentul temerar (pe care il poate și e bine să-l promoveze un „studio” sau un labo- 
rator adiacent)? Nu orice „trăsnaie“ își poate afla locul pe scena Naţionalului, dar 
nici  plicticoasele,  interminabilele şi  prăfuitele spectacole, așa-zise „tradiționale“, 
care denigrind cuvintul, nu servesc decit să estompeze şi să falsifice luminoasa 
moștenire lăsată de Agatha Birsescu, Zaharia Birsan, Constantin Nottara sau Paul 
Gusty. 

Unde intr-altă parte se poate urmări mai consecvent și mai eficace, unde se 
poate pune mai cu precădere accentul pe dramaturgia rominească, dacă nu la Tea- 
trul Naţional ? Ne putem imagina numele lui Haşdeu, Delavrancea, Al. Davila, I. L. 
Caragiale, Z. Birsan, Camil Petrescu etc... asociate altminteri decit cu numele Tea- 
trelor Naţionale din Bucureşti, Iaşi, Craiova sau Cluj ? Este foarte bine ca drama- 
turgiei autohtone să i se acorde întiietate pe toate scenele noastre, dar nicăieri în 
afara Teatrului Naţional, ea n-ar trebui să-şi afle o punere în scenă mai apropiată 
spiritului şi literei ei (fără să mai vorbim de omogenitatea și strălucirea distribuţiei). 

Căci dacă putem vorbi de un specific rusesc, de unul franțuzesc, englezesc, 
vienez sau italienesc în regie şi interpretare, Teatrela Naţionale ar trebui să aibă în 
permanenta lor atenție clarificarea spinoasei probleme a specificului rominesc. Exem- 
plul Teatrului Naţional din lași (Chiriţa în provincie de V. Alecsandri), care a mai 
fost citat, este concludent în acest sens (și chiar cu o nuanță în plus: specificul 
regional — ca exponent însă al unui întreg, şi nu independent de acesta). 

Se vorbește mult despre profilul teatrului rominesc în genere și al Teatru- 
lui Naţional în special. Marele repertoriu, echilibrul dintre tradiție şi inovaţie, sti- 
mularea şi promovarea dramaturgiei naţionale, specificul naţional al spectaco- 
lului, iată citeva din elementele constitutive ale „profilului”. Paralela: Teatrele 
Naţionale -- teatrele de stat trebuie să se soldeze nu în favoarea primelor, in 
sensul neglijării sau desconsiderării celor din urmă, ci desigur printr-o altă poli- 
tică a cadrelor și a repertoriului, și chiar printr-un alt regim financiar și admi- 
nistrativ decit cele de pină acum, asigurate, în primul rind, Teatrelor Naţionale. 

Sorana COROAMĂ 


Problema esențială: stilul 


În ţara noastră de cultură tinără, Teatrul Naţional cu tradiția lui de un 
secol reprezintă o instituție de însemnătate capitală. Adjectivul are o nesuferită 
rezonanță grandilocventă, dar, în cazul acesta, poate fi rostit fără a fi prea mult 
mestecat. 

Există, în adevăr, instituţii care, indeplinind o îndelungă funcție spirituală, 
ajung să se integreze istoriei unui popor şi să servească la fixarea fizionomiei lui 
în scurgerea timpului. Comedia Franceză, M.H.A.T.-ul, Scala etc., etc. nu pot fi 
despărțite de chipul moral al popoarelor respective. De unde, cultul firesc care la 
înconjoară : ele devin necesare ca un drapel și scumpe ca un membru de familie. 
Teatrul Naţional e o problemă naţională. Admiraţie, dragoste, mindrie rominească — 
prea multe generații au ţesut aceste sentimente în jurul bătrinului teatru, pentru 
ca vicisitudinile prin care trece să nu doară. Ridicarea Teatrului Naţional la vechea 
lui autoritate reprezintă nu o simplă îndatorire de pietate, ci un act necesar de 
politică culturală, un gest de luciditate. 
nd Este limpede azi, fără să fie necesare infinite discuții, hiper, super, ultra- 
intelectuale (așa cum se desfășoară multe în presa noastră, cu convingerea autori- 
lor că descoperă America, în timp ce găsesc sub o cloşcă bătrină oul lu. Columb), 
că problema esenţială a Teatrului Naţional este lipsa unui stil propriu. Şi nu un stil 
oarecare, ci acela care să convină funcției precise a Naţionalului în viața noastră 
culturală. Cauzele ? Mai multe. Lipsa unui local propriu mi se pare una dintre 
cele primordiale. Chestiunea aceasta a localului — aparent formală — este deosebit 
de însemnată. Se poate chiar presupune că un Teatru Naţional, instalat într-un 
local corespunzător, ar fi găsit în semnele concrete ale nobleței lui, tăria de a con- 
tinua cu mai multă ţinută şi fermitate linia marilor sale tradiții și de a-și împlini 
menirea. 

Spuneam că discuţiile și analizele prea laborioase mi se par inutile. Cred că 
ar trebui, mai degrabă, deschisă cale largă propunerilor. Înșir citeva — foarte 
puține : 

a) O politică fermă și limpede în problema repertoriului. Văd scena princi- 
pală a Teatrului Naţional consacrindu-se exclusiv marelui repertoriu clasic romi- 
nesc și străin, pentru a putea da în sfîrşit publicului şi celorlalte teatre adevărate 
modele de spectacole clasice. 

A doua scenă, Studioul, ar urma să reprezinte piese moderne, alese în aşa 
fel incit tendințele majore ale teatrului contemporan să fie larg ilustrate. Pentru 
autorii romini, reprezentarea pieselor lor pe scena Naţionalului ar trebui să însemne 
un act de consacrare. 

Această împletire a repertoriului clasic şi modern, făcută nu la voia întim- 
plării, ci gindită temeinic, ar izbuti, cred, să asigure nu numai un profil teatrului, 
dar și o mare suplețe corpului actoricesc, ferindu-l de anchilozarea într-o formulă. 

bì O muncă intensă pentru readaptarea admirabililor actori ai Naţionalului 
(slavă domnului, forțele artistice ale teatrului au rămas excepționale), marelui 
repertoriu clasic. 

c) Schimburi asidue, în materie de regie și decorație, cu teatrele mari din 
străinătate. (Pe cind, de pildă, un Shakespeare, în regia lui I. A. Zavadski, acest deo- 
sebit artist ?) 

Fără îndoială, propunerile ar putea fi înmulţite. Pot fi găsite altele, cu mult 
mai judicioase. Important este însă să se pornească pe acest făgaș la o muncă 
sistematică. Şi, fără îndoială, nicăieri n-ar putea fi mai bine găsit locul unde să se 
ducă aceste dezbateri decit chiar în interiorul Naţionalului. Iniţiativa, de acoio 


trebuie să pornească sau, dacă nu se ivește, să fie stimulată. 
Horia LOVINESCU 


ARNALDO FRATEILIg 


Teatrul în Ítalia 


Teatrul merge rău în Italia. Şi merge rău nu nu- 
mai din acele cauze generale (concurența cinematogra- 
fului şi a radioului; orientarea publicului spre alte 
forme de spectacol, ca manifestările sportive; interesul 
scăzut al maselor pentru drama modernă), care îi limi- 
tează eficiența întrucitva în toate țările, ci şi din cauze 
particulare Italiei, unde teatrul de proză e redus ia 
un trai de pe o zi pe alta, pradă unei crize ce devine 
din ce În ce mai gravă. 

Pentru a ne da seamă de starea rea a teatrului 
in Italia, ajunge să cităm statisticile, care în fiecare 
an indică prezențe de public tot mai scăzute, încasări mai 
puține, un număr mai mic de companii dramatice și tot 
mai puţine reprezentații, în cea mai mare măsură îm- 
părțite între Roma şi Milano, în timp ce numeroase 
oraşe de provincie, mai ales în sud, nu văd într-un an 
nici măcar un spectacol de proză. 

Răul incepe de la teatre, care odinioară abundau în Italia, atit în orașele 
mari, cit și în cele mici; dar aceste teatre au fost parte distruse de război și 
altă mare parte transformate în cinematografe. Dintre teatrele distruse, nici unul 
nu a fost reconstruit, în timp ce s-au reconstruit sute de biserici; iar teatrele 
rămase, chiar și cele ilustre prin istoria lor, cum e Teatrul „Goldoni“ din Veneţia, 
continuă să fie transformate în cinematografe sau sint lăsate în paragină. Dar, chiar 
dacă s-ar reconstitui teatrele, ar fi necesare companiile dramatice pentru a le activa; 
iar aceste companii astăzi sint foarte puţine, își limitează cercul la orașele princi- 
pale şi adeseori se dizolvă, scurtă vreme după ce s-au constituit. 

Odinioară, încă în primii 30 de ani ai secolului nostru, companiile se formau 
spontan, pentru lungi perioade care uneori se numărau în ani, şi trăiau o viaţă 
economicește autonomă. Astăzi, ele se formează cu foarte mare greutate şi alcă- 
tuirea lor, programul lor, raza lor de influență sint supuse judecății unui funcționar 
al Direcţiei Generale a Teatrelor, care distribuie „subvenţiile”” menite să dea com- 
paniilor putinţa de a trăi. Şi de ce companiile nu mai reușesc să trăiască fără sub- 


* Articol scris pentru revista „Teatrul“ 

sidii ? Dintr-o mulțime de motive: costul 
ridicat al spectacolelor, care face să scadă 
mereu publicul, enorme cheltuieli de călăto- 
rie şi de transport, insuportabile grevări fis- 
cale, exorbitante procente solicitate de pro- 
orietarii de teatre, onorarii exagerate cerute 
de actorii pe care cinematograful îi smulge 
teatrului. 


Cit despre „subvenţii”, acestea consti- 
tuie adevărata plagă a teatrului italian și 
i-au îmbolnăvit viaţa, amestecindu-se în dez- 
voltarea lui și, în loc să-l ajute, îl împing 
în jos, spre prăpastie. Aceste „subvenții? sint 
împărţite pe sub mină, fără ca nimeni să dea 
socoteală de ele, deși e vorba de banul pu- 
blic. Criteriul urmărit în distribuirea subsi- 
diilor — criteriul aparent — e cel mai ne- 
drept și mai ridicol din cite se pot imagina, 
pentru că la baza lui stau încasările: cu cit 
un spectacol aduce mai multe încasări, cu 
atit primeşte mai multe subvenții, astfel că 
un spectacol care a atras publicul prin gro- £ 2 i 
solănia lui e premiat, în timp ce un spectacol  Scenă din „Arlechinul” de C. Goldoni, 
bun, gustat numai de oameni inteligenţi, nu e TE TOR, AOAR 


dobîndeşte nimic. Într-un cuvint, se acordă atenţie nu calităţii, ci cantității. Pentru a 
avea! dreptul la subsidii, o companie trebuie să demonstreze că a dat un anumit număr 
de spectacole; că acestea sint frumoase sau urite, nu contează. Cit despre criteriul 
ascuns, lăsat pe seama funcționarilor Direcţiei Teatrelor, el favorizează inițiativele 
scoase din mineca guvernului: aproape totdeauna spectacole cu caracter religios și 
duhovnicesc, care populează scena italiană cu personaje în haină talară. 

Adăugaţi la toate acestea o. cenzură care interzice reprezentarea oricărei 
lucrări ce nu intră în directivele guvernului democrat-creștin ; o cenzură ale cărei 
potlogării ar necesita prea mult spațiu pentru a fi enumerate. Reprezentarea 
Mătrăgunei, adică a uneia din cele mai frumoase comedii clasice italiene, a fost 
ingăduită acum cîțiva ani la Roma numai sub presiunea unei campanii de presă, 
şi a fost apoi prohibită in alte orașe. Două piese premiate la concursul „Riccione”, 
care are caracter național, n-au ajuns niciodată la public pentru că au fost refu- 
zate de cenzură: una pentru „imoralitate” şi cealaltă — Leonida nu mai e aici 
de Franco Monicelli — pentru „antimilitarism”. Din aceleași motive, a fost retrasă 
viza şi piesei Să îngropăm morții de Irving Shaw, care fusese reprezentată la Roma 
imediat după război. A fost refuzată viza lucrărilor Delict la Central Park de polo- 
nezul Tarn, Treizeci de arginți a americanului Howard Fast, Armele doamnei Carrar 
de Bertolt Brecht. Şi s-ar putea continua. 

Alt rău de care suferă teatrul italian e acela al lipsei unui repertoriu naţio- 
nal. Nu că in Italia n-ar fi autori buni de teatru, după dispariția lui Luigi Piran- 
deilo şi a lui Ugo Betti. li avem pe Eduardo de Filippo şi Diego Fabbri, foarte 
mult jucaţi nu numai în Italia, ci şi în străinătate; mai sint, în afară de cunoscuţii 
autori bătrini, ca Viola și Rosso di San Secondo, scriitori de teatru de remarcabilă 
valoare, ca Giovaninetti, Meano, Bompiani și mulți alţii, printre care *oameni tineri 
și foarte tineri, ale căror lucrări, de multe ori interesante, pentru a nu rămine în 
sertare, sfirşesc prin a fi jucate in teatre mici și foarte mici. Dar toți aceşti scrii- 

Scenă din „„Astă-seară se joacă fără piesă” de L. Pirandello, la Piccolo Teatro di Milano 


tori — la care s-ar putea adăuga alții care. excelează în proză, dar rămîn străini 
de teatru sau îi dedică o activitate doar marginală, ca Bacchelli, Moravia, Pratolini, 
Alvaro — nu reușesc să formeze un adevărat repertoriu naţional. 


Aceasta se datorește unui complex de cauze, în care un rol destul de însemnat 
îl are sentimentul de neincredere, de provizorat şi de zbucium ce caracterizează 
societatea timpului nostru, îmbinat cu lipsa de libertate a expresiei, provocată de 
exercitarea abuzivă a unei cenzuri cu caracter social, politic şi religios. Nu există 
teatru național acolo unde nu există libera expresie a unei societăți naționale. 
În timp ce astăzi, pe de o parte, statul italian corupe teatrul prin subvenții, pe 
de altă parte il frinează cu o cenzură care, din punct de vedere juridic, pe 
lingă cel artistic, e absurdă. Adăugăm la această stare de criză dezertarea publicu- 
lui, pe. care teatrul de proză il îndepărtează prin prețurile sale ridicate și prin 
caracterul lui intelectualist, continuind să se adreseze unei societăți burgheze res- 
trinse şi distrate, limitată la marile orașe, in timp ce însetate de teatru sint 
masele populare şi lumea din provincie, constrinse să-și facă singure teatrul lor, 
chiar și impotriva ostilității manifestate de autoritățile guvernamentale. 

Această stare de lucruri preocupă oamenii de teatru, care trăiesc din teatru 
sau se ocupă de el in calitate de cercetători și de amatori, astfel că se înmulțesc 
anchetele, consfătuirile, congresele, în care se vorbește de criza teatrului, căutindu- 
se cauze și propunindu-se remedii, așa cum fac medicii în jurul unui muribund. 
Vorbe multe, fapte puţine și rezultate nule. 

Acum citva timp, În! încheierea unei anchete asupra teatrului în Italia, inițiată 
de un ziar florentin, am citit o apreciere ce mi s-a părut pătrunzătoare: „Boala 
teatrului in societatea italiană de azi e esențialmente o boală de solitudine. Ar tre- 
bui să-i cercetăm pe aceia care l-au părăsit, pentru a-i întreba de ce l-au dus 

la o izolare nevrotică”. Şi nu se putea spune mai bine. Dar aş fi vrut să-l întreb 
pe autorul acestei observaţii : „Nu ți se pare că in această nevrotică izolare se poate 
întrevedea atit o cauză cit şi un efect? Căci, dacă teatrul nostru de astăzi e 
bolnav de solitudine, nu trebuie să se invinovățească intrucitva și pe sine de o anu- 
„nită nevroză a sa, de conținuturi și de forme care îndepărtează publicul? Că, în 
sfirșit, trebuie să întrebăm nu numai pe cei care au părăsit teatrul, ci și pe cei 
care) au contribuit la părăsirea lui ?* Mă explic. 

Teatrul, încă de la origini, a adus pe scenă acțiuni concrete, cu personaje an- 
gajate în situații indreptate spre un catarsis. Aceste acțiuni, chiar și cind erau ex- 
trase din mit, îşi găseau o realitate a lor în sentimentul religios al spectatorilor. 
Așa a fost cu teatrul păgin al „urii elene și latine, așa cu cel creştin al evului 
mediu. Personaje și fapte erau în Mătrăguna lui Machiavelli, ca și în Hangita lui 
“Goldoni, ca şi în întreg teatrul nostru pînă la inceputul secolului al XX-lea. Iar eu, 
pe atunci spectator in ultimele rinduri de la'»galerie, îmi amintesc cum publicul 
“umplea teatrele burgheziei și pe cele ale poporului: burghezul teatru „Argentina” 
cu Nava lui D'Annunzio, şi popularul teatru „Manzoni? cu Moartea civilă a lui Gia- 
-cometti. 

Am amintit acestea pentru a spune că teatrul, dacă vrea să deștepte intere- 
sul publicului, trebuie să aducă în scenă oameni şi nu umbre, fapte şi nu cuvinte; 
şi nu contează că acești oameni sìnt zei sau eroi sau dacă aceste fapte sint plăs- 
muiri de basm, cu condiția însă să creeze o anume realitate, adevărată sau ima- 
ginară, în fața spectatorilor. Ceea ce s-a intimplat cu teatrul italian, precum și cu 
cel străin, pină la primul război mondial. 

După aceea, a urmat criza realităţii, și contactul între scenă și spectator s-a 
Ştirbit şi pină la urmă s-a întrerupt. În timp ce înainte, în virtutea faptului scenic, 
pină şi basmul devenea o realitate, din momentul în care realitatea a fost negată 


Scenă din „Aventuri la ţară” de C. Goldoni, la Piccolo Teatro di Milano 


sau depășită sau transfigurată, și realitatea a devenit un basm. Şi a pierdut priza 
asupra publicului, care ţine să vadă, reprezentată pe scenă, o realitate, fie a lui, 
fie alta, dar afirmată și tradusă în fapte. Această ruptură a contactului, care a fost 
înainte de toate ruptură a echilibrului intern al teatrului, a luat numele de piran- 
dellism, suprarealism, expresionism, intimism etcetera : cuvinte diferite care defi- 
nesc atitudini diferite ale spiritului vremii noastre, dar care toate împreună sem- 
nifică acea nevroză sezisată de ancheta ziarului florentin. 

În sfîrşit, de la primul război mondial încoace, teatrul s-a deplasat tot mai 
mult spre abstracția lirică sau filozofică, iar fapta umană, care îi constituia cel mai 
direct element emotiv, a fost sfărimată, sofisticată, împrăștiată într-o pulbere de 
vorbe. Astfel, publicul, care continua să fie însetat de o realitate oarecare, pe mă- 
sură ce arta îi punea la îndoială existența, s-a adresat șubredei realități oferite de 
umbrele cinematografului. 

N-aș vrea, doamne ferește, să deschid un proces artei contemporane în genere, 
și în particular celei dramatice. Sint un om al timpului meu și sufăr şi eu de acea 
maladie care mă face să prefer o realitate interpretată sau transfigurată unei 
realități reprezentate vulgar. Dar mi se întîmplă citeodată să mă întreb: „Noi, inte- 
lectualii, care ne ocupăm de teatru ca autori sau critici, putem într-adevăr în- 
vinui publicul, cind se arată, astăzi, dispus să prefere cinematograful — teatrului ?”. 


HORIA DELEANU 


Fise pentru posteritate 


Vai, cît de anevoioase pot fi reconstituirile çare pornesc de la fragmente apa- 
rent neinsemnate ! E drept că Georges Cuvier avea alt punct de vedere și că, fun- 
dind paleontologia, își descoperea voluptăți nemărginite în determinarea unor specii 
cnimale dispărute, pornind de la niște jalnice oase sfărimate. Din păcate, acest 
joc ai ipotezelor nu operează întotdeauna cu același succes în domeniul cercetării 
valorilor culturale din trecut. 

Făceam aceste reflecții, gindindu-mă cu simpatie şi compasiune la niște con- 
frați de peste veacuri, care ar hotărî să reconstituie unele date referitoare la cro- 
nica dramatică de pe la jumătatea secolului al XX-lea. Din solidaritate și înţele- 
gere — mi-am amintit cu cită dificultate ne stringem noi materialele, frunzărind 
colecțiile vetuste de ziare şi reviste —, m-am învrednicit să alcătuiesc niște fişe pri- 
vitoare la problema cu pricina, pentru anul 1956. M-am adresat în primul rînd, cum 
era și firesc, revistelor de specialitate: „Teatrul” şi „Contemporanul. Am ales cu- 
vintele unor dramaturgi, regizori, pictori scenografi, critici. Pentru o mai simplă 
sistematică, am dat fiecărei fişe un titlu convențional; pentru o mai mare econo- 
mie de energie, am însemnat cuvintele care se repetă de mai multe ori, cu iniţiale 
(așa, de pildă, critica apare menţionată prin c., iar dramatică prin d.). Şi după ce 
am stabilit aceste principii de organizare a materialului, am început: 

1) C. şi penuria de idei 

„C. noastră... manifestă adeseori o reală penurie de idei, pe care gongo- 
„rismul exprimării, haosul unor ironii şi citatele puse ca să demonstreze cultura cri- 
ticului nu pot s-o ascundă.” 


(Horia Lovinescu, „Teatrul”, nr. 1/1956) 


2) C. necorespunzătoare é 


„C. noastră d. s-a dovedit într-adevăr necorespunzátoare... Gindindu-mă la c. 
noastră d., îmi vine în minte un vechi cuplet, la modă odinioară: 


Pe Lipscani între șapte și opt 
Nu ştiu ce atitudine să adopt.” 
(Lucia Demetrius, „Teatrul”, nr. 2/1956) 


Am așezat aceste două fişe la subdiviziunea = dramaturgi, şi am trecut la 
capitolul regizori : 

3) C. lipseşte 
„O c. d. competentă, bine documentată, scrisă cu autoritate, constructivă, 


dar mai ales obiectivă ne cam lipseşte.” i 
(Mihail Zirra, „Contemporanul”, nr. 514/1956) 


După aceea, mi-am indreptat atenția spre scenografi: 
4) C. incompetentă 


„lipsa c. sau a competenţei acesteia, cind, aparent, există, în cadrul cro- 
nicilor d.” 
(Liviu Ciulei, „Teatrul”, nr. 2/1956} 


Şi către sfirșit, m-am oprit la o mlădiță tînără, la un critic dramatic în 
găoace : 
5) C. fără suflu nou 
suflu nou şi în cronica teatrală ? Nici gind.” 
(B. Ripeanu, în același număr din „Teatrul? în care sînt 
publicate și aceste fişe) 


Am strîns frumos cele cinci cartonașe, m-am uitat cu grijă dacă sînt cuviin- 
cios caligrafiate, și eram pe punctul de a cîştiga sentimentul unei datorii în parte 
împlinite. Dar tocmai atunci a început să-mi dea ghes viermele incomod al îndo- 
ielii, care a izbutit pină la urmă să facă ravagii în conștiința mea. Dacă biblio- 
grafia confratelui de peste veacuri s-ar mărgini la aceste fişe, imaginea pe care 
ar obține-o ar fi cea adevărată? Şi înainte de a-mi formula răspunsul, m-am 
înspăimintat. Îi datoresc, fără îndoială, o serie de explicații suplimentare. 

E adevărat că pornind de la grecescul criticos (cel care ştie), exigenţele față 
de critică în general, față de critica dramatică în particular, sînt şi trebuie să 
fie foarte mari. Dar prejudecata etimologiei are şi ea o limită... Nu sînt motivate 
cererile imperioase ca o cronică dramatică, inclusă în coloana și jumătate de ga- 
zetă care-i e sortită îndeobște, să cuprindă o amplă analiză a textului, interpretării, 
concepției regizorale, decorului, luminilor, costumelor, muzicii de scenă, traducerii 
etc., etc., propunind în același timp leacuri cu proprietăți miraculoase pentru obți- 
nerea unui conflict interesant, pentru conturarea măiastră a caracterelor, pentru 
simplitatea și marea putere de sugestie a cadrului plastic, pentru eleganța și so- 
brietatea vestmintelor actoricești, pentru perfecțiunea rostirii versului etc., etc... 

Servitutea acestor nenumărate întrebări îi face pe unii să-și îngrămădească 
aprecierile şi soluțiile în geamantanul neincăpător şi dezagreabil al frazelor con- 
torsionate, să apeleze mereu la pauze și paranteze, care pină la urmă ascund în 
labirintul lor ideile esențiale. Alţii găsesc un drum mai confortabil în aplicarea ra- 
pidă a unor etichete — cit se poate de multe la număr — care au darul de a nu 
explica nimic. (Aşa îmi sună, de pildă, explicarea dramaturgiei lui O'Neill prin „mi- 
tul Neantului” — neapărat cu majusculă —, întilnită nu de mult într-un studiu 
franțuzesc ș. a.) 

Nic. o metodă, nici cealaltă nu par cele mai potrivite. De aceea, s-au găsit o 
serie de teoreticieni ai criticii, care au propus o schemă universal valabilă, un itine- 
rariu precis, care începe cu analiza textului, mergind pină la kilometrul X, unde se 
discută interpretarea, după care, la cotitură, în dreptul kilometrului Y, sint pome- 
rite decorurile ș. a. m. d. Cei mai zeloși au stabilit și unitățile de măsură exacte (nu 
kilograme sau litri de astă dată), cu ajutorul cărora se află greutatea specifică 
a conflictului, profunzimea precisă a introspecţiei, înălțimea eroilor pozitivi şi alte 

date foarte folositoare. Aceștia din urmă — să le spunem dogmatici? — au uitat, 
pesemne, înțelepciunea lui Heine, care răspundea reprezentantilor clasicismului, 
dispuşi să-l acuze pe Shakespeare că a ignorat cele trei unități, arătindu-le că 
pentru marele Will unitatea de loc e întreaga lume, unitatea de timp: eternitatea, 
unitatea de acțiune: omenirea. 

Şi critica mai are şi alte păcate... Există, în abordarea analitică a unui spec- 
tacol, două mari tentaţii. Unii, gindind mai multă vreme la un lucru și studiindu-l, încep 
să-l îndrăgească întîi, să se lase pasionați mai apoi, pentru ca în cele din urmă să se 
comporte față de el ca în raport cu un copil preferat, căruia nu-i mai vezi decit 
extrem de greu cusururile. (Așa s-ar părea că i s-a întîmplat lui Andrei Băleanu, 
cind a scris cronica sa — de altfel, serioasă, bogat argumentată și aplicată — la 
Steaua fără nume. El consemnează că „spectacolul dispune de o mise en scene excep- 
țională“, pentru ca mai tîrziu, eliberat de sub imperiul vrăjii, să adauge: „in actele 
I şi III se produc dezarticulări, ruperi ale atmosferei“, completind : „„...e cazul ca regia 
să se mai ocupe de șlefuirea interpretării unor roluri“.) 

Ceilalţi, gindind de asemenea mai multă vreme la un lucru și studiindu-l, se 
lasă obsedați de exercițiul critic şi sub imperiul acestei seducții... profesionale, nu 
mai văd decit găurile din schweitzer. Ei pățesc mult mai rău, ca Radu Popescu, de 
pildă, care vorbind despre un spectacol ajunge să-i conteste, fără drept de apel, 
orice valoare, menţionind că efortul actorilor-interpreți ai Plicului apare numai „sub 
forma unor şiroaie de transpirație care se scurg pe frunți, pe obraji, pe cefe și care 
cer intervenția repetată a batistei“. 

M-am întors cu gindul iarăși la posteritate... Am impresia că adăugirile la cele 
cinci fişe n-au făcut decit să îngroașe tabloul sumbru creionat la început. Acestea 
să-mi fi fost oare intențiile ? 

Conţrate de peste veacuri, am făcut niște însemnări despre unele slăbiciuni 
ale cronicii dramatice, ca să te conving mai întîi că a existat (in pofida fişei nr. 3) 
şi că n-a funcționat totdeauna în necunoștință de cauză (în pofida fişei nr. 4). 

Vreau să mai adaug însă, pentru uzul dumitale, citeva sumare informații : 

În incriminatul an 1956, s-a simţit, în mod neîndoielnic, o înviorare, o activare, 
un suflu nou (în pofida fişei nr. 5) al cronicii dramatice. Maeştri respectati, ca Tudor 
Arghezi, Camil Petrescu, G. Călinescu, Tudor Vianu s-au aplecat iarăşi cu mare atenție 
și dragoste asupra problemelor teatrului nostru contemporan. Au apărut afluenți 
proaspeți care au alimentat șuvoaiele criticii pasionate dar principiale, nu suprem com- 
petente dar avizate (vz. rubrica „,Debuturi în critică“ din mult pomenita revistă 
„Teatrul“ ș.a.). S-au ivit dispute interesante, opinii contradictorii valoroase (in pofida 
fişei nr. 2 cu cupletul), în legătură cu Apus de soare, Steaua fără nume etc. Cronica 
dramatică, prezentată în forme destul de variate, a început să funcționeze permanent 
şi operativ în majoritatea publicaţiilor noastre, oferind şi prilej de analize comparative, 
de critică a criticii. 

Toate acestea trebuie să le iei numaidecit în seamă. Și nu te lăsa, cercetător de 
peste secole, influențat de unele mici patimi, care ar putea să-ți deformeze optica 
obiectivă. Ştii că Gordon Craig spunea într-un rind: „E de o mie de ori salutar să 
încerci focul criticii: omul şi opera nu au decit de ciștigat“. Nu toate mărturiile 
orale şi scrise, pe care ai putea să le culegi, după atitea generații, din sursa actorilor, 
factorilor unor spectacole de la Sibiu și București, Cluj și Baia Mare, îți vor confirma 
opinii similare cu cele ale omului de teatru englez. De aceea, fii foarte prudent, cir- 
cumspect în adunarea și selectarea materialului. Aș fi foarte dornic ca toți contem- 
poranii dumitale să obţină o informație cît mai completă, mai exactă, mai dreaptă 
asupra vremii noastre. Trebuie să-ți fac o confesiune : noi tineam foarte mult, pe la 

Jumătatea veacului al XX-lea, ca urmaşii să nu ne osindească pe nedrept. Poate tocmai 
de aceea am întocmit și eu aceste fişe pentru posteritate. Fișe pe care, independent 
de recomandațiile mele, sint convins că le vei privi, și pe ele, cu un ochi critic... 


Întilnire cu teatrul bulgar 


Dacă limbajul scenic se însumează d'n- 
tr-un vocabular de circulație universală, 
în schimb topica şi accentele sale diferă 
de la o cultură teatrală la alta. De a- 
ceea, cînd avem prilejul întilnirii cu solii 
unei arte teatrale străine, sîntem — în 
primul rînd — dornici să ceslușim coor- 
donatele specifice ale creaţiei artistice ce 
ni se oferă. Bucuria noastră de spectatori 
este cu atit mai mare, cu cît aceste parti- 
cularități mi se dezvăluie mai generos. 
Trebuie să mărturisim, din capul locului, 
că din acest punct de vedere, spectaco- 
lele prezentate de Teatrul Popular din 
Varna (R. P. Bulgaria), cu prilejul tur- 
neului întreprins la Constanţa, ne-au sa- 
tisfăcut în întregime. 

Arta scenică a vecinei și prietenei noa- 
stre se impune, înainte de toate, prin 
înaltele virtuţi ale școlii sale interpreta- 
tive. Cele trei spectacole vizionate, deo- 


Scenă din „Albena“ 

sebite ca gen, problematică și stil și, ca 
atare, impunînd folosirea unor diferite 
modalități de expresie scenică, au fost 
pentru colectivul artistic al Teatrului 
Popular prilejul unei ample și convingă- 
toare demonstrații de resurse şi înaltă 
măiestrie artistică. 

Zile de neuitat de Lozan Strelkov este, 
în primul rînd, o frescă istorică. Spunem 
în primul rînd, fiindcă dramaturgul, na- 
rind cu lux de amănunte evenimentele ce 
au premers momentului preluării puterii 
de siat de către masele populare din So- 
fia (9 septembrie 1944), se lasă copleșit 
de datele istorice, în detrimentul conflic- 
tului dramatic. Devenind ele însele con- 
flict al piesei, în loc să constituie doar 
un fundal pe care se proiectează drama 
oamenilor tiriîți în viltoarea acelor lupte, 
evenimentele povestite de Lozan Strelkov 
înăbuşă chiar și acele puține și abia con- 


de 1. lovkov 

Scenă din „,Certuri 


turate conflicte, repede părăsite de au- 
tor. De o incontestabilă valoare istorică, 
degajind un autentic patos revoluționar, 
piesa Zile de neuitat se abate însă de la 
unele din legile principale ale textului 
«dramatic, vădind defecţiuni în planul con- 
strucției. Dacă spectacolul Zile de neui- 
tat, pus în scenă de regizorul Ştefan 
Sirciadjiev și interpretat ce colectivul Tea- 
trului Popular — de altfei primul din 
R. P. Bulgaria care a montat această 
piesă, scrisă în cinstea celei de a 12-a 
aniversări a eliberării Bulgariei — a do- 
bindit o autentică viață scenică, dacă 
eroii săi sînt viabili şi nu simpli purtă- 
tori ai unor idei, dacă aceștia se cioc- 
mesc şi se definesc în cadrul unui con- 
flict dramatic ce-i angajează și pe plan 
afectiv, lucrul se datorește, fără îndoială, 
regiei și  interpreţilor. Grație înțelegerii 
cu care au intuit sensurile textului şi mi- 
galei cu care au scormonit dincolo de 
litera lui, Zile de neuitat ne oferă nu 
numai  letopisețţul unor evenimente de 
mare importanţă istorică, ci ne angajează 
nemijlocit în drama unor oameni care 
se zbat, se frămîntă, luptind cu propriile 
lor sentimente. Prin contribuţia colecti- 
vului artistic, piesa lui Lozan Strelkov a 
dobindit substanța umană necesară, îm- 


5 — Teatrul 


pescăreşti'” de C. Goldoni 


plinincu-și, astfel, golurile de construcţie. 
Evitind retorismul ieftin, falsul patos, in- 
teriorizind și subliniind prin sobrietatea 
gesticulației și prin tonalitățile grave, une- 
ori tulburătoare, ale vocii, momentele de 
maximă intensitate dramatică, actorii bul- 
gari ne-au oferit, în spectacolul Zile de 
neuitat, o dramă a oamenilor care își 
închină viața unui înalt ideal politic. 
Succesul spectacolului este succesul Anei 
Felixova, interpreta tinerei. Irina Biciva- 
Tova, luptătoare’: dirză pentru libertatea 
patriei sale, car nevoită să înfrunte pe 
unchiul său  Karaderov, şeful reacţiunii 
bulgare ; este apoi succesul lui Ideal Pe- 
trov, în rolul lui Dimitr Bicivarov, tată: 
Irinei, un om cinstit, care se alătură miş- 
cării şi-şi jertfește viața pentru ea; al lui 
Atanas Velikov, în rolul greu al lui An- 
drei Belov, împuternicitul Comitetului Cen- 
tral; în fine, succesul lui Venkov Vikev, 
Veneta Slavciova şi al tuturor celorlalți 
interpreți care, prin aportul lor personal, 
au asigurat piesei longevitate scenică. 
Consemnind biruința actoricească pe care 
o reprezintă Zile de neuitat, trebuie să 
amintim înțelegerea față de intențiile re- 
gizorale pe care a dovedit-o pictorul sce- 
nograf Asen Popov. Decorurile, amintind, 

pe alocuri, niște simple machete, în- 
dreaptă atenţia spectatorului asupra ele- 
mentului esenţiai al spectacolului: inter- 
preții, cărora le creează, printr-o plastică 
armonioasă şi echilibrată, posibilitatea unei 
nestinjenite desfășurări. 

Dacă Zile de neuitat ridică cu stringență 
în fața colectivului artistic al teatrului 
problema  îmbogăţirii textului, în schimb 
Albena a  clasicului Iordan lovkov soli- 
cită o riguroasă selecție a materialului 
dramatic. Socotită dramă națională a po- 
porului bulgar, Albena (amintind Fericirea 
furată a lui Ivan Franko) este povestea 
crudă a unor oameni pe care mizeriile și 
greutățile vieții i-au  schilodit sufletește, 
înăsprindu-i şi  dezvoltindu-le instincte 
brutale. Descriind povestea frumoasei Al- 
bena care, măritată cu muncitorul Kuţar, 
îşi consumă disponibilitatea afectivă în- 
tr-o dragoste nepermisă cu mecanicul Nia- 
gul, Iordan lovkov ne prezintă cu o bo- 
pată paletă cromatică, tabloul social al 
unei epoci în care egoismul și bunul plac 
domneau în voie. Dramaturgul nu formu- 
lează nici căi de izbăvire, nici soluţii de 
viaţă. Dar Albena incită la meditaţie, la 
critica realității capitaliste şi la găsirea 
unor noi modalități de viață. De aceea, 
cînd Albena, condusă de jandarmi spre 
închisoare pentru crima săvirşită de Niagul 
asupra lui Kuţar — de care se declarase 
singură vinovată —, își ia rămas bun ce la 
oamenii din sat cerîndu-și iertare, sîntem 
dispuși să înterpretăm gestul ei, dincolo 
de semnificaţiile lui, strîns legate de con- 
textul piesei, ca o recunoaștere a zădărni- 
ciei de a afla de unul singur drumurile 
spre izbăvire din chinga realităților atit de 
apăsătoare. Bogată în accente dramatice, Al- 
bena oferă cu generozitate prilej unor 
mari creaţii artistice. Dar, sabie cu două 
tăișuri, piesa lui lovkov — datorită unei 
mecugetate lansări pe panta  pateticului 
— poate strivi pe interpreți. Sint scene, 
cum ar fi, de pildă tabloul 2 din actul 
II (în casa lui Kuţar, după ce acesta află 
de trădarea nevesti-si), pe care, fără exa- 
gerare, le putem considera  hotăritoare 
pentru arta oricărui actor. Mărturisim că 
piesa lui lovkov ne era necunoscută. Dar 
cu greu ne putem închipui că un alt actor 
decit Asen Popov ar fi putut reda cu 
„atita durere convingătoare, cu atita frä- 
mintare  lăuntrică, tragedia muncitorului 
Kuţar. Fiecare gest, fiecare inflexiune a 
vocii exprimă frămintarea omului pe care 

trădarea femeii îl arde ca un fier înroșit, 
dar care o iubește mai mult decit orice 
pe lume. Împletind accentele ce protest, 
ură, dușmănie, cu calda duioșie de care 
se simte copleșit în prezența femeii iubite, 
Asen Popov transmite, prin mijloace sim- 
ple, evitind accentele false, copleșitoarea 
durere a omului căruia i se răpeşte drep- 
tul la viață şi fericire. Katia Ciukova, în 
rolul Albenei, a subliniat cu sensibilitate 
şi inteligență, tragedia femeii silite să 
cedeze în fața compromisurilor vieţii. Pe 
Pirvan  Gheorghiev, în rolul lui Niagul, 
l-am fi vrut poate ceva mai ponderat, 
mai puţin impulsiv, mai ales după crimă. 
Credem că o mai accentuată reținere ar 
fi subliniat convingător zbuciumul omului 
care își caută fericirea. În rest, piesa e 
servită de o numeroasă distribuţie, la 
înălțimea textului dramatic. 

Al treilea spectacol prezentat de Tea- 
trul Popular a fost Certuri pescăreşti de 
Carlo Goldoni. Lucrare de maturitate a 
dramaturgului italian,  Certuri  pescăreşti 
surprinde un fragment din viața pesca- 
rilor venețieni, satirizind atit femeile în- 
clinate spre birfă, cît şi pe bărbaţii prea 
lesne dispuşi a se lăsa pradă geloziei și 
violenţei. Poate mai facilă, ca gen, decît 
spectacolele anterioare ale turneului, co- 
media lui Goldoni ridică totuși în fața 
regiei probleme mult mai dificile, legate 
în primul rînd de găsirea unui stil adec- 
vat de joc. Din păcate, cerințele textului 
au depășit pe regizorul Ivan Ivanov; de 
aceea,  Certuri pescăreşti, în interpretarea 
colectivului bulgar, își pierde autentici- 
tatea, transformîndu-se într-o farsă, în 
care stilul commediei dell'arte alternează 
cu stilul farselor de salon, iar improviza- 
ţia, cu respectarea textului. Nici nivelul 
interpretării, cu toată strădania de a da 
spectacolului o unitate de stil, mu a fost 
la înălțime. Spectacolul ilustrează totuşi, 
o dată mai mult, o anume inteligență 
scenică, caracteristică actorilor bulgari. 

Turneul Teatrului Popular din Vama 
(R. P. Bulgaria) a constituit prilejul 
unei fericite luări de contact cu arta tea- 
trală bulgară. În acest sens socotim 
lăudabilă inițiativa Teatrului de Stat din 
Constanţa de a organiza un schimb de 
experiență cu Teatrul Popular din Varna 
şi credem că roadele acestei întilniri vor 
determina şi alte teatre s-o urmeze. 

D. VLAD 


Patetism negru 


Nu este nici o îndoială că Vräjitoarele 
din Salem — The Crucible, pe numele 
original — este o piesă ţișnită dintr-o 
violentă polemică la adresa realității ame- 
ricane şi că foarte multe cin elementele 
care o compun sînt încărcate de o adevă- 
rată putere simbolică. Şi cu toate acestea, 
Arthur Miller nu s-a preocupat nici un 
moment să lege secolele XVII și XX prin- 
tr-un cifru și nu a încercat nici o clipă 
să dea prezentul într-un travesti de epocă. 
El a făcut ceva cu mult mai dificil: a 
căscolit străfundurile “conștiinței omeneşti și 
a prezentat în povestea lui John Proctor, 
a Elisabethei Proctor, a reverendului Hale 
şi a altor locuitori din Salemul anului 
1692, o dramă mai zguduitoare decit prive- 
liștea unui cîmp semănat cu spinzurători: 
drama conștiinței umane hăituite de feroci- 
tatea obscurantismului. 

Piesa are un patetism copleșitor, dar un 
patetism subteran, teribil, negru, pentru că 
izvorăşte nu din lamentări, ci din drama- 
tismul unei anume condiții umane: pen- 
tru că în vrajă cred (sau se prefac că 
cred) nu numai călăii, ci și victimele lor; 
pentru că toți cei ce cad jertfă acestei ín- 
scenări mistice au și ei certitudinea că 
diavolul se poate arăta noaptea, silind pe 
păminteni să facă legămint cu el, că du- 
hurile rele pot aţița fenieile, silindu-le să 
bea sînge cald şi să se prefacă în răzbu- 
nătoare păsări galbene. Cu alte cuvinte, 
pentru că personajele acestei piese se zbat 
într-un univers închis, dirijat de un puri- 
tanism fățarnic şi de o forță ascunsă şi 
capricioasă, 

Lucrarea lui Miller este patetică peniru 
că tragedia care se consumă ce-a lungul 
celor patru acte este în bună măsură tra- 
gedia acestor absurdități. Ea este deznădăj- 
duitoare, nu numai pentru că niște ființe 
paşnice sînt urmărite cu ură și rea credintă 
(fanaticii și impostorii sint și ei muritori), 
ci mai ales pentru că lumea în care ne 
introduce piesa pare să ignoreze prin struc- 
tura ei legile evidenţei și ale logicii, pen- 
tru că o credință oarbă pare să fi impus, 
în locul ordinii și al bunului simţ, anar- 
hia și stupiditatea : lui Ann Putnam, i-au 
murit şapte copii în ziua nașterii; în 
schimb, Rebecca Nurse are peste douăzeci 
de nepoți; aceasta înseamnă că Rebecca 
Nurse a ucis copiii Annei Putnam, că Re- 
becca Nurse este vrăjitoare. O femeie a 
venit la o ușă, ca să ceară o bucată de 
piine ; n-a primit nimic şi a plecat bom- 
bănind ; după două zile, fata care a alun- 
gat-o s-a îmbolnăvit; aceasta înseamnă că 
cerşetoarea este vrăjitoare. La Elisabeth 


Proctor s-a găsit o_ păpușă, în care era 
înfipt un ac de cusut; păpuşa este fără 
îndoială instrumentul unor manevre necu- 
rate. Aceasta înseamnă că Elisabeth Proctor 
este vrăjitoare. 

Ciocnirea este răscolitoare, pentru că in- 
toleranța  viceguvernatorului se desfăşoară 
pe un asemenea fundal. Ea devine şi mai 
răscolitoare, pentru că de-a lungul acestei 
frenezii a delațiunii, cîțiva oameni văd sau 
încep să vadă adevărul. Dar luciditatea lor 
este inutilă şi neputincioasă. Ei strigă de- 
geaba, se zbat degeaba, căci sint asemenea 
unor ocnași nevinovați care vor 'să îndoaie 
cu pumnul crugul de fier al temniţei. 

Piesa lui Miller este astfel de un dra- 
matism extrem, iar tensiunea ei este, într-o 
oarecare măsură, uluitoare, căci coardele 
dramatismului sînt întinse, de la început 
pînă la sfirşit, aproape fără nici un moment 
de destindere. Emoţia e densă și continuă, 
iar atmosfera grea, de o intensitate sumbră, 
egală, aş spune: orizontală. 

Am regăsit această atmosferă în specta- 
colul de la Teatrul „C. Nottara“. Sorana 
Coroamă a reconstituit, cu o subtilitate 
care îi face cinste, cadrul auster al: unei 
colonii de puritani. Oamenii au înfățișarea 
aspră şi vestminte mohorîte. Ținuta lor 
gravă trădează ceva din rigiditatea məra- 
vurilor. În aer, plutesc presimțiri întunecate. 
Se simte cum crecința fanatică şi imagina- 
ţia bolnavă sau îmbolnăvită a personajelor 
transfigurează lucrurile cele mai obișnuite, 
dindu-le siluete suprafirești. Această putere 
de a se transpune în mentalitatea unor oa- 
meni din secolul al XVII-lea a făcut pro- 
babil pe unii cronicari să vorbească despre 
o anumită atmosferă magică a spectacolului. 
Ei au reproșat regizoarei golul de întu- 
neric peste care se deschide piesa,. jocul 
de umbre şi penumbre etc. După mărerea 
mea, aceste obiecții sînt preconcepute, iar 
dacă țin seamă de ceva, ele uită, totuşi, 
un singur lucru, şi anume, specificul piesei. 
Am depăşit momentul în care o categorie de 
critici se speriau de cîte ori vedeau stre- 
curîndu-se în decor vreo perdea, A sosit 
timpul — cred eu — ca aceşti Arguși 
să nu se mai sperie ca niște copii în fața 
unei scene neluminate și să nu mai înfie- 
reze apriori anumite procedee, ci să k ju- 
dece ținînd seamă de conținutul operei. Îr 
ceea ce mă priveşte, eu aș felicita pe regi- 
zoare pentru sensibilitatea cu care a folosi: 
lumina şi pentru inteligența cu care a ştiu'g 
să o pună în slujba ideii artistice. Aş feli- 
cita-o, de asemenea, pentru compoziția plas- 
tică a scenelor (mai ales în actul III, dis- 
poziția grupurilor, echilibrul și armonia ge- 

nerală sînt picturale), pentru mișoarea im- 
primată actorilor, pentru capacitatea de a 
crea o corespondență — prin punctare şi 
contrapunctare — între mișcările sufletești 
ale eroilor și dinamica spectacolului. Spri- 
jinindu-se permanent pe o concepţie rea- 
listă, Sorana Coroamă a surprins incon- 
testabil zbuciumul surd al acelei epoci şi 
ni l-a arătat în cadrul său firesc. Mesajul 
piesei este astfel transmis fără îngroşări, 
fără  sublinieri supărătoare. De-a lungul 
spectacolului, există o încordare subterană. 
Se simte un resort ascuns, care se stringe 
în adînc. Dezlănţuirea de la sfîrşitul primu- 
lui act este, după mine, excepțională, iar 
violența sa spectaculoasă foarte expresivă. 
Aşa cum cere Miller, scena pare cuprinsă 
de frenezie. Fetele ţipă, hipnotizate parcă. 
Fermierii le privesc îngroziţi. Pastorul Par- 
ris începe să se roage cu glas tare. Reve- 
rendul Hale cheamă paznicii să vină cu 
cătuşe. Dar fetele ţipă mai departe haluci- 
nate şi cortina cade peste acest vacarm ca 
o ghilotină. 

Actul confruntării (actul III) are şi el 
episoade de autentică intensitate, dar prin- 
tre ele sînt intercalate și altele, în care 
emoția este cam factice., Așa se intimplă 
mai ales în final. 

Sfirşitul spectacolului nu atinge încorda- 
rea aceea supremă pe care textul o presu- 
pune. Gesturile se rostogolesc precipitat. 
Strigătul ultim  (,„...şi-a redobindit cinstea 
și mândria de om... ) nu țișneşte din a- 
dinc, plinsul lui Hale nu-l contrapunctează 


destul de convingător, nici tobele nu fac 
să răsune destul de puternic subtextul 
unei asemenea scene. 

Dar, fără îndoială, rezonanța limitată a 
unor momente nu se poate discuta făcîn- 
du-se abstracție de jocul actorilor. Presa 
a relevat îndrăzneala regizoarei de a pune 
în scenă o piesă atit de grea, cu o echipă 
de ansamblu încă foarte tînără. Echipa 
este însă nu numai tînără, ci şi destul de 
inegală şi oricît de entuziasmați am fi, nu 
putem să nu observăm şi reversul medaliei. 
Nu putem, deci, să nu reproşăm regi- 
zoarei unele mepotriviri în distribuție (eu 
aş pronunța chiar cuvintul greșeli). Cînd 
spun acest luoru, mă gindesc în primul 
rînd la cele două roluri esenţiale, cele mai 
interesante şi cele mai dramatice din piesă : 
John Proctor şi reverendul Hale. Ca să fo- 
losesc o formulă eufemistică, ele au fost 
interpretate şters. Andrei Codarcea n-a sur- 
prins zecile de nuanţe ale situaţiilor. Evo- 
luţia sufletească a lui Proctor este redată 
„in mare“, dar nu este urmărită în sinuo- 
zităţile ei subtile, iar zbuciumul lui sufle- 
tesc este înlocuit, mai ales în final, cu o 
atitudine  declamatorie. Ne-a părut foarte 
rău să constatăm că fermierul din Salem 
se deosebește atît de puţin de „nepotul 
gornistului“ ; aşa după cum ne-a părut 
rău să descoperim, în locul unui personaj 
ati? de contonsionat şi atît de interesant 
(ca Hale). o apariție cuminte, corectă, cu 
o personalitate destul de vagă (Ion Gheor- 


ghiu). 


Scenă din actul I 


În schimb, masca verde, obrazul împie- 
trit, privirea fixă a lui lonescu-Gion au 
fost memorabile. Danforth a părut fascinat 
de propriul 'său fanatism. El nu. vedea în 
jur decit ceea ce voia să vadă, avea aerul 
că : trăieşte într-o - concentrare sinistră, iar 
prezența actorului umplea scena (uneori, 
chiar cu o anumită ostentaţie). 

Extrem de dificil este rolul lui Abigail, 
deci şi incercarea căreia a trebuit să-i iacă 
față Natalia Arsenie-Macri. Personajul este 
abject, dar abjecţia aceasta nu se află în 
stare pură, fiind dizolvată în perversitate, 
senzualitate, gelozie, minie răzbunătoare, o 
neobișnuită forță de disimulare, o fantastică 
putere de a se face crezută etc. Actriţa 
a lăsat să transpară acest amestec. În preaj- 
ma lui Proctor, privirea sa capătă strălu- 
ciri, ființa îi este cuprinsă de freamătul 
unui erotism rece, agresiv şi ambițios. În 
intimitatea fetelor, tonul devine sec, ame- 
nințător, complicitatea este discutată cu 
francheţe şi cînd Betty vrea să „zboare“, 
este readusă la ordine cu bruscheţe. Uneori 
însă, interpreta „joacă“ prea mult. Faţa și 
gitul i se crispează ; ingenuitatea, pe care 
trebuie s-o păstreze permanent, se destra- 
mă sau devine foarte puțin credibilă, pen- 
tru că duplicitatea personajulu este prea 
gros marcată. Din această cauză, ascenden- 
tul lui Abigail asupra juriului este uneori 
neverosimil, iar scena fetelor de la tribunal 
— puțin convingătoare. Aici, Abigail tre- 
buie să înriurească fetele cu o forță sub- 
jugantă și să le înfioare ca de atingerea 


unui curent electric. Dar Abigail n-are a- 
ceastă forță și curentul electric nu func- 
ționează. 

Dintre ‘tinere, cu totul - remarcabilă mi 
s-a părut Tatiana Popa, care ne-a dat o 
Mary Warren de-a dreptul impresionantă, 
Eroina sa are grație şi puritate, este cu- 
rajoasă şi slabă, îndrăzneala ei topindu-se 
pe încetul, ca o lumînare, și prefăcindu-se 
pe nesimţite în laşitate. De asemenea, ne-a 
plăcut Ana Barcan, care dă Elisabethei 
Proctor o tandreţe resemnată și o demni- 
tate reţinută (la început, poate puţin cam 
obosită). Ne-a plăcut dramatismul stăpînit 
al lui Neamţu Ottonel, farmecul tragic pe 
care l-a dat lui Giles Corey ; ne-au plăcut 
seninătatea şi lumina blindă de pe chipui 
Rebeccăi Nurse (Leontina Ioanid). 

Am lăsat la urmă plastica spectacolului, 
dintr-un fel de calcul ce orator care păs- 
trează pentru sfirşit fraza cea mai răsună- 
toare, și nu cred să exagerez dacă lingă 
decorurile lui Toni Gheorghiu, pun califi- 
cativul: admirabil. Așa cum trebuie, za- 
drul în care se desfăşoară piesa este po- 
somorit şi sever. Casa pastorului Parris 
este înghețată și  neprimitoare. Locuința 
soților Proctor, izolată ca o cetățuie şi îm- 
blinzită de elemente care mărturisesc traiul 
pașnic : focul din cămin, ceaunul cu fier- 
tura de iepure, pîinea acoperită cu pigză 
etc. Sala tribunalului intimidează, înfrjco- 
șează aproape. Intrările se fac mai ales pe 
scări. Scara din primul act, nevăzută, su- 
gerată numai, duce direct în avanscenă 


Scenă din actul III 


personajele și rumoarea coloniei inspăimin- 
tate. Scara din locuința soților Proctor in- 
tăreşte şi mai mult sentimentul vieţii ma- 
trimoniale și al traiului paşnic, singuratic. 
Sus, sînt copiii care ţipă, sus sînt paturile 
pe care se ocihnesc. Ieşirea este undeva 
pe sub trepte, probabil la capătul unui co- 
ridor întunecos. Scara din sala tribunalu- 
lui așază pe un plan superior scaunele de- 
nunțătoarelor. De acolo, de sus, Abigail 
Williams şi tovarăşele sale domină încă- 
perea, domină masa tribunalului, domină 
tot, aşezind tot ce se petrece pe scenă sub 
semnul arbitrarului şi al unei josnice răz- 
bunări. Totul este aspru şi întunecat. Per- 
delele nu sint folosite cu afectare (asa 
cum se cam întimplă în ultimul timp). Ele 


există discret, pentru a pune în valoare 
detaliile sugestive, pentru a concentra aten- 
ţia asupra locurilor de joc, de pildă asupra 
unui stilp aşezat în prim plan, în jurul 
căruia se pornește furia pirilor. Nici o in- 
tenție nu este întărită cu obositoare meti- 
culozitate. Totul (deşi ultimul tablou, într-o 
măsură mai mică) trăcează finețe şi sen- 
sibilitate și, fără îndoială, talentul cu totu: 
deosebit al lui Toni Gheorghiu. De altfel, 
întregul spectacol exprimă o concepție mo- 
dernă, care — mai e nevoie să subliniem ? 
— n-are nimic de a face cu formalismul, 
o concepție novatoare, de care o bună 
parte din mişcarea noastră teatrală este 
ahtiată. 

Ecaterina OZROIU 


Culoare şi umor 


George Bernard- Shaw, dușmanul neim- 


păcat al sentimentalismului — înțeles în 
sens de mască onorabilă a pasiunilor ne- 
onorabile — scrie o piesă în-care satiri- 


zează deopotrivă pe sentimentali ca şi pe 
antisentimentalii  militanţi ! Campionul e- 
mancipării femeii de sub tirania socială a 
familiei aduce în scenă o luptătoare pen- 
tru aceste idei, amuzindu-se pe socoteala 
ei! Cum să înțelegem această aparentă 
contradicție ? Cum se încadrează Nu se 
ştie niciodată în opera autorului ei? 


Scenă 

din actul 1 


Titlul cuprinde tilcul pe care marele iro- 
nist, amator de paradoxe, ni-l întinde ca 
o capcană. Da, nu se ştie niciodată; căci 
lupta împotriva tuturor convențiilor so- 
ciale, exprimate în prejudecățile timpului, 
cuprinde în sine primejdia de a le înlocui 
cu altă prejudecată, aceea a lipsei de pre- 
judecăţi. 

Femeia nu trebuie închisă în cercul 
strimt al familiei, dar asta nu înseamnă că 
trebuie desființată familia. Femeia trebuie 
să aibă acces la viața politică, dar nu cu 


Scenă din actul IV 


«condiția celibatului. Doamna Clandon, în 
lupta sa pentru „salvarea umanității“ de 
sub tirania prejudecăților care o îngrădesc, 
în lupta sa pentru o viață mai adevărată, 
realizează un singur lucru : distrugerea că- 
minului, creînd astfel condiții nefireşti de 
viață pentru ea însăși, pentru soțul ei și 
pentru copii. De aceea, cade sub satira ne- 
-.cruțätoare a lui Shaw, ca și soțul ei, ar- 
matorul Crampton, sever apostol al ono- 
rabilității“ britanice. La lectură, aceste sen- 
suri profunde ale piesei reies anevoie de 
sub avalanșa de paradoxe și aparente con- 
“traziceri ; în spectacol, intenția apare lim- 
pede şi vie. Acesta este, în primul rînd, 
meritul regiei 

Cadrul plastic în care se desfășoară ac- 
tiunea piesei este și el un personaj, la fel 
de inteligent, spiritual și rafinat, ca şi 
„cele create de scriitor. Decorul lui W. Sieg- 
fried participă în permanență la acțiune, și 
de multe ori îi simțim zîmbetul ironic, în- 
“țelegătoarea lui superioritate, şi regretăm 
uneori că nu are glas pentru a ne trans- 
mite comentariul său viu și personal. Verva 
“coloristică,  plantația simplă şi ingenioasă, 
umorul și grația deplină a liniilor, în per- 
fectă contordanță cu stilul piesei, ne umplu 
de bucurie. 

Actorii şi regia au avut sarcina dificilă 
de a se menţine la un înalt nivel de artă 
teatrală, deoarece — în acest cadru, pe 
acest text — cea mai mică scădere sau 
imperfecţiune capătă proporții izbitoare. 


Problema de căpetenie a regiei a fost deci 
prezentarea şi înfruntarea reciprocă a două 
categorii de oameni, la fel de eronaţi in 
concepțiile or şi la fel de atașați de pro- 
priile lor erori. D-na Clandon este, în a- 
parență, o femeie desăvirșită, inteligentă, 
perfect morală, curajoasă și dreaptă, dar 
(paradox G.B.S.) mai aproape de mentali- 
tatea masculină, prin aceea că se conduce 
după rațiune şi nu după pornirile inimii. 
Soțul ei, în aparență un bărbat în toată 
puterea cuvîntului, autoritar, violent şi des- 
potic, se lasă copleșit de pasiuni, deși pare 
rigid şi convențional. Astfel, conflictul în- 
tre aceste forțe se dă pe două planuri: 
cel temperamental și cel de principii. 

Ca și Shaw, d-na Clandon este un duş- 
man al sentimentalismului. Dar, atenţie! 
Pe cînd Shaw combate falsele sentimente, 
d-na Clandon elimină din sufletul său 
chiar şi cele mai adevărate și mai ome- 
nești afecte. Pe motiv că sărutul a devenit 
uneori o convenție, d-na Clandon, icono- 
clastă ferventă, îl interzice chiar în rela- 
tiile cu copiii, creînd astfel noi tabu-uri. 
Astfel educați, sub firma unei formale dar 
absolute libertăți de gindire (libertatea de- 
venind o obligație la fel de tiranică pre- 
cum e orice canon), copiii ei sînt total 
nepregătiți pentru viață. Prima care se ło- 
vește de acest adevăr este fiica sa mai 
mare,_ Gloria. Faptul acesta este primul 
semnal, care arată că sera cu aer condi- 
ționat, care este familia ei, începe să se 


7I 


spái şi că id; na” Clandon va : pierde.. par- 
tida; i- > 

Creatia: Lužier. Sturdza Bulandra ne: dez- 
văluie pe “rind diversele aspecte ale per- 
sonâjului. Cu marele său talent, actrița a 
intuit: că .publicului din: sală — ca şi citi- 
țorului. — “trebuie “'să =i se lase surpriza 
descoperirii : treptate a adevăratei feţe a lu- 
crurilor.. Faptul-acesta trebuie subliniat, de- 
oarece, în 'ultima “vreme, întîlnim destul de 
rar, “în creaţiile > actoricești, această răb- 
dare'“de- 4 nu'anticipa, acest tact care cere 
ca personajul să. nu fie într-atita caracte- 
rizat, ‘de» la -prima sa` apariție, încît pină 
la sfîrșitul -piesei să mu mai aibă ni- 
mic nou de spus. Intrarea în scenă a 
d-nei Clandon ne înfățișează o femeie dis- 
tinsă, ' impunătoare, calmă şi bună. Abia 
am apucat să înțelegem că avem de-a face 
cu ò persoană perfect echilibrată, și o nouă 
replică ne : dezvăluie o altă trăsătură de 
caracter : respectul deplin față de liberta- 
tea “de acțiune” a copiilor. Astfel, încetul 
cu încetul, personajul se conturează pu- 
ternic și interesant. lar sub bunătatea cu- 
ceritoare a acestei mame, descoperim o ră- 
ceală suspectă ; sub respectul aproape reli- 
gios față de faptele celorlalţi, apare inca- 
pacitatea de înțelegere a vietii, în general; 
sub sistemul îndrăzneț de educaţie, se vede 
o  stingăcie dureroasă în relațiile cu oa- 
menii vii: prin felul cum a creat perso- 
najul, interpreta demonstrează că lipsa de 
contact nemijlocit cu viața reală, cunoaş- 


terea“ ei pur teoretică naufragiază în con- 
cluzii: absurde. După Vassa Jeleznova, d-na 
Calafova şi mama din Arcul de triumf, 
d-na Clandon vine să îmbogăţească cu =O 
imagine total diferită variata gamă de per- 
sonaje, realizată în ultimii ani de Lucia 
Sturdza Bulandra. 

În rolul lui Crampton, Gh. Aurelian, cu: 
toată umanitatea împrumutată personajului, 
a procedat tocmai contrar și, astfel, a gre- 
şit. Eroul său se prezintă de la început ca: 
un om cumsecade, însetat de afecţiune, 
trăsături pe care însă ar trebui să le des- 
coperim abia. la încheierea spectacolului. 
Nimic din firea ursuză, despre care se vor- 
beşte, nimic din duritatea aparentă a per-- 
scnajului nu vine să mascheze fondul su- 
fletesc al eroului. Această lipsă ar fi putut 
duce la dezechilibrarea conflictului, dacă 
în actul II, în scena cu Gloria, artistul nu 
ar fi realizat, deodată, întreaga complexi -- 
tate de caracter a personajului. 

De o morgă aparentă, plin de o ade- 
vărată înţelepciune, ultimul soldat pe ba- 
ricada tradițiilor, cel mai umil dintre per- 
sonaje, William chelnerul (Jules Cazaban) 
a căpătat toată strălucirea îngăduită de 
rol: acest personaj, construit de Shaw cu 
cea mai mare dragoste, a condus, fără să 
se simtă, întreaga acțiune, cu o disareție 
de mare stil și cu o autoritate blindă dar 
necruțătoare. Acest erou paradoxal capătă 
viață prin zimbetul enigmatic pe care il 
poartă continuu pe buze ca o pecete 


Schiţă de decor de W. Siegfried pentru actul III 


a acelui: „nu se ştie niciodată“, cu care, 
de altfel, încheie piesa. 

În rolul dentistului amorez, Ion Lucian 
a adoptat o linie nouă față de aceea a lui 
Lelio (Mincinosul) sau față de alte bufo- 
nade. Valentin este interpretat simplu, cu 


un efort — poate prea vizibil — spre 
stilul spiritualizat al autorului. 
Definiţia tinerei Dolly — „o colombină 


la modă ziua, o colombină de teatru seara“ 
— o putem extinde asupra întregului per- 
sonaj, chiar dacă se reteră, în special, la 
costum. Fetița aceasta este un copil teri- 
bil: cercetează tot, ştie tot (ceea ce nu 
ştie, se preface că ştie), spune tot ce ştie. 
Cu candoarea absolută a unui suflet ne- 
vinovat, Dolly face cele mai grozave gafe, 
spune grozăvii. Dar, permanent, trebuie să 
se simtă că aceste inadvertențe sint comise 
cu o totală inocență. Liliana Tomescu, 
actriţă talentată, inteligentă și plină de tem- 
perament, avea toate datele pentru a rea- 
liza acest personaj fermecător. Totuși, deo- 
camdată, nu l-a realizat. De ce? Poate 
pentru că me-a prezentat o Dolly conștientă 
de teribilismele ei, care ride prima de bu- 
tadele sale, care are aerul că le face dina- 
dins pentru a șoca pe cdilalți, linie de 
care fără îndoială că mu este străină regia. 

Fratele ei geamăn, Filip, a fost inter- 


Oameni şi 


Însuşi titlul ultimei piese a lui Balla 
Károly, Mă acuz (Vâdolom magam), aver- 
tizează prezența unui caz de conștiință: 
trecutul necinstit al unui om, cu umbrăle 
lui tăinuite, îi dă dreptul la o viață cin- 
stită în societatea noastră ? Întrebarea îl 
frămîntă pe inginerul Vándor, crescut odi- 
nioară într-un orfelinat şi membru al une: 
bande de spărgători în timpul războiului, 
astăzi însă tehnician verificat, cu o precisă 
funcţie socială. În criza sufletească des- 
chisă de o nouă covadă de încredere pe 
care i-o acordă societatea, oamenii, Vândor 
își atribuie o dublă vină: aceea a infrac- 
țiunilor rămase mnepedepsite şi, mai ales, 
minciuna cu prețul căreia continuă să-și 
salveze poziția. Singura ieşire ar putea fi 
mărturisirea, dar pentru moment, Vândor 
nu are forța aceasta. Preteră încercarea 
iluzorie de a fugi undeva, departe, și de-a 
începe acolo o viață nouă, moralmente in- 
tactă. 

Piesa s-ar fi pretat astfel la o tratare 
psihologistă, prin care să se analizeze din 
toate părțile o conștiință, cu: referiri la cel 
mult două, trei alte personaje din ambianța 


pretat de Puiu Hulubei, cu mult mai mult 
stil, mai aproape de personaj, cu orgoliul 
unor principii cinice pe care le-a adoptat 
fără să le înţeleagă, încercînd să pară un 
mic domn, sigur de sine şi grav. Dar deşi 
a înțeles esența rolului său, interpretul i-a 
întunecat strălucirea tinerească printr-un 
spor de plictiseală. 

Rigidă şi monstruos de intelectuală, 
Gloria trebuie să îngheţe pe spectatori, la 
început ; abia în actul II, în scena cu Va- 
lentin, ea se dezvăluie ca o fată adevă- 
rată, mai naivă poate decit altele şi, prin 
asta, mult mai fermecătoare. Într-adevăr, 
la sfirșitul actului II se conturează o nouă 


* problemă interesantă — sufletul Gloriei — 


care, după cum se constată apoi, oferă in- 
săși soluția piesei. Beate Fredanov a lim- 
pezit tilcul acesta : în scena de la finele 
actului amintit, cînd se petrece transfor- 
marea ei interioară, a avut celicatețea 
şi unele străluciri ale umorului cerut de 
Shaw — intempretului — în care se ames- 
tecă cu finețe candoarea și cinismul. 

Cu rezervele formulate asupra persona- 
jelor Crampton și Dolly, spectacolul regizat 
de W. Siegfried rămîne valoros prin vervă, 
umor şi rafinament artistic. 

Rodica GHEORGHIU 


dosare 


strict intimă a eroului. Or, însăși struc- 
tura societăţii noastre exclude izolarea in- 
dividului, iar zbuciumul lăuntric al ingine- 
rului Vándor, explicitindu-se în manifestări 
exterioare, angajează într-o participare vie 
un întreg nucleu social. Problema indivi- 
dului, cazul lui de conștiință se transformă 
astfel într-o problemă a colectivităţii. Par- 
ticiparea acesteia e firesc diversă, atitudi- 
nile aparent oneste se dezvăluie în adevă- 
rata lor esență, cele sincere se cimentează. 

Din punctul acesta de vedere, actul I 
al piesei Mă acuz e o admirabilă exvoziţie 
a motivelor confiictuale, a ambianţei şi a 
persoanelor care o populează. În jurul fră- 
mîntării sufleteşti a eroului principal, s-a 
adunat un mănunchi de personaje, fiecare 
cu o precisă funcție în economia conflic- 
tului: scriitorul Szilágyi, prieten devotat 
(şi o prezență simbolică a conștiinței au- 
torului) ; responsabilul cultural Harmath, 
oportunist și dogmatic (care refuză să în- 
tindă mîna, din pură prevenție, unui om 
despre care i s-au cerut referințe de ca- 
dre); soţia inginerului, Juci, cu o dezvol- 
tată tendință de parvenire ; Ila, prietena ei, 

aparent cinică dar fundamental cinstită, şi 
alții încă, introduși în acțiune pe cele 
două făgașe deschise de criza sufletească 
a lui Vándor: trecutul vinovat cu frinele 
lui şi prezentul eliberator de conştiinţe. 

Piesa se dovedea interesantă şi chiar 
inedită sub raportul tratării unei proble- 
matici pe care dramaturgia noastră contem- 
porană, dacă n-a evitat-o, a şovăit s-o atace 
frontal. Actul II și îndeosebi actul III au 
infirmat legitima noastră așteptare. Auto- 
rul şi-a canalizat acțiunea pe linia unor 
rezalvări facile, intriga a devenit aproape 
politienească, cazul de conştiinţă s-a trans- 
format într-o operație de anchetă. Dintr-o 
neașteptată anemie a forței creatoare, Balla 
a scăpat metalul prețios al primului act şi 
în palmă i-au rămas doar citeva firişoare 
puţin strălucitoare. Aceasta, în ciuda efor- 
tului de a reciștiga înălțime morală în 
final, în ciuda faptului că acolo se dezleagă 
o importantă alternativă : oamenii sînt fiinţe 
vii, cu pasiuni şi cu metehne, cu virtuți 
şi cu greșeli, dar vii — nu file moarte de 
dosar. lar trecutul rămîne cufundat departe, 
dacă în clipa de față pulsează viața onestă, 
munca dăruită colectivitâții. „Trecutul meu 
e nepătat', ostentează oportunistul. „Tu 
să fii mepătat”, răspunde omul cinstit. 
Pulberea de aur a semnificațiilor înalte se 
ivește ici și colo, lipsește însă metalul 
masiv de la început. 

Dacă nu ne înșeală memoria, Balla Károly 
e la a doua piesă reprezentată şi progre- 
sul e incontestabil sub toate raporturile: 
construcția acțiunii, caracterizarea persona- 
jelor, dialogul, culoarea 'ambianţei. Totuși, 
el n-a depășit nici de data aceasta faza uce- 
niciei  dramaturgice. Problema, după noi. 
e aceea a continuității inspirației. O idee, 
un embrion de conflict şi de acțiune tre- 
buie conduse pină la epuizarea tuturor ele- 
mentelor și semnificațiilor pe care le oferă, 
cu un efort menținut mereu la aceeași alti- 
tudine şi intensitate, fără concesii soluţiilor 
comode. Numai fugind de facilitate, numai 
acceptind încleștarea istovitoare, extremă, ce 
rezidă în sîmburele de foc al oricărui pro- 
ces de creație — se poate făuri o dramatur- 
gie valoroasă, demnă de menirea etern înăl- 
țătoare a teatrului. De aceea, fără să negăm 
calitățile piesei Mă acuz, Balla ne rămîne 
dator cu o a treia încercare, nădăjduim, de- 
finitivă şi definitorie pentru evoluţia talen- 
tului său de dramaturg. 

Mă acuz a fost jucată în premieră 
absolută de Teatrul maghiar din Cluj, în 
regia lui Patkos György, pe care îl cunoaș- 
tem din alte realizări ca un om de teatru 
cu fantezie și cu mult simț al scenei. Pune- 
rea lui în scenă s-a caracterizat printr-o 

riguroasă respectare a literei și spiritului 
textului, urmărit atit în implicaţiile lui de 
analiză a personajelor, cît şi în alternanța 
de motive, cînd dramatice, cînd comice, cînd 
pur expozitive. Inevitabil, însă, contribuția 
regizorului a avut aceeași linie evolutivă cu 
textul. Şi deși nu se poate susține că regi: 
zorul ar fi neglijat scenele revelatoare, sub 
raportul tezelor afirmate de autor, am ob- 
servat la cel dintii un anumit gust pentru 
efectul „de teatru“, pentru surpriză (con- 
ducerea abilă a actului III). Totul, însă, 
pus în valoare cu măsură, în limitele artei. 

Ochiul regizorului a avut privirea destul 
de ascuţită asupra desfășurării de ansam- 
blu a spectacolului, în schimb n-a contro- 
lat suficient întruchiparea cîtorva roluri în 
parte. Începînd chiar cu inginerul Vândor, 
inexplicabil de monocord în interpretarea 
lui Senkâlszky Endre: actorul s-a fixat 
asupra unei singure expresii (am putea 
spune, asupra aceluiași rictus), pe care a 
folosit-o de la început pînă la sfîrșit. N-am 
izbutit să ne explicăm dacă e vorba de vi- 
ziunea regizorului sau de ezitarea actorului 
de a-și diversifica elementele de interpre- 
tare. Aproape același lucru l-am constatat şi 
la Krasznai Paula (inginerul Florica), a că- 
rei forță dramatică am simțit-o la prima 
apariţie, fără dezvoltare ulterioară însă. 

Flora Jenö şi Berecky Julia (scriitorui 
Szilágyi şi Ija), cu o evoluție întrucîtva pa- 
ra'elă, la care se adaugă Páll Magda (Juċi, 
soția lui Vándor), au meritul de-a fi dat 
multă substanță umană (în sensul bun și 
în cel rău) personajelor întruchipate. Subli- 
niem, în special, căldura lui Flora şi inteli- 
genta ambiguitate imprimată rolului de Be- 
recky. Celelalte semnificaţii ale piesei au 
fost potrivit împlinite de Márton János 
(Mihai Pop), acest modest și conştiincios 
actor, şi de Schaaser Richard și Vajda 
Eva (expresivi în soții Harmath). Maresch 
Béla şi Szendrey Mihály (foștii tovarăşi de 
hoție ai lui Vándor) au pigmentat spec- 
tacolul cu pete de culoare, dar nu și de 
conștiință : au fost comici dincolo de con: 
ţinutul lor moral. 

Autorul, regizorul, actorii au oferit un 
prim act admirabil, în care viața pulsa în 
personaje vii şi într-o problematică intere- 
santă. 

După aceea, am asistat la o încercare 
neizbutită de a organiza conflictul, de a-i 
da tensiune şi ţinută, pentru ca în actul 
III totul să cadă de-a dreptul în arbitrar. 
Putem, luîncu-ne libertatea opțiunii perso- 
nale, să reținem și să aplaudăm calitatea 
cu adevărat elevată a unei singure treimi 
de spectacol. Dar e oare deajuns ? 


Teatrul e şi mişcare scenică 


Universul de idei şi personaje al Co- 
mediei erorilor e cel pus în circulație de 
cultura ‘Renaşterii, desigur prin filiera 
care a condus-o în Anglia. Gustul public 
şi literatura dramatică engleză din a doua 
jumătate a secolului al XVI-lea se orien- 
tau spre imitația tematică şi chiar tehnică 
a anticilor şi spre asimilarea operelor 
rinascimentale de pe continent, îndeosebi 
italiene (Aminta lui Tasso, I suppositi 
de Ariosto, comediile lui Machiavelli și 
Bibbiena). Această dublă influență — lec- 
tura clasicilor antichității şi importul dra- 
maturgiei italiene — a prezidat şi la 
formarea tinărului 
Shakespeare,  ţinin- 
du-se fireşte seamă 
de filonul englezesc 
al aşa numitelor 
„University Wits“ şi 
al operei lui John 
Byly, prin care aceste 
influențe fuseseră asi- 
milate în precedențä. 

Dintre autorii an- 
tici, resuscitați de Re- 
naştere, Plaut aducea 
modelul comediei, şı 
aproape că nu gä- 
sim dramaturg al ise- 
colului al XVI-lea 
care să nu se fi in- 
spirat — tematic sau 
în procedee — din 
opera lui. Comedia 
erorilor e scrisă în 
anii 1592—93 (dupä 
cronologia lui Cham- 
bers) de un Shake- 
speare în plină asimi- 
lare a motivelor dra- 
maturgice ale epocii. 
E perioada încercărilor diverse, de la tra- 
gedia groazei, după modelul lui Seneca 
(Titus Andronicus), la comedia de carac- 
ter (Îmblinzirea scorpiei), la comedia gen- 
tilä de curte (Doi domni din Verona) şi 
la această Comedie a erorilor, de marcă 
plautiană. Shakespeare împrumută de la 
Plaut ideea comică a echivocului produs 
de asemănarea leită a unor frați gemeni, 
precum şi trama, intriga (Menaechmi), 
reproducind aproape neschimbat unele si- 
tuații (Amphitruo—în actul III, scena 1). 

Dar oricît de amuzantă și plină de .efect 
i s-a părut invenţia plautiană, Shakespeare 
a simţit tot ce era artificios în comicul 
ei şi a încercat să-i dea un sens mai 
profund, s-o  insereze într-o acțiune dra- 
matică avind un fundament trainic. Și a 


Cristina  Tacoi 


aplicat întreaga suită de- quiproquo-uri 
şi imbrogli plautiene pe fondul tragicului 
destin al unui tată care și-a pierdut fiii 
— gemeni — și soția, el însuşi fiind osin- 
dit la moarte, de fapt decalc al unei 
străvechi narațiuni epice grecești, Apollo- 
nius din Tyrus, foarte răspindită în evul 
mediu, prin traducerea latină. Amestecul 
de elemente tragice şi comice, chiar gro- 
teşti, nu e făcut însă, aici, cu marea 
ştiinţă dramaturgică, cu simțul teatralității 
mature de mai tîrziu. Motivul tragic, al 
bătrinului Aegeon, rămîne subsidiar, corpul 
piesei fiind dominat de comicul situaţiilor 
în care sînt puși An- 
tipholus din Syracusa 
şi cel din Efes, cu 
servitorii paraleli Dro- 
mio. 

Absența originalită- 
ţii tematice, de inven; 
ție (unii cercetători 
au descoperit analo- 
gii, pe lingă cele a- 
mintite, cu Povestea 
cavalerului de Chau- 
cer și cu Arcadia lui 
Sidney) nu trebuie 
să conducă la imagi- 
nea unui Shake- 
speare simplu imitator. 
Încă în această operă 
de tinerețe, am spune 
de ucenicie, se între- 
văd marile virtuți ale 
teatrului său, care 
m-au constat niciodată 
în ineditul temei, ci 
în  uimitoarea origi- 
nalitate a tratării, 
în forța extraordinară 
de a înfățișa coerent şi eficace persona- 
jele. In ce privește modelul plautian, a- 
cesta nu mai persistă decit ca ecoul unor 
premise comice. In Comedia erorilor, a 
dispărut complet acel „italicum acetum“, 
acidul italic, şi ne împărtășim dintr-un 
umor insular, shakespearian în germene, 
fireşte cu relativele implicații rinascimen- 
tale. lar personajele nu mai sint măști, ci 


(Luciana) 


oameni care — în ciuda arbitrarului și 
insuficientei  motivări a unor scene ce 
scontează risul — îşi manifestă integral 


individualitatea umană. 

Avem în față nu o operă definitivă a 
geniului shakespearian, ci o încercare de 
puteri, un exercițiu dramatic şi — dacă 
exceptăm inserția oarecum silită a elemen- 
tului tragic — un joc, un divertisment 

Jean Săndulescu în 


amabil, cu momente pe alocuri factice, pe 
alocuri de strinsă meditație, reflectînd însă 
totdeauna o subtilă capacitate de a sonda 
deprinderile sau impulsurile intime ale 
oamenilor. 

Astfel înțeleasă, Comedia erorilor nu 
suportă o intenpretare tinzind spre ex- 
plicarea riguroasă a tuturor situațiilor, 
spre încorsetarea acțiunii în logica obiș- 
nuită a lucrurilor, am spune chiar ba- 
nală, deoarece intriga se bazează esen- 
țialmente pe jocul liber al întîmplării. Fic- 
țiunea trebuie acceptată și tălmăcită în- 
tr-un poetic spectacol realist, în care ac- 
centul să nu cadă pe argumentări anali- 
tice, ci pe înlănțuirea alertă și uşoară de 
conjuncturi comice. 

Considerind aceste date ale piesei, regia 
lui Cornel Zdrehuș, în spectacolul de la 
Teatrul de Stat din Oradea, s-a situat pe 
o linie de mijloc. A încercat să obțină ma- 
ximum de eleganță în rostirea versului, dar 
a frinat mișcarea liberă a personajelor, în- 
truchipate prea rigid în efortul de a-și 
încropi o semnificație nu totdeauna impli- 
cată în text; a înțeles intriga, dar nu 
i-a imprimat suficient dinamism în desfă- 
șurare. Cit despre filonul tragic, poate că 
acesta ar fi fost bine să se rezolve, mai 
degrabă într-o alură de basm, ceea ce l-ar 
fi apropiat de însăși sursa de inspirație 
a autorului. 

Mai mult şi mai bine decit regizorul și 
ceilalți interpreţi, esența Comediei erorilor 

dublul rol al lui Dromio 


a fost sumprinsă de Jean Săndulescu în 
dublul rol al servitorului Dromio. El s-a 
distins atît prin felul de a stiliza mișca- 
rea, dindu-i o ușoară alură de panto- 
mimă, cît și prin compunerea expresivă a 
personajului — inclusiv recitarea versuri- 
lor —, căruia s-a priceput să-i împrumute 
un ton cînd de istețime populară, cînd de 
spiritualitate rinascimentală, după cum os- 
cila litera rolului.  Seriozitatea cu care 
Săndulescu şi-a studiat partea sa de joc 
ne obligă să vedem în el un talent pro- 
mițător şi să-i acordăm credit pentru vii- 
toarele sale manifestări actoricești. 

Revenind la ansamblul spectacolului, 
trebuie să subliniem calitatea recitării. Cu 
puţine excepţii, endecasilabul shakespearian 
— în traducerea frumoasă a lui I. Frun- 
zetti şi D. Duţescu, dar pe-alocuri dificilă 
pentru actori — a răsunat limpede, cu ac- 
cente și intonații iscusit potrivite pe sens, 
reconstituind în bună măsură farmecul 
originalului. Remarcabili, în această pri- 
vință, au fost Cristina Tacoi (Luciana), 
Eugen Ţugulea (Aegeon), Septimiu Pop 
(Solinus), Alla Tăutu-Zdrehuş (Adriana) 
şi Lulu Popescu (curtezana), adică aproa- 
pe toată garda tinără a tinărului teatru 
orădean. 

Dar, fiind vorba de tineri actori, care 
au părăsit nu de mult institutul, sîntem 
datori să semnalăm, pe de altă parte, un 
fenomen îngrijorător:  nușcarea scenică 
absolut deficitară. E o lacună ce nu se 


poate atribui regiei, ci mai degrabă insu- 
ficientei pregătiri din anii de studiu. Sin- 
gurii care au corespuns din punct de ve- 
dere al ţinutei scenice au fost Săndulescu, 
“Septimiu Pop şi „bătrinii“ Constantin Si- 
mionescu, Mișu Vladimir și Valentin A- 
-vrigeanu. Restul a excelat în stingăcii, în 
atitudini necontrolate, uneori vulgare (Ion 
Vilcu, dubletul lui Dromio), fără a simţi 
organic cadrul stilistic al comediei. 

Cu privire la spectacol, ar mai fi de 
adăugat că scenografia (G. Oriold), deși 
destul de bine orientată stilistic, a sacri- 
ficat trei sferturi din scenă, concentrînd 
întreg jocul fie pe o mică porțiune de 
avanscenă, fie împingîndu-l în planuri se- 
cundare, ceea ce a supus publicul la un 


jenant efort de concentrare. Luminile au 
secondat, din păcate, stingăcia decorato- 
rului, compromițind aproape cu totul o 
scenă de importanța aceleia dintre Luciana 
şi Adriana. Costumele Hortenziei Mottl, de 
o aparentă eleganță, n-au avut o linie 
precisă în concepţie. 

Spectacolul orădean rămîne, cu toate 
acestea, o experiență interesantă, care a 
pus în lumină calități apreciabile ale ti- 
nerilor actori dar și lacune evidente în 
formarea lor artistică. Asupra acestora din 
urmă — şi mai ales asupra problemelor 
legate de mişcarea scenică în  spectaco- 
lele clasice — se cade să medităm cu 
seriozitate. 

Florian POTRA 


Un profil simplu şi omenesc 


Piesa Mama şi copiii săi de Afinoghenov, 
scrisă într-o epocă în care tinărul teatru 
sovietic îşi căuta încă formula artistică, 
transpune pe scenă o duioasă — am pu- 
tea spune: aproape naivă — întîmplare 
din viața unei mame; a unei mame oare- 
care, de undeva din imensa realitate ṣo- 
vietică. „Mama“ lui Afinoghenov nu este 
numai personajul principal al piesei: este 
însăşi ideea centrală a operei, deoarece sin- 
tetizează, prin citeva trăsături sufleteşti ale 
unei femei, idealurile, sentimentele, patosul 
unei întregi epoci. Pentru acest motiv, 
ni se pare extrem de simbolică figura aces- 
tei mame, extrem de simbolice raporturile 
pe care le are cu copiii ei. Fiecare replică 
devine un principiu de morală nouă, fie- 
care gest — un semn al unei noi formule 
de patriotism. 

Povestea, în fond, e simplă. Se știe că, 
din păcate, misiunea unei mame nu se 
încheie în clipa în care copiii şi-au luat 
zborul din cuibul părintesc. Viaţa e crudă 
şi se întîmplă de multe ori ca bietele mame 
să trebuiască să mîngiie şi capetele că- 
runțite ale copiilor lor, doboriți de cine 
știe ce reală sau închipuită nenorocire. 

Ecaterina Ivanovna, văduva -unui mum- 
citor de la ţară, pleacă la oraș, ca să-și 
vadă copiii. Una din fiicele ei are un 
băiețaș prost crescut și răzgiiat; altă fiică 
e încleștată în drama tinerească a unui 
divorț; un fiu mai mare se prăbușește 
dintr-un înalt post de conducere, e părăsit 
de soţie și, descurajat, ajunge la un pas 
de sinucidere ; fratele lui, căpitan la Odesa, 
pierde comanda vasului din cauza stupidității 
unui birocrat; un alt fiu, cel mai tînăr, 
greu rănit într-o ciocnire la frontieră, e 
pe punctul de a muri. În această vastă 


circumferință a vieţii, în care hazosul se 
îmbină cu tragicul, în care moartea dan- 
sează alături cu dragostea, în care ambi- 
tiile frumoase mocnesc neputincios din cauza 
încăpăținării sau prostiei, inima unei biete 
mame trebuie să găsească drumul cel drept, 
soluția cea bună. Ea trebuie să dezbare 
de răzgiieli pe nepotul hiperalintat, tre- 
buie să împace vanitatea amorului jignit 
a doi tineri care se iubesc dar care s-au 
despărțit totuși, trebuie să mingiie un fiu 
moralmente prăbușit, un fiu jignit în amo- 
rul său propriu, un fiu rănit pe front; între 
toate aceste situații, dragostea și înțelepciu- 
mea ei trebuie să-și croiască drum spre a 
desface sau a tăia acele noduri urite care 
împiedică mersul fericit al vieţii copiilor. 

Rolul este extrem de dificil. Din punct 
de vedere compozițional, întreaga unitate a 
piesei rezistă prin unitatea eroului princi- 
pal. Diversitatea situaţiilor în care e pusă 
eroina o obligă la foarte variate forme 
ce adaptare, încît e prezent continuu peri- 


colul, fie să se creeze „Mama“ — o mamă 
tipică mult prea general-valabilă spre a 
fi verosimilă —, fie să se ajungă la for- 


mula „mame“, adică la o galerie de por- 
trete diferite avind aceeași temă inițială. 

În spectacolul — destul de slab în an- 
samblul lui — la care am asistat la Tea- 
trul Armatei, Maria Sandu, interpreta Eca- 
terinei Ivanovna, ne-a oferit o emoţionantă 
soluție a acestui frumos, dar atit de dificil 
rol. Cu o intuiţie artistică remarcabilă, in- 
terpreta a știut să nimerească tonul cel 
mai natural, mai firesc, mai emoționant, 
care să rezolve dificultăţile structurale ale 
piesei. 

În ce a constat secretul creației Mariei 


a 


Sandu ? E greu de spus, mai ales că în 
Fi 


timpul spectacolului am fost mai deseori 
tentaţi să lăcrimăm, decit să disecăm teo- 
retic. Credem, totuşi, că nu greşim atunci 
cînd afirmăm că Maria Sandu și-a compus 
personajul plecind de la esența veşnic uma- 
nă a acestuia. În arfă, ca şi în realitate, 
există o indisolubilă legătură între esența 
fenomenului şi aparenţa lui, între conținu- 
tul ideativ şi forma exterioară. Sint actori 
care își construiesc rolul plecînd dinafară 
spre înăuntru: adună replici, lucrează ges- 
turi, aranjează efecte. Şi nu este exclus ca 
temperatura acestei munci să ajungă a topi 
în creaţie și acel ceva inițial pe care am 
îndrăznit să-l numim esența personajului. 
Sînt alţii, în schimb, care — înainte de 
toate — încearcă să dibuiască fiinţa inte 
rioară, forma ascunsă, sensul veşnic al 
eroului. Procedează 
mai bine, pentru că, 
odată descoperită a- 
ceastă nobilä sub- 
stanțăä, rolul primeşte 
logică, sens, iar ges- 
turile își găsesc forma 
și jocul devine viaţă. 

Maria Sandu şi-a 
construit  pensonajul 
plecind de la acea 
trăsătură afectivă care 
defineşte în veșnicie 
maternitatea : dragos- 
tea.  Fiică-sa, Sonia, 
este de asemenea 
mamă și-și iubeşte co- 
pilul, pe acel atit de 
teribil și de grotesc 
Marat. Dar ce deose- 
bire între dragostea 
Ecaterinei Ivanovna şi 
a fiicei sale! „Este 
mult mai simplu s? 
urăști, spunea Tolstoi. 
Ura e liniară, directă, 
continuă; dragostea, în 
schimb, e complexă? 
e ciudată, adincă, schimbătoare și eternă 
ca un ocean... Dragostea Ecaterinei Iva- 
novna e dragostea unei mame simple, as- 
prite de viaţă. E o dragoste dezinteresată, 
înțeleaptă. E o dragoste care judecă și 
care nu e oarbă, care ştie ce vrea. Maria 
Sandu a înţeles acest lucru. În timp ce 
copiii ei se frămîntă, se chinuiesc, prinsi 
în problemele grele ale existenței, ea tre- 
buie să apară între ei puternică, protec- 
toare, hotărită. Deși iubește, trebuie să-si 
înfringă dragostea. La nivelul vîrstei ei, 
orice sentiment înseamnă jertfă. Apare se- 
veră, neînfrintă — totuși publicul trebuie 
să simtă că acolo, între copiii ei, singe- 
rează o inimă, se zbate un suflet. Și toate 
acestea trebuie făcute transparente, printr-un 

Maria Sandu (Mama) 


limbaj simplu, prin cîteva gesturi. Maria 
Sandu n-a avut la dispoziție nici o ocazie 
patetică, n-a ridicat niciodată vocea; n-a 
gesticulat ; nu- s-a prăbusit, nu a vărsat 
o singură lacrimă. A intrat pe scenă, a vä- 
zut, a înţeles. Pe urmă, s-a apucat de trea- 
bă. Ca o gospodină harnică într-o casă 
neglijată. 

Dacă Maria Sandu s-ar fi lăsat tirită de 
linia uşor grotescă (de vodevil, am zice), 
pe care a mers Sandina Stan, interpreta 
Soniei, şi Marioara Oprescu (Marat), ar 
fi creat o mamă simpatică, eventual, dar 
o mamă simpatică la nivelul relativ al 
operetei ; dacă ar fi urmat tonul lugubru 
al lui Piotr (Florin Stroe) sau Ilya (M. 
Heroveanu), ar fi compus, desigur, o mamă 
tragică dar, din păcate, neconvingătoare. 
Linia siniplă şi firea- 
scă pe care a ales-o 
i-a ajutat să mealizeze 
fără  ostentație pro- 
filul moral al Ecate- 
minei Ivanovna, singu- 
rul personaj care — 
în intenpretarea Tea- 
trului Armatei — a 
dat virtuţilor umane 
pe care le reprezintă 
o valoroasă expresie 
artistică. Adevărul e 
că numai atunci poţi 
deveni simbolic sau 
tipic, cînd nu urmă- 
neşä intenționat, arti- 
ficial, acest lucru. Ma- 
mia Sandu a vrut să 
fie o mamă simplă, 
oarecare, o mamă iu 
bitoare şi înţeleaptă ; 
toamai această mode- 
stie îi încarcă sem- 
mificația, conferindu-i 
toate titlurile de o- 
noare. 

O mască obișnuită, expresivă în banali- 
tatea ei. Pär alb, ochi buni, obosiţi. Ges- 
turi  bătrinești, lente şi totuși energice. 
O voce joasă, fără inflexiuni teatrale, fără 
eruperi patetice. Dar o voce caldă, apro- 
piată de inimă și, uneori, parcă amenin- 
tată de lacrimile care totuși nu năvălesc. 
Totul măsurat, la locul lui. Căldura şi sin- 
ceritatea vin din  adincuri. Prezenţa ei 
redă copiilor copilăria lor, transpunindu-i 
în această virstă și pe cei care o ascultă 
din sală. Uneori, o privire tristă, fixată 
asupra creștetului vreunuia din copii, alte- 
ori, gestul obosit prin care își încheie şalui 
țărănesc pe umeri, o simplă clătinare din 
cap sau ridicare a miinii spun mai mult 
decît orice tiradă. Si soun mai muit, tocmai 


pentru că își au acoperirea acolo în adin- 
cime, în fiorul taimic al trăirii autentice. 
Înțeleaptă și severă cu nepotul ei, şireată 
şi glumeaţă cu cei doi divorțați, severă 
şi categorică cu soacra fiului ei Fedor, 
bună şi hotărită cu marinarul Piotr, demnă 
şi gravă în cabinetul comandantului, ex- 
trem- de îndurerată la căpătiiul fiului ei 
rănit; la urmă de tot, această obosită 
femeie adoarme bătrinește într-un scaun. 
Totul e natural, logic. Nimic n-a fost forțat. 
O oarecare mamă şi-a făcut Gatoria şi acum 
e fericită pentru fericirea copiilor ei. 
De-abia în tabloul ultim, am înțeles cît 
de inteligent şi-a desfăşurat talentul inter- 


preta bătrinei. Orice exagerare pe parcurs, 
orice salt în eroism, în gest măreț ar fi 
compromis ideea de femeie simplă, oare- 
care şi ar fi scăzut mult din farmecul pe 
care l-am simţit urmărind-o. 

Prin această realizare, Maria Sandu a 
transmis mesajul piesei și, ceea ce este mai 
important, a emoţionat și a convins. A con- 
vins tocmai pentru că a emoționat. A do- 
vedit încă o dată că adevărata artă în- 
seamnă măsură şi armonie și că ome- 
nescul — sincer, neexagerat — e singurul 
drum prin care se poate ajunge la ea. 


Ion D. SÎRBU 


Goldfadeneana 


„Pentru sărbătorirea a 80 de ani de la 
crearea teatrului idis, nu se putea repre- 
zentație mai potrivită decît aceea pe care 
Teatrul Evreiesc de Stat din Bucureşti o 
dă ca spectacol inaugural al noii 'sałe 
săli: A Goldfaden-Hulem, cunoscuta lu- 
crare a lui Iacob Rotbaum, unul din cei 
mai prețuiți regizori din Republica Popu- 
lară Polonă, invitat să-şi pună el în- 
suşi în scenă lucrarea. 

În loc să acționeze numai ca regizor 
(ca strălucit regizor ce este) punină în 
scenă o piesă de Goldfaden — din cel 
mai autentic Galdfaden (așa cum a fä- 
cut în cariera sa şi cum, desigur, va 
mai face) — Iacob Rotbaum a apelat la 
dramaturgul şi la omul de cultură pe 
care-l  vmeprezintă,  creînd - A Goldfaden- 
Hulem, care oferă un spectacol savuros 
şi reprezentativ. În slujba acestui scop, nu 
s-a mulţumit cu apelul la ce e esenţial 
valoros în creația lui Goldfaden, nici 
cu contribuția sa personală, ci a apelat 
la pagini magistrale din Ițic Manger, la 
Fenster și  Einbinder care, şi ei, l-au 


evocat pe Goldfaden. În felul acesta, Iacob 


Rotbaum, sacrificindu-și orgoliu de autor 
unic, a obținut un admirabil „folosşpil“ 1 
guldfadenean, subtitlu pe care l-a şi dat 
lucrării. 

Desigur că Iacob Rotbaum ar fi putut 
evoca figura lui Goldfaden, așa cum face 
Mircea Ştefănescu cu personalitatea lui 
Millo sau cum s-a făcut într-o piesă în- 
tr-un act, a cărei acțiune dramatică este 
axată pe seara de octombrie 1876 — mo- 


l folesşpil = piesă de teatru, cu elemente de 
folclor 


ment de răscruce pentru Goldfaden —, 
piesă jucată de colectivul Teatrului Evreiesc 
de Stat din București în 1951, la săr- 
bătorirea a 75 ce ani de la crearea tea- 


' trului în idiș. Procedind cum a procedat, 


adică nepunind accentul pe personalitatea 
lui Goldfaden, ci pe teatrul său, Iacob 
Rotbaum oferă ceea ce este, în primul 
rînd, caracteristic acestui autor, momen- 
tele cele mai bune şi mai reprezentative 
ale dramaturgiei sale. O mină mai puțin 
măiastră ar fi obținut dintr-o asemenea 
încercare un fel de „potpourri“ dramatur- 
gico-muzical. Iacob Rotbaum însă a știut 
să găsească un pretext pe cît de utilizat 
şi ușor, pe atit de binevenit aici — un 
vis —, pentru a axa pe el, ca pe o ac- 
țiune dramatică, ceea ce am putea numi 


„pagini alese din Goldfaden. Cine vrea 


să cunoască teatrui lui Goldfaden — 
text şi muzică, — în ce are mai repre- 
zentativ, mai caracteristic, mai valoros, se 
poate foarte bine lipsi de spectacole cu 
piese întregi, pentru a asista la aceste 
pagini de antologie Goldfaden, oferite de 
Iacob  Rotbaum. Numai că Iacob Rot- 
basm nu s-a mulțumit să utilizeze visul 
doar pentru a cita frumoase pagini din 
Goldfaden (şi cimpul larg în libertăţi fără 
graniță al visului îi oferea toate posibi- 
lităţile de a se risipi arbitrar dincolo de 
logică și dincolo de Goldfaden), ci a 
țesut din realitatea unei scene anterioare 
acestui vis, din realitatea epi'oguiui (de 
asemenea, în afară de vis), precum şi din 
visul însuși al lui Oizer, un tot întreg, 
organic. 

Scenă din actul TI 


lată în cîteva cuvinte canavaua pe care 
este țesut A Goldfaden-Hulem : 

Cortina se ridică în momentul în care 
Oizer  (bătrîn sufler de pe timpul lui 
Goldfaden iar acum garderobier la tea- 
trul unui mister Hopke, se pare la New 
York) se pregătește — în magazia de 
costume a lui Hopke — pentru un spec- 
tacol jubiliar, un fel de Goldfaden-revue 
care va aduce personaje ale teatrului 
goldfadenean, de care  garderobierul îşi 
amintește cu evlavie. Dar spectacolul nu 
poate avea loc, deoarece tînărul intetpret 
al rolului Marcus (din Vrăjitoarea) a fost 
arestat pentru că ar fi participat la o 
acțiune politică în favoarea negrilor. Dacă 
actorii — şi Oizer — sint pe de o parte 
neliniştiți de arestarea lui Marcus, pe de 
altă parte dezolați că nu se va putea re- 
prezenta un „Goldfaden“, mister Hopke 
are o ieșire împotriva actorului absent, 
căci — spune el — „evreii, actorii evrei 
nu trebuie să facă politică“ (se înțelege, 
nu politica pe care a făcut-o Marcus!) 
În același timp, el e încîntat să „nu se 
mai joace Goldfaden: să se termine cu 
aceste zdrențe goldfadeniene !“. În locul lui 
Goldfaden, el e încîntat să dea o „revistă 
nou-nouță”' pe care o are de mult pre- 
gătită : „O hazntă (nevastă de cantor, 

n. n.) pe rotițe, cu 33 de fetițe în foarte 
scurte rochițe“. Oizer și actorii pe jumă- 
tate grimaţi și costumați în personaje din 
Goldfaden, luînd apărarea teatrului lui 
Goldfaden, au o discuţie cu mister Hupke, 
care îi amenință că vor fi daţi afară din 
teatru. După ce lucrurile se  liniştesc 
(spectacolul nu se va mai da), iar in- 
terpreţii lui Goldfaden se cuc să-l caute 
pe Marcus, Oizer adoarme printre costume, 
avînd la căpătii un mare portret al pä- 
rintelui teatrului evreiesc, adus în gar- 
derobă din dragoste cucernică față de 
Goldfaden. Abia a aţipit Oizer, şi iată că 
aceste costume prind viață, iar purtătorii 
lor -înfiripă, în visul bătrinului  sufler 
de altădată, o acţiune pentru găsirea lui 
Marcus şi pentru căsătoria sa cu Mirale, 
pe care Nusn Hakoen (din opereta Su- 
lamita) vrea să o mărite cu stirpitura de 
Kune-Leml (din opereta cu același nume). 
În fruntea tuturora — alături ce Oizer 
— împotriva odiosului mare preot Nusn 
Hakoen (care apare într-un fel de odăjdii 
sfinte, alergind pentru banii de peţitorie) 
se află bietul Hoţmeh (din  Vrăjitoa- 
rea) şi interpreta rolului Bobă lahne din 
Vrăjitoarea. 


Nu, nu vom povesti în întregime acest 
subiect, în care personaje din diverse piese 
se întîlnesc, ci vom semnala încă un me- 


rit ai lui Iacob Rotbaum (vorbind pină 
acum numai de dramaturg, nu de regizor), 
şi anume, acela de a fi realizat din texte 
Goldfaden, din textul său propriu și din 
textele lui Manger şi ale altora, momente 
de mare frumuseţe — unele dramatice, 
altele tragicomice (de exemplu, tabloul 
fetelor lui Hoţmeh, dintre care una vi- 
sează un mire, alta o pereche de pantofi 
şi a treia o rochie), ca și meritul de a 
fi făcut o admirabilă îmbinare între rea- 
litate- şi visul lui Oizer. 

Dar meritul de seamă al lui Iacob Rot- 
baum este acela că, deşi întreaga lucrare 
palpită de dragoste pentru teatrul lui 
Goldfaden (şi nu numai în tiradele, cîte- 
odată naive şi desuete, ale lui Oizer — 
desigur, fidele personajului — ci în pie- 
tatea culturală și artistică a autorului în- 
suşi), totuși nu apare nicăieri vreo urmă 
a fetișizării lui Goldfaden, nici o pledoa- 
rie pentru acel „înapoi la Goldfaden, 
prin care s-a răspuns la un moment dat 
-denigrării sale totale. Ci, așa cum se ci- 
teşte printre rînduri din scurta tiradă a 
lui Marcus, dată drept replică lui Oizer, 
înspre final: 


„Ah, Oizer, asta e greșeala ta, că trăieşti 
încă în trecut. Făureşti vise și nu vezi că, 
iată, apare un „viitor nou“ şi va fi cine 
să aibă grijă de noi. Hai, vino, să plecăm 
de aici. Lasă-l pe Hopke să „hofke“ (să 
latre, n.n.) în bisnis-ul lui de negustor, 
dacă așa îi place acestei făpturi grosolane. 
Vino cu mine. Vom lua cu noi tot ce e 
mai bun şi mai frumos din trecutul nos- 
tru, frumoasa moştenire care ne-a rămas, și 
© vom cînta pe drumul nostru spre un 
“viitor din ce în ce mai frumos“. 


Desigur, şi Iacob Rotbaum este pen- 
tru lozinca: ,de la Goldfaden şi îm- 
preună cu el — înainte“. Deocamdată 
însă, în A Goldfaden-Hulem, regizorul 
Rotbaum a pus la contribuţie o întreagă 
gamă de posibilităţi majore, pregătind un 
autentic spectacol  „folestimleh“*  Goydfa- 
“den. Am putut vedea acest spectacol în- 
tr-o formă quasi-finală, așteptînd pe a- 
-cela cu care se vor sărbători cei 80 de 
ani de la crearea, aici pe meleagurile 
noastre, de către Avrum Goldfaden, a 
“teatrului evreiesc, eveniment care va co- 
-incide cu inaugurarea noii săli a Teatru- 
dlui Evreiesc de Stat din Bucureşti. 

Dar noi mai așteptăm ca Iacob Rot- 
fbaum — care a găsit aici un admirabil 


6 — Teatrul 


colectiv teatral şi o frumoasă tradiție a 
unui repertoriu variat: de la Gold- 
faden prin Gordin, Mendale, Șulem Ale- 
hem și alți dramaturgi din literatura cla- 
sică idiș la clasicii universali sau la va- 
loroasele lucrări sovietice, pină la capo- 
doperele literaturii universale şi la piese 
din dramaturgia originală — să fie uti- 
lizat ca regizor măcar în una din piesele 
pe care acest teatru le-a pregătit cu atita 
rivnă şi competență pentru stagiunea pe 
care o va deschide A Goldfaden-Hulem. 

Pină atunci, un cuvint despre specta- 
colul la care am asistat. 


Regizorul lacob Rotbaum trebuia să 
țină seama — cum a făcut, desigur, și 
dramaturgul — de acea seară de octom- 


brie 1876, cînd Goldfaden a fost fluierat 
în grădina „Pomul verde“ din Iaşi. 

Nu numai ca autor al lui A Goldfa- 
den-Hulem, ci şi ca regizor, lacob Rot- 
baum a știut să pună surdină pe accen- 
tele  „şund“,! din tradiția spectacolelor 
Goldfaden și, totodată, a ştiut să scoată 
la suprafață ceea ce este „folcstimleh“, 
adică element folcloristic. Cu toate acestea, 
el n-a căzut în greșeala unei vulgare 
popularizări. Ba poate că este chiar ca- 
zul să i se obiecteze că, ferindu-se de 
pericolul  accentelor tari, a sublimat, a 
stilizat şi a estompat mai mult decit se 
cuvenea. Faptul că toate lucrurile se pe- 
trec în visul lui Oizer, fost sufler con- 
temporan cu Goldfaden, pe care-l fetişi- 
zează puţin, cu veleități niţel cabotine de 
actor — ar fi justificat, ba chiar ar fi 
recomandat unele candori desuete. Fără 
a se fi atentat la minunatul ton de sur- 
dină dat spectacolului de Iacob Rotbaum, 
s-ar fi obținut astfel un plus de parfum 
goldfadenean și de epocă. Dar dincolo de 
această uşoară teamă de un Goldfaden 
prea grodnerean 2 — teamă care a dus la 
unele sublimări și rafinări aproape steri- 
lizante — regizorul Rotbaum a oferit un 
Goldfaden de neuitat. 

Colectivul Teatrului Evreiesc de Stat 
din București l-a secondat cu devotament 
şi înaltă ţinută culturală și artistică, în 
măiestria și pietatea cu care a evocat ceea 
ce este permanent valoros și reprezen- 
tativ în opera părintelui scenei evreiești. 


Coregrafia — remarcabilă în specificul 
ei — aparţine Silviei Swen. 

l şund = mediocru, bulevardier 

2 Grodner = trubadur evreu din vremea lui 
Goldfaden 

Pentra muzică, Iacob Rotbaum a adus, 
pe lingă melodii de Goldfaden, partituri 


de Henoch Kohn. Dar a apelat și la 


H. Schwartzman, care de patru decenii 
este la noi un popularizator al muzicii lui 


Goldfaden şi al folclorului evreiesc în ge- 
neral. H. Sthwartzman a dirijat şi or- 
chestra Teatrului Evreiesc de Stat la spec- 


tacolul A Goldfaden-Hulem. 
Ury BENADOR 


Scenografia 


Deşi pictorii scenografi desfășoară o acti- 
vitate dintre cele mai bogate şi mai in- 
teresante, realizările şi nereușitele lor sînt 
prea puţin discutate, ceea ce — fireşte — 
nu este spre folosul mișcării noastre tea- 
trale. Desigur, spectatorii observă decoru- 
rile și costumele, iar judecăţile, mai juste 
sau mai puţin juste, nu lipsesc. Actorii 
îşi dau imediat seamă dacă montarea ser- 
vește sau nu cauza piesei și a jocului 
lor. Dar, în lipsa unei preocupări conti- 
nue față de decor, luminaţie, costum etc., 
discuţiile se mărginesc adesea la simple 
declarații de admiraţie sau protest, fără 
argumentări mai adinci, -care să fie le- 
gate de ideea piesei şi de atmosfera ei. 
Adeseori, decorul este apreciat indepen- 
dent de piesă și de stilul spectacolului, sau, 
invers, dacă un spectacol este totuşi apre- 
ciat, contribuţia scenografiei la reușita lui 
nu este ciîntărită îndeajuns. Cu toate a- 
cestea, spre deosebire de munca regizo- 
rului — prezentă peste tot, dar nevă- 
zută —, munca  scenografului se vede 
uneori chiar mai mult decît gesticulația 
sau mișcarea actorului. Se vede şi totuşi 
este luată drept ceva firesc, aproape ne- 
glijabil, aşa cum se iau în viața de toate 
zilele lumina și întunecimea, uitînd înrîu- 
rirea pe care o au acestea asupra stării 
noastre sufletești. 

Fără a avea, în spectacol, însemnăta- 
tea textului, adică a ideilor piesei, și nici 
măcar importanța interpretării actoricești, 
scenografia ajută în mod temeinic la în- 
țelegerea textului și a jocului. Uneori, ea 
este aceea care asigură sau statornicește 
viziunea spectacolului, așa cum regia îi 
statomicește concepția. Viziunea plastică 
a scenografului împlineşte viziunea dra- 
maturgului şi a regizorului; ba, în cazuri 
mai rare, chiar hotărăşte viziunea între- 
gului spectacol. Decorul serveşte la 
precizarea atmosferei și la sugerarea locu- 
lui în care se petrece acțiunea piesei. Ade- 
sea, chiar de la ridicarea cortinei, decorul 

caracterizează locul şi timpul, așa cum 
costumul contribuie la caracterizarea per- 
sonajelor. 

Viziunea plastică a spectacolului o în- 
fäptuieşte nu numai scenograful, ci și 


„regizorul şi actorul, căci mişcarea şi ges- 


turile actorilor de pe scenă, atitudinile 
și ţinuta lor, modul de grupare şi răs- 
pindire a personajelor în spaţiul scenic 
fac parte din viziunea plastică a specta- 
colului, la fel ca decorul, luminația şi 
costumul. De aici, necesitatea unei con- 
lucrări armonioase şi spornice între toţi 
cei care realizează un spectacol. Reg zo- 
rul trebuie să înțeleagă textul dramatur- 
gului, interpretindu-l ca un intelectual și 
văzîndu-l ca un pictor, ceea ce nu este 
totdeauna uşor; cum nu este uşor nici 
pentru actor, la care rostirea textului tre- 
buie să fie legată de plasticitatea jocului. 
Ce să mai spunem despre pictorii sce- 
nografi, care uneori pot face excelente 
schițe, machete de costume şi decoruri, 
frumoase în sine, dar care nu ţin în- 
deajuns seamă de spaţiul scenic, de con- 
cepția regizorală, de caracteristicile fizice 
şi spirituale ale interpreţilor ? Ce să spu- 
nem, de asemenea, despre situația contra- 
ră, cînd scenografii, deşi familiarizați cu 
mai toate cerințele scenei, nu au totuși 
simțul culorii, nu văd spectacolul cu ochiul 
unui artist plastic ? 

lată doar cîteva din fundamentalele pro- 
bleme pe care le ridică scenografia, această 
ajutătoare a spectacolului, care este și tfe- 
buie să fie totdeauna o artă. Desigur, nu 
orice spectacol cere colorit intens și stră- 
lucitor, dar, oricum ar fi, spectacolul nu 
se poate lipsi de culoare și plasticitate. 
Chiar şi spectacolele în perdele, fără de- 
coruri, îşi au un colorit al lor, datorită 
centrelor de lumină și întuneric, realizate 


Schiță de decor de W. Siegfried pentru ,„,Cum vă place” 


cu ajutorul reflectoarelor ingenios folosite. 

La noi s-au făcut o seamă de expe- 
rimente  scenografice,  obţinindu-se unele 
rezultate care nu ar trebui date uitării. 
Vom scrie cîndva despre interesantele ex- 
perimente regizorale şi  scenografice de 
după primul război mondial, cînd Soare 
Z. Soare, inspirat de școala lui Reinhardt, 
a realizat pe unele scene (adesea, cu aju- 
torul pictorului Traian (Cornescu) mari 
montări, în care uneori — e adevărat — 
predomina  „spectaculosul“ cu orice preţ; 
de cele mai multe ori s-a ajuns însă la 
viziuni plastice, pline de poezie sau cu 
adevărat caracterizatoare, după cum cereau 
textele pieselor respective. Interesantă' a 
fost şi experiența regizorală a lui Ion 
Marin Sadoveanu, care montind Sora Bea- 
trice a lui Maeterlinck în sala Ateneului, 
a folosit, pentru numeroasa figurație din 
piesă, cele patru intrări ale publicului. 
Actorii apăreau printre spectatori în sala 
devenită ea însăși o catedrală (pe atunci, 
rindul al doilea de loji al Ateneului avea 
lămpi electrice, transformate la rîndul lor 
din lămpi cu gaz aerian. Ca să le poată 
folosi, regizorul le-a învelit, dindu-le o 


lumină mată, ca și podiumului, în care 
predomina o rozetă-vitraliu). Decoruri din 
fişii de lumină a folosit, la unele piese 
ale lui Blaga, lonel Olteanu, la teatrul 
din Cluj, iar la lași, lon Sava a încercat 
o seamă de experimente, pe care le-am 
urmărit cu deosebită atenţie. Tot el, mai 
tirziu, a pus în scenă la Bucureşti aproape 
fără decoruri Șase personaje în căutarea 
unui autor de Pirandello și Oraşul nostru 
de Wilder şi a montat cu măști Macbeth. 
Acest spectacol, după cum se știe, s-a 
bucurat de o largă discuție în presă. De- 
corurile expresieniste ale montărilor lui 
Karlheinz Martin (Aristofan, Strindberg 
etc.) sau jocul în perdele și cu practica- 
bile al turneelor Moissi, Aslan, Gramma- 


tica etc. — au familiarizat și ele publi- 
cul nostru cu diferite formule sceno- 
grafice. 


Chiar dacă unele metode și formule au 
fost discutabile, iar altele vădit neindi- 
cate, publicul nostru dintre cele două răz- 
boaie mondiale a putut cunoaște totuși 
multe din frămintările regizorale și sceno- 
grafice, care sint legate de numele pic- 
torilor scenografi Leon Bakst și Alexandre 

Schiţă de decor de M. Marosin pentru „Răzvan şi Vidra” 


Benois, de spectacolele baletelor ruseşti, 
care de pe la 1912 au revoluționat vi- 
ziunea plastică a occidentului, de căută- 
rile și realizările lui Stanislavski, Vahtan- 
gov, Tairov, Meyerhold, Craig, Reinhardt, 
Fehling,  Jessner,  Piscator, Norman Bel, 
Geddes etc. Decorurile şi montările bale- 
telor suedeze sau acelea făcute pentru alte 
formații de balet de către Picasso, Derain, 
Bonnard, Léger, Jean Hugo, Jean Lurgat, 
Pedro Pruna, De Chirico, Larionov, Chris- 
tian Berard, Natalia Gonciarova, Fujita au 
însemnat o netăgăduită înflorire a viziu- 
nii plastice de pe scenă. 

Desigur, baletul cere un altfel de decor 
decit teatrul de dramă şi comedie, unde 
culoarea şi fantezia au adeseori mai mică 
importanță. Baletul pretinde un fel de 
decoruri pentru coregrafiile romantice, un 
altul pentru cele expresioniste şi unul cu 
totul altul pentru cele realiste. 

Este drept că uneori abuzul de culoare 
distrage atenția spectatorului de la sen- 
surile mai profunde ale textului sau 
schimbă atmosfera piesei, dar continuăm 


a crede — dat fiind adevărul că orice 
spectacol implică și o viziune plastică 
sau picturală — că s-a greşit mai mult 


cînd s-a nesocotit sau chiar izgonit culoa- 


84 


rea de pe scenă decit atunci 'cînd culoa- 
rea a fost folosită din plin. Montările în 
care primează arhitectonica,  nevalorificată 
de culoare, se păstrează mai puţin în a- 
mintirea spectatorului decît acelea care 
umplu întregul spațiu scenic de culoare 
şi lumină, fireşte adecvate atmosferei şi 
sensului din text. 

Interesant din acest punct de vedere 
este experimentul făcut de W. Siegfried 
cu cele două montări ale comediei lui 
Shakespreare Cum vă place (Teatrul Mu- 
nicipal), prima mai picturală şi mai pli- 
nă de fantezie, a doua pusă mai mult 
pe arhitectură și grafism. Nu putem uita 
atit de picturala pădure din prima mon- 
tare, cu tonalitățile de-un blind verde- 
gălbui, potrivită atit pentru îndrăgostiții 
ce se refugiau acolo, cît şi pentru melan- 
colicul Jack, prefigurarea unui viitor 
Hamlet. Montarea a doua, mai arhitec- 
turală, dădea acestei comedii atit de pli- 
nă de imaginaţie şi fantezie, un aer de 
piesă istorică, pe care nu-l are, în timp 
ce viziunea picturală a primei montări era 
mult mai potrivită cu cadrul și substanța 
textului. De asemenea, nu uităm felul cum 
a fost pus în scenă, în primii ani după 
23 August, Visul unei nopți de vară (re- 
gia Ion Şahighian, decoruri şi costume 


Mircea Marosin și Valentina Bardu). Fo- 
losind cele trei planuri de realități ale 
textului  shakespearian, poporul (cu ti- 
purile acelea atît de caracteristice de me- 
seriaşi şi muncitori) ; nobilimea ateniană 
şi personajele mitologice — montarea a 
diferențiat plastic aceste serii de perso- 
naje, îmbrăcind pe meseriași în vestminte 
realiste, dar şi acestea văzute foarte plas- 
tic, iar pe nobili înfățişîndu-i ca nişte 
statui (actorii erau îmbrăcați în maiouri 
albe, ce cuprindeau pînă și mîinile, şi 
drapați cu mantii de catifea), în timp ce 
personajele mitologice păreau a coborî din 
basme. (Ne-a rămas în minte pînă astăzi 
mantia îmbinată din frunze a lui Obe- 
ron, în care se întrupa astfel duhul pă- 
durii sau acel aşa-zis „păduroi“ din bas- 
mele noastre. Aici, autoarea costumelor 
s-a folosit de ideea lui Bakst, care în 
Spectrul Rozei a creat pentru eroul visat 
de bătrîna care îşi recheamă tinerețea, un 
costum din mari foi de trandafir, diferit 
colorate.) 

Unele spectacole (mai ales acelea inspi- 
rate din viața țărănească sau din basmele 
noastre populare) arătau însă că pictorii 
noștri scenografi par a nu ști de existența 
unui Luchian, Petrașcu, Pallady, Brincuși, 
Paciurea și a întregii noastre arte plastice 
„moderne, una dintre cele mai înzestrate 
în privința coloritului, a acelui colorit 
care s-a ridicat la neîntrecute şi vii ar- 
monii, ajungind uneori şi în sculptură la 
un decorativism în sensul imaginației 
populare. Coloritul frescelor de la Voro- 
neț și al altor monumente a rămas — cu 
foarte rare excepții — o taină pentru 
scenografii care  îndrăzneau totuşi să 
monteze piese cu personaje din epoca lui 
Ştefan cel Mare şi Petru Rareş. Aceste 
observații, care se aplică trecutului, sînt 
în. parte încă valabile. Documentaţia este 
încă insuficientă, în cele mai multe ca- 
zuri. Chiar pentru piesele din viața țără- 
nească de azi, cu marile ei prefaceri, ce 
inspiratoare ar fi o vizită la Muzeul N. 
Minovici, unde interioarele sînt orînduite 
ca niște locuri pentru oameni vii, nemai- 
vorbind cît de sugestivă este atmosfera 
gotică tirzie şi de Renaștere în cealaltă 
clădire, construită în stil Tudor şi mo- 
bilată cu minunate obiecte de stil de către 
D. Minovici. Documentarea, atit de ne- 
cesară celor care realizează un spectacol, 
şi căreia știm cîtă atenție îi dădeau un 
Stanislavski şi colaboratorii săi, o avem 
uneori foarte la îndemină şi totuşi nu o 
folosim. 

Şi fiindcă sîntem pe calea amintirilor 
legate de ceea ce se face și ceea ce nu 
se face în scenografia noastră, să menţio- 
näm cîteva realizări semnificative, peste 


care s-a trecut cu vederea, deși ar fi me- 
ritat o largă prețuire.  Montind piesa 
Mitrea Cocor, W. Siegfried a folosit ne- 
spus de just și inspirator unele elemente 
din arta noastră populară şi cultă. Astfel, 
cîmpul vast și gloduros — de unde por- 
neşte eroul lui Mihail Sadoveanu — cu 
copaci răsfirați în pustietatea aceea ce- 
nuşiu-gălbuie, creînd o atmosferă de apă- 
sare şi tristeţe, era o reinterpretare a 
peisagisticii lui Ion Andreescu, maestrul 
care a descris cu atita vigoare şi adevăr 
mizeria și tristețea vieţii de la ţară, în 
epoca de împilare, epocă pe care a apu- 
cat-o în adolescența sa şi bietul Mitrea 
Cocor. Această îmbinare a viziunii literare 
sadoveniste cu viziunea plastică a lui Ion 
Andreescu a servit de minune sensul 
spectacolului. Iar cortina specială, făcută 
pentru același spectacol, cu elemente de- 
corative caracteristice artei populare (con- 
ținea anumite desene florale și geometrice, 
ce evocau într-un mod netăgăduit viziu- 
nea coloanelor fără sfîrșit ale lui Brîn- 
cuşi), a pregătit vizual spectatorii pentru 
atmosfera în care s-a desfășurat acţiunea. 

O valorificare a arhitecturii noastre, a 
stilului moldovenesc, îmbinare de bizan- 
tin şi gotic, a întreprins-o în condiții op- 
time,  accentuînd elementele cu adevărat 
decorative, Mircea Marosin în Răzvan şi 
Vidra (regia Ionel Olteanu). Mai ales, 
sala palatului domnesc din ultimul act, 
cu jocul acela de coloane, uși, ferestre și 
scări, inspirat de Cetăţuia Iașilor, a redat 
monumentalitatea şi  armoniile vechii ar- 
hitecturi. În Apus de soare (regia: Ma- 
rietta Sadova; decoruri și costume: M. 
Marosin), datorită poate și scenei prea 
mici, exteriorul din primul act nu a mai 
avut monumentalitatea cuvenită, chiar dacă 
prin costume, prin gruparea personajelor 
şi mișcarea lor s-a dobindit un real pro- 
gres în viziunea plastică a spectacolelor 
noastre. Credem că în montarea piesei 
Despot-Vodă, am văzut în schimb un in- 
terior cu o ușă gotică (canaturi de lemn 
şi trei cercuri sau triloburi înscrise în 
partea superioară a ogivei), care, lipsită 
de alte elemente ajutătoare, nu avea nimic 
sugestiv, părind o ușă din sălile gării 
laşi, construită, după cum se ştie, în stil 
gotic. Dacă uşile gotice, atît de caracte- 
ristice stilului moldovenesc,  Marosin le 
valorifică în genere atît de just, iată un 
caz cînd un detaliu arhitectonic, lipsit de 
atmosfera specifică, nu-şi atinge scopul. 

De altfel, îmbinarea dintre elementele 
arhitectonice şi cele picturale este foarte 
anevoioasă pe scenă, unde se cere o anu- 
mită decorativitate, cu proporţii şi armonii 
specifice. Uneori, costumele nu sint le- 
gate plastic cu arhitectura şi mobilierul 

(la Apus de soare, fundalul roşu al sălii 
tronului făcea să se piardă coloritul uno- 
ra dintre costume, tot roșii; de asemenea 


înseşi îmbinările costumelor, purtate de 
personajele diferit grupate, nu erau tot- 
deauna armonizate) şi pictorul scenograf 


-nu se gîndeşte îndeajuns la faptul că ac- 


torii, mişcîndu-se și grupindu-se în mod 


variat, schimbă valorile coloristice ale cos- 


tumelor ce trebuie să fie mereu valabile 
în spaţiul scenic. De aceea, costumele se 
cuvine a fi concepute în funcție de toate 
decorurile şi cu toate mișcările şi grupă- 
rile actorilor.  Decorativitatea scenică îşi 
are. regulile ei, ca şi pictura monumen- 


tală, căci realismul scenic cere alegere. 
accentuare, renunțare la unele detalii mi- 
găloase şi  neexpresive în cadrul scenei, 


adică stilizare, termen adesea neînțeles şi 
asupra căruia va trebui să se discute mai 
temeinic. 

Ne vin în minte și alte spectacole a 
căror scenografie ar trebui adusă în dis- 


cuție. Nu uităm că şi M. H. Maxy a 
trecut prin acest domeniu al scenografiei 
(Cintăreţul tristeţii sale de Dimov), iar 
Perahim chiar în mod mai stăruitor (Ti- 
năra Gardă de Fadeev, Ris si lacrimi 
de S. Mihalkov, cu elemente de comme- 
dia dell'arte şi Ich leb, unde arborii 
aceia  desfrunziți, aproape golași, sugerau 


atmosfera apăsătoare şi nimicitoare a fas- 
cismului, combătut de eroii piesei). Regre- 


tăm că directorii de teatre și regizorii 
dintre cele două războaie mondiale nu 
s-au gindit să ceară unui Petrașcu, Palla- 
dy sau Tonitza să facă decorurile la vreo 
piesă adecvată, toţi aceşti trei maeştri 
ai picturii romineşti avind virtuți deco- 
rative care ar fi fost prielnice decorului 
teatral şi costumului. Regretăm că nici 
astăzi nu se face apel, măcar din cind 
în cînd, la pictorii de seamă (Ciucurencu, 
Baba, H. Catargi, Perahim, Labin, St. 
Constantinescu, I. Mirea etc.), spre a 
îmbogăţi viziunea scenografică, deși ştim 
că lucrul nu este uşor, scenografia cerind 
mai mult decît nişte strălucite schițe. Sin- 
tem plini de încredere în posibilitățile de- 
corative ale unor absolvenţi ai institute- 
lor noastre de artă (dar, aparent curios, 
nu totdeauna în ale acelora care au urmat 
acolo scenografia, ci în ale unor elevi ai 
lui Ciucurencu, ca Cilievici şi Nicodim, 
sau în ale lui Lazăr Iacob, care, în com- 
poziţiile-studii prezentate la recenta expo- 
ziție a absolvenţilor, au dovedit cu priso- 
sință simțămiîntul spaţiului, legătura între 
planurile diferit colorate, precum şi rit- 
micitatea decorativă necesară viziunii sce- 
nice). Despre toate acestea s-ar putea 
spune multe, precum şi despre activitatea 
mai mult sau mai puțin creatoare a unor 
artişti mai vechi şi mai noi. Scenografia 
unor artişti ca Traian Cornescu (recenta 
montare a piesei Vlaicu Vodă) ; Şt. Norris 


Scenă din „Vlaicu Vodă” actul II (decor de Traian Cornescu) 


(remarcabil în montarea unor piese de 
O'Neill, ca şi a piesei Pentru cei de pe 
mare de Lavreniev, fiind adesea însă mai 
mult arhitect decit pictor); Th. Kiriacoff- 
Suruceanu (O noapte furtunoasă, repre- 
zentată la Opera de Stat, spectacolele de 
la lași realizate în colaborare cu Ion 
Sava); A, Brătăşanu (care a avut o reu- 
şită la spectacolul cu Cei din Dangaard, 
spre deosebire de spectacolul cu piesa 
Matei Millo); M. Rubingher (Hoţii de 
Schiller) ; Liviu Ciulei (Toţi fiii mei de 
Arthur Miller); Marga Ene (Frumoasa 
adormită de San Secondo); Lebas (Tre- 
nul blindat de Vs. Ivanov), ca şi costu- 
mele pentru numeroase piese, făcute de 
Cella Voinescu, şi debutul, în același do- 
meniu, al Lidiei Pincus (costumele la 


CILAT... 


-INVITAȚIE LA SOBRIETATE. — Dar 
nu putem fi de acord cu stereotipizarea 
plecărilor la luptă cu nelipsitele marșuri 
războinice, după cum credem că drama- 
tismul interior aşa de pregnant reliefat 
în scenele de la închisoare, a fost im- 
portunat de acordurile muzicale care se 
auzeau din depărtare. Un plus de discre- 
ție nu ar -dăuna. 
(Cronică  nesemnată la 
Horia — Teatrul Național, 
Iaşi. „Flacăra Iaşului“, nr. 
3141.) 


ANALIZA PERSONAJELOR. — Evo- 
luția lui Mircea Aldea poartă puternic 
amprerita mediului și a împrejurărilor de 
viață pe care nu a fost în stare să le 
stăpinească, dar de care s-a lăsat stăpinit, 
capabil doar de revolte platonice, urmate 
de searbede și comode compromisuri. 

(I. Friduş, în cronica la 


Gaiţele — Teatrul de Stat, 
Birlad. „Flacăra Iaşului“ 
nr. 3165.) 


a SRR 


FINĂ EXPLOATARE... LA SINGE!? 
— Piesa este o satiră și o satiră specific 
iranţuzească. Spune acest lucru ceva? 

— Da, această piesă nu trebuie jucată 
la comedie, nu este îngăduit să se lucreze 


Cei trei muşchetari) ar merita să fie am- 
plu discutate, împreună cu realizările sce- 
nografice ale celor trei artiști, aflați ac- 
tualmente în cea mai intensă creativitate: 
W. Siegfried, Mircea Marosin şi Toni 
Gheorghiu (autorul scenografiei la opera 
Ion Vodă cel Cumplit, unde a valorificat 
elemente din decorativitatea monumentelor 
bucovinene, precum și al scenografiei la 
Vrăjitoarele din Salem, unde, în actul an- 
chetei judiciare, a găsit interesante soluții 
arhitectonice). 

Iniţiativa revistei „Teatrul“ de a se 
comenta cu regularitate scenografia spec- 
tacolelor noastre răspunde unei vechi şi 


din ce în ce mai accentuate cerinţe. 
Petru COMARNESCU 


Pam 


pe replică şi să se recurgă la poante ief- 
tine. Trebuie jucată —  intrebuințez o ex- 
presie profesională — la singe, un joc de 
fină exploatare a situaţiilor date şi de de- 
mascare a situației generale politice din 
Franţa de azi, pe care Sartre ne-o pre- 
zintă pe neocolite, direct. 
(Interviu cu Constantin A- 
natol, despre Nekrasov — 
Teatrul Național Cluj. „Fă- 
clia“, nr. 3116.) 


PRETEXT ORIGINAL DE... CRONICĂ. 
— Poate că totul porneşte de la ideea 
inspirată şi puțin ciudată pe care este 
construită piesa — căci, în genere, toate 
lucrările dramatice ale lui Sebastian au 
ca punct de plecare o idee, un pretext ori- 
ginal. 

(Magdalena Focşa, în cro- 
nica la Steaua fără nume — 
Teatrul Național „I. L. Cara- 
giale“. „Informația  Bucureş- 
tiului“, nr. 1002.) 


TREIMEA SINGURULUI CONDEI. — 
Printr-o fericită întîmplare, el (Sartre) 
reuneşte — într-un singur condei — un 
ginditor främîntat, un critic tăios şi un 
literat de gust. i 

(I. Ulmaru, în avancronica 
la Nekrasov — Teatrul Na- 
țional Cluj. „Făclia“, nr. 
3116.) 


Rectificare. Programul la Vlaicu Vodă, 
din care am extras un pasaj în numărul 
6/1956 al revistei noastre, aparține Teatrului 
Național din Craiova şi nu Teatrului Armatei 
din Bucureşti, cum dìn eroare s-a indicat. 


DP BAL PURA 


ENS CRA TA 


Decorul şi cronica dramatică 


Zile şi nopți de chinuitoare căutări, 
clipe mărețe de inspirație, schițe şi ma- 
chete, executate şi apoi distruse ca neco- 
respunzătoare, sugestii regizorale şi idei 
noi ce schimbă fundamental sau parțial 
prima viziune, trecerea de la hîrtie la rea- 
litatea existenței scenice, generalele, emo- 
ţia premierei şi succesul spectacolului, 
lupta împotriva degradării cadrului plas- 
tic — iată tot atitea momente din viața 
de zi cu zi a decoratorului, servitor umil 
dar absolut necesar al artei spectacolului 
teatral. 

Nu merită el, oare, dir partea criti- 
cului, o atenție egală cu aceea acordată 
celorlalți realizatori ai spectacolului ? Nu 
poate deveni criticul, un prieten inteligent 
şi cult al decoratorului, un sprijinitor şi 
un îndrumător al muncii acestuia? Nu 
este dator criticul să informeze pe spec- 
tatori, dezvoltîndu-le şi îndrumîndu-le cu 
competență gustul artistic ? Se poate nega 
sarcina lui de inițiere a publicului în taina 
transmiterii mesajului artistic prin decor, 
fie că acesta are ca scop obținerea iluziei 
scenice sau amplificarea efectului rațional 
de distanțare ? 

Prin activitatea ei de zi cu zi, critica 
teatrală ar trebui să răspundă în mod 
afirmativ la aceste întrèbări. In loc să-și 
îndeplinească însă misiunea, cronicile dra- 
matice oferă spectatorului cîteva rînduri 
de generalități placide, adevărată „apă de 
„Ploaie, iar asta, numai în cazul cînd 
criticul își aduce aminte de decorator. 

Dacă o astfel de cronică nu spune ni- 
mic spectatorului,  închipuiți-vă ce în- 
seamnă lectura unor atare materiale pen- 
tru decorator. La ce concluzii îl poate duce 
formularea unor opinii critice șablon asu- 
pra creației sale! Cită mihnire $i- neîn- 
credere în competenţa criticii — dar, în 

schimb, nici un imbold spre noi căutări și 
experiențe îndrăznețe — îi dau asemenea 
cronici ! 

lată cum iese astfel în evidență, în mod 
clar — au mai arătat-o Liviu Ciulei şi 
Toni Gheorghiu în paginile revistei „Tea- 
trul“ — partea de vină ce revine criticii 
în instaurarea, pînă. mai ieri, la noi a pla- ` 
titudinii şi naturalismului în arta deco- 
ratorului, în crearea unei atmosfere lip- 
sită de căutări creatoare, generată tocmai 
de posibilitatea etichetării acestor căutări de 
vreun condei critic, drept formaliste. Se 
poate oare obiecta că anumite spectacole 
cenușii, conformiste, corecte au imprimat 
şi criticii un caracter cuminte, o eschivare 
în fața problemelor artei  decoratorului ? 
Considerăm că tocmai împotriva acestei 
corectitudini, împotriva acestei plate cu- 
minţenii, care este cel mai primejdios ina- 
mic al adevăratei arte, trebuia să ia po- 
ziţie critica și, în primul rind, cronicarii 
dramatici. Dar, firește, nu au făcut-o. 

In ultima vreme, se simte un puternic 
reviriment în arta decoratorilor noștri, atit 
în domeniul creaţiei, cît și în domeniul 
teoretic.  Realizările lui. Alex. Brătăşanu, 
Liviu Ciulei, Toni Gheorghiu, Mircea Ma- 
rosin, sau cuvîntul lui Liviu Ciulei şi Toni 
Gheorghiu în paginile revistei „Teatrul“ 
o dovedesc cu prisosinţă. z 

Dar oare se simte acest suflu nou și 
în cronica teatrală ? Nici gînd! 

Deşi tînără, revista „Teatrul“ nu este 
lipsită de prezența nefastă a unor cronici 
dramatice şablon, aidoma celor ce apar 
în ziare. În primele cinci numere ale revis- 
tei, alături de mai mult sau mai puţin 
argumentate și ample analize ale artei ac- 
torului şi regizorului, cronicarii drama- 
tici: Fl. Potra (Alcadele din Zalamea — 
Sibiu,  Invăţătoarea — Tg. Mureş, Cu 


dragostea nu-i de glumit — Sfîntul Gheor- 
ghe); Al. Popovici (Liceenii — Oradea) ; 


I. Negoiţescu (Despot Vodă — Teatrul 
Armatei) ; Livia Marin (Trenul poate fi 
oprit — Petroşani) „acordă“ cel mult opt 


rînduri  decoratorului.  Exceptind aprecie- 
rile concrete şi pline de substanță, deși 
reduse ca spațiu, făcute de către Rodica 
Gheorghiu (Cupa răsturnată la Teatrul 
Naţional „I. L. Caragiale“), celelalte cronici 
apărute, deși se ocupă de toți ceilalți crea- 
tori ai unui spectacol, nu amintesc nimic 
despre decorator. 

Citînd toate acestea, am fost tentat, pen- 
tru moment, să conchid că genului cro- 
nicii dramatice nu-i este proprie o ana- 
liză temeinică a creației decoratorului, ci 
doar formularea numelui acestuia, înso- 
tit la zile mari, de citeva observații — 
maximum opt rînduri; că această ana- 
liză poate fi făcută doar de cronicarii 
plastici, în cadrul unor eseuri, studii sau 
altor genuri critice, mai ample. 

Dar poate fi multumitoare o astfel de con- 
cluzie, întemeiată totuşi pe o situație de 
fapt ? Nu! Nu este nici rațională, întrucît 
nu răspunde adevăratelor necesități actuale 
ale criticii, nu răspunde datoriei criticului 
față de artist şi spectator și încrederii anti- 
cipate pe care aceștia i-o acordă, 

Are cronicarul nostru suficientă pregă- 
tire profesională, suficientă competenţă ? 
De acest lucru se îndoiesc atit spectatorii 
mai luminaţi cît, mai ales, decoratorii. A- 
ceștia din urmă, după numeroase și za- 
darnice apeluri adresate cronicarilor, în 
care-şi cereau și ei dreptul de a exista 
în cronică, au ajuns la soluția propusă în 
nr. 5 al revistei „Teatrul“, de Toni Gheor- 
ghiu : să scrie tot decoratorii, despre arta 
confraților lor, pentru ca să mai învețe 
şi criticii cîte ceva... Iată o situație difi- 
cilă, ce trebuie să dea de gîndit cronica- 
rilor dramatici, dar mai ales celor ce räs- 
pund de pregătirea viitorilor critici. 

O altă cauză a răminerii în urmă a 
cronicii față de cerințele publicului și ale 
artistului este goana după operativitate. 
Cu textul citit şi cu o singură vizionare, 
la premieră, criticul se încumetă să în- 
frunte nemurirea în coloanele ce, cu atîta 
generozitate, îi stau — virgine — la 
dispoziție. Astfel, ce i se poate adresa 
creației bietului decorator din partea unui 
critic-spectator grăbit, care urmărește doar 
intriga și jocul actorilor preferați, rămi- 
nînd surd la tonurile mai joase ale plas- 
ticii, decit aprecieri în doi peri, simple 
etalări de impresii ? 

Atîta vreme cît cronica dramatică nu 
va reflecta cu fidelitate procesul specta- 
colului, în toată complexitatea sintezei lui, 
acordind locul cuvenit tuturor coautorilor 


săi — în speţă, şi locul ce, pe merit, se 
cuvine decoratorului —, atita vreme cit nu 
va analiza competent creaţia acestuia ca 
o componentă a spectacolului, ca o va- 
loare artistică intrinsecă, cronica nu-și 
merită numele, nu poate constitui un va- 
loros document de creație; ea se poate 
numi cel. mult opinie critică, observaţie, 
schiță, referat sau causerie. 

Nu intenționăm să intrăm în contro- 
versa cu privire la locul decoratorului în 
arta spectacolului, ce pare să se schițeze, 
după cele trei intervenţii publicate, la ru- 
brica „Puncte de vedere“, în nr. 2, 4 şi 
5 din revista „Teatrul“. Totuși, vom în- 
cerca să  precizăm măcar parțial poziţia 
noastră. 

Radu Stanca socotește arta decoratoru- 
lui teatral nu numai ca fiind de origine 
extrateatrală, dar chiar antiteatrală, prin 
faptul că e o artă plastică, în timp ce 
teatrul „urmînd o distincţie estetică, de- 
venită clasică încă de la Lessing, apar- 
ține artelor poetice sau muzice“; de aceea, 
socoteşte că arta decoratorului „în nici 
un caz nu are dreptul:-să se ridice la o 
valoare de comunicare specifică“. 


Indiferent de originea ei  extrateatrală 
(să nu uităm că şi literatura dramatică 
şi arta actorului au o origine extratea- 
trală, dar fără „valoarea lor de comu- 
nicare specifică“, teatrul nu ar putea să 
existe) ; indiferent de  distincțiile estetice 
devenite clasice (nu de la Lessing, întru- 
cît acesta subliniază avantajul artei tea- 
trale ca sinteză şi echilibru între artele 
poetice şi cele plastice — vezi „Hambur- 
gische Dramaturgie“ nr. III din 8 mai 
1786), indiferent de formele ei bâgate sau 
simbolice de manifestare —, arta decora- 
torului ocupă un loc organic în specta- 
colul modern; acest lucru îl dovedesc 
căutările din teatrul ultimilor 80 de ani, 
nu numai cele legate de tendința indirectă 
de exhibare a regizorului prin decorator, 
ci, mai ales, cele adevărate şi înnoitoare, 
ale marilor regizori ai veacului nostru, 
Stanislavski și Brecht, ca și colaborarea 
rodnică teatrală a acestor regizori cu de- 
coratorii lor Simov, Dmitriev şi, respectiv, 
Gaspar Neher. 

Pentru o astfel de artă a decoratorului, 
devotată spectacolului şi unității acestuia, 
pentru un  decorator-regizor, cum preco- 
niza Stanislavski, un decorator dotat cu 
simțul armoniei spectacolului și cu mo- 
destie creatoare, un decorator colaborator 
al regizorului și coautor al spectacolului, 
care prin creația sa să întărească valorile 
cuvîntului și mișcării — pentru un astfel 
de decorator merită să milităm în arta 
spectacolului nostru  realist-socialist. 

Bujor T. RIPEANU 


A fost, poate, o răsplată... 


Sfirşitul a găsit-o pe Maria Filotti în pi- 
cioare, în plină luptă, jucînd rolul covirşitor 
din Citadela sfărimată pe scenă, şi tur- 
nîndu-l, în același timp, pe platoul cine- 
matografic. 

Dacă- un artist mare trebuie să aibă şi 
o rezistență neobişnuită, cred că Maria 
Filotti, alături de cealaltă mare artistă a 
moastră, de Lucia Sturdza Bulandra, a fost 
una din cele mai dirze muncitoare, una din 
cele mai ambițioase și mai întreprinzătoare 
naturi ale scenei rominești. Repetiţiile isto- 
vitoare, cu zeci de reluări ale fiecărui frag- 
ment, în curentul și prăfăria de pe scenă, 
sau în turnee, în condiţiile neomenești pe 
care le găseau actorii în multe din teatrele 
provinciale dărăpănate, neincălzite, fără ca- 
bine, n-au potolit niciodată focul sacru al 
Mariei Filotti. Aceste turnee i-au fost o 
şcoală aspră de energie și de vigilenţă. 

Impresarii, precum și agenţii teatrali lo- 
cali nu erau întotdeauna oameni cinstiţi. 
Proprietarii de hardughii îngheţate, cum erau 
multe din teatrele provinciale, îşi închiriau 
sălile pe sume enorme. Uneori, se juca cu 
săli rase, dar trupa nu-și scotea nici buge- 
tul, deoarece la intrare, după ridicarea corti- 
nei, funcționa „căciula“ impresarului şi a 
agentului, care se deșerta apoi, în tăcere, în 
propriile lor buzunare. De aceea, multe erau 
orașele în care artista trebuia să se îm- 
partă între scenă și neplăcerile administra: 
tive, sau să îndrepte, cu alergătura ei pe la 
autorități și instituţii, o rețetă insuficientă, 
smulgind, cu dirzenia ei, de la gura sobei 
zeci de mii de spectatori pentru arta acto- 
rilor romini, amintind în același timp au- 
torităților locale că au şi datorii culturale. 

Pînă acum 10—15 ani, prinsese rădăcini 
în Teatrul Naţional un obicei, ca actorii 
să fie pensionați cam pe la 55 de ani, ba 
chiar și mai de timpuriu, dacă împlineau 
cei 30 de ani legali de serviciu. Se ştie 
că arta actorului de-abia după această 
virstă își atinge perfecțiunea. „Politicienii“ 

nu se încurcau însă în asemenea conside- 
rente; ei aveau nevoie să se facă locuri 
pentru plasarea femeilor tinere, chiar 
dacă ele erau certate cu arta. Aşa s-a în- 
timplat că, în 1937, la capătul celor 30 
de ani de carieră — 30 de ani de stră- 
lucire pe scena Naţionalului — Maria Fi- 
lotti, creatoarea a peste o sută de roluri 
de mare avint romantic, sau de neîntre- 
cută feminitate, de la comedie pină la tra- 
gedie, s-a văzut pensionată și trimisă să 
se odihnească. Artista s-a oprit, cu răsu- 
flarea tăiată, în poarta teatrului pe care-l 
părăsea și, în minte, i s-au învălmășit 
toate întruchipările pe care le însuflețise 
pe scenă. Neera, Vidra, coana Joiţica și 
coana Veta, Doamna lui Eremia, Ioana 
Boiu, sau Elisabeta, regina Angliei, Ana 
Karenina, Hedda Gabler și Femeia Mării... 
au venit să-i facă reverențe la plecare. 
Aplauzele cin serile de febră și beţie ale 
premierelor i-au umplut în clipa aceea ure- 
chile cu muzica lor cerească; jerbele de 
flori care i-au omagiat succesele au căzut 
ca o avalanșă multicoloră în peisajul lu- 
minos al amintirii. Şi a simțit că totul s-a 
sfirșit. $ 

Dar chiar în clipa următoare, ea * şi-a 
adus aminte, poate, de cuvintele pe care 
i le scrisese profesoara ei, Aristizza Roma- 
nescu, pe fotografia ce i-a dat-o cînd eleva 
şi-a încheiat cursurile la conservator : 
„Curagiu şi înainte“. Aceste cuvinte îi fu- 
seseră îndreptar de viață Mariei Filotti. 
Greutäțile n-au înfricoşat-o niciodată. 
Munca n-a speriat-o. Şi chiar din clipa 
cînd a părăsit Teatrul Naţional] ca pen- 
sionară, Maria Filotti n-a mai avut alt 
gînd decît propriul ei teatru. L-a realizat 
după doi ani. Și dacă n-a putut să joace 
numai ceea ce ar fi vrut, într-o sală mică, 
cu o scenă liliputană (cum era cea cin 
Sărindar), într-un teatru cre n-avea alte 
mijloace de existență decit costul biletu- 
lui de intrare plătit de spectatori cu gus- 
tul deformat de farse și piese bulevardiere, 
dacă n-a putut să înscrie în repertoriul 


propriului său teatru toate piesele de 
înaltă ţinută artistică, pe care întreaga 
sa carieră ne dădea dreptul să credem, că 
le preferă, ea a jucat totuşi pe Molière 
şi pe Bernard Shaw, cum și pe Alecsan- 
«ri, N. Kirițescu, Mircea Ștefănescu... 
Deschizindu-şi teatrul său „pe o scenă 
«obscură pe care diferite iniţiative îşi frin- 


seseră gitul' — cum a spus undeva Al. 
Kirițescu —, Maria Filotti s-a înconjurat 


de elemente tinere, în care maestra Între- 
zărise un destin artistic înfloritor. Mihai 
Popescu, Radu Beligan, Irina Răchiţeanu, 
Marcel Anghelescu, Ninetta Gusty de-a- 
«colo şi-au luat zborul. Caragiale a scris 
„odată : „Teatrul în care joacă actorii bine, 
acela este adevăratul teatru... . Maria Fi- 
Totti cunoștea acest adevăr, de aceea prima 
„ei grijă a fost să dea spectacole de un 
nivel ridicat. De aceea, a poftit rind pe 
vind în distribuțiile sale, aproape pe toți 
maeștrii scenei rominești. 

Amintindu-şi de o veche pasiune: tea- 
‘trul romînesc, marea comediană și-a des- 
-his prima stagiune cu un „spectacol Alec- 
sandri, în care ea a jucat pentru întiia 
«oară pe „Coana Chiriţa. 

x 

Nu este de prisos să stăruim asupra 
acestei pasiuni a Mariei Filotti pentru li- 
teratura dramatică originală. Ea datează 
încă din anii conservatorului, „cind își 
permitea să se prezinte la examene cu 
scene din piesele lui Haralamb Lecca..., 
Cind ` programul de producție se alcătuia 
așa cum se alcătuia', a spus preşedintele 
Societăţii autorilor dramatici la banche- 
tul pe care societatea l-a oferit artistei în 
anul 1927, în semn ce recunoștință pentru 
cele 30 de roluri pe care le jucase în 
piesele romînești numai în primii ei 20 
de ani de carieră. „Cită muncă spre a 
juca în piesele celor ce reușeau să mai 
forțeze uşile Teatrului Național, piese 
scoase repede de pe afiş“ — spunea mai 
departe acel preşedinte. 

Maria Filotti era una dintre cele mai 
ulte artiste, însuflețită de un cald pa- 
triotism. Asumîndu-şi un important rol 
cultural, ea se mîndrea să desțelenească 
ogoare, să promoveze literatura dramatică 
originală. Cred că un exercițiu statistic pe 
marginea rolurilor jucate de artiştii mari 
ar fi foarte grăitor: el ar spune în chip 
convingător, care a fost atitudinea aces- 
tora față de teatrul original, sau, în orice 
caz, cît de folositori au putut să-i fie. 

* 

Ca directoare de teatru, poate că Maria 
Filotti n-a izbutit să conducă numai cu 
“surisul pe buze. Conducerea ei a fost un 
zbucium permanent. În timpul luptei, e 
firesc să te încrunți. Mulți colegi îşi a- 


mintesc de ea, cea din timpul luptei. Ar- 
mistițiile ei erau însă încintătoare. Minu- 
nată amfitrioană şi bună colegă, nu ţinea 
niciodată supărarea. Zimbetul îi înflorea în 
ochi pe neașteptate. Fire deschisă, directă, 
îți spunea în față ce gindește. 

Cine a cunoscut-o mai de aproape pe 
Maria Filotti, își va aminti nu numai ce 
virtuozitatea artei sale, dar şi de cloco- 
tul vieţii ei, care se manifesta uneori ex- 
ploziv, şi de umanitatea ei complexă, de 
pasiunea rară cu care iubea teatrul, de 
dirzenia cu care revendica întotdeauna cite 
ceva, numai în aparență pentru ea, dar în 
realitate pentru alții: pentru teatrul ei, 
pentru elevi, pentru colegii de breaslă, 
pentru familia ei, deoarece, înainte de a 
fi numai ea însăși, Maria Filotti a fost: 
profesoară, directoare de teatru, președinte 
de sindicat, mamă, bunică... 

Nu ştiu de ce, dar numai sfirșitul ei 
mi se pare că nu-i seamănă. Inima-i 
aprigă s-a oprit deodată din bătaie. N-a 
fost nici o luptă; corpul ei s-a supus 
cuminte. A fost, poate, o răsplată: destul 
s-a zbuciumat în viaţă... 

A. POP MARȚIAN 
16 noiembrie 1956. 


Verba volant t.. 


In seara de 28 octombrie 1956, la 
orele 21,30, am avut pläcerea de a auzi 
crainicul vestind că emisiunea „Teatru la 
microfon“ va transmite Fintina Blanduziei. 
Plăcerea ne-a fost însă curînd tulburată 
de un scurt „Cuvint înainte“, util și 
înfonmativ, dar în care: se spunea prin- 
tre altele că piesa ar fi fost scrisă în 
anul 1884. Scoţind din bibliotecă singura 
ediție originală a Fintinii Blanduziei, apă- 
rută în adevăr, la București, Socec, 1884, 
am aflat chiar pe foaia de titlu, urmă- 
toarea dedicație: „lubitului meu frate lo- 
cotenent-colonel Iancu Alecsandri, fost 
agent diplomatic al Romîniei la Paris, 
dedic această piesă: Fintina Blanduziei, 
compusă la Mircești în anul 1883 şi re- 
prezentată la Bucureşti în 22 martie 1884“. 
Semnat : V. Alecsandri. Aşadar, apărută 
şi reprezentată în 1884, dar scrisă în 1883. 

Din nefericire, această inexactitate n-a 
rămas  neinsoţită. Vom incerca să con- 
semnăm mai la vale, alese la întîmplare, 
numai citeva exemple — care s-ar putea 
înmulți la nesfirșit — de felul aproxima- 
tiv în care, în zisa emisiune, a fost redat 
textul celebrei piese. 

O primă problemă care se pune este 
dacă limba unui scriitor de acum aproape 
o sută de ani trebuie, în ediții sau emi- 
siuni, modernizată. Părerea noastră este, 

hotărît, negativă.  Înlăturînd  particularită- 
tile  necorespondente de grafie, editorul 
sau actorul are datoria să păstreze reali- 
tatea fonetică a limbii vorbite în momen- 
tul şi locul respectiv. Altminteri a proce- 
dat cel care a făcut adaptarea radiofonică 
a Fintinii  Blanduziei. Citeva exemple: 
umplut în loc de împlut (I, 1; I, 8), 
miini, în loc de mini <I, 2), atuncea în 
loc de atunce (I, 2), poruncit în loc de 
poroncit (I, 2), pe în loc de pre (I, 4), 
veşnic în loc de vecinic (I, 7), obişnuit 
în loc de obicinuit (1, 8), sunt în loc 
de sint (I, 8; III, 7; III, 8), voieşte 
în loc de vroieşte (I, 9 de două ori) — 
dar vroieşti (II, 5), păsări în loc de 
paseri (II, 13), arzindul în loc de ar- 
dentul (III, 2) etc., etc. Acolo unde 
pronunțarea unor cuvinte li s-a părut 
incertă, jenînd rima, autorii versiunii 
radiofonice le-au suprimat pur și simplu, 
văduvind astfel versurile de rima lor. Aşa 
s-a întîmplat cu cuvîntul „Zină“ din pri- 
mul vers al pasajului: „Hebe, tu a lui 
Joe iubită fiică! Zină / Ce torni nectarul 
în cupele cerești; / Tu care cu-o zim- 
bire în inimi verşi lumină“ (II, 13) şi 
cu cuvintul „Zău“ din cel de-al doilea 
vers al pasajului: „Profit de-a mea avere 
să fac pe placul meu / Sesterții nouă 
sute îți dau pe Getta... Zăul!“ 

Dacă jertfirea fonetismului original ar 
putea fi susținută de unii prea pătimași 
adepţi ai limbii literare contemporane, in- 
discutabil însă că înlocuirea unor cuvinte 
cu altele, intervenția adică în textul auto- 
mului clasic, este un procedeu pe care ni- 
meni nu-l poate admite, nici cînd operaţia 
duce la o părelnică îmbunătățire a textu- 
lui și nici, mai ales, cum s-a întîmplat cel 
mai adesea în emisiunea discutată, cînd îl 
sărăcește sau îl denaturează. 

Iarăşi numai cîteva exemple. In scena 
a 3-a a actului I, Getta zice, în original, 
adresindu-se unei  „păsărele oprite noap- 
tea-n cring“: „Aș vrea să zbor la dinsa, 
rugiînd-o : Sorioară, / Mă du, mă du cu 
tine pe  unde-aripa-ţi zboară !...“ și nu 
„Mă duc, mă duc cu tine..., cum s-a 
spus la radio. Diferența de sens e prea 
evidentă pentru a o mai sublinia. 

Valoarea poetică a originalului a fost 
știrbită prin substituiri ca acestea: „Ea, 
sclavă, îndrăznit-au a-mi face ameninţare, / 
De moarte... O clipă numai și m-ar fi 
înjungheat“ (III, 4) în loc de: „O clipă 
numai eram chiar înjungheat“; „Ca vul- 
turul spre ceruri pornit în falnic salt, / „O 
inimă înaltă aspiră la ce-i nalt!“ (III, 
7) în loc de: „Ca vulturul spre ceruri 
izbit în falnic salt“. i 

Nu înțelegem de asemenea de ce s-a 
înlocuit frumoasa zicere romînească plină 

de parfum cronicăresc: „Apoi, ieșind la 
lume...“ (I, 2) cu „ieșind în lume”. 

Este limpede că o emisiune radiofonică, 
prin specificul ei limitată, nu poate cu- 
prinde întotdeauna în întregime o operă. 
dramatică şi că, așadar, unele pasaje, mai 
mult sau mai puţin ample, urmează a fi 
extrapolate. Rămine numai ca alegerea a- 
cestora să fie astfel făcută încît să ştir- 
bească, pe cît posibil, cît mai puţin uni- 
tatea inițială a textului. Pe această linie, 
socotim că din pasajul 


O, bun de pus pe rană, 
Incit eu lingă dinsul uit soarta mea 
duşmană. 
Poet, el cu gindirea se primblă tot prin 
nori. 


În braţe amoroase căzind adeseori 
Şi, pentr-un vers ce saltă pe sprintene 
dactile, 
În loc să guste somnul, preface nopți în 
| zile 
Şi uită pe Mecena, pe-August, amicii săi, 
Pe Roma-mpărăteasa şi chiar pe dumnezei. 


El vine citeodată, aici, lingă fintină, 

De muza-i drăgălaşă condus cu drag de 
mină, 

Şi pe tăbliţi de ceară scriind c-un stilețel, 

A muzei blinde şoapte ce-aude numai el. 


în care, chiar din cea de-a doua scenă 
a primului act, Gallus îl prezintă pe Ho- 
ratius, versurile subliniate nu trebuiau 
excluse. Lipsind ele, caracterul lui Hora- 
țiu și viziunea lui Alecsandri ajung la 
noi lipsite, la rîndu-le, de nobila främîn- 
tare a febrei de creație, precum şi de 
concepția despre locul înalt unde poetul își 
aşază arta. 

Nu putem fi în nici un caz de acord 
cu extrapoläri ca (am subliniat cuvîntul 
omis) : 

„Ah,  spune-l. Se vorbeşte că nimfa 
Blanduziei“ (I, 7); „Dar ce-i? Neera! 
Vine? A şi venit?... / he, he!...' (II, 
10); „Dar cum ?... De unde-aflat-au a> 
mea făgăduință ?* (II, 11), care ciuntesc 
versul, atit de perfect, al lui Alecsandri. 
De asemenea, ciuntesc versul interpolări ca 
acestea (am subliniat cuvîntul în plus): 
„Ea te-a poftit la dinsa, ei, şi cine ştie ?... 
Zău“ (I, 9); „Şi chiar Neera? Se poate 
de-ar vrea blonda Neeră“ (I, 10) ; „Faler- 
num, adă-mi. Prea bine. Mă duc la Blan- 
duzia“ (III, 2); „Stăpine... Da’ cum vroi- 
t-ai tu, jună, tu să mori?“ (III, 7). 

Tot specificul teatrului la microfon cere, 
știm bine — și am admirat adesea unele: 
soluții cu adevărat măiestrite aflate de 
regizor — înlocuirea unor efecte vizuale 


<u altele, auditive, tocmai pentru păstra- 
rea atmosferei originalului. De aceea, nu 
putem fi de acord cu acele modificări ale 
indicaţiilor de regie date de autor, care 
nu aduc nici un efect radiofonic, ci nu- 
mai denaturează textul. Exemple: în scena 
a 9-a a actului al II-lea se spune că 
sclavii lui Scaur îi ies înainte Neerei „cu 
braţele pline de flori“, pe cînd în text 
sorie clar: „Cei dinainte, Neera urmată 
de toţi sclavii lui Scaur, care aruncă flori 
sub pașii săi“. Este altceva să stai cu 
braţele pline de flori și este oricum, alt- 
eva, să arunci flori sub pașii cuiva. Ima- 
ginea poetică a ieşit de aci sărăcită. Tot 
astfel, în scena a 13-a a aceluiași act, 
se spune la radio că „Getta se desprinde 
«din mulţimea sclavelor, urmată de un tînăr 
«care poartă o amforă de aur“. Cită deo- 
sebire de imaginea grațioasă a  Gettei, 
evocată de Alecsandri: „Getta vine din 
palat aducind (ea însăşi, n. n.) o amforă 
de aur“. 

Tot astfel nu putem fi de acord cu de- 
maturarea textului, chiar în scopul dobin- 
dirii unui strașnic efect radiofonic. Astfel, 
la radio, în scena a 9-a a actului I, Scaur 
îşi face intrarea în scenă în mijlocul unui 
tumult de plesnituri de bici şi de văi- 
„căreli ale sclavilor biciuiți. Asemenea e- 
fecte, complet inexistente în text şi tot 
„atit de complet străine spiritului lui Alec- 
'sandri, se continuă încă pe întreg par- 
-ursul scenei. De ce a fost nevoie de ele? 

Tot aici, autorul versiunii radiofonice 
a mai găsit încă de cuviință să-l com- 
pleteze pe Alecsandri, pesemne tot spre 
a mări contrastul dintre mizeria sclavilor 
și opulența bogătanului. „Scaur, în haine 
scumpe...“, adus din culise într-o selă 
purtată de patru sclavi devine, la radio, 
„Scaur,  înveșmîntat într-o măreață  togă 
de mîndru patrician“ (!!), ceea ce este 
o uriașă, dublă enormitate. Dublă pen- 
tru că: 

Întii : Există, după calitatea stofei, toga 
rasa (uşoară, de vară), toga pexa, pinguis 
(din lină păroasă, groasă, pentru iarnă); 
după culoare, trabea (toga de purpură, pur- 
tată de magistrați în unele ocazii solemne), 
toga pulla (neagră, de doliu); apoi toga 
praetexta, virilis, candida etc., dar nicăieri 
şi niciunde nu s-a pomenit vreodată de o 
„togă (şi încă măreață !) de mîndru pa- 
trician “. 

Al doilea: Scaurus, sclav „de Scaurus 
Emilius din lanțuri liberat“, putea să 
ajungă la oricît de mari bogății, dar 
mumai patrician nu. Într-adevăr, numărul 
patricienilor, reprezentanții vechilor familii 
romane, care scăzuse mult în urma răz- 
boaielor civile, s-a văzut sporit, întii de 
legea Cassia a lui Caesar, care „insumă 


de asemenea în ordinul patricienilor nu- 
meroşi cetățeni care sau fusese consuli, 
sau exercitase o magistratură“ (Dion Cass. 
43, 47), apoi, cam la vremea cind se 
petrece acțiunea piesei, de legea Saenia 
a lui Octavian August, care „implini de 
asemenea numărul patricienilor cu  ingă- 
duința Senatului“ (ibid. 52, 42). Barie- 
rele de castă erau încă prea rigide în 
Roma acelei vremi, pentru a îngădui pä- 
trunderea unui sclav liberat în rîndurile 
atit de ermetice ale marilor familii ro- 
mane. Horaţiu însuși, fiu de libert, atit 
de prețuit de către prietenia lui Mecena, 
membru al unei vechi familii patriciene, 
era încă departe de a-i fi egal. 

Ceva mai multă atenție la amănuntul 
istoric ! 

Ceva mai mult respect pentru textul ma- 
rilor clasici, chiar cînd vorbele sînt în- 
credințate undelor fluente ale văzduhului ! 


Radu ALBALA 


P.S. De ce, cînd se dă numele regizo- 
rului muzical, tehnic, de studio etc., nu 
se dă şi numele autorului adaptării ra- 
diofonice ? 


Moment tragicomic 


Am luat cunoștință cu uimire de urmă- 
toarea întîmplare petrecută aievea la Tea- 
trul de Stat din Timişoara. 

S-a pus în repetiție Strigoii de Ibsen. 

Un tînăr actor, nedistribuit, a cerut 
pentru el rolul Oswald. Regizorul l-a sfă- 
tuit, pare-se, să asiste o vreme la repe- 
tiții şi, pe urmă... se va vedea. 

Tînărul actor s-a prezentat miniat la 
direcție, solicitind rolul cu şi mai mare 
ardoare. 

—  Cunoașteţi piesa? l-a întrebat di- 
rectorul. 

— Nu. Adică, vag. Mai precis, am ci- 
tit-o de mult. 

—  Sinteţi încredințat că vi se potri- 
veşte rolul ? 

— Absolut; ori îl joc, ori... 

Al doilea „ori“ s-a concretizat chiar a 
doua zi într-o scrisoare extrem de cu- 
rioasă adresată direcției, prin care tînărul 
preciza că el trebuie să joace Oswald, în 
caz de nereușită a interpretării obligindu-se 
să compenseze, prin rețineri din salariu, 
pagubele materiale provocate teatrului. Cum 
pot fi calculate pagubele produse de un 
eşec artistic, preopinentul nu arăta. Cine 
ştie, poate că era în posesia unei metode 
originale de asemenea calcul. Prin 1946, 
am cunoscut un tovarăș dintr-o organiza- 
ție sindicală teatrală, care se chinuia să 
facă un grafic cu creșterea nivelului cul- 
tural al oamenilor. El însuși îşi inaugura 

graficul cu o creştere de numai 14% pe 
luna octombrie. Calculul era simplu: pla- 
nul de lectură al stimabilului cuprindea 
atitea cărți, cu atitea file; cum nu izbu- 
tise să citească decit o parte din totalul 
filelor, omul îşi calculase cinstit procentul 
şi se pregătea să-l afişeze ca exemplu. 
Se vede treaba că și tinărul nostru se 
gîndea la vreun sistem aşijderea. 

Cum însă nici directorul, nici regizorul 
şi nici alți factori din teatru nu s-au 
lăsat convinși -de propunerea... echitabilă 
de a schimba distribuția odată fixată, ac- 
torul a conceput o nouă epistolă către 
direcție, de astă dată în termeni defini- 
tivi. 

Scrisoarea preciza că, în caz de neacor- 
dare a rolului, el, solicitantul nesatistăcut, 
va fi extrem de miîhnit şi nu va mai aş- 
tepta răspunsul negativ, cea de a doua 
„prezentă“ urmînd a fi considerată drept 
preaviz din partea sa către instituție pen- 
tru desfacerea contractului de muncă. 

Nu ştiu ce s-a întimplat mai departe. 
Dar mă gindesc ce efect comic ar putea 
obține un autor într-o scenă cam de a- 
cest fel: 

Cineva, supărat foc, intră furtunos la 
direcție cu o cerere de demisie în mină 
şi o trînteşte pe masa directorului. 

Acesta o citește calm și scrie apăsat 
pe colțul foii: „se aprobă“. 

„Şi mă mai gindesc că, la urma ur- 
mei, nu numai un actor, dar și un di- 
rector veritabil de teatru poate obţine ast- 
fel, dacă nu un efect comic, pentru că 
nu acesta e țelul lui, dar oricum, un efect 
educativ excelent pentru anumiți tineri 
care şi-au pierdut capacitatea de a sta 
cu picioarele pe pămînt conform legilor 


gravității universale şi legilor — poate 
mai puțin spectaculoase, dar tot atit de 
certe — ale comportării civilizate într-un 


colectiv de muncă. 
Y: $. 


O alternativă 


Consultind un anumit text, e foarte 
greu de spus dacă autorul lui a fost bine 
intenționat sau răuvoitor. În conversaţia 
orală, lucrul se constată mult mai ușor 
din cîteva — ca să spunem așa — im- 
ponderabile : intonație, gest, privire «etc. 

scris însă, jocul meri] b- 
n rare j presupu or este ab 

În nr. 3786 din 9 decembrie 1956 al 


ziarului. „Romînia Liberă“ un necunoscut 
— pină acuma —  ,„pescuitor de perle“, 
iscălind „Lector“, caută nod în papură 
cîtorva colaboratori ai revistei „Teatrul“ 
şi „Contemporanul“, pentru utilizarea unor 
termeni care, cică, nu ar exista şi în 
„limba vorbită“, şi acordă acestor publi- 
cişti epitetul — aici ironic — de „inova- 
tori“ în ceea ce privește „primenirea lim- 


bii“. lată termenii incriminaţi: obsesiv, 
intelectiv,  intenţionalitate şi, respectiv, 
concreteţă. 


Primul cuvînt (obsesiv) este des între- 
buințat şi la fel de corect ca și echiva- 
lentul său, obsedant. Al doilea, intelectiv, 
poate fi desigur acoperit de expresia de 
înțelegere, deși se pierde, în felul acesta, 
o anume nuanță care vizează exclusiv fa- 
cultatea specială a minții omenești mumită 
intelect. Chiar dacă eminentul , Lector“ 
are, în aceste două cazuri, o netă prefe- 
rintä, nu vedem totuși de ce n-ar fi mai 
concesiv (poate că „Lector“ preferă ter- 
menul... concedant ? !) cu cei care mani- 
festă alte preferințe decît ale d-sale! In- 
tenționalitate este o moţiune clasică în... 
fenomenologie, de pildă, şi nimic mu o 
împiedică să cîştige teren în limbajul uzual. 
(Se poate însă ca eruditul „Lector“ să nu 
fi auzit încă de termenul filozofic fenome- 
nologie... În cazul acestia, îl mugăm să ne 
treacă pe lista „inovatonilor''.) Cit despre 
concreteță, acest cuvint este fără îndoială 
de origine recentă, fără a fi creat însă de 
cel acuzat : termenul răspunde unei nece- 
sități marcate în limbajul filozofic, fiind 
îndreptățit la o circulație de specialitate. 
„După cum se observă, toți aceşti ter- 
meni au o coloratură ușor filozofică; de 
aceea, înțelegem că pot deveni supărători 
pentru cei obișnuiți exclusiv cu alte lec- 
turi. Ignorarea lor sau refuzul de a-i ac- 
cepta într-un context întru totul clar, in- 
dică, din nou, alternativa de la începutul 
acestor rinduri : avem de-a face ori cu un 
„lector“ bine intenționat dar mărginit, ori 
cu unul inteligent dar răuvoitor. Lăsăm 
eruditului anonim, cerber cu ochi de Argus 
al ogorului limbii romîne, libertatea de a 
se declara pentu una din aceste couă 
poziţii, la fel de condamnabile. Deși pfe- 
ferința manifestă pentru „pescuitul“ în 
paginile revistei „Teatrul“ arată, cu tot 
clar-obscurul anonimatului, drumul spre 
adevăr. 

Primenitorofil 
Pentru conformitate, 
Șt. Aug. D. 


Puncte de reper în evoluția 
teatrului iugoslav 


Teatrul iugoslav contemporan oferă un 
complex material de studiu prin varieta- 
tea şi multitudinea problemelor spectaco- 
logice pe care le implică, de la repertoriul 
original, concepțiile  scenografice, prelua- 
rea moştenirii dramaturgiei clasice pină 
la tehnica montării spectacolelor în decor 
natural. Bogăția de forme, originalitatea 
punerilor în scenă, repertoriul mișcării 
teatrale actuale au o stringentă legătură 
cu bogata tradiție a teatrului popoarelor 
Iugoslaviei. Mărturie grăitoare a vechimii 
acestei tradiții este clădirea teatrului din 
Hvar, construită încă în 1612 şi consi- 
derată ca prima sală de teatru din sudul 
slav. 

De-a lungul celor 400 de ani, care s-au 
scurs de la interpretarea primelor mistere 
în- faţa bisericilor şi pină azi, în istoria 
frămîntată a popoarelor din sudul Penin- 
sulei Balcanice, numele unor orașe ca 
Dubrovnik, Zagreb, Liubliana şi mai tîr- 
ziu Belgradul s-au păstrat ca acelea ale 
unor permanente centre teatrale, în care 
viața teatrală s-a dezvoltat sub impulsul 
aceleiaşi rezistențe față de influenţele 
străine expansioniste şi al aceleiaşi ten- 
dințe pronunțate de formare a unui re- 
pertoriu naţional. 

Inceputurile mișcării teatrale a popoa- 
relor iugoslave datează din sec. XVII și 
XVIII şi sint marcate de lupta împotriva 
tendinței de  germanizare, proprie claselor 
dominante. Astfel, deși la Liubliana exista 
o sală de teatru încă din anul 1765, pri- 
ma reprezentație în limba slovenă a avut 
loc abia în 1789, absolutismul lui Metter- 
nich  străduindu-se să înăbușe germenii 
unui teatru în limba națională. Aceeași 
problemă a limbii naţionale s-a pus şi 
teatrului croat din Zagreb, unde repre- 
zentaţiile în limba croată au fost admise 
abia în 1840, ca rezultat al luptei dirze 


a patrioţilor croați. In 1841, Belgradul 
devine capitala Serbiei şi viața teatrală se 
intensifică simţitor, în ciuda lipsei unei 
săli adecvate de teatru. Abia în 1869, 
după dureroase peregrinări prin mai multe 
localuri, s-a construit actualul Teatru Na- 
tional. In noua sală, a luat ființă un 
teatru permanent, care a desfășurat o 
susținută activitate artistică. In 1870 — 
la un an după înființarea teatrului — se 
deschide şi o şcoală de artă dramatică. 
Aceasta a imprimat mişcării teatrale un 
caracter național romantic. 

Toată această îndelungată etapă de dez- 
voltare, ale cărei începuturi se placează 
în secolul XVII și care se întinde pină 
în a doua jumătate a secolului XIX, cînd 
viața teatrală a popoarelor iugoslave își 
statomicește definitiv drumul ascendent 
pe un fägaş propriu, este punctată de 
activitatea rodnică a unor scriitori ca Ma- 
rin Drjici, Ivan Gundulici, Iovan Sterie 
Popovici, Kukulevici şi alții, a căror operă 
dramatică, diversă ca gen şi problema- 
tică, constituie astăzi tezaurul cramatur- 
giei clasice iugoslave. 


Scenă din ,,Coeforele'“* de Eschil, la Teatrul 
Dramatic din Zagreb 


Scenă din ,,Coroana munţilor” 
de Rasa Plaovici 


In afara pieselor naționale, repertoriul 
se lărgește cu teatrul lui Moliere, Beau- 
marchais, Goldoni, Ostrovski, Hugo. La 
sfîrşitul sec. al XIX-lea, în teatrul din Bel- 
grad se produce o cotitură radicală. Roman- 
tismul desuet și grandilocvent din intenpre- 
tare și repertoriu este înlocuit cu un stil 
realist, inspirat din stilul teatral rusesc, 
creația . artistică ridicîndu-se treptat, la în- 
ceputul secolului nostru, la un nivel demn 
de cele mai bune scene europene. In a- 
ceastă perioadă, se situează activitatea lui 
Bronislav Nuşici (1864—1938), marele 
dramaturg clasic, ale cărui lucräri sînt 
jucate şi astăzi pe toate scenele croate 
şi sîrbe. Comedia sa a evoluat de la qui- 
proquo-ul de intrigă la comicul de carac- 
ter, al cărui ascuțit sens critic surprinde 
“cu fineţe obtuzitatea burgheziei, caracterul 
ei  vetust. Piesele lui Bronislav  Nușici 
(Doamna Ministru, Doctorul, Familia în- 
doliată etc.) reprezintă creaţia unui desă- 
virşit cunoscător al tehnicii dramatice; 
scriitorul e supranumit „mare magician al 
risului “. 

Contemporan cu Nușici și la fel de 
activ în redresarea teatrului sloven din 
Liubliana, a fost Ivan Kankar (1876— 
1918), considerat drept cel mai mare poet 
sloven. El a scris — după cum singur 
mărturisea — sub influența a două sen- 
timente : dragostea față de cei slabi şi 
umiliți, ura ` împotriva tiranilor și asu- 
pritorilor. „Ca şi Maxim Gorki, Kankar 
caută totdeauna în relaţiile dintre -oa- 
meni — atit de multiple şi complexe — 

acea trăsătură, acel fapt care uneşte oa- 
menii sau care, cel puțin, poate să-i unea- 
scă, iar în sufletele corupte de viață, ceea 
ce rămîne totuși luminos şi uman“, scrie 
Marin Matkovici în cartea sa Ivan Kankar. 
Kankar a demascat cu o ironie mușcă- 
toare burghezia slovenă, fățărnicia şi co- 
rupția ei. Dramele sale Iakob Ruda, Pentru 
binele poporului,  Slugile sînt documente 
artistice fidele ale epocii capitaliste. 


* 


În anii celui de al doilea război mon- 
dial, teatrul iugoslav s-a adaptat condi- 
țiilor specifice ale vieții de partizanat ; 
în centre în care odinioară niciodată nu 
existase o scenă, au activat trupe impro- 
vizate. N-a existat unitate militară fără 
trupă de teatru — și aceste echipe de 
amatori sau profesionişti, născute în li- 
niile de luptă, au constituit factori deci- 
sivi în renașterea vieţii teatrale postbe- 
lice. 

Odată cu sfîrşitul räzboiului, odată cu 
instaurarea puterii populare în R.P.F. Iugo- 
slavia, viața teatrală a luat un imens 
avint, care se poate traduce în cifre con- 
cludente : pe cînd în Iugoslavia dinainte 
de - război existau 14 teatre permanente, 
azi se numără 65, dintre care 8 în limbile 
minorităţilor naționale. Dar ceea ce iz- 
beşte în primul rind pe cercetătorul tea- 
trului iugoslav contemporan este  deose- 
bita bogăţie și varietate a repertoriului. 
Pe lingă piesele unor clasici ca Marin 
Drjici, Iyan Gundulici, Sterie Popovici, Br. 


Nuşici — sau ale autorilor dintre cele 
două războaie mondiale, ca I. Kankar 
şi Miroslav Krleza —, teatrele acordă o 


deosebită  atemția scrierilor unei întregi 
pleiade de noi dramaturgi, care se dez- 
voltă viguros. Colaborarea strinsă dintre 
tinerii dramaturgi și regizorii și actorii cei 
mai reprezentativi asigură un puls viu, 
interesant şi divers actualei vieți teatrale. 

Personalitatea dramatică dominantă a 
scenei iugoslave rămîne Miroslav Krleza 
(n. 1893), scriitor croat contemporan. Hră- 
nindu-se din experiența războiului — un 
motiv axial al operei sale — Miroslav 
Krleza a întreprins o vastă epopee dra- 
matică, tragică în esența sa, în cuprinsul 
căreia confruntă cu luciditate condiţia u- 
mană a individului în societatea capita- 
listă, cu neputința realizării sale. Opera 
dramatică a lui Krleza și-a găsit din fe- 
ricire şi un tălmăcitor fidel care s-o trans- 
pună plastic, dezvăluind prin magia scenei, 
toate nuanțele mesajului său. Acest inter- 
pret este Branko Gavella, astăzi una din- 
tre figurile cele mai reprezentative ale 


teatrului iugoslav. Incepindu-și cariera de 
regizor la Zagreb în 1914, Gavella a adus 
un spirit novator, în continuă frămîntare, 
un talent îndrăzneț în căutare de forme 
noi. 

Dintre reprezentanţii tinerei generaţii de 
regizori, se impun Bojan Stupika — ar- 
hitect, pictor scenograf, autor de scenarii 
de film — și M. Miloşevici, care, dove- 
dindu-se cu precădere preocupat de mon- 
tarea pieselor dramaturgiei iugoslave con- 
temporane,  conlucrează intens cu tinerii 
scriitori. 


* 


Oglinda cea mai fidelă a teatrului iugo- 
slav contemporan este în primul rind 
repdntoriul său.  Cuprinzind concomitent 
teatrul antic, piesele lui Shakespeare și 
Molière şi dramaturgia modernă contem- 
porană, cele 60 de scene iugoslave oferă 
phblicului diverse interpretări și concepții 
regizorale, dînd prilejul unor interesante 
controverse artistice. 

Teatrul antichității eline ocupă un loc 
însemnat în activitatea teatrală iugoslavă. 
Confruntarea noului public spectator cu 
dramaturgia lui Sofocle, Eschil, Plaut a dat 
rezultate uimitoare. Teatrul Dramatic din 
Zagreb a reprezentat Agamemnon de E- 
schil, Lysistrata de Aristofan — în timp 
ce pe scena Teatrului Dramatic din Bel- 

Scenă din ,,Mincinosul'* de Goldoni, la Teatrul din Liubliana 


grad au cunoscut un răsunător succes 
Antigona de Sofocle, Medeea lui Euripid, 
Soldatul fanfaron de Plaut. 

Aceeași predilecție o vădesc teatrele iu- 
goslave pentru Shakespeare și Molière. 
De altfel, încă în 1925 Vladeto Popovici 
constata, în cartea sa Shakespeare în 
Serbia, că interesul față de marele Will 
este la fel de mare în Serbia ca în An- 
glia. Acelaşi autor, într-un ultim studiu 
apărut în „Culegerea Facultății de Litere“, 
Belgrad, 1951, nota că „acest interes este 
enorm în Iugoslavia nouă, mai conside- 
rabil ca oricind şi mai intens decît față 
de oricare autor dramatic străin“. Printre 
regizorii consacrați ai spectacolelor shake- 
speariene, se numără Bratko Kreft la Liu- 
bliana, Branko Gavella la Zagreb, Mato 
Miloșevici la Belgrad și alții. Un remar- 
cabil realizator al decorului shakespearian 
este Liubo Babici, pictor, profesor la Aca- 
demia de Arte Frumoase din Zagreb. Ideile 
sale îndrăznețe, simplitatea de linii şi cu- 
lori au dat spectacolelor shakespeariene o 
linie pură, de o sobrietate remarcabilă. 

Interpretarea operelor shakespeariene ri- 
dică în fața teatrului iugoslav problema, 
nerezolvată încă, a ritmului şi a unității 
spectacolelor, care a suscitat vii dezbateri 
în presa de specialitate. 

In afară de repertoriul clasic european, 
reprezentat prin Goldoni, Racine, Goethe, 
Ostrovski, Gogol, Dostoievski, Ibsen, Gorki, 

teatrele iugoslave înscriu în afişele lor 
piesele mai recente ale literaturii drama- 
tce mondiale. Astfel, au fost jucate de 
diferite teatre iugoslave toate piesele lui 
Federico Garcia Lorca, apoi piese de 
Shaw, Pirandello, E. O'Neill, Giraudoux, 
Bertolt Brecht, A. Miller, L. Hellman, 
J B. Priestley, Tennessee Wihiams, T. 
Rattigan — pentru a nu cita decît pe 
dnamaturgii cei. mai reprezentativi. În ul- 
timii anj, pe scenele din Liubliana, Bel- 
grad şi Zagreb s-au montat piese ca In- 
vitație la castel de Jean Anouilh, Nopțile 
miniei de A. Salacrou, Nunta însîngeratä 
de Federico Garcia Lorca, Menajeria de 
sticlă şi Un tramvai numit dorință de Ten- 
nesee Williams. Dezvoltarea viguroasă, ca- 
racterul modern și orizontul larg al tea- 
trului iugoslav, remarcabilul spirit. creator 
vădit de spectacolele sale s-au confirmat 
prin succesele obținute la Festivalul din 
iunie; 1955 de la Paris, ca și în turneele 
întreprinse în străinătate. 

Valorificind din plin tradiţiile artei 
spectacologice iugoslave, oferind largi po- 
sibilități căutărilor şi încercărilor inova- 
toare, primind sprijinul unei dramaturgii 
originale ancorată în realităţile de astăzi, 
teatrul iugoslav își croiește un drum pro- 
priu, impunindu-se prin remarcabilele sale 
virtuţi artistice. 

Mira IOSIF 


Ştiri din... 
UI. R.S.S 


© De curind în editura Iskusstvo au 
apărut două cărți dedicate artei scenice. 
Prima; datorită lui V. Komissarjevski, se 

SSI aa 
enă din „Dundo Maroe“ de Marin 
la Teatrul Dramatic din Belgrad 


intitulează Hmelev la masa de 
repetiţii şi cuprinde relatări asu- 
pra muncii desfăşurate de cuno- 
scutul regizor la montarea diver- 
selor spectacole, apoi extrase dim 
caietele de regie, scrisori, cuvîn- 
tări, puncte de vedere aparținînd 
lui Hmelev. A doua carte, cule- 
gerea  Mâăiestria regiei, continuă 
discuțiile asupra problemelor ac- 
tuale ale artei teatrale sovietice, 
începute în volumul Probleme de 
regie, apărut în 1954 în aceeași 
editură; 

O Teatrul Academic din Le- 

Driici,  ningrad prezintă în cursul ace- 
stui an piesa lui M. Sebastiam, 
Steaua fără nume. 

© Teatrul Armatei Sovietice a inclus 
în repertoriul său două piese dedicate Oş- 
taşilor sovietici. Prima, Caravana, aparține 
dramaturgului J. Stok şi prezintă un epi- 
sod din viața marinarilor, iar a doua, da- 
torită soriitoarei V. Panova, Prizonierii, 
reliefează eroismul și bärbăția ostașilor 
sovietici luați prizonieri în anii Marelui 
Război de Apărare a Patriei. 

@ Teatrul de Turneu din Uniunea So- 
vietică a inclus în repertoriul său piesa 
dramaturgului spaniol Alejandro Casona : 
Arborii mor fără să cadă. După cum se 
știe, această piesă a fost prezentată în 
premieră unională de Teatrul Lensoviet 
(Leningrad). 

Alejandro Casona s-a născut în anul 
1903 într-o familie de învăţători. S-a pre- 
gătit un timp să devină el însuși profe- 
sor, apoi a abandonat studiile pedagogice, 
cedîind pasiunii pentru teatru. In 1930, 
a început să scrie piese de teatru, iar 
mai tîrziu a preluat conducerea formației 
Teatrul misiunii pedagogice, care îşi pro- 
punea să promoveze o artă teatrală edu- 
cativă. 

Prima piesă a dramaturgului, Sirena pe 
uscat, a obţinut în anul 1934, la un 
concurs organizat la Madrid, premiul Lope 
de Vega. Ricardo, eroul piesei, ajunge la 
concluzia că viaţa e searbădă și lipsită 
de noimă. Aţiţat de propriile sale ginduri, 
Ricardo părăseşte casa părintească, pentru 
a se refugia în singurătate, undeva pe 
malul oceanului. Acolo, visînd imposibilul, 
el încearcă să inventeze o nouă viață. Dar 
viața de vis plămădită de fantezia lui 
Ricardo se destramă repede în contact cu 
realitățile, iar concluzia pe care piesa o 


impune spectatorului își află concretizarea 
într-o replică : „Oricit de crud ar fi ade- 
vărul, el trebuie privit în față“. 

In 1935, Casona termină a doua piesă 
a sa, Din nou diavolul, pentru ca un an 
mai tîrziu să apară pe afiş a treia piesă 
a dramaturgului, Nataşa noastră, care 
foarte curînd a ajuns una dintre cele mai 
iubite şi apreciate lucrări ale lui Casona. 

Nataşa noastră reia o temă frecventă 
în dramaturgia lui Alejandro Casona: a- 
titudinea în fața realităților vieții. In Sirena 
pe uscat, Ricardo fuge de realitate și își 
caută refugiu într-o lume utopică. Nataşa 
înfruntă pieptiş viața. Nici greutățile, nici 
piedicile nu o pot abate de la drumul 
ales. Doctor în științe pedagogice, ea luptă 
pentru înființarea unei şcoli de reeducare 
a minorilor, în care să experimenteze noi 
metode de educație. Obiectivul urmărit e 
concret şi de mare importanță socială. 
Pentru a-l realiza, Nataşa munceşte din 
greu şi înfruntă greutăţile vieții. La ca- 
pătul acestei grele lupte, ea va repurta 
o victorie categorică, transformîndu-și visul 
în realitate, spre deosebire de Ricardo, 
care, în cele din urmă, e nevoit să renunţe 
la visurile ireale. 

Prin piesa Nataşa noastră, Casona se 
înscrie printre continuatorii de frunte ai 
dramaturgiei spaniole cu problematică so- 
cială. 

In anii războiului civil (1936— 1939), 
el participă intens “la activitatea diverselor 
ansambluri artistice de front. După 1939, 
Casona emigrează în Argentina, la Buenos 
Aires, unde locuieşte și astăzi. 

Departe de patria sa, Alejandro Casona 
şi-a continuat activitatea literară, mamnifes- 
tindu-se în același timp ca militant pe 
frontul apărării păcii. 

Lucrările sale recente: Doamna zărilor, 
Barca fără pescari (prezentată de curînd 
de Ring Theatre al Universităţii din Mia- 
mi) şi Arborii mor fără să cadă, reiau 
pe planuri noi şi cu aspecte inedite tema 
raportului între om și realitatea încon- 
jurătoare, pe drept considerată  leit-motiv 
în opera dramatică a lui Alejandro Ca- 
sona. 

Arborii mor fără să cadă îşi centrează 
acțiunea în jurul tinerei Marta. Rămasă 
fără serviciu, pradă disperării, e gata să 
se sinucidă. Dar în clipele de greu zbu- 
cium, o mînă nevăzută îi aruncă prin 
fereastră un buchet de flori, de care e 
prins un bilet pe care e scris un singur 
cuvînt: „Miine“. Buchetul și  bilețelul 
îi reînvie nădejdile într-un mîine mai lu- 
minos și mai bun... Dar efemerele iluzii 
se risipesc, pentru ca viața de lipsuri şi 
nevoi să-i pară și mai grea. Astfel, respin- 
gînd categoric minciuna convenţională, 


dramaturgul pledează concludent pentru a- 
devăr, oricît de greu și de apăsător ar fi. 

Opera lui Alejandro Casona reprezintă 
o substanțială contribuție la dezvoltarea 
literaturii progresiste spaniole. Ea e pri- 
mită cu deosebit interes de publicul so- 
vietic. 


Del, Sia 


e In cadrul unei conferințe de presă, 
directorii teatrelor din Bruxelles şi-au ex- 
pus planurile de repertoriu pentru stagiu- 
nea în curs. Astfel, ansamblul de la 
„Compagnie des Galeries“ va prezenta, prin- 
tre altele, Antigona de Anouilh, Tirfa res- ` 
pectuoasă de Sartre. „Compagnie des Ga- 
leries“ va găzdui anul acesta formația 
Madeleine Renaud-]. L. Barrault, care va 
prezenta un ciclu de spectacole cu Ciinele 
grădinarului de Lope de Vega şi Perso- 
najul combatant de J. Vauthier. 

În cadrul spectacolelor oferite de „Les 
Galas Karsenty', vor putea fi vizionate 
Speranţa de Bernstein şi piesa lui Clifford 
Odets La bine şi la râu, care va fi re- 
gizată şi interpretată de Raymond Rou- 
leau. Pe aceeași scenă, în ciclul „Serile 
franceze “, spectatorii belgieni vor avea 
prilejul să vizioneze Verişoara din Varşovia 
în interpretarea Elvirei Popescu și a lui 
Lucien  Baroux, în afara altor spectacole 
ale repertoriului francez, printre care På- 
sările lunii şi Familia Arlechin. 

Cit priveşte Teatrul Naţional din Bru- 
xelles, acesta va prezenta Candida de 
Shaw, Bolnavul închipuit de Molière, O- 
mul cel bun din Sezuan de B. Brecht ș.a. 
Continuînd şi în acest an seria matine- 
elor clasice, Teatrul Naţional va prezenta 
Bolnavul închipuit de Molière, Bărbierul 
din Sevilla ce Beaumarchais etc. 

Repertoriul formaţiei de la „Riceaux de 
Bruxelles“ prevede pentru actuala stagiune 
Henric al IV-lea de Pirandello, Orfeu de 
Cocteau, Colombe de Anouilh și o nouă 
piesă a lui Georges Neveux, Sistemul doi. 
Teatrul Mic al aceleiași formații va monta, 
printre altele, Aşteptindu-l pe Godot de 
Samuel Beckett. 


R. D. Cermană 


e In primăvara acestui an, un nou 
contingent de tehnicieni ai scenei va urma 
cursul de calificare de două luni, orga- 
nizat de o comisie specială a Ministerului 
Culturii, cu ajutorul unui grup de pro- 
fesori de la diferite instituții de învățä- 
mînt superior. După cum spun forurile 
teatrale de răspundere, primele cursuri, 
care au avut loc în vara anului trecut, 

au dat foarte bune rezultate. Nu mai 
puțin jsatisfäcuți s-au arătat „elevii“ 
cursului, deşi la început îi cam speriase 
programul. Intr-adevăr, la prima vedere 
lista de materii putea să pară rebarbativă: 
matematici, fizică, electrotehnică, rezistența 
materialelor, desen tehnic, noțiuni de or- 
ganizare şi administrație, tehnica ilumi- 
natului etc. Desigur, la 40—45 de ani 
(vîrsta medie a cursanților din anul tre- 
cut) nu-i uşor să-ți însuşești aceste cu- 
noştințe. Examenul scris şi oral de la 
sfîrşitul cursului a fost. trecut cu succes 
de 50 din cei 59 de tehnicieni partici- 
panți. Pe baza experienței cîştigate, cursul 
din anul acesta se va desfășura în condiții 
optime. Sint în pregătire diferite mate- 
riale didactice anume destinate tehnicie- 
nilor scenei. 

e Ultima piesă a lui Nazim Hikmet 
A existat oare Ivan Ivanovici?, în adap- 
tarea lui Alfred Kurella, va fi prezentată 
pe scena Teatrului Municipal din Leipzig, 
sub titlul Cine este Meyer? 

@ Forurile teatrale din Leipzig vor 
organiza în cursul acestei stagiuni säptä- 
mîni festive internaționale. Pe cît se pare, 
şi-au comunicat adeziunea de principiu 
Burgtheater din Viena, Teatrul Armatei 
din Praga, Teatrul Evreiesc din Varşo- 
via, Workshop Theatre din Londra și Tea- 
trul Național Popular din Paris. 


Norve gia 


e Nu de mult, ansamblul Riksteatret-u- 
ului (Teatrul de turnee) s-a înapoiat la 
Oslo din cel mai lung și mai dificil tur- 
neu întreprins vreodată. Şaizeci şi cinci 
de cätune, însăilate de-a lungul unui drum 
ce depășește în lungime „distanța de la 
Hamburg la Roma“ (aprecierile aparțin 
presei norvegiene), au avut prilejul, dato- 
rită acestui turneu, să vizioneze Hamlet. 
Adaptind spectacolul la condiţiile speciale 
impuse de turneu, regizorul Johan Borgen 
şi pictorul scenograf Arne Walentin au 
creat o serie de decoruri simplificate, a 
căror instalare pe scenele improvizate so- 
licita totuşi aproape şase ore. 

Succesul moral al turneului a depășit 
toate aşteptările; de aceea, conducerea 
teatrului e decisă să se adreseze și în 
viitor dramaturgiei clasice, deosebit de 
prețuite de spectatorul norvegian. 


R. P. Bulgaria 


@ Din inițiativa Ministerului Culturii, 
la Sofia a luat ființă un teatru de es- 
tradă în limba turcă. Menirea noului tea- 
tru este să ridice nivelul calitativ al spec- 

tacolelor pe care le prezintă cu regulari- 
tate, începind din 1952, teatrele de es- 
tradă în limba turcă din oraşele Kolarov- 
grad, Ruse și Haskovo. 

Repertoriul noului teatru va fi format 
din cîntece, dansuri şi piese într-un act. 

e Teatrul „Kristiu Sarafov“ din Sofia 
şi-a deschis stagiunea cu premiera piesei 
Prima lovitură de Krum Kiuleavkov. Piesa 
relatează aspecte de la istoricul proces în- 
scenat la Leipzig lui Dimitrov. 

e Repertoriul Teatrului Popular din 
Tirnovo prevede pentru actuala stagiune, 
în afara pieselor Spre prăpastie de I. Va- 
zov şi Onoarea epoleților de K. Zidarov, 
o dramatizare după romanul lui V. Hugo, 
Notre-Dame de Paris, comedia Steaua fără 
nume de M. Sebastian și Bravul soldat 
Sveik de I. Hașek. 


An glia 
© K. Williams, directorul lui Arts Club 
Theatre, a preluat recent conducerea 
unui nou teatru londonez, care va prezenta 
de predilecție piese interzise de cenzura: 
englezä. După cum a declarat K. Williams, 
noul teatru, asemenea teatrelor de club 
(adică de tip închis), va fi accesibil unui 
număr limitat de spectatori şi de aceea 
va fi scutit de controlul cenzurii. In 
vederea alcătuirii repertoriului, K. Wil- 
liams a întreprins o lungă călătorie la 
Paris şi New York, unde a achiziționat 
piesa dramaturgului A. Miller, Vedere de 
pe pod, pe care speră să o poată repre- 
zenta pe scena noului teatru, întrucît cen- 
zura engleză nu a permis pină acum 
montarea ei de către teatrele obișnuite. 

e Infirmind pronosticurile pesimiste ale 
multor oameni de teatru englezi, Vră- 
jitoarele din Salem a lui A. Miller repur- 
tează un răsunător succes pe scena Teatru- 
lui Royal Court. Spectacolul a trezit un 
puternic ecou în presa britanică. Croni- 
cile publicate caracterizează piesa lui A. 
Miller * drept „cea mai impresionantă lu- 
crare dramatică din cîte i-a fost dat Londrei 
să vadă în ultimii ami. 

e Şcoala de teatru de pe lingă com- 
pania Bristol Old Vic oferă viitorilor ac- 
tori, pe lingă pregătirea teoretică adecvată, 
două condiţii deosebit de prielnice dezvol- 
tării lor artistice: sprijin şi îndrumare din 
partea corpului profesoral al secției de 
teatru de la Universitatea din Bristol — 
în treacăt fie spus, unica secție de acest 
fel din ţară — şi posibilitatea de a do- 
bindi experiență practică, jucind, în con- 
diţiile şi ambianța normală a spectacole- 
lor obișnuite, pe scena celui mai vechi 
teatru englez, Theatre Royal (aci, mai 
poate fi văzută cabina uneia din cele mai 
renumite actrițe din pragul secolului al 


XIX-lea, Mrs. Siddons). De asemenea, 
şcoala de teatru are dreptul să utilizeze 


pentru spectacolele ei scena experimentală 
a secției de teatru a Universității. 

Cursul de actorie prevede doj ani de 
studiu ; cel de tehnică scenică durează 
un singur an, deoarece în cadrul lui se 
urmăreşte să se dea studenților doar de- 
prinderile practice cuvenite, absolvirea prea- 
labilă a unei școli superioare de artă fiind, 
în cazul lor, obligatorie. Școala funcțio- 
nează de nouă ani. Primește anual 150— 
200 de cereri de admitere; în urma unei 
selecții serioase, sint admişi doar 14 stu- 
denți la actorie şi 12 la tehnica scenică. 
Numärul limitat de studenți din fiecare 
clasă permite profesorilor să se ocupe în- 
deaproape de fiecare din ei. Metoda de 
predare se bazează, în linii generale, pe 
principiile lui Stanislavski. 


SULA. 


e Teatrul Universităţii din Minneapo- 
lis (Minnesota) și-a sărbătorit acum doi 
ani „nunta de argint“. Această activitate 
de mai bine de un sfert de veac este 
marcată de o serie de spectacole alese, 
precum şi de alte realizări. Dintre aces- 
tea, trebuie relevate: filiala pentru copii 
a teatrului, care colaborează cu forurile 
ministerului educației la selecționarea re- 
pertoriului ; două companii de turnee — una 
care dă spectacole în orașele şi localită- 
tile din statul Minnesota, pe cînd a doua 
îşi desfășoară activitatea exclusiv în șco- 
lile superioare din Minnesota și statele 
vecine ; ateliere proprii de recuzită şi 
decoruri; în sfîrşit o bibliotecă specială 
de împrumut, al cărei fond este comple- 
tat necontenit cu noi lucrări de și despre 
teatru. Se organizează sistematic cursuri 
de specializare teatrală pentru profesori și 
studenţi. In fiecare an, are loc un Festival 
de piese inedite într-un act. 

Studenţii facultății de filologie dau ci- 
cluri de reprezentații în limbi străine. 
In ultima stagiune, ei au reprezentat Rdz- 
boiul Troiei nu va avea loc de Girau- 
doux, în limba franceză, și Yerma de 
Federico Garcia Lorca, în limba spaniolă. 


R. P. Polonă 


© Teatrul Popular din Nowa Huta a 
montat de curînd dramatizarea după ro- 
manul Oameni şi şoareci de Steinbeck. 

e Majoritatea teatrelor poloneze au des- 
chis noua stagiune cu cîte o premieră. 

Astfel, piesa lui Eduardo de Filippo, 
Filumena Marturano, a văzut luminile nam- 


pei pe scena Teatrului Powszechny din 
Varşovia şi a Teatrului Powszechny din 
Lodz. Teatrul Wybrzeze din Gdynia şi-a 
ales pentru spectacolul inaugural piesa 
lui J. Anouilh, Intilnirea de la Senlis, în 
timp ce Teatrul Baltycki din Koszalin a 
montat dramatizarea după Dama cu ca- 
melii de A. Dumas. 


Austria 


e Răspunzind vizitei făcute în Polonia 
de ansamblul de la Burgtheater, Teatrul 
Vechi din Cracovia a prezentat la Viena 
un ciclu de spectacole. Cu acest prilej, au 
putut fi văzute Vară în Noan de Ivakevici 
şi Demnitate omenească de Fredro. 

Spectatorii vienezi au întimpinat cu deo- 
sebit interes spectacolele ansamblului po- 
lonez. 

e Televiziunea vieneză a oferit specta- 
torilor ei două reprezentații date de Tea- 
trul de umbre din München, condus de 
Irmingard Freyburg. Prin combinarea „um- 
brelor“ cu ecranul televizorului, specta- 
colul rezultat trebuie să fi evocat mai 
curînd cinematograful decit teatrul. 


Franţa 


@ Jean Vilar lucrează în prezent la ca- 
ietul de regie al cunoscutei piese a lui 
Alexei Tolstoi, Moartea lui Ivan cel 
Groaznic, care într-un viitor apropiat va 
vedea luminile rampei pe scena Teatrului 
Naţional Popular. După cum a declarat 
Jean Vilar, Teatrul Naţional Popular va 
prezenta și celelalte două piese ale trilo- 
giei: Țarul Fedor  Ioanovici şi Țarul 
Boris. 

e De curind, postul de radio Paris a 
transmis, în cadrul emisiunii de teatru, 
piesa Ivanov de A. P. Cehov. 

Trebuie menţionat că această piesă n-a 
mai fost jucată pînă acum în Franţa. 

e Théâtre des Arts, al cărui directorat 
a fost preluat de Jacques Charon, a ho- 
tărit să organizeze cu regularitate mati- 
nee clasice. Spectacolele vor fi prece- 
date de conferințe explicative. 

e Dintre ultimele premiere pariziene, 
reținem Trei piese poetice, prelucrate după 
legende populare irlandeze de William 
Butler Yeats, la Théâtre de Poche, şi 
Profesiunea doamnei Warren de Bernard 
Shaw, adaptată în franceză de Georges 
Neveux, la Teatrul l'Athence. 

Italia 


e La Teatrul Olimpic din Vicenza, în 
cadrul tradiționalelor reprezentații anuale, 
compania Teatrului del Convegno, con- 
dusă de Enzo Ferrieri, a prezentat în pre- 
mieră absolută noua dramă a lui Riccardo 
Bacchelli, Hamlet. Regia a aparținut lui 
Ferrieri, iar rolurile principale au fost de- 
ținute de Enrica Corti, Tonino Pierfede- 
rici, Aldo Pierantoni etc. Costumele: de 
Pierluigi Pizzi. lată ce scrie despre spec- 
tacol criticul teatral Eligio Possenti: „Tex- 
tul conține pagini limpezi, susținute, ali- 
mentate cu argumente subtile.  Succesiu- 
nea episoadelor e construită cu măiestrie 
și e subordonată criteriului teatral. Dacă 
ne-am gîndi la un model, mai degrabă ne 
vine în minte nu strălucitoarea și zgudui- 
toarea impetuozitate a lui Shakespeare, ci 
fineţea unui Racine; dar înainte de orice 
e vorba aici de gustul unui înzestrat scrii- 
tor italian care iubește clasicismul... E o 
acțiune demnă de un scriitor înţelept, cult, 
meditativ și darnic cu propria lui zestre 
de cercetător și de pătrunzător analist al 
psihologiei umane... Actorii au recoltat 
aplauze bogate și la scenă deschisă, iar 
regizorul şi autorul au fost obiectul unor 
călduroase aclamații“. 

e Piccolo Teatro din Milano a -între- 
prins toamna trecută un mare turneu în 
Europa, fiind şi întiiul teatru italian care 
a participat la Festivalul de la Edinburgh. 
Cu acest prilej, au fost reprezentate în 
regia lui Giorgio Strehler, goldoniana 
Slugă la doi stăpini şi comedia Astă 
seară se joacă fără piesă de Luigi 
Pirandello. Turneul, condus de Paolo 
Grassi şi Giorgio Strehler, secondați de 
asistentul de regie Virginia Puecher, a 
avut următorul itinerar: Edinburgh, Gö- 
teborg, Stockholm, Helsinki, Copenhaga, 
Malmö, Oslo, Rostock, Berlin, Dresda, 
Karl Marx-Stadt, Weimar, Jena, Halle şi 
Viena, bucurîndu-se de mult succes. 

e In ultima vreme, posturile italiene 
de televiziune au transmis, printre altele, 
următoarele "lucrări teatrale: O frumoasă 
duminică de septembrie de Ugo Betti, în 
regia lui Sandro Bolchi; Farsele Deca- 
meronului, după Boccacio, expuse în formă 
de spectacol de talentatul regizor Vito 
Pandolfi ; Henric IV de Luigi Pirandello, 
în regia lui Claudio Fino. 


R. F. Germană 


e La Hamburg, își duc activitatea, 
paralel cu viața teatrală din centru — 
dominată de personalitatea artistică a lui 
Gustav Griindgens —, un număr de tea- 

tre mici, periferice doar ca așezare. Dacă 
nu au vedete, ele au în schimb voința 
de a face artă curajoasă și pe texte de 
bună calitate. Aşa este „Teatrul 53“, a- 
dăpostit într-o încăpere de demisol, din 
a cărei suprafață de 7 x 7 m, scena, de 
formă pătrată, ocupă un sfert. Sint 70 ce 
locuri, pe scaune de diferite stiluri și din 
diverse epoci, adunate cu mari sacrificii. 
Spectacolele au loc de patru ori pe săp- 
tămînă în fața unui public alcătuit, în 
marea lui majoritate, din tineri, iar cîști- 
gul fiecărui actor însumează vreo trei 
mărci de seară. 

Este regretabil că o altă formație tì- 
nără care, de altfel, se și intitulează 
„Teatrul tinăr“ (Das junge Theater) îşi 
vede astăzi periclitată activitatea, din lipsa 
unui local; cel în care funcţiona încă 
de acum cinci ani, cînd s-a înființat, a 
fost acaparat de autoritățile britanice din 
Hamburg. Puţinii dar fructuoşii ani de ac- 
tivitate ai „Teatrului tinăr“ au fost mar- 
cați de reprezentarea în premieră pe ţară 
a mai bine de zece piese, care ulterior 
au fost jucate cu succes și de teatrele 
„centrale “. 


a 


E Iveţia 


e Pescăruşul de A. Cehov a fost re- 
prezentat în Elveţia, pentru întiia dată, 
de ansamblul Teatrului Municipal din 
Lucerna, în regia lui Ernst Dietz. 

e Principalele scene din Berna, Zürich, 
Basel şi Lucerna au anunțat pentru sta- 
giunea în curs, un repertoriu interesant 
prin varietatea lui. Astfel, după Faust, 
partea I, de Goethe, Teatrul Municipal 
din Berna va reprezenta, între altele, S-a 
întimplat într-o dimineață de luni de 
Priestley şi Vedere de pe pod de A. Mil- 
ler. Pe scena teatrului de cameră „Atelier “ 
din același oraș, vor putea fi văzute cu 
precădere lucrări din dramaturgia contem- 
porană, ca Ciocirlia de Anouilh (o nouă 
viziune dramatică a istoriei Ioanei d'Arc), 
Jurnalul Annei Frank de F. Goodrich şi 
A. Hackett, Rața sălbatică de Ibsen şi 
Tatăl de Strindberg. 

La Schauspielhaus din Zürich, accentul 
cade în primul rînd pe clasici; stagiunea 
a fost inaugurată cu Orestia lui Eschil. 
In ce privește dramaturgii contemporani, 
preferința conducerii artistice a teatrului 
s-a îndreptat spre cei americani: N. Ri- 
chard Nash cu Omul care aduce ploaie, Eu- 
gene O'Neill cu Patima de sub ulmi şi 
— fireşte — A. Miller cu Vedere de 
pe pod. 

Publicul din Basel va putea vedea piesa 


Mademoiselle Lâwenzorn a scriitorului de- 
mocrat german Ulrich Becher. Amănunt 
interesant : acțiunea piesei se petrece în 
Elveţia. 

Strindberg, Miller și N. R. Nash fi- 
gurează şi în repertoriul Teatrului Muni- 
cipal din Lucerna. Este interesantă iniția- 
tiva acestui teatru de a prilejui specta- 
torilor o  pasionantă confruntare, jucînd 
două piese ce prezintă în viziuni cu totul 
diferite aceeași temă. E vorba de Medeea 
de Grillparzer și Medeea de Anouilh. 


Suedia 


@ Suediei îi řevine meritul de a fi pre- 
zentat în premieră mondială una dintre 
cele mai interesante piese ale dramatur- 
giei americane contemporane, Long Day's 
Journey into Night (Călătoria unei zile 
lungi prin noapte) de Eugene O'Neill. 

Publicată pentru prima oară în editura 
Universităţii din Yale, piesa este ultima 
lucrare a marelui dramaturg. A fost scrisă 
încă în 1941, însă n-a fost jucată nici- 
odată în America,  respectindu-se astfel 
dorința expresă a scriitorului ca Long 
Day's Journey into Night să nu fie ju- 
cată în Statele Unite şi nici să nu fie 
publicată în timpul vieții sale. După moar- 
tea dramaturgului, soția sa a acordat Uni- 
versității din Yale dreptul de editare a 
piesei, iar Teatrului Regal din Stockholm 
dreptul de a o reprezenta. 

Long Day's Journey into Night este o 
operă autobiografică ; într-însa, dramatur- 
gul vădește o sinceritate de multe ori 
crudă în ce priveşte familia și propria-i 
persoană. De aceea, ea e socotită pe bună 
dreptate ca cea mai completă biografie a 
scriitorului, în măsură să clarifice — 
după cum remarcă Joseph Wood Krutch 
într-un articol apărut în revista ameri- 
cană „Theatre Arts“ — „împrejurările care 
lau făcut (pe O'Neill, n. n.) să devină 
un om disperat”. 

Eroii principali ai piesei sînt cei patru 
membri ai familiei Tyrone. Tatăl — un 
renumit actor, care visează să ajungă mare 
interpret al dramaturgiei shakespeariene — 
ar fi putut dobindi o situație materială 
satisfăcătoare, dacă nu ar fi fost stăpinit 
de patima speculațiilor hazardate. Mama, 
o femeie frumoasă, sensibilă și plină de 
afecțiune, nu se poate împăca cu veleită- 
tile soțului ei de a duce o viață de boem. 
Jâmes, fiul mai mare, seamănă întru- 
cîtva cu tatăl, e totuși mai mult cinic 
„decit sentimental şi vădește o deosebită 
predilecție pentru societatea oamenilor 
dubioși. 

In  sfirșit, Edmund, mezinul familiei, 
îmbină calitățile şi viciile tatălui și fra- 


telui său, apreciază gustul băuturii şi se 
complace printre oameni cu apucături sus- 
pecte. Dar Edmund este un intelectual, 
iar viciile pe care fratele său i le inocu- 
lează îi oferă posibilitatea evadării din 
realitate. Edmund este debil, suferind de 
o „boală de plămini“ persistentă. 

Acțiunea piesei se desfăşoară în răs- 
timpul unei singure zile de august a anu- 
lui 1912, zi în care doctorul stabilește diag- 
noza definitivă asupra bolii lui Edmund. 

Eugene O'Neill a dăruit soţiei sale ma- 
muscrisul piesei, cu prilejul celei de a 
12-a aniversări a căsătoriei lor. Pe ma- 
nuscris, se află următoarea dedicație, ci- 
tată de Joseph Wood Krutch în articolul 
amintit: „Draga mea, îţi dăruiesc ma- 
nuscrisul original al acestei piese scrise cu 
lacrimi şi sînge și care reînvie vechi du- 
reri. S-ar părea că e un cadou puțin po- 
trivit pentru o zi în care sărbătorim feri- 
cirea. Dar ai să mă înţelegi. Consider 
acest dar un prinos adus dragostei și 
tandreței tale, care mi-au redat încrede- 
rea în dragoste, înarmîndu-mă cu sufi- 
ciente puteri pentru a-mi privi morţii în 
față și a scrie această piesă cu nețăr- 
murită milă și înțelegere, iertindu-le ast- 
fel tot celor patru Tyrone“. 

Pe scena Teatrului Regal din Stockholm, 
Long Day's Journey into Night, în tra- 
ducerea lui Sven Barthel, a întrunit o 
valoroasă distribuție. In seara premierei, 
teatrul a primit două mesaje de felici- 
tare: unul din partea soţiei dramaturgu- 
lui, iar celălalt din partea lui Dag Ham- 
marskjâld, secretar general al O.N.U. 

Intreaga presă suedeză a consacrat spec- 
tacolului ample cronici, relevind valoarea 
deosebită a textului dramatic. 

Prin hotărîrea  Carlottei O'Neill, bene- 
ficiile materiale realizate de pe urma 
spectacolelor cv Long Day's Journey into 
Night vor servi pentru ajutorarea actorilor 
Teatrului Regal. 

In prezent, piesa lui O'Neill figurează 
în repertoriul formaţiei Piccolo Teatro din 
Milano și al Teatrui_. din Düsseldorf, unde 
Elisabeth Bergner va deţine rolul feminin 
principal. 


Australia 


e A șaptesprezecea păpuşă (titlul ori- 
ginal The summer of the seventeenth 
doll) de Ray Lawler este prima lucrare 
dramatică importantă scrisă de un autor 
australian. Incepind în aparență ca o 
comedie ușoară, piesa lui Lawler este, 
de fapt, o dramă a vîrstei mijlocii, zu- 
grăvită pe fundalul unui cadru social 
specific australian. Eroii sint doi lucră- 
tori de pe o plantație de trestie de zahăr 

din Queensland, care de 17 ani obișnuiesc 
să-și petreacă vara — singura lor perioadă 
de libertate — cu două chelnerițe de la 


un bar din Melbourne. La începutul verii,, 


ei dăruiesc chelnerițelor cîte o păpușă. 
Dar anii trec şi iată că a şaptesprezecea 
păpușă nu mai are parte de o bună pri- 
mire ; înţelegerea care părea să domnească 
în sînul celor două perechi se destramă 
și, în cele din urmă, cei doi bărbaţi se 
vor înapoia la plantație cu sentimentul că, 
odată cu „vara celei de-a șaptesprezecea 
păpuşi“, a luat sfîrşit și vara propriei 
lor vieți. 

Jucată cu mult succes la Melbourne şi 
la Sidney sub auspiciile lui Australian 
Elisabethan Theatre Trust, organizație al 
cărei obiectiv este stimularea și sprijini- 
rea creației dramatice și scenice naţionale 
în Australia, piesa A şaptesprezecea pä- 
puşă va fi reprezentată în luna martie 
la Londra de ansamblul lui Laurence 
Olivier. 


Maroc 


e Nou venit pe arena internaţională, 
teatrul marocan s-a afirmat la ultimul 
Festival de Artă Dramatică de la Paris, 
prin Teatrul Popular din Maroc, formaţie 
care face și ea abia primii pași pe cără- 
rile artei. Conducătorii teatrului sînt un 
francez, André Voisin, fost elev al lui 
Dullin, şi un tinăr marocan, Abdesamad 


Kenfaui, care pînă de curînd era func- 
ționar. Actorii acestei trupe profesioniste 
nu au avut în trecut o pregătire artistică 
specială ; ei provin din diverse profesiuni, 
dintre care unele cit se poate de „near- 
tistice“: astfel, întilnim printre ei um fost 
şofer de camion, un fost muncitor con- 
structor, foști funcționari sau vinzători. 
Serioase dificultăți a pricinuit teatrului 
lipsa unei literaturi dramatice naţionale. 
S-a purces la dramatizarea unor vechi 
basme şi legende marocane — care pre- 
zintă avantajul de a fi familiare unui 
public încă nedeprins cu ficțiunea scenei—, 
precum și la traducerea și adaptarea unor 
lucrări consacrate din literatura mondială, 
în primul rind opere de Molière şi Shake- 
speare. Spectacolele au loc îndeobște în 
aer liber. La Paris, în afară de o adap- 
tare după Molière, intitulată Vicleniile lui 
Joha, trupa marocană a prezentat o piesă 
originală  Măturătorul de stradă, scrisă 
în colectiv chiar de membrii ansamblului. 
Este povestea unui om sărac, vecin cu 
un bogătaș. El descoperă o comoară la 
care jinduiesc şi bogatul şi doi hoți. De 
aci se declanșează nenumărate peripeții 
pline de haz. Actorii marocani își inter- 
pretează rolurile cu o vervă îndrăcită. 
Teatrul Popular din Maroc se strădu- 
ieşte să descopere autori marocani, să 
stimuleze traducerea în limba arabă a pie- 
selor din literatura străină, să formeze 
actori şi regizori şi totodată să educe 
gustul publicului marocan pentru teatru. 


Atenţie la morală | 


Sanda descoperă că logodnicul ei loan 
a furat mărfuri din magazia fabricii, îm- 
preună cu Mitran, aruncind vina pe ne- 
vinovatul Iftode. Indemnată şi de către 
Emilia, maică-sa, Sanda se hotărăște să-l 
denunțe pe Ioan și să renunţe la căsătoria 
cu el, deși așteaptă un copil. 

Acesta este, pe scurt, cuprinsul dramei 
Fapt divers de C. Constantin *. 

Acţiunea se petrece în zilele noastre, 
la Bucureşti. „Faptul divers“ ar fi furtul, 
adică o abatere de la legile statului și de 
la norma morală, o pagubă adusă socie- 
tăţii socialiste, dezvoltării ei şi o gravă 
vătămare pricinuită de hoț propriei sale 
ființe morale. Din păcate, autorul nu ana- 
lizează aceste urmări ale furtului, ci su- 
gerează cauzele lui (originea dubioasă sau 
mic-burgheză a  hoţilor, graba lor de a 
trăi în huzur), dintre urmări reţinîndu-se 
penalizarea juridică pentru hoți şi zădăr- 
nicirea căsătoriei  loan-Sanda, precum şi 
perspectiva acesteia de a-și crește copilul 
ca mamă singură — ceea ce nu pare a 
afecta pe loan şi afectează pe Sanda, care 
e nevinovată din punct de vedere juridic. 

Dacă hotărîrea Sandei de a denunța pe 
loan este un act valoros, în schimb con- 
secința pe care o trage Sanda de aici 
nu ne poate mulțumi simțul moral — şi 
faptul e cu atit mai grav cu cît tematica 
se vrea din domeniul moralei, iar piesa 
e recomandată pentru spectacolele de club. 
Neajunsul e, pare-se, o urmare a cons- 
trucţiei arbitrare şi schematice a persona- 
jelor, îndeosebi a celor două principale, 
loan şi Sanda. Ele sînt dotate cu trăsă- 
turi „bune“ şi „rele“ dar eterogene, neor- 
donate, nedezvoltate. Ioan ar fi, prin ori- 


* C. Constantin, Fapt divers, dramă într-un 
act. Casa Centrală a Creaţiei Populare, Edi- 
tura de Stat pentru Literatură și Artă, Bucu- 
reşti, 1956. 


cărţi reviste 


gine, înclinat spre viciu, însă e la primu! 
lui furt, iar frica de a fi descoperit i-a 
măcinat liniştea sufletească şi îl trădează. 
O iubeşte în felul lui pe Sanda; îi face 
cadouri, spunind că banii îi are din vin- 
zarea unei case. 

Sanda e fruntaşă în muncă, inovatoare, 
şefă de secţie, urmează un curs şi pare 
a fi utemistă. E fiică de muncitori cu 
morală sănătoasă. Se dovedeşte cochetă, se 
îmbracă bine, îi cedează lui loan înaintea 
căsătoriei. L-a ales pe loan pe cînd era 
metalurgist, dar nu s-a bucurat, și nici 
n-a protestat cind acesta a trecut ca func- 
ţionar la altă întreprindere. In excursiile 
pe motocicleta nouă a logodnicului, nu-i 
trece prin cap — cum i-a trecut, fără in- 
formaţii suplimentare, abia la urmă — 
bănuiala în privinţa provenienţei reale a 
banilor acestuia. 

In ce priveşte primejdiile furtului, nu 
aflăm prea multe. Morala reală a fabulei, 
pentru simplul spectator, ar fi să fie (mare 
mirare !) aceea ca fetele cinstite să nu 
aibă relaţii cu hoţii (dar Sanda nu ştia 
că loan e hoţ, aşa că totul rămîne con- 
fuz). 

Ni se sugerează să-l condamnăm pe 
loan şi s-o admirăm pe Sanda. In pri- 
vința lui loan, autorul e pe de o parte 
prea aspru, căci nu-i dă sorţi să se în- 
drepte, şi pe de altă parte e prea blind, 
reducindu-i conflictul moral la frica de 
justiție, cu excluderea oricăror frămintări 
în legătură cu despărțirea de actuala 
iubită şi viitoarea soție, ca și de viitorul 
copil. Sandei nu i se găseşte absolut nici 
o vină, deoarece nu sînt apreciate ca atare 
nici libertinismul ei destul de sensibil şi 
nici comoditatea, pasivitatea cu care odată 
ea acceptă să aibă relații cu loan, pentru 
ca după aceea să se despartă de el ca de 
un ciumat iremediabil, fără a se gîndi 
să-l ajute într-un fel să se îndrepte și 
fără să ia atitudine impotriva falimentarei 
ei morale anterioare. Hotărirea ei de a-și 
creşte singură copilul este, evident, un 

fapt pozitiv, însă ea nu poate fi apreciată 
ca un indice de nivel al moralei noi, so- 
cialiste. 

Astfel, dacă sîntem de acord să-l con- 
damnăm pe loan, nu putem, în schimb, 
să o considerăm pe Sanda ca purtătoare 
a moralei noastre noi. 

În genere, personajele sint apreciate de 
la nivelul unei justiții rudimentare, mult 
inferioară justiției socialiste și mai ales 
cerințelor moralei socialiste, pe care ar 
vrea s-o sprijine piesa. Acesta pare a şi 
fi rezultatul cel mai grav al schematis- 
mului de care suferă drama Fapt divers. 


* 


Nu putem trece cu vederea limba în 
care vorbesc personajele piesei. Dacă nu 
discutăm omisiunea de a se defini perso- 
najele şi prin limbaj, nu e însă scuzabil 
limbajul macaronic şi foarte vulgar al 
tuturora. lată citeva exemple: „Viaţa, 
băiatule, e o mare porcărie. Şi trebuie 
s-apuci din ea ca un porc. Altfel, te alegi 
<u praful de pe tobă“; „Merită să treci... 
prin cîte o mică neliniște dintr-asta “ 
(Mitran, pag. 13, 14); „Ţi-am cerut să 
nu te mai văd cu samsarul ăsta“; „Ouase 
iar (luna) cîteva milioane de stele — a 
coborit, totuși, cotcodăcind, să mă-ntovă- 
răşească“; „O, asta ştim, cu toţii, mult 
mai bine“; „Indrăgim (iubim, n. n.) cu 
toții natura, dar trăim cu ea atit de 
puţin !“; „Dar cum ţi s-a năzărit o ase- 
menea idee ?“; „Trebuie să-mi alung în- 
doiala asta, înainte de mi' se cuibăreşte în 
suflet“; „Du-te şi mărturisește tu însuți” 
(Sanda, pag. 20, 21, 22, 28, 45, 49); 
„Nu trebuie obișnuit pe dumnezeu cu mo- 
destia !“; „Regret că trebuie să vi-o a- 
firm“; „Acum, mi-e scirbă de dinsul“ 
(subl. ns.); „M-am săturat să-mi tot ţin 
agăţate dorințele în cuie !“ (loan, pag. 35, 
36, 41, 48); „Fără s-ajung pentru voi o 
povară“;  „Uşorul vine-n cîrcă numai pe 
spinarea greului“; „Da noi, draga mamei, 
sîntem dintre cei jertfelnici“ (Emilia, pag. 
23, 56). 

G. DĂIANU 


Un mare actor realist maghiar” 


Cartea scriitorului Szentimrei Jenő despre 
viața și arta lui Szemtgyârgyi István, apă- 
rută în limba maghiară la ESPLA, este cu 
atit mai valoroasă cu cît nu se rezumă nu- 
mai la zugrăvirea vieţii marelui actor şi 
a drumului său de artist, ci dă şi o frescă 
amplă a epocii în care și-a desfășurat acti- 


* Szentimrei Jenő: Viaţa şi arta lui Szent- 
győryi István. 

vitatea, ne face cunoscută situația teatrului 
şi a actorilor din această lungă perioadă, 
care îmbrățișează ultimele patru decenii ale 
secolului trecut și primele trei decenii ale 
secolului nostru. 

Szentgyârgyi István îşi începe activitatea 
ca actor în anul 1861, în cadrul unei trupe 
de provincie, și timp de 10 ani colindă ţara 
cu diferite trupe, interpretind fel și fel de 
roluri, de la operete pînă la tragediile lui 
Shakespeare şi trăind viața de mizerie a 
artiștilor din acea vreme. 

Înţelegind că peregrinările dintr-un oraş 
în altul, de la o trupă la alta, sînt în de- 
trimentul muncii sale, el simte dorinţa de 
a lucra în cadrul unui ansamblu perma- 
nent, închegat, de a interpreta roluri care-i 
sînt mai potrivite, iar această dorință 2 
fost unul din motivele care l-au determinat 
să se angajeze în 1871 la Teatrul din Cluj, 
pe care nu l-a părăsit pînă la sfîrşitul vieţii 
sale, cu toate că a fost invitat de mai 
multe ori să-și ocupe locul la un teatru din 
Budapesta. Speranţele sale s-au împlinit 
însă numai, într-o mică măsură. Sint con- 
cludente pentru modul în care a fost folosit 
actorul pînă Ja sleirea puterii sale de mun- 
că, următoarele date : În primii 5 ani ai ac- 
tivităţii sale de la Cluj a interpretat 859 
de roluri diferite din 702 piese, în cadrul 
a 2695 de spectacole. Aceasta înseamnă că 
într-o stagiune actorul a apărut pe scenă 
de 178—180 de ori. lar de la 1871 pînă 
la 1911 a jucat de 6227 de ori în 1024 de 
piese, 1205 roluri. Această cifră se ridică, 
pină la sfîrșitul vieţii sale, la 1216 roluri 
în 1034 de piese diferite. 

În aceste condiţii, desigur rămînea foarte 
puţin timp pentru repetiții, pentru adîncirea 
rolurilor. Cu toate acestea, Szentgyârgyi a 
dat scenei maghiare interpretări de neuitat, 
mai ales în rolurile unor figuri populare, 
figuri de țărani, care au devenit, pe drept 
cuvînt, rolurile sale clasice. 

Autorul cărții acordă în mod just o aten- 
ție deosebită analizei acelor interpretări, prin 
care Szentayârgyi a devenit un neîntrecut 
artist al scenei maghiare: interpretărilor fi- 
gurilor populare. Evocînd unele articole şi 
memorii ale lui Szentgy6rgyi, cronici drama- 
tice apărute în presa vremii, precum şi 
propriile lui amintiri, autorul reușește să ne 
dea o imagine vie şi completă despre ceea 
ce a fost mai caracteristic, mai valoros în 
interpretarea acestor roluri 

Eroii rolurilor amintite : figuri din popor, 
oamenii satului maghiar, țăranii săraci, au 
fost foarte apropiați lui Szentgyőrgyi. Pe 
aceștia i-a cunoscut din satul unde s-a năs- 
cut, i-a întîlnit și i-a îndrăgit în cursul lun- 
gilor sale peregrinări. A-i întruchipa pe 
scenă, a-i face cunoscuţi spectatorilor — 
a fost considerat de Szentgyârgyi drept una 
din sarcinile sale cele mai frumoase. „Satul 


meu — scria Szentgyârgyi într-un articol — 
este o comoară de nesecat a figurilor tea- 
trale reușite... Citind, învățind rolurile figu- 
rilor populare, am văzut în fața ochilor 
mei o serie de figuri binecunoscute din co- 
pilărie."' Referindu-se la unul din rolu- 
rile sale cele mai mari, acela al ţiganului 
Jiga din piesa dramaturgului maghiar Szig- 
ligeti, Szentgy6rgyi scria că, studiind rolul 
şi învăţindu-l, a văzut mereu în faţa sa 
pe tiganul bătrin din satul său, potcovarul 
Aduș. În rolul părintelui jignit pînă în 
adincul sufletului, al părintelui care îşi vede 
fiica batjocorită, Szentgyârgyi n-a interpre- 
tat numai o tragedie personală, ci a reuşit 
să scoată în evidență şi caracterul etic- 
social al acestei drame. ,„,Cînd îl interpre- 
tez pe Jiga pe scenă, eu nu mai exist. Sint 
la Diósjenő, în satul meu. Poate să fie 
în preajma mea orice decor teatral, eu nu 
văd altceva decît coliba aceea de pe mar- 
ginea satului, în care l-am văzut şi l-am 
auzit pe bătrinul Aduș, a cărui amintire 
o păstrez pînă la moarte în rolul meu." 

Cu ocazia unei vizite a trupei din Cluj 
la Viena, ziarele din capitala Austriei, ca 
„Fremdenblatt“ şi „Neues Wiener Tage- 
blatt“, scriau cu entuziasm despre inter- 
pretarea acestui rol. 

A cunoaște viaţa, a reda adevărul vieții 
— acesta era secretul acestei interpretări. 
Nu era vorba despre o simplă copiere a 
vieţii, despre naturalism. Dovadă, studiul 
scriitorului Kovács Dezső, apărut în „Ko- 
lozsvâri Lapok“: „Prin lacrimile acestei 
minunat de naturale figuri, prin umorul 
specific amar, al cărui înțeles adînc a fost 
scos în relief de Szentgy6rgyi, plinge du- 
rerea secolelor de împilări și nedreptăţi. In- 
terpretarea sa este profundă şi multflate- 
rală. În fiecare mişcare a sa este evident 
ceea ce caracterizează pe țigan, pe bătrinul 
frînt, pe părintele îngrijorat pentru onoa- 
rea copiilor săi, pe omul sărac." 

Rolul cel mai mare al lui Szentgyârgyi 
a fost însă figura lui Tiborez, țăranul sărac 
necăjit, din tragedia clasică maghiară Bánk 
bán de Katona Jozsef, a cărei acțiune se 
` petrece în anul 1213. Pe drept cuvint s-a 
constatat că Szentgy6rgyi a fost cel mai bun 
interpret al acestui rol pe scenele maghiare. 
Începînd de la 1871 pînă la 1931, el a 
interpretat acest rol de 58 de ori. „Ti- 
borez ! — scria el — este unul din rolu- 
rile mele cele mai dragi. Parcă fiecare 
cuvint al său ar fi pornit din inima mea.“ 
Szentgyârgyi l-a format, l-a cizelat, l-a 
adincit. Ultima oară l-a interpretat la virsta 
de 88 de ani. În legătură cu acest rol, 
una din cele mai mari laude a primit-o ac- 
torul în 1912, cînd a fost invitat ca oaspe 
la Budapesta. În această perioadă, cînd 
scenele Budapestei erau dominate de teatrul 
naturalist-formalist, presa scoate în evi- 


dență realismul lui Szentgyârgyi. „„Magyar 
szó“, ziar de luptă democratică, al cărui 
colaborator a fost timp îndelungat şi marele 
poet Ady Endre, scria în mai 1912, prin- 
tre altele, următoarele : „Acest eminent ac- 
tor veteran al ardelenilor a tălmăcit în- 
tr-adevăr într-un mod zguduitor plingerea 
iobăgimii maghiare. Şi concepția lui e in- 
teresantă, pentru că Tiborcz al său a fost 
un iobag conştient; mai mult: un iobag 
dirz, pătruns de conștiința de clasă.“ 

„În cuvintele sale au primit glas du- 
rerea, subjugarea, plingerea de o mie de ani 
a iobăgimii maghiare, și totuși, în atitudi- 
nea sa a fost și demnitate şi dirzenie' — 
scria ziarul „Magyar Nemzet". 

„Figura lui Tiborez interpretată de el — 
arată Janovics Jen, directorul teatrului din 
Cluj — prin evocarea durerilor ţăranului 
sărac, înfometat, devine de fapt purtătorul 
de cuvînt al poporului obidit. Individuali- 
zînd figura lui Tiborez, Szentgy6rgyi i-a 
dat în acelaşi timp un caracter profund 


c. 

Capitolul „Tiborez“ al cărții este un stu- 
diu foarte bine documentat, o lecţie de in- 
terpretare realistă pentru tinerii artişti — 
nu numai a acestui rol, dar, în general, 
o interesantă și waloroaşă lecție de teatru 
realist. 

Figura lui Tiborcz, redată de Szentgyőr- 
gyi, a fost într-adevăr mai mult decît » 
interpretare obișnuită ide teatru. A fost o 
manifestare profund umană, o manifestare 
artistică şi politică. 


* 


Oglindind viața, personalitatea, munca ar- 
tistică de șapte decenii a lui Szentgyârgyi 
Istvân, autorul prezintă cititorului figura 
unuia dintre cei mai mari actori realişti 
maghiari și aduce o contribuție de seamă 
la cinstirea memoriei unui mare înaintaș 
al scenei realiste de astăzi, Szentgyârgyi 
Istvân. 

T. MOLNÁR 


Oglinda teatrului german 


Ceea ce izbeşte la parcurgerea, cit de 
fugitivă, a oricărui numär al revistei de 
teatru * din R. D. Germană este, în pri- 
mul rînd, precisa, ba chiar minuțioasa 
rubricare a materialului. Se poate ca a- 
ceastă împrejurare să nu fie totdeauna pe 
gustul autorilor, care se văd astfel împie- 
dicați să facă digresiuni de la tema efec- 
tivă a articolului lor, strinși în chingile 
unor cerințe redacționale riguroase. Citi- 
torul — care nu întotdeauna» e specialist 


* Theater der Zeit (Teatrul timpului nostru), 
nr. 6, 7 şi 8 din 1956 

— şi mai cu precădere cititorul străin, 
care oricum nu poate fi perfect cunoscă- 
tor al vieţii teatrale din R.D.G., nu are 
decit de cîştigat. Şi, din acest punct de 
vedere, relativa limitare a conținutului 
articolelor imprimă acestora o eficiență 
informativă sporită, ceea ce e un lucru 
prețios. 

În al doilea rînd și, poate, în parte, 
tocmai datorită acestei rigori (numai apa- 
rent rigidă) în ce priveşte sistematizarea 
materialului, „Theater der Zeit“ reuşeşte 
să cuprindă absolut toate aspectele vieții 
teatrale germane și problemele ce au con- 
tingențe cu ea. 

Limba unei drame (nr. 6, 1956) face 
parte dintr-un ciciu de articole în care 
Renate Zuchardt a întreprins, sub titlul 
generic  Încercare de teoria dramei, să 
fixeze o serie de jaloane în acest teren 
neiîndeajuns de cefrișat. De astă dată, este 
vorba de limba folosită de dramaturgi; 
precedat, într-un număr anterior, de un 
alt material din același ciclu, consacrat 
funcţiei dialogului dramatic, articolul vine 
să aducă unele completări cu privire la 
„particularitățile fundamentale ale limbii 
dramatice, care. o deosebesc de limba epi- 
că“. Pornind de la considerentul evident — 
dar adesea nesocotit, din păcate, de autorii 
dramatici — că „limba unei drame este 
destinată, de la bun început, să fie recep- 
ționată pe calea auzului” și implicit „„...să 
fie înţeleasă de la prima luare de con- 
tact..., R. Zuchardt enunţă clar: „Pentru 
limba unei drame, ca și pentru acţiunea 
ei, este valabil un același principiu: în- 
tr-o bună măsură, arta constă în a şti să 
lași deoparte şi în a te concentra asupra 


esențialului”. În lumina acestui adevăr, 
problema : versuri sau proză ? — i se pare 
autoarei secundară:  „,...în definitiv, certe 


banalități pot fi proclamate și în iambi, 
iar un limbaj în proză poate fi poetizat 
și sublimat de așa manieră, încît expresi- 
vitatea lui să depășească cu mult pe aceea 
a versurilor“. 

O contribuţie interesantă la studiul fe- 
nomenului teatral din trecut şi de azi ni 
se par a constitui cele două articole aie 
lui Joachim Tenschert. intitulate Virtuozi- 
tate sau spirit de ansamblu şi Între tea- 
tromanie şi promovarea starurilor (publi- 
cate succesiv în numerele 7 și 8). Este 
drept că autorul şi-a limitat cercul cerce- 
tărilor exclusiv la trecutul şi prezentul 
teatrului german, ceea ce sărăcește întru- 
cîtva materialul; dar evoluţia artei sce- 
nice în Germania nu constituie, sub acest 
aspect, o excepție şi etapele dezvoltării 
acestei excrescenţe nefireşti care este ve- 
deta, starul, sînt similare în mai toate 


țările. În încheierea articolului său, J. 
Tenschert reproduce două citate cu un 
semnificativ ecou: în nr. 16 din 1956 al 
revistei ,Weltbühne“, Jan Kaminski şi-a 
exprimat certitudinea că marii actori „se 
vor reînvăța să nu lucreze numai pentru 
premii de stat și elogieri publice, ci pen- 
tru oameni“. lar cu mai bine de un 
secol în urmă, Richard Wagner — toc- 
mai el! — scrisese într-un studiu intitu- 
lat Virtuozul şi artistul : „Dar te pomeneşti 
că toate astea nu sînt, în ultimă analiză, 
decit speculații fanteziste? Ceea ce vă 
trebuie, sînt numai virtuozi, şi dacă vir- 
tuozul este cel care vă trebuie, el este 
acela care are nevoie de voi. 

Rubrica de cronică a spectacolelor, in- 
titulată sugestiv ,„Montările — privite cri- 
tic“, ni se pare a constitui centrul de 
greutate al revistei, nu numai prin spa- 
tiul ce-i este rezervat (niciodată mai pu- 
țin de o treime din volumul total), dar şi 
prin importanța ce i se dă, dincolo de 
simpla analiză a unui spectacol, ca mijloc 
de exprimare a unor principii teoretice de 
ordin general. Din repertoriul german con- 
temporan, ne rețin atenția, prin interme- 
diul, tocmai, al rubricii de cronică, piesele 
Pe teren lunecos — ultima comedie a în- 
zestratului actor-autor Hans Lucke — și 
Omul fără chip — lucrarea dramaturgu- 
lui democrat vest-german Günther Weisen- 
born — ambele montate cu succes de tea- 
trul orășenesc din Dresda. 

Fiecare număr al revistei „Theater der 
Zeit“ se încheie cu o bogată rubrică de 
însemnări prinse pe viu, din care desprin- 
dem (în nr. 8) pe cea intitulată Dictatorul 
din rindul al şaselea, formulare ce-i apar- 
ţine lui G. Weisenborn, care a utilizat-o 
într-un articol polemic îndreptat împotriva 
„abuzului de putere“ practicat de regizori. 
Nota rezumă discuţiile purtate la Clubal 
artistilor cin Hamburg pe tema: „,Crea- 
torul şi interpreții lui“; pe cit se pare, 
acuza ţintește pe diverșii „„vehiculatori” ai 
conceptului artistic, dar mai ales pe re- 
gizur, care adesea intervin fără măsură 
în text şi... împotriva textului. „Nici o 
piesă nu este tabú. Dar se impune stabi- 
lirea clară a limitelor sferei de influență 
permise regizorului ; autorul să nu fie re- 
dus la rolul de furnizor de pretexte al 
regizorului. “ 

E indiscutabil că materialele din re- 
vistă  păcătuiesc, în ciuda  varietății de 
conținut, printr-o monotonie a prezentării 
— atît „stilistic“ ca să spunem așa, cit 
şi grafic. Sint interesante, documentate, 
actuale, le lipseşte, însă, pigmentul inde- 
finisabil care le-ar face şi mai atractive. 
Şi e păcat. 

T. STAICU 


MPE DICTIONAR TEATRAL 


Scena 


În dramaturgie : 

A) locul geografic, imaginat de autor, 
unde se desfăşoară acțiunea piesei, (În 
Furtuna lui Shakespeare: scena, marea, 
cu o corabie; după aceea, o insulă ne- 
locuitä. În Avarul lui Molière: scena e 
la Paris, în casa lui Harpagon) ; 

B) o diviziune a acțiunii dramatice, 
determinată fie de schimbarea numărului 
de personaje care apar în fața publicului, 
fie de modificarea’ locului sau timpului 
de acțiune. 

În tehnica teatrală : suprafața de joc, 
locul din teatru, unde — în timpul repre- 
zentației teatrale — joacă actorii. 

În sensul acesta, „a intra în scenă“ 
înseamnă a apărea în cimpul de vecere 
al spectatorilor. Nu întotdeauna această 
„suprafaţă de joc“ a fost rezervată exclu- 
siv actorilor. Prin 1467, sub domnia lui 
Ludovic al XI-lea, ‚Les Confrères de la 
Passion“ au dat citeva spectacole — pri- 
mele manifestări de teatru laic, amintite 
la Paris — pe o mare masă de marmoră 
din palat. Chiar în clădiri special desti- 
mate reprezentaţiilor teatrale, scena a de- 
venit un loc rezervat numai pentru actori 
abia din 1759, cînd contele de Lauragais 
a scos băncile și scaunele spectatorilor 
care mărgineau stinga şi dreapta scenei, 
fapt care l-a costat 112.000 livre, plătite 
<a despăgubire  societarilor Comediei Fran- 
ceze. În tot teatrul italienesc și franțuzesc, 
<a şi în cel elisabetan, parterul avea 
locuri în picioare. Abia în 1794 a fost 
amenajat cu bănci, evitindu-se astfel gă- 
lăgia şi mişcarea necontenită a specta- 
torilor. 

Scena e delimitată în felul următor: 

în față, printr-o denivelare (între 0,90 și 
1,10 m) care formează o buză cu lumini, 
numită rampă. Distanţa dintre linia cor- 
tinei şi rampă se numeşte avanscenă. 


Unele scene sint despărțite de sală prin- 


tr-o fossă de orchestră, care —  astupată 
mecanic prin lifturi sau acoperită cu ca- 
pace — poate deveni proscenium. Scena 


e despărțită de sală de una sau mai multe 
cortine, mărginite de două panouri mo- 
bile, îmbrăcate în acelaşi material, numite 
arlechine, care se unesc, sus, prin mantoul 
de arlechin (vizibil cînd dispare cortina). 
Denumirea există din epoca commediei 
dell'arte: pe acolo, îşi făcea intrarea în 
scenă personajul Arlechin. În fața man- 
toului de arlechin, mascindu-l, se află o 
draperie orizontală, numită lambrochin ; 


în spate, de așa numitul fund al sce- 
nei — un zid neutru care, uneori, e în- 
trebuințat ca „orizont“ (suprafață netedă, 
vopsită în albastru, luminată anume pen- 
tru a da impresia unui cer), iar alteori 
prezintă o deschizătură mare care unește 
scena cu arierscena [spațiul folosit ca de- 
gajamente de decor, ca depozit pentru 
„circularul de orizont“ (teatrul din Char- 
lottenburg), sau ca o prelungire a per- 
spectivei decorurilor ; de asemenea, de aici, 
din spate, se pot face cele mai bune 
proiecții pentru „decorurile proiectate”, 
deoarece razele nu întilnesc obstacole]; 

lateral, spre stinga şi dreapta, de spaţii 
de degajament ale actorilor și decorurilor, 
numite culise. Pe pereții laterali, sînt 
dispuse contragreutăţi, care ajută la de- 
pozitarea decorurilor în podul scenei. "De 
multe ori, există deschizături spre scenele 
laterale  (Seitenbiihnen) sau buzunarele 
scenei, cum se mai numesc. Pereţii late- 
rali și fundul scenei sînt tăiați orizontal, 
la o anume înălțime, de două sau mai 
multe pasarele, necesare manevrării deco- 
tului ; 


în sus, de ceea ce numim podul scenei 
— spațiu de trei ori mai mare ca scena 
(la Opera din Paris, construită de Gar- 


109 


1 — Sala; 2 — Spaţiul scenei; 3 — Servi- 
ciile teatrului (cabine, depozite, etc.) ; 4 — 
Podul scenei ; 5 — Dedesubtul scenei ; 6 — A- 
vanscena ; 7 — Trapă; 8 şi 9 — Drumuri; 10 
— Primul dedesubt; 11 — Al doilea dedesubt ; 
12 — Al treilea dedesubt; 13 — Fossa orches- 
trei; 14 — Cadrul scenei; 15 — Lambrochin - 
16 — Cortina metalică (contra incendiului) ; 17 
— Cortina ; 18 — Mantou de arlechin (orizon- 
tal), arlechinii (vertical) ; 19 — Orga de lu- 
mini {tabloul de comandă al luminilor sce- 
nei); 20 — Locul contragreutăților ; 21 — Fun- 
dul scenei; 22 — Primul pod; 23 — Al doi- 
lea pod; 24 — Prima pasarelă; 25 — A doua 
pasarelă, 


nier, podul scenei ajunge la 47 m înăl- 
time) folosit ca depozit de decoruri. 
Există o adevărată topografie a scenei: 
partea stingă (privind din sală) se 
numește grădină, iar partea dreaptă curte 
(denumiri datînd din timpul; revoluţiei 


franceze, cînd —  înlocuindu-se vechiul re- 
pertoriu, în care apăreau regi, regine, 
prinți etc., cu piese de actualitate — orice 


aluzie la regalitate a fost suprimată); 
ele corespund aşezării Teatrului regal, 
care avea în stinga grădina Tuileries, iar 
în dreapta „la Cour du Caroussel și 
s-au substituit denumirilor clasice, după 
lojile respective, „coté du roi şi „cote 
de la reine“. 

Deoarece pină la începutul secolului al 
XX-lea, scena era construită in pantă 
(4 cm la un metru), urcînd de la rampă 
spre fund, mișcarea spre partea dindărăt 
a scenei „urcă“, iar înaintarea spre pu- 
blic „coboară“. Panta era tăiată, din me- 
tru în metru, de drumuri pe care alunecau 
„catargele“ şi „chasis '-urile, de care se 
fixau culisele şi care se schimbau cu aju- 
torul unui cărucior de sub scenă. Azi, 
decorul construit tridimensional, ca şi cel 
liber, nu mai îngăduie această pantă, care 
își are originea în primele decoruri ale 
teatrelor italiene construite de Rafael, 
Bramante, Païladio etc. Între drumuri, 
scena era prevăzută cu trape (1 x 2 sau 
1x1 metri), capace care permit aducerea 
eroului de sub scenă în orice parte a su- 
prafeței de joc. Pentru a suporta, într-o 
succesiune rapidă, decoruri grele, con- 
struite, scena este azi mecanizată, fie 
orizontal (turnante, culisante), fie vertical 
(lifturi, trape etc.), fie combinînd ambele 
sensuri. 

Acestea sînt elementele scenei așa-zise 
clasice. In realitate, scenele teatrelor va- 
riază în privința construcției, adäugînċ, 
eliminind sau interpretînd unele din a- 
ceste elemente, în funcție de scopul artis- 


tic urmärit. 
Liviu CIULEI 

Marele actor Theodor Theodorini încetase din viață (Viena, 1873). 
„ Teatrul Naţional din Craiova resimțea lipsa unor actori de bună calitate. 
" În această perioadă, împreună cu un întreg grup de actori (Profira şi loan 
Fărcăşanu, surorile Clotilda, Adela şi Eugenia Ademolo), intră în teatrul 
nraiovean un tinăr în virstă de 19 ani — N. I. Popescu (1875). 

Aproape 40 de ani, Nae Popescu n-a mai părăsit scena craioveană, 
devenind unul din cei mai răsfățați comici. Din anul 1888, a fost avansat 
societar. Victor Anestin vorbeşte cu multă căldură în amintirile sale despre 
bogatul talent al acestui comic. care era ajutat şi de un fizic avantajos. 

Dintre rolurile deţinute de Nae Popescu se pot cita : Vizinet (Pălăria florentină), Picard 
(Două orfeline), Geronte (Legatarul universal), Sganarelle (Doctorul fără voie), Loriot (M-elle 
Nitouche), Veps (Vinzătorul de păsări) şi alte multe roluri principale în diverse comedii, 
vodeviluri și operete, 

Nae Popescu a murit în mizerie, la 12 ianuarie 1912, după ce a zăcut țintuit la pat 
ani de. zile., 


O fetiță de 16 ani, care declama admirabil Sburătorul lui Eliad, era 
admisă în 1873 la conservator şi repartizată concomitent în clasa lui Ştefan 
Vellescu, precum şi în clasele de canto a Irinițtăi Alexandrescu (soția lui 
V. A. Urechiă) şi a lui Al. Flechtenmacher. 

Era Alexandrina Alexandrescu-Duduia. 

Născută acum o sută de ani, la 15 ianuarie 1857, ea şi-a făcut debutul 
pe scenă încă din primul an de conservator, jucind la Teatrul cel Mare 

: (Naţional) din București, în trupa condusă de Mihail Pascaly. Rolurile de 
. i debut au fost Copilul din casă din Banul Mărăâcine, drama lui V. A. 
Urechiă, şi Petrică din Hatmanul Drăgan ce Fr. Dame şi loan Malla. 

În 1878—1879, scriitorul Ion Ghica, directorul Teatrului Naţional, a angajat-o pe 
Alexandrina Alexandrescu-Duduia ca „elevă“ cu 80 lei lunar. Abia în 1907, în urma demisiei 
artistei Tiii Gheorghiu, ea a obținut gradul de artistă-societară, După un an, în 1908, a 
ieşit la pensie. 

A continuat să jonc şi după pensionare, atit pe scena Teatrului Naţional kit și la alte 
teatre din Bucureşti : la Teatrul „Leon Popescu“ (Liric), în Compania dramatică „Al. Davila“ 
şi în formaţiile particulare care dădeau spectacole la grădina, „Ambasador“ (pe locul fostei 
grădini de vară a Teatrului „„Cărăbuş"), la „Blanduzia“ (pe locul fostelor Galerii Blanduzia 
de lingă actuala Bancă de Stat a R.P.R.), la „Raşca“ (pe prelungirea str. Edgar Quinet, 
în spatele Universității) etc. . 

A avut succes mai cu seamă în rolurile: Doamna Păunescu din În provinpie, localizare 
de Vasile Toneanu ; Marchiza din Fata Regimentului, aperă comică de Donizetti; Catinca 
cin Jos automobilul !, localizare de Paul Gusty ; Perina din Miquette de R. de Flers și G. de 
Caillavet ; Doica din Rome» şi Juliata de Shakespeare ; Cucoana Zinca din Șarpele Casei de 


III 


Vasile Leonescu ; Anica din Olteanca, operetă de G. Bengescu-Dabija și Eduard Caudella ; 

Profira din Casta Diva de H. G. Lecca; Joiţica din Fetele lui Iacovache, lokalizare de Paul 

Gusty ş.a. Contemporanii au apreciat verva ei şi o socoteau neîntrecută în rolurile de duenă, 
A încetat din viață la 20 decembrie 1919. 


În toiul revoluţiei de la 1848, craioveanul N. Filișanu primea de la 
autorităţile locale îngăduința de a organiza spectacole de teatru în sala 
de la „şcoala cea mare a Otetelișanului” (astăzi, liceul „Nicolae Bălcescu). 
Împreună cu Ralița şi Ştefan Mihăileanu, Costache Dimitriadi (tatăl Aristizzei 
Romanescu şi al poetului Mircea C. Dimitriadi), Ion Vlădicescu și alți 
artiști, pleca din Bucureşti, ca să joace la noul teatru, și Constantin Serghie. 

El a ilustrat scena craioveană pînă în 1884. S-a făcut apreciat mai 
ales datorită rolurilor sale în dramele moderne. Numele său îl găsim în- 
tr-adevăr în mai toate dramele și melocramele din repertoriul lui Theodor 
Theodorini, directorul de atunci al teatrului, în : Amicii din ziua de azi, Nopțile venețiene, 
Peticarul din Paris, Ralf Banditul, Nella, Pescarii din Sicilia, Andrea del Sarto, Un episod 
în drumul de fier, Don Cezar de Bazan, Căpitanul Charlotta şi în multe altele. 

Jocul natural al lui Constantin Serghie a atras laudele lui Cezar Boliac şi V. A. 
Urechiă. Actorul se bucura de multă simpatie din partea publicului. 

După 36 de ani de neobosită activitate artistică, direcția teatrului micşorează salariul 
acestui actor, socotit pe bună dreptate „stilp al teatrului craiovean. Deşi, cum arată contem- 
poranii, Constantin Serghie era un om de o aleasă modestie, el nu s-a putut împăca cu 
această măsură și, pentru a avea din ce trăi, a intrat funcționar la regie. După trei ani 
= la 13 ianuarie 1887 — a încetat àin viață într-un modest hotel din orașul său natal. 
Giurgiu, în virstă de 68 de ani. 


La 16 septembrie 1871, Adelaida Ristori dădea în Bucureşti o reprezen- 
tație teatrală în care, printre altele, emoționa pe spectatori cu scena som- 
mambulismului din Macbeth... 

Marea actriță italiană s-a născut acum 135 de ani (21 ianuarie 1822) 
la Cividale, dintr-o familie de actori. A urcat pe scenă foarte de tînără 
— din 1836 —  abordînd un repertoriu imens şi variat. Printre rolurile 
jucate de Ristori au fost: Antigona (Sofocle), Phedra (Racine), Mirra 
(Alfieri), Maria Stuart (Schiller), Mirandolina (Goldoni), Lady Macbeth 
(Shakespeare) etc. 

Artista ajunge la apogeul forței sale dramatice între anii 1850 și 1870, perioadă care 
coincide cu avintul mișcării de eliberare naţională în Italia. 

Ristori a adus pe scenă un patos eroic, pe care îl numea ea însăși „realism de colorit“ 
— o trăsătură specifică şcolii scenice italiene din a doua jumătate a secolului al XIX-lea, 
în care nuanțarea fină a jocului se însoțea cu vitalitate şi forță. 

A întreprins numeroase turnee în Europa, America, Australia, fiind socotită, după 
moartea artistei Rachel, cea mai de seamă tragediană europeană. S-a retras din teatru în 
anul 1885 şi a încetat din viață în 1906. 

